
CONGRESUL DESCHIZĂTORILOR DE DRUM 


În sala în care a avut loc cel de al XXI-lea Congres al P.C.U.S., acolo unde 
s-a născut grandiosul program al construcției desfăşurate a comunismului, s-au 
adunat în sfat suprem scriitori din cele 15 republici sovietice să dezbată, în cadrul 
celui de al III-lea Congres al lor, laolaltă cu numeroși reprezentanţi din puternicul 
front al artei realismului socialist, problemele majore ale creaţiei lor, parte inte- 
grantă a construirii comunismului. 

În momentul istoric al afirmării forțelor tot mai puternice ale lagărului socia- 
list în lume, al grandioaselor victorii ale oamenilor sovietici, deschizători de drumuri 
în problemele ştiinţei, în primăvara fertilă a primului an din septenal, lucrările celui 
de al III-lea Congres al Scriitorilor Sovietici capătă o deosebită semnificație şi o 
uriașă importanță creatoare, teoretică şi practică. 

În ceasul construirii desfăşurate a comunismului, pe temelia neclintită a vic- 
toriilor istorice în construirea socialismului, al III-lea Congres al Scriitorilor Sovie- 
tici a consfințit măreția și forța literaturii realismului socialist, literatura celei mai 
revoluționare epoci din istoria omenirii, însuflețită de idealul nobil al comunis- 
mului. Rolul literaturii şi artei sovietice în dezvoltarea şi îmbogățirea culturii spiri- 
tuale a societății socialiste este covirşitor. „Nu există o sarcină mai nobilă și mai 
înălțătoare decît cea care stă în fața artei noastre, aceea de a imortaliza favtele 
eroice ale poporului, constructor al comunismului.“ Aceste cuvinte ale lui Nikita 
Hruşciov, rostite la al XXI-lea Congres al P.C.U.S., capătă o uriaşă amploare în 
istorica sa cuvîntare la Congresul Scriitorilor, cuvintare care profilează și mai larg 
şi mai viguros menirea artei şi literaturii sovietice — obiectivele principale ale 
luptei ei, ca și „direcția atacului principal“. 

Învățătura leninistă despre spiritul de partid în literatură şi artă, despre 
antagonismul ireductibil dintre ideologia burgheză şi cea socialistă, despre inezis- 
tența unei linii de mijloc în lupta ideologică, a triumfat o dată mai mult, zdrobind 
tezele diverşilor jalnici „filozofi“ de pe ulițele idealismului şi fundăturile capita- 
liste. Se impune acum, ca o sarcină de frunte a literaturii sovietice, ca o cerință a 
noului stadiu istoric al dezvoltării sale — dobindirea unor noi valori de măiestrie 
artistică, corespunzătoare conținutului măreț pe care îl exprimă. 

Devenită lozincă a Congresului, chemarea aflată în raport „Să devenim primii 
în lume, nu numai în ce privește bogăţia conținutului, ci și în ceea ce priveşte mă- 
iestria artistică“, corespunde spiritului novator al realismului socialist, permanen- 
telor sale căutări de sensuri şi expresii noi în deplină consonanță cu complexa şi 
multilaterala dezvoltare a vieţii. Capacitatea literaturii, a artei sovietice, de a sezisa 
noul în realitatea înconjurătoare, de a descrie viaţa în complexa ei mișcare, în care 
triumful forțelor înaintate se obţine prin luptă, trebuie să corespundă unor mijloace 
de expresie superioare, la nivelul înaltelor cerințe ale oamenilor sovietici. Ridicarea 
formei la nivelul conținutului, la nivelul funcției educativ-socialiste a literaturii, a 
devenit o sarcină de onoare a scriitorilor sovietici. 

Dezbătind pe larg aceste probleme, avind în centrul discuțiilor ideea parti- 
nității leniniste, a ancorării în actualitate, lupta pentru calitate, pentru o valoroasă 
oglindire a marelui erou popular — constructor al comunismului, lucrările Congre- 
sului îmbogățesc creator patrimoniul teoretic al esteticii leniniste. 

În eforturile literaturii noastre de a dobindi noi şi superioare valori artistice 
pe calea realismului socialist, lucrările Congresului sînt un prețios îndreptar, încă 

un temeinic ajutor, cu o eficiență imediată : „Scriitorii ţărilor socialiste caută ca și 
noi căile cele mai scurte pentru însuşirea temei contemporane, preocupaţi ca legă- 
tura dintre literatură și viață, dintre literatură și lupta popoarelor pentru socialism 
să fie strînsă și trainică“. Aceste cuvinte rostite de A. Surkov în raportul său la Con- 
gres privesc și pe scriitorii, pe dramaturgii noştri. 

Astăzi, în preajma marii sărbători a lui 23 August, cînd trecem în revistă 
cuceririle şi realizările poporului nostru muncitor pe toate planurile, cînd facem 
bilanțul literar, consemniînd valorile dobindite prin sprijinul şi îndrumarea parti- 
dului, cuvintele de mai sus se întregesc printr-o semnificaţie stimulatoare. Oamenii 
noștri de artă, scriitorii, dramaturgii, caută şi găsesc în ideile Congresului un prilej 
de profunde meditații asupra sarcinilor ideologice ale artei lor, un răspuns la nume- 
roase probleme teoretice şi de expresie artistică. 

Literatura noastră dramatică, bogată şi valoroasă, mai are — cum e și firesc 
— în perspectiva dezvoltării ei, numeroase probleme de rezolvat, etape de străbătut. 
Tot ce s-a discutat la cel de al III-lea Congres al Scriitorilor Sovietici preocupă cu 
osebire pe scriitorii noștri, pe oamenii scrisului dramatic. Ideea extinderii şi dez- 
voltării tematicii contemporane, pe larg dezbătută în zilele Congresului, are pentru 
noi o acută și vitală importanță. Afirmarea poetică a elementului nou din realitatea 
noastră, reliefarea conţinutului eroic al epocii noastre trebuie să fie trăsătura pri- 
mordială, germinatoare, a actului de creaţie. Extinderea sferei tematice — la care 
a apelat raportul la Congres — presupune pătrunderea în piesele noastre a pato- 
sului zilelor noastre, a puternicelor caractere populare, a universului filozofic şi 
spiritual, înnoit și înnoitor, al constructorilor noii vieţi socialiste din ţara noastră. 
Factura conflictelor actuale este cuprinsă în procesul muncii, în activitatea obştească 
a oamenilor. Frămintările creatoare determinate de caracterul și etica socialistă a 
muncii, subordonarea preocupărilor cotidiene şi personale — altădată meschine — 
ale oamenilor, a conflictelor mărunte, față de un țel major, înaripat, solicită noi 
formule artistice, noi căi de eficientă expresivitate artistică. 

Chemarea lui Tvardovski la „mai bine“ decît la „mai mult“ obligă pe drama- 
turgii noștri să-și desăvirşească mijloacele de expresie, să caute forme noi de reflec- 
tare a adevărului epocii, pe măsura conţinutului lui revoluţionar. 

Aşa cum s-a arătat la Congres, trebuie stimulate diversitatea de mijloace 
în dramaturgie, varietatea genurilor în spectacol, pentru ca ampla desfășurare a 
forțelor noastre artistice să exprime într-o formă proprie, originală, aspectele eroice 
ale actualităţii, denunțind totodată cu vehemență racilele şi rămășițele trecutului. 

Lupta împotriva teoriilor burgheze şi revizioniste, lupta împotriva celor care, 
în urmă cu 15 ani, vînturau teoria „crizismului“, iar astăzi varsă, neputincioşi, venin 
asupra succeselor recunoscute ale teatrului nostru, nu trebuie nici o clipă să-şi 
piardă din eficiență și ascuțime. Trebuie să menţinem, ca pe o sarcină permanentă, 
fermitatea poziţiilor noastre pe drumul realismului socialist, pe drumul luptei pentru 
partinitate şi actualitate. 

Lucrările Congresului au abordat şi problema promovării noilor talente în li- 
teratură. Pe afişele viitoarei stagiuni desfășurată sub semnul lui 23 August, se 
anunță promițător numeroşi noi autori dramatici. Alături de nume consacrate, s-au 
înscris nume noi, aducînd prin lucrările lor dramatice un suflu de vigoare şi pros- 
pețime în dramaturgia noastră originală. Generoasele condiţii pentru înflorirea artei 
— oferite de regimul democrat-popular — dovedesc iarăși, acum, cît de largi sînt 
posibilităţile creșterii cadrelor artistice, cît de mare este grija și cît de importantă 
este îndrumarea partidului pentru dezvoltarea talentelor în statul nostru demo- 
crat-popular. 

Studiind şi dezbătind lucrările Congresului, trebuie să ne însușim creator şi 
ideile lui Nikita Hrușciov despre necesitatea legăturii permanente a tinerelor 
talente cu realitățile în care cresc şi creează. 

La Kremlin, în sala Congresului, reprezentantul literaturii noastre, poetul şi 
dramaturgul Mihai Beniuc, a arătat că scriitorii din țara noastră, urmind calea 
tradiţiilor proprii, caută să răspundă prin creaţia lor înaltelor idealuri de construire 
a socialismului. Pentru aceste înalte idealuri militează şi dramaturgii noștri, dor- 
nici să stea cu cinste alături de marea și pilduitoarea literatură sovietică, de cei 
care au deschis drum şi sînt mereu în avangarda literaturii epocii comunismului. 

V. Pimenov 


PROBLEMELE DRAMATURGIEI 
LA CONGRESUL SCRIITORILOR SOVIETICI 


Cel de-al III-lea Congres al Scriitorilor din U.R.S.S., care a avut loc în pri- 
măvara acestui an, a fost un adevărat congres al primăverii, al tinereţii. Suflul 
proaspăt al primăverii s-a făcut simţit pretutindeni: în măreţele înfăptuiri ale 
poporului, care îndeplineşte sarcinile istorice ale planului de şapte ani; în noile 
cărţi ale scriitorilor noştri, despre care s-a discutat la Congres şi care reflectă con- 
temporaneitatea creatoare, bucurindu-se de grija părintească a partidului şi guver- 
nului pentru literatura sovietică. 

Iată de ce cuvintele scriitorilor cu privire la importanţa și rolul literaturii 
în viața poporului nostru, la forța ei educatoare, la ajutorul activ acordat de 
partid, creatorilor ; cu privire la formarea înaltelor calităţi morale ale omului so- 
vietic, au răsunat într-un chip atît de nou şi plin de răspundere. 

În perioada construirii desfășurate a comunismului, rolul literaturii sovietice 
militante creşte incomensurabil, odată cu rolul scriitorului ca ajutor activ al partidului 
în opera de educare a noilor generaţii, în spiritul îndrăznelii creatoare şi al cre- 
dinţei neclintite în definitiva victorie a lumii comuniste. Comunismul nu presupune 
doar belșug de valori materiale, el înseamnă totodată şi înalt nivel de conștiință 
socială a poporului, adică belșug de valori morale, înseamnă viaţa, munca și lupta 
omului dintr-o epocă nouă, om dezvoltat armonios, care a atins desăviîrşirea. 

De aceea, cuvîntarea rostită de Nikita Sergheevici Hruşciov la Congres a fost 
nu numai o nouă mărturie a atenţiei deosebite pe care partidul o acordă artiștilor 
sovietici ai cuvîntului, ci şi un program desfășurat, limpede, privitor la noul con- 
ținut comunist al literaturii noastre, un program de luptă al scriitorilor sovietici, 
pentru viitorul care se naşte şi se construieşte sub ochii noştri. 

Sarcinile literaţilor sovietici au fost formulate cu deosebită limpezime și con- 
cizie în salutul Comitetului Central al Partidului Comunist, adresat Congresului, 
tuturor creatorilor literaturii noastre multinaționale. 

„Înalta menire a scriitorilor sovietici, se spune în salutul Comitetului Central 
al P.C.U.S., este de a dezvălui veridic şi clar frumuseţea faptelor eroice în muncă 
ale poporului, grandoarea şi măreţia luptei pentru comunism, de a deveni propa- 
gandiști pasionaţi ai planului septenal, de a semăna bucuria şi energia în inimile 
oamenilor sovietici, de a extirpa rămăşiţele capitalismului din conștiința oamenilor, 
de a ajuta la înlăturarea a tot ce împiedică mersul nostru înainte.“ 

Într-un răstimp de şase zile, cum nu se poate mai pline, s-a purtat la Krem- 
lin — în aceeași sală unde, recent, a fost adoptat istoricul program al marelui sep- 
tenal — o discuţie largă și pasionată despre perspectivele literaturii sovietice. 

Konstantin Fedin, Alexei Surkov şi Nikolai Tihonov au pus în lumină atît 
realizările literaturiii sovietice din ultimii ani, cît şi perspectivele ei de viitor, pro- 
filate în pragul epocii construirii comunismului. Glasul lui Vsevolod Ivanov, unul 
dintre veteranii emeriţi ai literaturii sovietice, a răsunat răspicat de la tribună: 
„Conținutul nou revoluţionar cere şi o formă nouă...“, invitînd în continuare la 
căutări creatoare. 

Problemele dramaturgiei au fost abordate de mai mulţi vorbitori. În cuvîn- 
tarea sa, tovarășul Mihailov, ministrul Culturii al U.R.S.S., a amintit despre locul 
de frunte pe care piesele sovietice originale l-au ocupat în repertoriul teatrelor, 
subliniind necesitatea unei exigenţe mereu sporite în ceea ce privește măiestria 
dramaturgică şi cerînd totodată o activitate mai susţinută din partea Uniunii Scrii- 
torilor, în îndrumarea autorilor de teatru. Toate acestea, în scopul obţinerii unei 
înfloriri şi dezvoltări a literaturii dramatice sovietice, pe măsura marilor înfăptuiri 
ale oamenilor sovietici care au trecut la construirea desfăşurată a comunismului. 

Tînărul dramaturg Salinski a vorbit despre caracterul nou al eroilor din pie- 
sele sovietice, despre simţul şi conştiinţa colectivității care le sînt structurale şi 
care îi deosebesc fundamental de starea de spirit a însingurării, proprie individua- 
lismului, omului dureros de singur din Apusul burghez. 

„Merită oare — a afirmat Salinski — astăzi, cind avem înaintea noastră imensa 
armată a eroilor planului de şapte ani, să ne cheltuim forţele în zugrăvirea unor 
neurastenici care gindesc mărginit şi egoist ?... Ne vom întrece cu literatura bur- 
gheză pe planul puterii de înriurire a sufletelor omeneşti, şi ne vom întrece cu 
deplin succes, numai pe calea reprezentării omului nou şi minunat, care trăiește 
astăzi printre noi şi în faţa căruia se deschide larg viitorul“. În luarea de cuvînt 
a lui Salinski au mai fost expuse cîteva idei interesante, concrete, şi asupra diver- 
selor probleme privind măiestria dramaturgică. Plină de esenţă a fost, de pildă, 
remarca scriitorului, după care reflectarea artistică trebuie să aibă mereu în vedere 
faptul că tocmai oamenii înarmaţi cu convingeri înaintate, oamenii faptelor mari 
sînt cei chemați să intuiască cu îndrăzneală, să vadă şi să dezvăluie conflictele 
sociale ale epocii, să lupte pentru înlăturarea acestor contradicții, pentru înlătura- 
rea lipsurilor şi a stagnărilor. 

O altă observaţie justă a fost şi aceea în legătură cu faptul că dramaturgii 
trebuie să îmbogăţească şi să întărească chipul minunatului nostru erou contem- 
poran, în al cărui caracter s-a păstrat şi s-a tipizat tot ceea ce este mai bun din 
caracterul întregului nostru popor. 

Despre necesitatea unor căutări creatoare cit mai diferite a vorbit regizorul 
Nikolai Ohlopkov. „Acum, răsună cu deosebită forţă înflăcăratele cuvinte ale lui 
Gorki: «Tinerii noştri dramaturgi se află într-o situaţie fericită, şi au în faţa lor 
un erou cum n-a mai fost altul niciodată, el e simplu şi limpede, pe cît e de măreț, 
şi e măreț pentru că e mai temerar şi mai setos de cunoaştere decit toţi don-quichoţii 
și fauştii din trecut». Dar un asemenea erou plin de vibraţie, temerar, nu poate fi 
zugrăvit decît printr-un efort colectiv al tuturor dramaturgilor noştri, printr-o 
întrecere creatoare a tuturor individualităţilor scriitoricești, printr-o îmbogăţire 
reciprocă a celor mai diferite specii ale dramaturgiei noastre.“ N. Ohlopkov a vorbit 
despre felul în care, în munca lor încordată de zi cu zi, dramaturgi ca Rozov şi 
Arbuzov, Volodin şi Stein, Sofronov şi Pogodin îşi caută şi îşi definesc eroul lor. 
Renumitul regizor a chemat scriitorii să cultive eroicul şi romanticul, să abordeze 
tragedia de un înalt patetism, ca şi comedia agitatorică, mobilizatoare. 

Teatrul filozofic al lui Leonov şi Salinski poate să stea foarte bine alături 
de piesele comice ale lui Korneiciuk, Mihalkov, Minko, Kahhar, și ale multor altor 
comediografi sovietici: „Avem nevoie de piese la fel de adinci şi de măreţe ca și 
zilele noastre“, a conchis Ohlopkov. 

Deosebit de interesantă şi de emoţionantă a fost și intervenţia în discuţii a 
scriitorului kazah Habit Musrepov, care a examinat căile de dezvoltare ale dramei 
sovietice. Susținind înaltul eroism strîns legat de romantismul revoluţionar, Mus- 
repov a amintit celor prezenţi de primele piese sovietice, pătrunse de un sublim 
patos cetățenesc, „expresie a unui pasionat temperament revoluţionar“. Vorbitoru! 
a mai arătat că „cenușşiul, şabloanele, schemele moarte, tot ce aparţine unei concepţii 
tulburi şi prozaice despre viaţă trebuie să fie definitiv abandonat, pentru ca scrii- 
torii noştri să audă și să simtă ritmul trepidant şi fierbinte al timpului nostru, pe 
care să-l redea măiestrit şi viguros“. 

Cu multă justeţe, Musrepov s-a ridicat şi împotriva falsei teorii a „lipsei de 
conflict“, invitîndu-i pe criticii şi teoreticienii de teatru să studieze şi să adîncească 
problemele legate de natura conflictului în condiţiile societăţii sovietice. Așa cum 
se spune în raportul tovarășului Surkov, „natura conflictelor actuale este cuprinsă 
în munca, în activitatea obştească a oamenilor“. 

Raţionamentele de ordin general se cer înlocuite printr-o muncă teoretică de 
cercetare serioasă şi vie, care să se îmbine cu practica de zi cu zi a dramatur- 
gilor noștri. 

„„Înflăcăraţi de salutul C.C. al P.C.U.S., de cuvîntarea prietenească plină de 
generalizări critice a tovarăşului Nikita Sergheevici Hrușciov, scriitorii sovietici 
medie re ae atuul către Comitetul Central al partidului. Cuvintele 

stui salut sint pătrunse de o caldă recunoştin ij i i- 
dului față de literatură. OASE PEON PENA Dăctbietacă Apari 

„Sîntem mîndri — se spune în salut — că partidul, în salutul adresat Con- 
m nare ura ii ajutoarele sale de nădejde şi îi promitem că și în viitor 
înehiante. faridi nadejde ale partidului în toate acțiunile sale nobile și mărețe 

poporului de pe pămîntul nostru natal şi popoarelor de pe în- 

Mihai Novicov 


DRAMATURGIA URIAŞEI VICTORII 
A OMULUI ELIBERAT 


După 23 August 1944, alături de întregul front literar, și autorii dramatici au 
simţit nevoia să: răspundă unor sarcini artistice cu totul noi. Acestea izvorau din 
chiar realitatea nouă ce se cerea să fie adusă pe scenă. Un rol important l-a jucat 
şi tradiţia. De la începuturile ei (în anii din preajma şi de după 1848), dramaturgia 
romiînească a fost indisolubil legată de actualitate. Vasile Alecsandri, Costache Ne- 
gruzzi, Alecu Russo transformaseră teatrul într-o tribună de luptă politică și un 
instrument de îndreptare a moravurilor. Mai tirziu, marele lor continuator, Ion 
Luca Caragiale, călăuzindu-se de ideea că „nimic nu-i arde pe ticăloşi mai rău decît 
risul“, s-a folosit de aceeași tribună pentru a denunța şi a batjocori făţărnicia și min- 
ciuna instituţiilor burghezo-moşiereşti. În.anii dintre cele două războaie mondiale, 
Camil Petrescu, Mihail Sebastian, Victor Ion Popa și alţii au continuat să dezbată 
problemele cele mai acute ale vremii şi societăţii lor. De la această tradiție n-aveau 
cum şi n-aveau de ce să abdice dramaturgii zilelor noastre, fireşte îmbogăţindu-şi 
viziunea realităţilor cu o perspectivă revoluţionară. Problemele contemporane — 
ale luptei pentru socialism şi ale construcţiei socialismului — se dovedeau a fi 
infinit mai pasionante și mai pline de miez şi de orizonturi luminoase decit tot ce 
puteau visa, la timpul lor, înaintaşii. Dar aceste realităţi noi aduceau cu ele şi noi 
probleme artistice. Conflictele epocii parcă nu încăpeau pe scene, sfărimau limitele 
„clasice“ ale dramei, reclamau participarea unui număr foarte mare de personaje, 
a unor mase întregi, cîteodată (şi în Cumpăna, şi în Minerii, şi în Cetatea de foc, 
şi în Vadul nou, şi în Ziua cea mare). Colectivul devenea un erou al acţiunii drama- 
tice ; totodată, spiritul vremii genera acţiuni de mare amploare, în care trebuiau să 
evolueze caractere puternice, stăpînite de pasiuni clocotitoare şi angajate în con- 
flicte aspre, ascuţite. Publicul nou al teatrului — oamenii construcţiei socialiste — 
voia să se recunoască pe scenă, să găsească în piesele noi răspunsuri la problemele 
care-l frămîntă în muncă şi luptă. Într-un cuvînt, creaţia dramatică era chemată 
— în mod evident — să înscrie o pagină cu totul nouă în istoria sa: conţinutul nou 
al vieţii în continuă primenire revoluţionară cerea forme noi. 

În legătură cu rezolvarea tuturor acestor probleme, de un nepreţuit ajutor 
pentru scriitorii din R.P.R. a fost contactul cu dramaturgia sovietică. Nu încape 
îndoială că, mai ales, creaţia dramatică a scriitorilor sovietici — care s-a dezvoltat 
și s-a maturizat tocmai în efortul de a face faţă unor greutăţi artistice asemănă- 
toare acelora de care s-au ciocnit autorii romîni după 23 August 1944 — putea să 
constituie, și a constituit, un tezaur bogat de experienţă pozitivă. 

Cunoașterea acestui tezaur nu s-a putut face dintr-o dată. Nu trebuie uitat 
că — pînă la Eliberare — publicul, ca şi creatorii noştri de teatru au fost impie- 
dicați de regimul burghezo-fascist să se apropie de dramaturgia sovietică. 

După 1944, editarea de piese sovietice şi reprezentarea lor pe scenele teatrelor 
au luat o mare amploare, dar nu s-a putut dintr-o dată să ni se ofere toată bogăția 
de creaţii artistice, de cunoașterea cărora am fost văduviţi pînă la Eliberare. Cu 
atît mai mult cu cît, concomitent cu valorificarea pieselor „vechi“, trebuiau aduse 
în fața publicului și creaţiile zilei, care răspundeau la problemele cele mai acute 
ale actualităţii. Totuşi, dacă astăzi, după 15 ani de eforturi, aruncăm o privire re- 
trospectivă asupra celor înfăptuite, putem constata cu satisfacţie că, în mare, drumul 
dramaturgiei sovietice a fost rodnic asimilat. 

Fără îndoială, e greu de sintetizat o realitate artistică atît de amplă ca cei 
peste patruzeci de ani de dramaturgie sovietică. De la „teatrul acţiunilor de masă“, 
care se desfășura în pieţele publice și pe poligoane de manevre, antrenînd în acţiune 
zeci de mii de spectatori şi unităţi întregi ale armatei — cavalerie, tancuri, flotă 
şi aviaţie —, de la simbolica abstractă din Misteria Buff a lui Maiakovski şi pînă-n 
zilele noastre, dramaturgia sovietică a parcurs un drum glorios, la capătul căruia 
a cunoscut o nouă încununare: Premiul Lenin, cu care a fost distins dramaturgul 

N. Pogodin pentru grandioasa sa trilogie (Omul cu arma, Orologiul Kremlinului și 
A treia patetică). Dar dacă am fi nevoiţi totuşi să găsim o scurtă şi potrivită carac- 
terizare a „întregului“, aceasta n-ar putea să sune decit aşa : curajul cu care autorii 
sovietici au atacat în dramaturgie cele mai vaste şi cele mai grele teme ale epocii 
noi. Pe drept cuvînt, ei au demonstrat că nu există teme şi probleme care să nu 
poată fi oglindite în teatru. 

Formula nouă cu care a debutat teatrul sovietic în primii ani de după Marea 
Revoluţie Socialistă din Octombrie are multe trăsături comune cu întreaga dezvol- 
tare a literaturii şi artei din acel timp, dezvoltare ce oglindește în mare măsură 
vremea neobișnuită a zguduitoarelor cutremure sociale. Scriitorii simțeau nevoia 
acută de a crea opere la nivelul evenimentelor: „grandioase“, după o expresie a 
lui Serafimovici, de „mare avint“ (Furmanov), „monumentale“ (A. Tolstoi); „Ascul- 
taţi, ascultați vuietul revoluţiei“, îi îndemna pe colegii săi, Alexandr Blok. A turna 
în imagini chipul poporului creator de istorie, iată idealul suprem la care aspira 
fiecare artist. Totodată, lupta aspră şi necruțătoare din anii războiului civil („care 
pe care ?“) zgilţiia în mod inevitabil realitatea, relaţiile dintre oameni, sentimentele, 
limba. Conflictele dramatice trebuiau să transmită măcar o părticică din marele 
conflict care a determinat o cotitură radicală în istoria umanităţii. De bună seamă, 
toate acestea nu puteau încăpea între cei patru pereţi ai dramei burgheze. Scena 
trebuia transformată într-o arenă a luptelor revoluționare. Mutarea acţiunii în pieţe 
nu putea însă dura. Odată cu terminarea războiului şi trecerea la reconstrucţia 
pașnică, teatrul trebuia să se întoarcă în teatru. Dar asta nu se putea face fără ca 
să pătrundă în vechile clădiri suflul revoluţiei. În primul rînd. imaginea scenică 
a fost lărgită uneori pînă la „proporţii cosmice“: în Misteria Buff, locul acţiunii 
e „globul pămîntesc“, iadul şi raiul ; în Prima armată de cavalerie a lui Vişnevski, 
eroii cutreieră întreaga Rusie ; în Destrămarea a lui Lavreniev, pe scenă trebuie 
să încapă nemuritoarea Auroră (supranumită convenţional „Zarea“ — „Zorile“); 
in Uraganul de Bill-Beloţerkovski, în Liubov Iarovaia de Treniev, în Sfîrşitul esca- 
drei de Korneiciuk, în Tragedia optimistă de Vs. Viîşnevski — luptele corp la corp 
se desfăşoară sub privirile spectatorilor. Dramaturgia eroică a anilor 1920—30 con- 
centra în ciocniri de extremă intensitate „lupta cea mare“, care s-a dat pe întinsul 
Rusiei şi în care — pentru prima dată în istorie — proletariatul a ieşit victorios. 

Problema următoare ce se cerea rezolvată era aceea a eroului. Unii critici 
văd în despersonalizarea eroilor din piesele despre războiul civil o „scădere“ a dra- 
maturgiei sovietice. Părerea e cel puţin grăbită şi, în orice caz, atestă incompetenţă, 
necunoaștere a materialului. Explicaţia e alta : încearcă să descrii peisajul din fuga 
trenului, vei reuşi oare să sezisezi amănuntele ? Ritmul în construirea acţiunii are 
legile sale, pe care nu le poţi încălca. Atunci cînd evenimentele se desfăşoară cu 
iuțeala unui „uragan“, n-ai cum să reţii numele tuturor combatanţilor. În explica- 
tiile de început la Prima armată de cavalerie, Vişnevski o recunoaște deschis; 
după ce enumeră citeva personaje identificabile de la un act la altul, autorul adaugă : 
„celelalte se schimbă mereu — curge masa cu feţe nenumărate şi în episoade tre- 
buie arătați întotdeauna oameni diferiţi“. Transformarea masei în eroul principal, 
ridicarea fiecărui episod pină la nivelul unui simbol, desfăşurarea aproape cinema- 
tografică a acțiunii nu erau indicii ale lipsei de maturitate — cum le place unora 
să insinueze —, ci o fază necesară, prin care dramaturgia sovietică nu putea să nu 
treacă, dar la care, evident, nu putea nici să rămînă. 

Pasul următor spre desăvirşire l-a constituit împletirea acţiunii de masă cu 
puternice drame personale, ciocnirile dintre grupuri de oameni s-au completat cu 
cele dintre caractere, tot atit de puternice, călite în revoluţie. După capodopera 
Uraganul, a urmat Liubov larovaia; după piesa Prima armată de cavalerie — 
marea realizare Tragedia optimistă, iar după ele dramele : Sfirşitul escadrei, Omul 
cu arma, Orologiul Kremlinului. Toate acestea formează deja fondul de aur al 
dramaturgiei sovietice. Scopul a fost atins: pe scenă s-a conturat — în întreaga 
ei imensitate — imaginea revoluției. Femeia-comisar din Tragedia optimistă, Liubov 
Iarovaia, soldatul Ivan Şadrin, Pelevanov din Trenul blindat 14—69 sînt eroi care 
se pătrund în asemenea măsură de concepţia şi simţirea revoluţionară, încît, prin 
tot ce fac şi mai ales prin felul cum rezolvă — în focul luptei şi în spiritul luptei — 
propriile probleme de conştiinţă, devin purtători ai noului ideal estetic al umani- 
tății. Sint oamenii noi, fii ai epocii socialiste. 

Unora le place să afirme că izbînzile dramaturgiei sovietice au fost dobîndite 
prin renunțare la experiențele din primii ani de după revoluţie. Profundă eroare ! 

De la „teatrul acţiunilor de masă“ şi pînă la A treia patetică, drumul a fost drept, 
în suiș. Izbinzile au fost obţinute prin amplificarea şi perfecţionarea încercărilor 
anterioare. Nici pentru o clipă măcar, teatrul sovietic n-a renunţat la cucerirea sa 
cea mai de seamă : de a fi un teatru al revoluţiei, de a dezbate pe scenă proble- 
mele esenţiale ale revoluţiei. 

Dovadă grăitoare o constituie un fel de reluare a drumului pe traiectoria altor 
teme. Problemele noi, ale construcţiei socialiste, în perioada NEP-ului mai întîi, în 
cea a cincinalelor mai apoi, le găsim în piese foarte diferite. E suficient să cităm 
doar cîteva dintre ele — Ploşnița şi Baia de Maiakovski, Împușcătura de Bezi- 
menski, Cataiful de Romaşov, Poemul toporului, Aristocraţii şi Prietenul meu de 
Pogodin, Frica şi Maşenka de Afinoghenov, Gloria de Gusev, Un om obișnuit de 
Leonov, Tania de Arbuzov ş.a.m.d. — ca să ne dăm seama că avem în fața noastră 
o producţie bogată, extrem de variată ca stil, procedee de compoziţie și tipi- 
zare. Și totuși, ceva deosebit de important leagă toate aceste piese: problematica 
luptei forţelor noului împotriva vechiului, încrederea în triumful noului. Să ur- 
mărim — şi prin exemplul acestei teme — căile de dezvoltare ale dramaturgiei 
sovietice. 

Tradiţia satirei supraîncărcate de episoade și personaje simbolice, inaugurată 
de Maiakovski, a fost continuată (dar nu şi repetată) de piesele satirice, în versuri, 
ale lui Bezimenski. Totodată, este menţinut aici şi elementul cinematografic, atit de 
des utilizat în piesele despre războiul civil. Scene întregi sint tăiate în mici „sec- 
vențe“ (ca în film), iar ecranul participă şi el la desfăşurarea acţiunii printr-un 
acompaniament de litere luminiscente. Masa irumpe mereu pe scene, mișcările ei 
sînt determinante pentru definirea poziţiei fiecărui personaj. „Viitorul“, în realitatea 
concretă a căruia Maiakovski îşi deplasează eroii, se conturează cu ajutorul unor 
altfel de mijloace, prin replicile patetice ale vizionarilor. Alături de piesa Împuș- 
cătura, trebuie să fie citat Poemul toporului de Pogodin. Tradiţia maiakovskiană 
trăiește şi prin această piesă. Eroii — mai precis, eroul (pentru că şi aici eroul prin- 
cipal e colectivul) — se aruncă în luptă, pe viaţă şi pe moarte, împotriva concer- 
nului D.V.M. din S.U.A. Lupta corp la corp se angajează ca între Ivan şi „Vudro 
Vilson“ în poemul 150.000.000. Autorul povesteşte cum, în ciuda neîncrederii unora, 
prin demascarea și înfrîngerea sabotajului pus la cale de duşmani, eforturile colec- 
tivului duc la atingerea ţelului propus: în fabrică se produce cel mai bun oțel 
inoxidabil din lume. Concernul D.V.M. este înfrînt şi izgonit (ca şi armatele inter- 
venţioniste) de pe teritoriul Uniunii Sovietice. Propunindu-şi să aducă în teatru 
„oamenii şi faptele cincinalului“, Pogodin însuşi n-a fost pe deplin satisfăcut de 
rezultat. Potrivit propriilor sale aprecieri, şi Poemul toporului şi Tempoul sînt încă 
„reportaje dramatizate“. Teatrul cerea însă drame, în deplinul înţeles al cuvîntului. 
În toiul acestor căutări, „piesa-reportaj“ s-a întîlnit cu drama „social-psihologică“ 
a lui Afinoghenov. Aici, în centrul acţiunii erau plasate impresionante procese de 
conştiinţă. Din nou, ciocnirea dintre caractere şi procesele de conștiință trebuiau 
încadrate în marile eforturi ale epocii. Aşa s-au născut Prietenul meu (Pogodin), 
Gloria (Gusev), Un om obișnuit (Leonov), Tania (Arbuzov). Gai, Maiak, Maria Şa- 
manova, Svekolkin — iată doar cîteva nume din galeria acelora care au intrat în 
dramaturgia sovietică şi cea mondială ca demni continuatori ai combatanţilor din 
anii războiului civil. Şi ei rezolvă cele mai complicate probleme ale vieţii rapor- 
tindu-le la „lupta cea mare“, şi pentru ei viaţa are sens numai în măsura în care 
poate fi trăită cu pasiune, consumîndu-se pentru cauza comunismului. lată de ce 
greutățile, greșelile, rătăcirile vremelnice nu-i doboară, ci-i înverşunează. Iar ei 
sînt invincibili, pentru că se identifică cu o cauză invincibilă. 

În elaborarea dramaturgiei sovietice un rol de seamă l-au jucat ultimele 
piese ale lui Maxim Gorki. Piesele lui Gorki ofereau un nou şi strălucit exemplu 
de mare înălțime artistică, la care poate şi trebuie să se ridice dramaturgia de idei. 

În ajunul Marelui Război pentru Apărarea Patriei Sovietice, variatele ten- 
dințe, „formule“, preocupări, înfriguratele căutări, în amplificarea cărora s-au unit 
eforturile atitor scriitori de mare talent, s-au adunat şi s-au sintetizat, parcă, într-una 
din cele mai grandioase opere dramatice ale zilelor noastre, Omul cu arma a lui 
Nikolai Pogodin. În această epocală realizare găsim sudate — într-un tot artistic 
unic şi indisolubil — şi ritmul cinematografic al Uraganului, şi problematica da- 
toriei revoluţionare care a consacrat Liubov larovaia, şi scenele-reportaj, şi cuce- 
ririle „dramei social-psihologice“. Doar după ce a escaladat un asemenea piedestal, 

autorul și-a putut permite să se aviînte într-un zbor şi mai cutezător. Pentru prima 
dată în istoria teatrului a apărut pe scenă „cel mai uman dintre oameni“. Chipul 
lui Lenin a fost artisticeşte creat în literatura dramatică. 

Iată care au fost principalele direcţii de dezvoltare şi principalele elemente 
componente din care s-a format o dramaturgie cu totul nouă: dramaturgia realist- 
socialistă. Tabloul rămîne totuşi incomplet, dacă nu i se adaugă şi monumentalele 
piese despre Ivan cel Groaznic ale lui Alexei Tolstoi. De atunci, creaţia dramatică 
s-a îmbogăţit neîncetat. În anii războiului, dramaturgia participă activ — în rînd 
cu toate celelalte genuri şi specii literare — la marele efort patriotic. lar cele mai 
de seamă realizări ale ei — Invazia de Leonov, Frontul de Korneiciuk, Oameni ruşi 
de Simonov, ş.a.m.d. — intră în fondul de aur al literaturii mondiale. Anii de dună 
război lărgesc şi mai mult orizontul preocupărilor, îmbogăţesc tematica și tipologia. 
Perspectiva critică față de această ultimă perioadă este însă, deocamd:ță, prea limi- 
tată, din care pricină orice enumerare devine — prin forța lucrurilor — întîm- 
plătoare. Spectatorii romîni şi-au putut da seamă de amploarea şi multilateralitatea 
dezvoltării dramaturgiei sovietice contemporane, după numeroase piese, din care 
cităm : Chestiunea rusă de Simonov, Pentru cei de pe mare de Lavreniev, Puterea 
cea mare de Romaşov, Caracter moscovit de Safronov, O chestiune personală de 
Stein, Orologiul Kremlinului de Pogodin, Crîngul de călini şi Aripi de Korneiciuk, 
Îm căutarea bucuriei şi Zboară cocorii de Rozov etc., etc. Tuturor acestora li se 
adaugă A treia patetică, ultima piesă a lui Pogodin. Aici, figura lui Lenin se pro- 
filează în apoteoză, pe fundalul unor evenimente în aparenţă mult mai prozaice 
decit cele din celelalte două părţi ale trilogiei. Dacă Omul cu arma este piesa Re- 
voluţiei din Octombrie, iar Orologiul Kremlinului — a anului 1918, A treia patetică 
ne transportă în anii NEP-ului. Greutățile specifice ale „perioadei de răsuflare“ 
sînt reflectate prin frămîntările sufleteşti şi dramele personale ale unor eroi dirji. 
Nu sînt, totuși, personaje „neobişnuite“, dimpotrivă, sînt dintre acele cărora le sînt 
proprii „slăbiciunile omeneşti“. În afară de Lenin şi sora sa, Maria Ulianova, în 
piesă nu evoluează nici o personalitate istorică. Lenin ajută oamenilor pe care i-a 
cunoscut întimplător în episoadele luptei (episoade ce se succedau cu iuțeală calei- 
doscopică) să se găsească pe ei înşişi, să înlăture îndoielile şi slăbiciunile vremelnice, 
să rezolve problemele vieţii cotidiene în consens cu patosul revoluţionar al epocii. 

Piesa se termină cu vestea morţii lui Lenin... din care se naște și crește ima- 
ginea gigantică a nemuririi. Folosind — pentru a cîta oară? — tehnica cinemato- 
grafului, Pogodin îl păstrează viu pe Lenin în amintirea oamenilor simpli care l-au 
cunoscut ; piesa se încheie cu prologul — cu acea scenă de pe scările de la Smolnii, 
la care se face aluzie mereu, dar pe care o vedem abia în final. Celor doi bolșevici 
care s-au întors cam dezorientaţi de la un miting, pentru că nu au putut convinge 
cîteva sute de muncitori să renunţe la poziţia împăciuitoristă, Lenin le explică pe 
îndelete că, în loc de a se plinge, ar trebui să se întoarcă şi să-şi aducă la înde- 
plinire însărcinarea primită : „Duceţi-vă şi nu daţi înapoi pînă nu va fi nimicită 
hidra împăciuitorismului“. Apoi, „Lenin rămîne cîteva clipe cuprins de gînduri. 
Alături trec într-un torent muncitorii şi soldaţii. Deasupra, strălucesc luminile de 
la Smoinii...“ „Toate acestea n-o să moară — exclamă conducătorul — sint nemu- 
ritoare“. 

Așezind în centrul dezbaterilor sale problema „sarcinilor literaturii în con- 
strucția comunismului“, cel de-al III-lea Congres al Scriitorilor Sovietici a acordat 
în mod firesc o atenţie subliniată căilor de reliefare — cu ajutorul imaginilor artis- 
tice — a eroismului oamenilor sovietici. O epocă măreaţă cere literaturii fapte mari 
și caractere puternice. Cerinţa aceasta a fost adresată şi autorilor dramatici. Cu 
atit mai mult cu cît — tocmai în zugrăvirea oamenilor noi ai epocii socialiste şi a 
faptelor lor eroice — dramaturgia sovietică a acumulat cele mai bogate realizări. 
Se pare că aceste cerinţe sintetizează cel mai bine și principala învăţătură pe care 
au extras-o din experienţa dramaturgilor sovietici, scriitorii noștri şi ai celorlalte 
ţări socialiste, precum și toţi scriitorii progresiști ai lumii. Dramaturgia sovietică a 
înnoit acest cel mai greu domeniu al creaţiei literare, subordonînd mijloacele spe- 
cifice de expresie sarcinii primordiale de a glorifica pe scenă uriașa victorie a 
Omului eliberat prin socialism şi lupta lui pentru valorificarea deplină a facultă- 

Margareta Bărbuţă 
CU FAŢA SPRE ACTUALITATE 


NOTE DESPRE PIESE NOI 


În procesul de dezvoltare, pe linia oglindirii active a realităţii în permanentă 
transformare revoluţionară, dramaturgia noastră a străbătut cîteva faze, care vor 
fi cîndva examinate mai adînc şi definite de către viitorii istorici ai teatrului romi- 
nesc. Fiecare stagiune a însemnat o treaptă nouă spre însuşirea de către autorii 
dramatici a metodei realismului socialist, o treaptă nouă spre cunoașterea mai 
profundă a realităţii, spre înnoirea mijloacelor de investigaţie şi de expresie artistică. 
Fiecare stagiune a adus cite o nouă biruinţă în lupta teatrului nostru împotriva 
influențelor artei şi ideologiei burgheze, pentru întărirea şi răspîndirea artei realist- 
socialiste. Succesele au fost numeroase. Prima piesă inspirată din lupta clasei mun- 
citoare pentru preluarea puterii din miinile capitaliştilor... Prima piesă care oglin- 
dește viaţa și munca eroică a minerilor în luptă cu dușmanul de clasă... Prima piesă 
care dezbate problema rostului intelectualului în societatea noastră... Prima piesă 
inspirată din procesul de transformare socialistă a satului... A urmat a doua, a treia, 
a... Eşecurile înseși au fost prilej de rodnică meditaţie spre îndreptare şi deci trepte 
spre desăvirșire, spre învingerea greutăților de creștere. Dacă, bunăoară, în trecuta 
stagiune se semnalase, alături de o creştere considerabilă a numărului pieselor noi 
originale reprezentate, o anumită rămînere în urmă din punct de vedere al tema- 
ticii şi al combativităţii partinice, precum şi din punctul de vedere al realizării 
artistice, balanţa critică a stagiunii recent încheiate anunţă un simţitor progres în 
toate aceste privinţe: abordarea unei tematici cu caracter major, de pe poziţii 
manifest angajate în lupta generală a poporului pentru construirea socialismului. 
Nu se poate vorbi, desigur, de o biruinţă definitivă. Procesul de reflectare artistică 
a realității de pe o poziţie revoluționară presupune o luptă continuă, consecventă, 
impotriva a tot ceea ce aparţine încă teatrului vechi, a tot ceea ce frinează încă, 
ìn practica creatoare (în teorie, poziţiile sînt mai deplin cîştigate), aplicarea activă 
a principiilor realismului socialist. Demn de remarcat este însă faptul că recenta 
stagiune a adus pe afişele teatrelor numeroase nume noi — noi în literatură, în 
general, sau noi numai în dramaturgie —, ceea ce demonstrează forța mereu vie 
a teatrului, de a atrage în mod deosebit pe acei creatori animați de dorința de a 
transmite nemijlocit, publicului, mesajul lor pe calea artei scenice. Poetul Mihai 
Beniuc, prozatorii Magda Simon şi Radu Teodoru au păşit pentru prima oară sub 
focurile reflectoarelor, în această stagiune, urmaţi de debutanţi de talent, ca Paul 
Everac, C. Teodoru, Ernest Maftei, încadraţi de prestigiul unor nume de mult 
consacrate de luminile rampei, ca Horia Lovinescu, Lucia Demetrius, Mircea Şte- 
fănescu, Tudor Şoimaru. 

Numele unor noi dramaturgi n-ar fi însă deajuns pentru a determina profilul 
unei stagiuni. Interesante sînt trăsăturile noi, dobîndite de dramaturgia noastră în 
acest ultim an teatral. În primul rînd în ceea ce priveşte actualitatea tematicii şi 
a rezolvării conflictelor. 

O bună parte dintre piesele reprezentate în această stagiune sînt inspirate din 
marele fenomen social al transformării socialiste a agriculturii. Faptul e firesc. 
În prezent, unul din sectoarele în care lupta pentru construirea socialismului capătă 
aspecte din cele mai interesante şi semnificative, operînd transformări radicale în 

conştiinţa oamenilor de pe o mare întindere a ţării, este cel al agriculturii. Tema 
nu este nouă în dramaturgia noastră. De la Ziua cea mare încoace, spectatorii tea- 
trelor noastre au urmărit cu interes diverse aspecte ale procesului de convingere 
a țărănimii muncitoare asupra perspectivelor unice pe care le oferă colectivizarea 
pentru viitorul fericit al vieţii lor. Fără îndoială, momentul hotăritor în acest proces 
este acela al trecerii ţăranului de la gospodăria individuală la cea colectivă, prin 
convingerea fermă că lasă o lume rea pentru alta mai bună. De aceea, cele mai 
multe piese inspirate din viața satului de azi urmăresc tocmai acest aspect, al con- 
vingerii țăranilor muncitori, şi oglindesc evoluţia lor pînă la hotărîrea de a intra 
în gospodăria colectivă. 

S-a mai observat şi cu alt prilej că, cu citeva excepţii, între care Recolta de aur 
a lui Aurel Baranga, dramaturgii nu s-au încumetat să treacă de poarta gospo- 
dăriilor colective înseși pentru a urmări continuarea procesului de transformare 
socialistă a conştiinţei ţăranului muncitor, proces care, de bună seamă, nu se încheie 
odată cu hotărirea acestuia de a intra în gospodăria colectivă. 

Piesele apărute în ultima stagiune nu-și propun nici ele să pătrundă în 
mijlocul unităţilor socialiste pentru a surprinde noile contradicții şi conflicte între 
nou şi vechi, născute în cadrul sectorului celui mai înaintat din agricultură. Dacă 
ținem seamă de datele realității, care anunţă că peste 60% din țărănimea munci- 
toare a ţării a trecut la lucrarea pămîntului în comun, ne dăm seama că ritmul 
de dezvoltare a vietii întrece cu mult oglindirea sa artistică în dramaturgie. 

Totuși, un examen atenţ al pieselor din această stagiune relevă elemente 
noi ale realității satului nostru actual, surprinse în imagini artistice. Trebuie să 
remarcăm, în primul rînd, progresul realizat de literatura noastră dramatică în di- 
recţia unei mai mari autenticităţi a imaginii satului de azi, autenticitate care n-are 
nimic comun cu copierea naturalistă a realităţii. În Valea Cucului de Mihai Beniuc, 
Răzeşii lui Bogdan de Ernest Maftei, Nuntă mare de Simon Magda, Poarta de 
Paul Everac conving prin veridicitatea atmosferei, a caracterelor, a situaţiilor, a 
limbajului. "Ţăranii acestor piese se mişcă într-un mediu specific, lumea lor spirituală 
se dezvăluie spectatorilor bogată, interesantă, colorată de o filozofie proprie. Privită 
in perspectiva vieţii lor de pînă acum, a mentalităţii lor, asupra căreia secole întregi 
de exploatare și de luptă pentru pămînt şi-au pus pecetea, hotărîrea de a-și schimba 
radical modul de viaţă, trecînd la stăpînirea şi lucrarea în comun a pămîntului, 
capătă o profundă semnificaţie umană, filozofică, socială. Răzeşii din piesa lui 
Ernest Maftei se despart greu de actele lor de proprietate, dobindite de strămoșii lor 
de la Bogdan Vodă, şi păstrate cu sfinţenie, chiar atunci cînd pămîntul le fusese 
luat cu japca de boier şi de chiabur, rămînînd doar nişte hîrtii fără valoare. Petecele 
acestea de hirtie capătă, însă, în piesa lui Maftei o valoare simbolică, ele reprezen- 
tind în fapt legătura ţăranilor cu lumea veche, tot bagajul de prejudecăţi și îndo- 
ieli care le întunecă conştiinţa şi-i împiedică să vadă limpede. Scrierea cererilor 
de intrare în gospodăria colectivă, chiar pe actele de răzeşie, are semnificaţia unei 
descătușări, a unui pas hotăritor dintr-o lume în alta. 

În piesa Vlaicu şi feciorii lui de Lucia Demetrius, care va fi reprezentată în 
stagiunea viitoare, problema capătă un aspect nou. Este limpede că procesul de co- 
lectivizare a agriculturii este un proces istoric, obiectiv, care se desfășoară pe baza 
convingerii ţăranilor muncitori, în urma muncii de lămurire întreprinsă de partid. 
Piesa oglindește dezvoltarea raportului de forţe din lumea satului în favoarea netă 
a sectorului socialist. Setea de pămînt a lui Vlaicu devine un nonsens, în condi- 
tiile dezvoltării proprietăţii colective asupra pămîntului, cu evidente roade, supe- 
rioare celor obţinute prin munca individuală. Vlaicu se convinge de avantajele co- 
lectivizării și de necesitatea intrării în gospodărie, prin influenţa realităţii însăși, 
care-i indică drumul. Iată, deci, cum rezolvarea conflictului se află în strînsă depen- 
dență de stadiul dezvoltării realităţii sociale pe care piesa o oglindește ; rezolvarea 
conflictului piesei Vlaicu și feciorii lui reflectă un stadiu avansat al procesului de 
transformare socialistă a agriculturii, deşi nu ne aduce în mijlocul colectiviștilor. 

Conflictul piesei Poarta de Paul Everac porneşte de la niște date care par să 
aparțină unei realităţi sociale a trecutului : lupta pentru pămînt, între stăpinitorii 
săi de drept și cei de fapt, a fost specifică satului nostru înainte de marile transfor- 
mări sociale petrecute în ţara noastră după Eliberare. Felul în care se desfășoară con- 
flictul și rezolvarea acestuia aparţin însă realităţii contemporane a satului nostru. 
Însăşi primirea tinărului Gheorghe în casa şi în familia chiaburului Stancu Văratecu 
are la bază existenţa în ţara noastră a puterii şi justiţiei populare. În regimul bur- 
ghezo-moșşieresc, Stancu Văratecu ar fi continuat să stăpînească pe nedrept pămîntul 
lui Gheorghe, fără teama că într-un eventual proces n-ar avea cîştig de cauză, în 
condiţiile unei justiţii aservite exploatatorilor. Conflictul evoluează spre destrămarea 
averii lui Stancu Văratecu, odată cu destrămarea familiei sale, pe care o ținuse unită 
numai setea de proprietate. Realitatea exterioară, în care forţele noului cresc, pre- 
sează asupra „citadelei“ lui Stancu Văratecu, pătrunzind înăuntru şi sfărimînd-o. 
Păcat numai că tocmai aceste forțe ale noului, hotăritoare pentru rezolvarea con- 
flictului, nu şi-au găsit în piesă o expresie puternic convingătoare, fiind mai mult 
sugerate de autor cu o discreţie ce nu-şi avea rostul şi ştirbind astfel din claritatea 


ideologică a lucrării. 
În schimb, în comedia În Valea Cucului de Mihai Beniuc, forţele noului se 


conturează cu deosebită limpezime, manifestindu-se în acţiunea patriotică de de- 
mascare a dușmanului de clasă, întreprinsă de Toma Căbulea sub îndrumarea şi cu 
ajutorul partidului. Conflictul se angajează direct, deschis. Important este faptul că, 
în această luptă, Toma Căbulea reprezintă conştiinţa înaintată a maselor de țărani 
muncitori, devotați regimului democrat-popular şi hotăriţi să lupte împotriva ori- 
cui ar amenința să împiedice construirea socialismului. In Toma Căbulea, procesul 
de convingere, de clarificare a conştiinţei s-a încheiat de mult. El ştie încotro se în- 
dreaptă lumea și încotro trebuie să se îndrepte el însuşi. Cunoscîndu-şi drumul, 
îşi cunoaşte prietenii și dușmanii, și ştie că drumul nu-i uşor, că va trebui să lupte. 
Scrisă de pe o poziţie militantă, partinică, piesa oglindeşte adevărul de necontestat 
că, în calea socializării agriculturii, nu stă numai conştiinţa înapoiată a unora din 
ţărani, ci mai ales dușmanul de clasă, împotriva căruia trebuie dusă în primul rînd 
lupta necruțătoare, pînă la capăt. De aci, sub aparenta țesătură comică a conflictului, 
conţinutul său profund dramatic. 

Dezvoltarea conştiinţei socialiste a oamenilor muncii din lumea satului şi-a 
găsit o expresie artistică convingătoare şi în piesa Nedeia umbrelor de Radu Teodoru, 
al cărei conflict angajează forţele înaintate dintr-o stină colectivizată împotriva 
dușmanului de clasă. Intransigenţa patriotică a eroinei lui Radu Teodoru, înalta ei 
conștiință de clasă o situează în rîndurile eroilor pozitivi izbutiţi din dramaturgia 
noastră. 

Un astfel de erou este și Szilagyi Imre, președintele gospodăriei colective din 
piesa Nuntă mare de Magda Simon. De data aceasta, conflictul de mentalitate se 
angajează între ţărani colectivişti şi ţărani cu proprietate individuală, demonstrînd 
superioritatea morală a celor dintîi. În Nuntă mare, punctul de plecare al conflic- 
tului este clasica dragoste a unor tineri care nu se pot căsători din pricina duşmă- 
niei dintre părinţii lor. Numai că, în continuare, piesa urmăreşte mai puţin neferi- 
cirile celor doi tineri, şi mai mult dezvăluirea pricinilor duşmăniei dintre părinți, 
pentru a ajunge la o rezolvare de esenţă hotărît contemporană, socialistă. Conţi- 
nutul conflictului este actual, el izvorind din condiţiile economice şi sociale spe- 
cifice perioadei noastre istorice, iar caracterul său de familie este numai aparent, 
semnificația socială fiind evidentă. În fond, aici se înfruntă două concepţii de viață, 
două mentalități, caracteristice unor relaţii de producţie deosebite, iar victoria bă- 
trînului Szilagyi asupra lui Racz nu are numai un caracter personal, ci are semni- 
ficaţia unei victorii a  mentalităţii socialiste asupra celei individualiste, rămășiță 
a capitalismului. 


II 

lată, așadar, că în dramaturgia acestei stagiuni mesajul satului de azi s-a 
transmis în imagini vii, de o mare diversitate, demonstrînd apropierea de viaţă a 
dramaturgilor şi capacitatea acestora de a surprinde contradicţiile adinci ale reali- 
tăţii, în semnificaţiile lor majore. 


xx 


Această tendinţă spre dezvăluirea sensurilor majore ale existenţei noastre 
actuale s-a manifestat și în alte piese ale stagiunii. Ideea împletirii organice a vieţii 
personale cu viaţa colectivităţii, a intereselor individuale cu cele obşteşti, străbate şi 
unește laolaltă tablourile aparent disparate ale piesei Ferestre deschise de Paul Eve- 
rac. Cu această piesă a pătruns în scenă suflul eroic al luptei muncitorilor din industria 
grea, pentru construirea socialismului. Pentru că, sub aparenta banalitate cotidiană 
a scenelor de familie — ca nişte tablouri „de gen“ — care se perindă în faţa 
noastră, se simte clocotul marii uzine, în care nu se căleşte numai metalul, nu se 
plămădeşte numai cocsul romiînesc, ci se întăresc caractere, se formează conştiinţe. 
S-a vorbit în presă, la apariţia piesei, despre lipsa de adincime a conflictului şi 
a caracterelor, reproşindu-se autorului extinderea investigaţiei pe plan orizontal 
şi rămiînerea sa la stadiul de intenţie sau de sugestie. Judecată după criteriile dra- 
mei clasice, piesa suferă într-adevăr de multe cusururi. Considerînd-o însă în limi- 
tele genului — este, așa cum s-a mai spus, un reportaj dramatic —, piesa își înde- 
plineşte în bună măsură programul propus. În fond, fiecare din cele șase ferestre 
ale blocului în care se petrece acțiunea, dezvăluie începutul şi sfîrşitul (sau perspec- 
tiva sfirșitului) unui conflict, care ar putea constitui el însuși materialul de bază 
al unei piese. Dar nici unul din aceste conflicte separate n-ar putea cuprinde ima- 
ginea complexă, bogată, multilaterală, a vieţii oamenilor din cetatea Hunedoarei, 
așa cum apare ea în forma actuală a piesei, în care temele individuale se desprind 
şi se prind laolaltă ca într-o simfonie a vieţii şi a muncii colective. Aceasta nu 
inseamnă, desigur, că piesa e lipsită de defecte. Unul dintre ele este — ca să ne 
menţinem consecvent în cadrul comparaţiei folosite — caracterul prea pastoral al 
acestei simfonii, care ar fi cerut accente mai dramatice şi teme mai evident con- 
trastante, precum şi unele rezolvări mai limpezi. Dar prezenţa piesei în repertoriul 
acestei stagiuni trebuie salutată cu bucuria cu care întîmpini un oaspete mult iubit: 
tema vieţii de azi a clasei muncitoare este încă un oaspete rar pe scenele noastre. 

Un musafir totdeauna bine primit de publicul nostru de azi este comedia. 
Dar Partea leului își datoreşte succesul nu numai genului său. Meritul comediei 
lui C. Teodoru este de a da o ripostă vie şi concretă celor care au încercat, la un 
moment dat, să nege posibilitatea scrierii unor comedii actuale pe teme majore. 
Ce poate fi mai „major“ (să mi se ierte pleonasmul!) decît lupta împotriva jefui- 
torilor avutului obștesc ? Această temă gravă este tratată cu mijloacele comediei. 
Dușmanul e comic în încercările sale de a-şi masca adevăratele intenţii, devine 
ridicol în faţa tăriei de neclintit a oamenilor muncii, stîrneşte hohote de rîs prin 
situaţiile rizibile în care se află din proprie iniţiativă. Piesa are situaţii de farsă, 
desigur. Dar farsa nu este reprobabilă decit atunci cînd e gratuită. Şi aici nu este. 
Mai are ici, colo, şi neajunsul unor facilităţi, tribut plătit lipsei de experienţă. Dar 
acestea sînt (vorba unuia din eroii comediei) ...„perisabile“. Importante sînt actua- 
litatea vie, oglindită, şi hazul autentic, fructificat de pe poziţii înaintate. Acestea 
sînt durabile. 


ee 


Prezenţa în actualitate a dramaturgiei din această stagiune a fost marcată 
şi prin abordarea temei internaţionale, în piesele Dansatoarea, gangsterul și necu- 
cunoscutul de V. Bîrlădeanu și Opriți-l pe Dick Warrings ! de N. Tăutu şi Şt. Bu- 
cevski. Chiar şi piesele istorice, apărute cu prilejul sărbătoririi centenarului Unirii 
Principatelor, Cuza Vodă de Mircea Ştefănescu şi Povestea Unirii (Vodă Cuza şi 

Unirea) de Tudor Şoimaru, reprezintă un punct de vedere contemporan — chiar 
dacă nu în întregime izbutit — asupra trecutului nostru istoric. 

Acesta este, de altfel, criteriul principal de apreciere a actualităţii unei 
opere dramatice : punctul de vedere, poziţia de pe care a fost interpretat mate- 
rialul de viață. Precizez că prin „contemporan“ înţeleg poziţia cea mai înaintată 
a societăţii actuale, poziţia clasei muncitoare în luptă. La tematica actuală, majoră, 
a celor mai multe dintre piesele apărute în această stagiune, se adaugă poziţia 
actuală, militantă, a dramaturgului, care nu este un contemplator al realității, ci 
un combatant activ pentru transformarea ei. Din ce în ce mai mult, scena noastră 
devine o arenă în care, prin intermediul personajelor, se înfruntă idei, poziţii, con- 
cepții. Autorul își propune ca, prin conflictul şi eroii piesei, să dezbată o problemă, 
să găsească sau să impună o concluzie, un verdict, o atitudine. 

Fiecare piesă a lui Horia Lovinescu propune spectatorului dezbaterea drama- 
tică a unei probleme, rezolvarea ei, sau cel puţin punctul de vedere al autorului 
asupra problemei date, fie că e vorba de condamnarea filozofiei fasciste, de nece- 
sitatea luptei împotriva fabricanţilor de bombe atomice, sau de raportul dintre artă 
şi realitatea socială. În noua sa piesă Surorile Boga, dramaturgul pune în discuţie 
problema atitudinii față de revoluţie, militează pentru o participare activă a tu- 
turor oamenilor cinstiţi, la transformarea revoluţionară a societății. Aparent, Lovi- 
nescu a părăsit aici mijloacele sale artistice obişnuite. Piesa are mai multă acţiune 
decît discuţie, loviturile de teatru înlocuiesc argumentele. În fond însă, acţiunea 
însăşi este în piesa lui Lovinescu un argument. La capătul multor încercări, cele 
trei surori Boga au cîștigat un bun de preţ: cunoașterea adevărului. Cunoasterea 
rostului multor întîmplări, a sensului vieţii, a perspectivei istorice. Nu e vorba de 
o cunoaştere pasivă, indiferentă, ci de una activă, eficientă: a cunoaște înseamnă 
a acţiona, a acţiona în sensul contribuţiei la dezvoltarea, la transformarea socie- 
tății. De aci, gestul eroic al Ioanei care-şi denunţă soţul, în clipa în care îi desco- 
peră ticăloşia. Prin Surorile Boga, Horia Lovinescu îşi aduce contribuţia la inter- 
pretarea, pe calea artei dramatice, a semnificației actului eliberării ţării noastre de 
sub jugul fascist. Actul revoluţionar de la 23 August a însemnat, printre altele, 
şi eliberarea de ignoranță, ieşirea din starea de orbecăire fără rost, în care mii de 
oameni s-au aflat în regimul trecut, ieşirea la lumină, la adevăr, şi găsirea drumului 
spre viață. Aceasta este concluzia pe care piesa o propune spectatorului, chemîndu-l 
la acţiune pentru desăvîrşirea a ceea ce s-a început odată cu eliberarea ţării. 

S-au mai scris, în întîmpinarea celei de-a 15-a aniversări a eliberării patriei 
noastre, cîteva piese care demonstrează prezenţa activă, militantă, a autorilor lor 
în realitatea actuală. Demn de atenţie este tocmai faptul că autorii nu s-au mul- 
țumit cu niște simple evocări ale evenimentelor istorice de acum 15 ani. În bună 
parte, ei s-au străduit să releve, pe calea acţiunii dramatice, semnificaţiile actuale 
ale faptelor istorice. Iar cînd a fost vorba totuşi de o evocare, au căutat să aducă 
în scenă patosul eroic al acelor zile, cu intenţia evidentă de a insufla spectatorului, 
pe calea retrăirii, elan patriotic şi nobilă emoție mobilizatoare. 

De pildă, piesa Ediţie specială (sau Din mers) de Mariana Pirvulescu evocă 
atmosfera de însufleţire romantică în care au dus lupta tinerii gazetari din redacţia 
unui ziar comunist, în primele luni după Eliberare, împotriva reacţiunii, pentru 
instaurarea unui regim democratic. Patosul revoluţionar al tinerilor ziarişti,. poe- 
zia romantică a luptei lor, privită din perspectiva zilei de azi, nu şi-au pierdut nici- 
decum actualitatea, ci acţionează cu valoarea exemplului asupra spectatorilor. 
Tînărul Mircea Mohor şi-a propus în piesa Insurecția o evocare, cu caracter agita- 
toric, a zilelor în care poporul muncitor, condus de partid, cu sprijinul puternic al 
armatei noastre şi în condiţiile înaintării victorioase a trupelor sovietice, a răsturnat 
cu arma în mînă regimul fascist. Un conflict de o mare amploare, în care se anga- 
jează forțe sociale mai mult decît indivizi, în care deci analiza psihologică face loc 
generalizărilor, sintezelor, şi în care replica-sentinţă transmite mesajul zilei de ieri 
către cea de azi, legîndu-le. 

Ziua de 23 August 1944 a însemnat pentru mulţi oameni din ţara noastră 
o descoperire — descoperirea adevărului, a sensului luptei, a drumului de urmat —, 
sugerează piesa lui Paul Everac Descoperirea, apropiindu-se, deci, în concluziile 
sale, de Surorile Boga, dar ajungind la ele pe cu totul altă cale: ofiţerul romîn 
Nelu Docan, fiul mecanicului de cale ferată Dincă Docan, descoperă prin tatăl 
său pe comuniști și lupta acestora pentru pregătirea eliberării țării, prin sabotarea 
mașinii de război hitleriste. Procesul său de conştiinţă se încheie cu hotărîrea de a 
se alătura forţelor populare, conduse de Partidul Comunist, şi a lupta, de data 
aceasta conştient, pentru eliberarea patriei. 

Pentru personajele piesei Explozie întîrziată de același autor, ziua de 23 Au- 
gust înseamnă azi, la mai mulţi ani după Eliberare, un prilej de verificare a con- 
științelor, proba de foc a devotamentului şi responsabilității faţă de popor. 

Pentru procurorul Barbu Dragomir din piesa Dacă vei fi întrebat de Dorel 
Dorian, problema răspunderii faţă de popor atinge o deosebită acuitate, în clipa 
în care are de anchetat asupra împrejurărilor morţii unui comunist, în noaptea de 
23 spre 24 august 1944. Ancheta capătă proporţia amplă a unei dezbateri publice, 
personajele ating valoarea unor reprezentanţi ai forţelor sociale, concluziile anchetei 
duc la acuzarea unei clase întregi, a unui sistem social. 

Un alt fel de anchetă, de data aceasta pe plan etic, angajată de același autor 
în piesa Secunda 58, descoperă sentimentul responsabilităţii civice şi morale, pe 
care oamenii de azi — constructori ai socialismului — l-au dobindit în procesul 
muncii colective, în cadrul noilor relaţii de muncă specifice regimului nostru. Co- 
media lui I. D. Şerban, Arca lui nea Mitică, sugerează tinerilor dornici de aventuri 
extraordinare calea muncii perseverente, eroice, capabilă a duce la realizări cu ade- 
vărat extraordinare, prin participarea înflăcărată la înfăptuirea sarcinilor con- 
strucției socialiste, iar Orașul fără istorie de V. Birlădeanu urmărește peripeţiile 
care au precedat o asemenea realizare extraordinară : construirea unui oraş nou 
în patria noastră. 

Cu aceasta nu am epuizat tematica pieselor reprezentate în această stagiune 
sau scrise în cinstea zilei de 23 August. Lucrări noi de Al. Mirodan, M. Davidoglu, 
Radu Teodoru, Mircea Ştefănescu etc. sînt în curs de definitivare. Am vrut numai 
să atrag atenţia asupra faptului că, atît realizările acestei stagiuni, cît și perspec- 
tivele stagiunii viitoare sînt o consecinţă directă a apropierii dramaturgilor de reali- 
tatea actuală, de pe o poziţie activă, partinică. Atît piesele apărute, cît şi cele în 
lucru nu cuprind încă nesfirşita bogăţie tematică pe care realitatea socială o oferă. 
Oricît de prompţi ar fi dramaturgii, ritmul de dezvoltare a vieţii va întrece capa- 
citatea lor de cuprindere artistică. Totuşi, stadiul actual al dramaturgiei noastre 
demonstrează o lărgire a peisajului tematic, în direcţia apropierii autorilor de pro- 
blematica majoră a actualităţii, surprinsă în contradicţiile sale esenţiale. De aci, 
o mai veridică desfăşurare a conflictelor, o mai limpede orientare în rezolvarea lor, 
o mai convingătoare prezenţă activă a eroului zilelor noastre, reprezentant al con- 
ştiinţei înaintate a maselor, care se dezvoltă în sensul dezvoltării societăţii. De aci, 
o creștere a puterii de influențare asupra spectatorilor, prin forța exemplului îna- 
intat. Şi tot de aci, o mai mare diversitate de forme şi modalităţi de expresie: 
de la drama construită după tipul clasic Vlaicu și feciorii lui, la piesa-anchetă, cu 
imagini retrospective, Dacă vei fi întrebat; de la piesa de interior Arca lui nea 
Mitică, la drama socială amplă, în numeroase tablouri şi largi desfăşurări de mase, 
Insurecția. 

Situarea dramaturgilor cu fața spre actualitate, pe poziţia activă a luptăto- 
rului pentru transformarea revoluţionară a societăţii, este chezăşia progresului lite- 
raturii noastre dramatice, a dezvoltării teatrului nostru spre o cît mai deplină efi- 
cisjăadurativă şi realizare artistică realist-socialistă. 


Horia Bratu 


PE FĂGAŞUL MARII COTITURI! 


Prin Surorile Boga, Horia Lovinescu înscrie un nou pas în evoluţia sa. Oricare 
ar fi obiecțiile pe care le-ar suscita construcţia piesei, este incontestabil că prin 
această nouă lucrare, autorul Luminii de la Ulmi îşi lărgeşte considerabil aria de 
desfășurare. Deşi aparent îşi continuă tematica sa obişnuită — căci chiar din titlu 
se vede că autorul urmăreşte destinul unei familii —, tematică a cărei expresie 
majoră a fost fără îndoială Citadela sfărimată, de data aceasta, scriitorul a încercat 
pentru prima oară să abordeze direct un univers nou, universul luptătorilor înain- 
taţi, punînd în centrul acţiunii una din marile teme ale dramaturgiei noi: actul 
de la 23 August 1944. În piesa lui Lovinescu, evenimentele de acum 15 ani şi im- 
plicaţiile lor joacă direct un rol determinant. Horia Lovinescu a dezminţit astfel o 
dată mai mult prejudecata despre aşa-zisa imposibilitate a scriitorului de a-şi de- 
păşi problematica specifică. Conform unei asemenea preconcepţii, lui Horia Lovi- 
nescu îi rămîne hărăzită doar zugrăvirea intelectualului şi a relaţiilor umane spe- 
cifice lui. 

Desigur, se poate vorbi despre specificitatea tematică a unui scriitor. O ase- 
menea specificitate îşi are sorgintea în faptul că scriitorul se îndreaptă de obicei 
înspre acel teritoriu pe care-l cunoaşte mai bine şi acolo unde are sentimentul că-și 
poate exercita mai deplin capacitatea sa artistică. Însă unul din învăţămintele ma- 
jore ale experienţei dramaturgiei noastre noi constă tocmai în faptul că s-a veri- 
ficat pe viu modul în care comanda socială potenţează creația dramatică, lărgindu-i 
amploarea şi îmbogăţindu-i problematica, orientind direct creaţia scriitorului înspre 
acele teme centrale care garantează valabilitatea şi eficacitatea social-educativă a 
creaţiei. La 15 ani de la Eliberare, se poate discuta experienţa literaturii noastre 
dramatice, tocmai în lumina acestui proces, care dă un nou conţinut categoriei spe- 
cificităţii și originalității artistice. Acesta este şi procesul care se petrece actual- 
mente cu creația lui Horia Lovinescu, care a făcut prin Surorile Boga primii pași 
în abordarea unei teme noi. Figuri de muncitori au existat episodic şi în Lumina 
de la Ulmi, după cum reprezentanţi ai noului joacă un rol determinant și în Cita- 
dela sfărimată. Dar de la Caterina din Citadela sfărimată şi pînă la Pavel Golea 
din Surorile Boga, de la mesajul progresist, însă nebulos în parte, al Hanului de la 
răscruce, la ultima sa piesă, în care se pun din plin problemele eticii comuniste, 
există o distanţă pe care critica dramatică are nu numai căderea, ci și datoria 
s-o semnaleze. 

În Surorile Boga, tema revoluţiei şi a luptei partidului pentru eliberarea și 
transformarea revoluționară a ţării apare nemijlocit. Dacă Lumina de la Ulmi re- 
flecta, de fapt, o problemă specifică creaţiei artistice, iar Citadela sfărimată analiza 
în primul rînd destinul şi descompunerea unei familii burgheze, în Surorile Boga, 
Horia Lovinescu a intercalat fragmente care preced şi se succed insurecției de la 
23 August 1944, precum şi aspecte ale luptei comuniştilor. Lumina de la Ulmi — 
oricît de controversată — revela un nou dramaturg, şi anume un dramaturg care 
gîndea adînc asupra misiunii sale ; însă, în esenţă, piesa era o lucrare despre con- 
diţia scriitorului în societatea de azi. Citadela sfărimată punea în valoare siguranța 
artistică a dramaturgului, capacitatea de construcţie şi aplicarea spre analiză. Din- 
colo de aceste calități artistice, Citadela sfărimată indica faptul că Horia Lovinescu 
asimilase, în cel puţin una din laturile sale, lecţia fundamentală a dramaturgiei 
gorkiene şi că se punea sub semnul acesteia. În acelaşi timp, scriitorul părea să se 
fi oprit la un tip de dramă clasică, reinterpretată în spirit gorkian, în care socialul 
intervine prin intermediul unor evenimente care se consumă în cadrul unei familii. 
Hanul de la răscruce, care a surprins pe cei ce urmăreau evoluţia dramaturgului, 
vădea dorința autorului de a experimenta, de a întreprinde noi căutări, de a în- 
cerca virtuțile dramei de idei cu intenţii simbolice. În formula adoptată de Horia 
Lovinescu, o asemenea nouă tendinţă nu părea să contribuie în mod substanţial la 
îmbogățirea creaţiei sale. În afară de faptul că piesa rămînea un exerciţiu — bine 


* Teatrul de Stat din Constanţa : Surorile Boga de Horia Lovinescu. 

executat, dar un exercițiu —, ea lăsa să se intrevadă primejdia posibilă: aceea a 
facilităţii, a folosirii ineficace şi dispersate a solidelor însuşiri de dramaturg ale lui 
Horia Lovinescu, o „speculare şi risipire a lor“ în direcţii diverse şi neconcludente. 
Tocmai de aceea, cu toate insuficienţele ei artistice, ultima piesă a lui Lovinescu 
bucură și mulţumeşte pe cei care urmăresc evoluţia dramaturgului. Ea dovedeşte, 
în primul rînd, că expedientele nu-l satisfac pe autor şi că rămîne constantă ten- 
dința sa spre îmbogățirea orizontului tematic şi ideologic. 

De data aceasta, scriitorul a căutat să tragă învăţăminte din fondul de aur 
al dramaturgiei revoluţiei şi să îmbine de fapt două tipuri de drame: drama clasică 
de familie, reinterpretată în spirit gorkian, şi dramă directă, în care evocarea poli- 
tică, evenimentul social-politic intervin direct în desfăşurarea acţiunii, iar ciocnirea 
fundamentală este oglindită nemijlocit. În noua piesă a lui Lovinescu găsim astfel 
imbinate drama surorilor Boga, văzute în evoluţia lor, în desfășurare, şi, grefată 
direct — mai ales după tabloul 2 al actului II —, lupta socială: o capitală de 
judeţ în viltoarea luptei revoluţionare, cu tot dinamismul ei politic şi agitatoric, 
cu greutăţile acestei lupte şi cu încleştarea dintre forţele progresiste şi sabotorii 
teroriști. Împingînd aceste aspecte în planul întîi al piesei, transformînd oglindirea 
luptei sociale, dintr-un fundal într-o parte integrantă a acţiunii propriu-zise, Horia 
Lovinescu a abordat, de fapt, o formulă artistică, pentru el, inedită. Şi este cu atit 
mai semnificativă această încercare, cu cît este legată direct de apariţia, în dra- 
maturgia sa, a „clasei în atac“. 

Desigur, pe această linie autorul nu a găsit întotdeauna soluţiile cele mai 
fericite : sudarea într-o unitate coerentă a celor două tipuri de piesă — de care 
vorbeam mai sus — suferă destul de serios ; rezolvarea unor probleme concrete pe 
care le pune conflictul este pe alocuri facilă. Dar încercarea lui Horia Lovinescu nu 
rămîne însă, din această pricină, mai puţin valoroasă. 

++ 


Este incontestabil că intenția inițială a autorului era de a oferi, prin Surorile 
Boga, o replică contemporană Surorilor lui Cehov. A urmări destinele a trei surori 
într-o nouă epocă istorică, înainte şi după Eliberare, şi a prezenta însăşi această 
epocă în citeva din manifestările ei caracteristice, iată o ingenioasă exploatare a 
unei intenții livreşti. Însă, spre deosebire de Cehov, lăsînd de o parte şi noul ma- 
terial istoric, scriitorul nu s-a limitat la o analiză psihologică ; ţinînd cont de eve- 
nimentul fundamental — transformarea surorilor — care diferenţiază materialul 
uman în raport cu problematica sfirşitului secolului trecut, şi urmărind ca să facă 
această transformare cît mai comprehensibilă, el a conferit, în general, piesei sale 
un caracter de evocare istorică. 

Lovinescu a fost atras, fără îndoială, şi de dorinţa de a relua o anumită tra- 
diție a dramaturgiei noastre dintre cele două războaie mondiale. Problematica pro- 
vinciei a rămas, ani de-a rindul, în vechea noastră dramaturgie destul de săracă, 
o temă esenţială (ca şi în întreaga literatură, de altfel). A găsi personaje-replică 
la eroinele teatrului lui Sebastian sau Victor Ion Popa, o asemenea intenţie se 
străvede destul de transparent în piesa lui Lovinescu. 

Fiindcă articolul de față apare înainte ca piesa să fi văzut lumina tiparului, 
este necesară o analiză mai detaliată a subiectului. 

Acţiunea începe cu citeva luni înainte de 23 August 1944, în casa surorilor 
Boga, și se desfășoară într-un orăşel de provincie. Cele trei surori Boga au destine 
diferite, care toate converg însă într-un singur punct: evoluţia nefericită. Cea mai 
mare — Iulia —, medic, de o vioiciune spirituală remarcabilă, matură intelectua- 
licește, deşi a reușit să rămînă străină de satisfacţiile meschine, individualiste, ale 
rudelor ei, ascunde în fond o mare resemnare: o decepţie puternică, suferită în 
urmă cu 15 ani, cînd fostul ei logodnic, fiul unui senator bogat, a capitulat în faţa 
familiei care socotea căsătoria aceasta o mezalianţă. A doua dintre surorile Boga 
— Valentina — mai zburdalnică şi avidă de o viaţă de lux, este în fond o Emma 
Bovary contemporană, care, scîrbită de un bărbat grosolan şi beţiv, nu numai că 
nu refuză aventura, dar își caută scăparea în ea. În această încercare de evadare, 
Valentina nu operează însă nici un fel de selecţie, ba chiar reduce nivelul aspira- 
ţiilor ei la plăceri ușoare şi trecătoare, plătite adesea cu banii soțului ei, un inspector 
financiar veros. 

Dacă vicisitudinile vieţii au virilizat-o pe Iulia, călind-o suflește, dacă Va- 
lentina reprezintă într-un sens imaginea ultragiată şi mult intensificată a „eter- 
nului feminin“, loana Boga — cea mai mică dintre cele trei surori — reprezintă 


www.cimec.ro 16 


propriu-zis tinerețea, generaţia care are în faţa ei întreaga viaţă. Ioana îşi închină 
viaţa și preocupările sale unui om, Radu Grecescu, ofiţer, pe front, cu care vrea să 
trăiască iubirea totală. Radu Grecescu reprezintă în piesă mistificarea aspirațiilor 
acestei generaţii în sens aventurist şi se apropie de formula lui Matei din Citadela 
sfărimată. În acest fel, destinul Ioanei, care părea cel mai luminos, ţinind seamă 
de premisele personalităţii ei, capătă o coloratură tragică, după ce are revelația 
atitudinii soţului ei, trădător de patrie şi sabotor. 

În jurul surorilor Boga pulsează viaţa în toată complexitatea ei. Mihai Me- 
reuţă, un tînăr intelectual naiv, crezind în iubirea aproapelui ca panaceu universal, 
reprezintă o altă ipostază a tinerei generaţii, după cum pictorul Alec Gorăscu, ta- 
lentat şi dezorientat, copilul teribil căzut în dizgrație al unei clase în decrepitudine, 
aduce în piesă problematica artistică a aceleiaşi generaţii. În timp ce Mihai Mereuţă 
este îndrăgostit fără succes de Valentina, care, prin temperament şi dezabuzare, 
reprezintă în această fază propria lui antiteză, Alec Gorăscu este puternic impre- 
sionat de setea de puritate a Ioanei. „Trecutul care apasă“ — forţa reminiscenţei 
sentimentale și a memoriei afective — este întruchipat în Ghighi Mirescu, ratat şi 
dezamăgit, care încearcă zadarnic să reînvie dragostea de mult stinsă a Iuliei pen- 
tru el. Iulia, însă, deşi nu are bucuria unui cămin, respinge în mod hotărît ideea 
unei consolări meschine. Atmosfera ce învăluie tirgul moldovenesc capătă astfel o 
coloratură cehoviană, fiecare din cele trei surori Boga trebuind să renunţe într-un 
fel la visul ei de fericire, nu însă înainte de a-i plăti un tribut sufletesc. Replica 
Iuliéi Boga : „Sîntem nişte frunze pe apă“ caracterizează lipsa de orizont a celor 
trei surori în prima parte a piesei. 

Sintem însă în 1944 şi vremea noastră nu este vremea lui Cehov. O nouă 
conjunctură istorică deschide o nouă etapă în destinul surorilor Boga, tocmai cînd, 
din punct de vedere dramatic, el părea să fie epuizat. Prefacerile radicale pe care 
le aduce răsturnarea dictaturii fasciste determină direct o cotitură în viaţa celor 
trei surori. Dramaturgul simte necesitatea să lărgească din ce în ce mai mult cadrul. 
lulia este prima care, încă înainte de Eliberare, are prilejul să intuiască suflul în- 
noitor în persoana lui Pavel Golea, comunistul care-şi riscă propria-i viață pentru 
a o face fericită pe a altora. Ea are prilejul ca, în calitatea ei de medic, îngrijindu-l 
pe Golea, să găsească un făgaş nou, către care se îndreaptă cu paşi fermi, stimu- 
lată de exemplul fostului ei pacient. Şi destinul bovaric al Valentinei Boga se în- 
trerupe brusc. Părăsită de iubiții ocazionali, în timp ce soţul ei este arestat pentru 
matrapazlicurile comise, ea intră intempestiv din „aventură“ în plină dramă. în- 
cercările cele mai grele o vor lovi însă tot pe Ioana Boga. Radu Grecescu dispare 
în război, iar șocul psihic al Joanei accelerează în chip surprinzător maturizarea 
ei, determinînd-o să se intereseze de destinele altora, autorul făcind-o chiar să 
ajungă — într-un chip cam surprinzător — primar al orașului. 

O viață nouă se deschide astfel în faţa surorilor Boga, dar această viaţă e 
departe de a fi plutire lină pe ape molcome. Iulia trebuie să lupte din greu pentru 
a-l menţine în viaţă pe Pavel Golea, atins de o maladie grea, se pare incurabilă. 
Valentina, asupra căreia vicisitudinile au operat atit de puternic, determinînd o 
răsturnare temperamentală, începe în sfîrşit să înţeleagă valenţele unei dragoste 
curate ca aceea a lui Mereuţă ; ea este însă urmărită şi acum de un destin atroce, 
căci Mereuţă, care a înţeles în sfîrşit valoarea luptei sociale, cade răpus de gloanţe 
vrăjmaşe. Dar cea mai grea încercare este rezervată tot Ioanei, al cărei soț, după 
ce fusese dat dispărut în război, se dovedește în cele din urmă a fi un asasin ordinar 
în slujba imperialiştilor. 

Viaţa merge înainte, surorile Boga sînt profund angrenate în ea, valorifi- 
cîndu-se pe plan social. „Acum nu mai sîntem nişte frunze pe apă, ştim pentru ce 
trăim“ — este replica finală a Iuliei Boga. Apăsătoarea solitudine provincială a 
fost învinsă, în ciuda meandrelor destinului lor individual. 


++. 


Acesta este — expus succint — „scenariul“ piesei, pe care l-am redat elimi- 
nînd o seamă de fapte ce pigmentează din abundență desfăşurarea acţiunii. După 
cum se vede, bazată iniţial pe un motiv cehovian, piesa îşi lărgeşte continuu cadrul, 
revărsindu-se într-o desfășurare-fluviu. Dar, Lovinescu nu urmăreşte să „prindă“ 
fizionomia surorilor într-un moment istoric, ci asemenea Calvarului, evocă de fapt 
drumul sinuos și plin de contradicții a trei destine omeneşti într-o întreagă epocă 
istorică, caracterizată prin răsturnarea fundamentală a raporturilor sociale. Piesa 
lui Lovinescu ne dezvăluie un proces, şi anume un proces complicat şi multilateral. 

În Trei surori, amestecul de dramă şi de vodevil exteriorizează un moment — 
crucial, e drept, însă un singur moment — şi de aceea accentul este pus pe o tra- 
tare analitică. Tema fundamentală a piesei Trei surori — tema frumuseţilor irosite 
zadarnic — se preta unei asemenea tratări exclusive, într-un moment istoric stag- 
nant. În mod cu totul justificat, Lovinescu a simţit necesitatea unei alte tratări, 
in care să facă loc evenimentelor care schimbă destinul celor trei surori şi îl cris- 
talizează. În acest sens, Horia Lovinescu lărgeşte mereu cadrul acţiunii, modificînd 
perspectiva scenică şi transformînd drama de familie, care se consumă în actul I, 
în mod treptat în evocare și frescă. În actul I, războiul — evenimentul capital al 
epocii — apare doar indirect, ca fundal; el este prezent în conversaţia persona- 
jelor, prezent însă doar prin ecourile lui. Cel de al doilea eveniment istoric — Elibe- 
rarea — apare în mod direct în viaţa surorilor, prin intermediul lui Pavel Golea, 
a cărui prezență viguroasă, energică, curăţă, în cea mai bună tradiţie gorkiană 
(Dușmanii, Micii burghezi), atmosfera lîncedă. Lărgind şi mai mult cadrul acţiunii, 
actul III ne transportă direct pe scena luptei social-politice, prezentind concomitent 
sediul unui comitet de partid în perioada premergătoare lui 6 Martie 1945, şi stră- 
zile orașului de provincie. Este pentru prima dată cîhd în dramaturgia noastră sînt 
oglindite ritmul și trepidaţia acelor zile in care clasa muncitoare smulgea bur- 
gheziei, una după alta, pirghiile puterii. Tabloul de frescă ne prezintă perioada 
„dualității“ puterii, în care organele oficiale de stat — prefectura, poliţia — se mai 
găseau în mîinile exploatatorilor, în timp ce masele conduse de partid afirmau în 
mod practic, de jos, adevărata putere populară. După cum am mai spus, aici Lo- 
vinescu s-a inspirat în mod creator de la un model ilustru: dramaturgia sovietică 
a revoluţiei, realizînd ceva din acea tensiune care caracterizează momentele de 
intensă activitate a maselor (Liubov Iarovaia, Uraganul ete.). Şi ideea simultaneităţii 
serveşte în mod original acest scop. În timp ce în stradă se ciocnesc cele două forţe 
în luptă, la sediul partidului se iau măsurile care pregătesc, la nivelul local, acţiu- 
nile revoluționare, smulgerea puterii din mîinile exploatatorilor. Pe acest fond, 
apar „surorile“. În timp ce Iulia şi Ioana se angrenează din ce în ce mai puternic 
în activitatea social-politică, Valentina, aflată încă în afara şuvoiului, face primii 


Scenă din actul I 


paşi de apropiere. Astfel, piesa care începuse printr-o dramă familială, care părea 
să se consume între pereţii unei case bătrînești de provincie, tinde treptat să ca- 
pete proporţiile unei cronici și, în cele din urmă, ale unei evocări istorice. 

+++ 


O triplă dramă care nu se desfăşoară în vid, încrucișări de destine felurite 
— pe de o parte, ale unor oameni care conduc în numele partidului acțiunea de 
democratizare și transformare a judeţului, şi pe de altă parte, ale adversarilor ho- 
tărîţi ai acestei lupte —, apoi depăşirea caracterului dramei de familie, încercarea 
de a explica printr-o cauzalitate multiplă determinarea destinelor personajelor, toate 
acestea reprezintă calităţi incontestabile ale piesei. Şi am spune chiar că se înca- 
drează într-o tendință mai generală, care apare pregnant în ultimul timp nu nu- 
mai în dramaturgie, dar chiar în întreaga literatură : tendinţa spre „monografie“, 
spre o explicare cauzală — directă şi complexă — a evenimentelor care influen- 
țează destinul personajelor. Toate acele scene care, iniţial, ar părea că nu au rost 
în economia piesei — transformarea conacului Gorăscu într-o fortăreață, prezenta 
întîmplătoare a surorilor Boga în acest conac, domnii reacţionari care discută la un 
colț de stradă în faţa comitetului de partid —, îşi găsesc astfel justificarea. Căci, e 
nevoie de o cauzalitate complexă pentru a determina cotitura radicală din viaţa 
celor trei surori. Aceasta, însă, nu scuză și nu poate să suplinească lipsa reliefării 
psihologice și veridice a însuşi procesului de transformare a surorilor. Căci, nu este 
deajuns ca evoluţia surorilor Boga să fie justificată şi punctată de evenimente, e 
nevoie să se şi arate concret şi veridic cum are loc această transformare, procesul 
propriu-zis. Acesta rămîne în afara piesei. 


De pildă, transformarea Ioanei Boga, care, la început, e o fetișcană cu o anu- 
mită sete de puritate, pentru ca puţin după aceea să întilnim o femeie matură in- 
telectualicește, gata să preia postul de primar. „Cauzalitatea“ este arătată explicit 
(dispariţia lui Radu Grecescu, intuiţia caracterului absurd al războiului etc.), chipul 
însă cum se desfășoară această transformare pe viu, cum evoluează psihologic şi 
dramatic Ioana Boga, rămîne în afara piesei, sau punctat de replici convenţionale. 
În acest fel. ajungem la situaţia paradoxală ca intensitatea transformării să fie 
identificată cu evenimentul care-o cauzează şi nu cu efectul pe care-l determină. 
Nu este deajuns să punctezi fiecare fază în evoluţia surorilor, sau să arăţi printr-o 
replică șocul pe care l-a adus vestea morţii unui soţ. Teatrul convinge prin inter- 
mediul tipurilor, şi cînd vorbim de fapte în teatru (reluăm expresia lui Horia Lovi- 
nescu din programul spectacolului de la Constanţa), ne referim în primul rînd la 
aceste fapte sufletești, şi nu numai la determinări. Căci însăși forţa determinărilor 
se exprimă prin modificarea dimensiunilor tipologice, prin felul în care sint trans- 
formate caracterele. 

Valentina suferă și ea o suită de „şocuri“, care ne permite să identificăm o 
transformare radicală a atitudinii ei faţă de viaţă şi faţă de oameni. Nici acţiunea 
şi nici dialogul nu plasticizează acest proces. Și totuşi, problema fundamentală a 
acestui personaj — fenomenul purificării de bovarism și al valorificării laturilor 
pozitive care există în spiritul de devoțiune şi de idealizare inerent bovarismului 
— rămîne neexplicată, abia schiţată, indicată prin cîte o replică sau un moment 
scenic care nu fac parte dintr-o dezvoltare organică a acţiunii. 

Singura dintre surori inteligibilă artisticeşte este Iulia, care de fapt nu se 
transformă, rămîne egală cu sine însăşi. Felul în care o stimulează fostul ei pa- 
cient, modul în care renaște pentru ea nădejdea într-o viaţă mai bună sînt veri- 
dice, prezentate concret. Apare şi o trăsătură care o deosebeşte, într-un fel, de 
celelalte surori și care sugerează tipologia complexă a personajului: muncitorii 
sînt pentru ea mai familiari şi mai apropiaţi spiritualiceşte decît rudele ei adevă- 
rate, mici burghezi trăind în satisfacţii meschine, individualiste, şi în dezinteres 
faţă de restul oamenilor. Iulia Boga este un personaj realizat. Modul însă în care 
Valentina se desprinde din atmosfera de decrepitudine şi de imoralitate a lumii 
din care face parte, modul în care Ioana îşi trăieşte drama, toate nenorocirile, fără 
ca s-o cuprindă desperarea şi fără ca să o paralizeze durerea, toate acestea rămîn 
puţin convingătoare. 

Pentru a scuza aceste slăbiciuni și a le explica, s-a emis în critica teatrală 
părerea că surorile Boga nu ar fi de fapt personajele principale ale piesei şi că 
interesul ar sta, pur şi simplu, în evocare: „Căci ceea ce ni se pare nouă demn 
de relevat şi subliniat în ultima piesă a lui Horia Lovinescu, nu este istoria celor 
trei surori Boga, ci înfăţişarea luptei partidului cu mijloace artistice directe, con- 

Vasile Creţolu (Pavel) şi 
Marcela Sasu (Iulia) 


vingătoare şi deci emoţionante“ — scrie Mariana Pirvulescu în cronica din „Ro- 
miînia Liberă“ (nr. 4524, din 29 aprilie 1959). A opune „istoria celor trei surori Boga“ 
şi „înfăţişarea luptei partidului cu mijloace artistice directe“ mi se pare cu totul 
nefundamentat, deoarece înseamnă a despărţi cauza de efect, a sfărima unitatea 
efectivă a piesei. Căci, „înfățișarea luptei partidului cu mijloace artistice directe, 
convingătoare și deci emoţionante“ se realizează, în primul rînd, tocmai în „istoria 
celor trei surori Boga“, în eroi, în personaje. Şi valoarea piesei lui Lovinescu constă 
tocmai în măsura în care a reuşit acest lucru, în măsura în care a făcut pregnantă 
ideea de evoluție — sub influenţa directă a luptei social-politice — chiar dacă nu 
a plasticizat complet aceste aspecte. Concluzia pe care o trage criticul „Romîniei 
Libere“, anume că regia spectacolului de la teatrul din Constanţa a făcut bine 
atunci cînd „s-a ferit să prezinte ca temă principală transformarea surorilor Boga“, 
ni se pare hazardată şi nejustă, necorespunzind tocmai unităţii indestructibile în 
care trebuie văzute aceste două aspecte. Sîntem de acord, însă, cu criticul „Romîniei 
Libere“, atunci cînd, analizînd peisajul uman al piesei, consideră că noul în piesa 
lui Lovinescu e constituit de realizarea — şi nu ca personaj episodic — a lui Pavel 
Golea. Într-adevăr, Pavel Golea acţionează, participă la ceea ce se petrece în scenă, 
şi de aceea transformarea surorilor Boga, ca şi a altor eroi ai piesei, este de ne- 
conceput fără existenţa sa. Considerăm că Pavel Golea nu este numai un personaj 
episodic, şi de aceea îi putem reproşa autorului o anumită lipsă de dinamism, un 

anumit caracter static, o anumită îngustare a unghiului din care priveşte perso- 
najul, în actele III şi IV, unde, în mod inexplicabil, Pavel Golea rămîne mai mult 
un mentor şi nu un personaj care acţionează efectiv. 

Peisajul uman al piesei este variat şi contrastul pe care-l vizează autorul — pen- 
tru a-și putea contura mai bine personajele — apare concret, mai ales în actul III. 
Este adevărat că acest act III (sau tabloul 2 al actului II, cum figurează în manuscrisul 
piesei), în care se arată rotiţele esenţiale ale mecanismului care pune în mişcare lupta 
maselor muncitorești din oraş, este oarecum expozitiv, static. Şi desigur că tocmai un 
asemenea act ar fi meritat să capete un conţinut mai substanţial, să fie mai dinamic. 

Obiecţia pe care o formulează, în această privinţă, cronica citată a Marianei 
Pirvulescu este astfel perfect justificată. Aici, poate că autorul ar fi trebuit să gă- 
sească mijloace mai ingenioase pentru a integra noua activitate a surorilor Boga 
în cadrul luptei generale pe care o duc forţele înaintate din orăşel. 

Considerăm că Horia Lovinescu a folosit în mod just procedeele „dramei de 
idei“ în actul I şi în scena de la comitetul de partid, unde a avut îndrăzneala artis- 
tică — pe deplin justificată — să prezinte o şedinţă „stante pede“. Dacă în actul I 
discuția dintre Mereuţă, Mirescu şi Iulia este foarte edificatoare pentru ipostazele 
etice ale personajelor respective, actul III constituie o incursiune foarte atentă şi 
foarte adîncă în problemele eticii comunistului. Horia Lovinescu lasă persona-" 
jele sale să spună lucruri foarte serioase şi foarte adevărate, care echivalează cu o 
luare de atitudine. Lovinescu pune direct — aşa cum se prezintă la nivelul omului 
simplu — problemele maturizării ideologice, în diversele ei ipostaze. Mereuţă și 
secretara lui Pavel Golea, tovarășa Grosu, sînt puşi în faţa problematicii complexe 
a eticii de partid. 

Convins de falimentul ideologic al burgheziei romîneşti, profesorul Mereuţă 
se apropie de partid, găsind în el mijlocul de potenţare a idealului solidarităţii 
umane. El vede în partid singurul instrument prin care, mai devreme sau mai tirziu, 
se va realiza fericirea pe pămînt. A crede în fericire este echivalent pentru Mereuţă 
cu victoria finală a înţelegerii dintre oameni şi a „iubirii aproapelui“. Concepţia sa 
despre fericire este o “concepţie idealist mic-burgheză, utopică. De aceea, el scrie 
în ziarul local articole entuziaste despre fericirea oamenilor, face elogiul raţiunii 
etc. Mereuţă suferă de o falsă înțelegere a perspectivei, închipuindu-şi fericirea sub 
o alură paradisiacă, ca un punct terminus al unei evoluţii: „Pentru mine — răs- 
punde el lui Pavel Golea — lucrurile astea nu sînt fraze, ci adevăruri vitale. Cre- 
deam că fericirea oamenilor şi dragostea dintre ei îi interesează pe comunişti“. „Ştii 
ce înseamnă fericirea pentru noi la ora actuală ?* — răspunde Golea. „Pămînt, 
piine, săpun. Şi ştii ce nume va purta mîine? Puterea politică. Şi poimiine? — 
industrie grea. Şi așa mai departe, Iar toate lucrurile astea nu se pot obţine decît 
strivind cu ură pe cei care se împotrivesc. Nu făcîndu-le declaraţii de amor“. Golea 
este tranşant și făţiş. 

Poate că punctul de vedere al lui Golea apare puţin cam practicist. Totuși, 
el este răspunsul cel mai elocvent şi cel mai eficace care se poate da teoriilor uma- 
nitariste ale lui Mereuţă. Căci, atita timp cît Catinca Gorăscu nu-și însămînța pă- 
miînturile, pîinea lipsea. Şi atita timp cît aparatul de stat rămînea împănat de tră- 
dători şi sabotori, așa-zisa democratizare rămînea o vorbă goală. Pe drept cuvint, 
Pavel Golea enumeră toate acele fapte care erau tot atitea crime împotriva po- 
porului înfometat și însîngerat : dosirea materiilor prime, nerestabilirea liniilor de 
comunicaţie, închiderea fabricilor. „Pentru că omul pe care-l vrei dumneata liber şi 
cu capul sus, trebuie să-şi ridice întii fruntea din glod. Şi înainte de a dansa, trebuie 
să se pună pe picioare“. Mereuţă desparte însă în mod arbitrar scopurile de mij- 
loace, şi caută o fericire în sine. Pentru Golea, fericirea universală, absolută şi idilică, 
rămîne o simplă idee poetică. Nu este însă mai puţin adevărat că, într-un anumit 
sens, un concept final al fericirii constituie nu rareori resortul existenţei şi activităţii 
multor oameni cinstiţi. 

Am analizat mai pe larg această ciocnire dintre Pavel Golea şi Mereuţă, 
fiindcă ea este semnificativă pentru noul spirit în care este concepută piesa lui 
Horia Lovinescu. Discuţiile de idei nu mai sînt axate pe o problemă vagă, gene- 
rală, ci exprimă un conţinut concret, legat direct de practica luptei pentru socia- 
lism, chiar dacă uneori concluzia apare — aşa cum am văzut— ostentativ „tran- 
şantă“. Scriitorul ia atitudine faţă de concepţiile mic-burgheze în legătură cu in- 
transigența partinică, preconizind prin gura eroilor săi înaintați, combativitatea şi 
tendința de a dezvălui, pînă la capăt, divergenţele ideologice. Aceasta vădeşte, deo- 

potrivă, un proces de maturizare ideologică a autorului, ca şi influenţa, din ce în 
ce mai evidentă, a dramaturgiei sovietice a revoluţiei. 
+++ 


I-a revenit Teatrului de Stat din Constanța cinstea de a avea premiera pe 
țară a piesei lui Lovinescu. Trebuie spus dintru bun început că acest teatru s-a 
achitat conştiincios de sarcina pe care şi-a asumat-o. Regizorul Val Mugur a căutat 
să redea, în primul rînd, caracterul de evocare al piesei lui Lovinescu, organizind 
o vie mişcare scenică. - 

În general, regia lui Val Mugur a reuşit să interpreteze just conținutul de 
idei al piesei, integrînd în mod expresiv în ansamblul spectacolului, tema transfor- 
mării surorilor Boga şi scoțînd în evidenţă factorii care influenţează în mod deli- 
mitat această transformare. În special, finalurile primelor două acte (scena Iulia- 
Pavel din actul I şi scena insurecției din actul II) au fost sugestiv realizate. Scena 
de mare efect din actul IV — asasinarea lui Mereuţă de către Radu Grecescu — a 
fost însă ratată, din cauza greşitei amplasări a intrărilor lui Grecescu, ceea ce face 
întreg finalul perfect previzibil. 

E În rolul Ioanei, Iolanda Copăceanu-Mugur a vibrat intens şi discret, comu- 
nicînd publicului mesajul unui suflet inocent şi pur, care nu se lasă întinat de 
minciună. Marcela Sasu, însă, a dat Iuliei o atitudine peste măsură de rigidă, inter- 
pretînd într-un sens simplist energia şi demnitatea personală a eroinei. În confi- 
guraţia piesei, Valentina deține un rol-cheie şi purificarea ei spirituală reprezintă 
un proces complex, pe care Eugenia Gheorghian, handicapată şi de insuficienţele 
textului, nu a izbutit să-l exprime. În prima parte, interpreta a fost stridentă, zgo- 
motoasă, melodramatică, în timp ce spre sfîrşit şi-au spus cuvîntul hotăritor plati- 
tudinea şi sentimentalismul cu care a fost înţeleasă noua ipostază a eroinei. În 
general, Vasile Creţoiu a dovedit mari calităţi interpretative, în spiritul relevării 
caracterului eroic și în același timp a umanismului lui Pavel Golea. Tinerii actori 
au pus în evidenţă calități de primul ordin în interpretarea unor roluri efectiv di- 
ficile, pe linia textului lui Lovinescu. Un Alec Gorăscu (pictorul care-i urăște pe 
nemți, pentru că „de cinci sute de ani pictează prost și au ocupat Parisul“, care 
trage în fasciști alături de comunişti, dar care se simte dezrădăcinat pe pămîntul 
natal şi crede că nu poate face pictură adevărată decit în occident) a fost pregnant 
şi exact prins de Vasile Prisăcaru, deşi cu o compoziţie cam prea „tinerească“ pen- 
tru acest rol şi cam prea boem în raport cu linia personajului. În rolul lui Radu 
Grecescu („monstrul singuratic“, pentru care singura plăcere constă în a vina oa- 
meni, însă disimulat pînă la perfecţiune), Mircea Constantinescu-Govora a fost un 
excelent interpret. Mai puţin reuşit a fost Gheorghe Bănică în rolul lui Mereuţă, 
accentuînd nebulozitatea personajului, timiditatea. Mereuţă este, în concepţia lui 
Lovinescu, un om întreg, plin de demnitate şi conştient de valoarea sa, iar timidi- 
tatea și stingăcia sa sînt în adevăr relative. George Popa-Mija l-a înțeles bine pe 
Ghighi Mirescu, ratat și fecior de bani gata, care se declară dispus la bătrîneţe să 
o accepte pe Iulia drept „consolare“. Ne-a dezamăgit, însă, Mania Antonova, care a 
tras „excesiv“ de rolul Eleonorei Gorăscu. Octavian Uleu a procedat aproape la fel 
cu un alt rol episodic (Miluţă Petrescu), distonînd faţă de nota discretă şi sobră pe 
care regizorul Val Mugur a imprimat-o spectacolului. 

Spectacolul teatrului de la Costanţa rămîne, în ansamblu, vrednic de preţuire. 
Trebuie subliniat curajul colectivului constănţean care a lucrat cu îngrijire şi in- 
teres această premieră pe ţară.! 


1 Am semnalat, cu alt prilej, îndrăzneala şi promptitudinea cu care colectivul teatrului de 
la Constanţa reuşeşte să pună la punct un repertoriu care răspunde unor cerințe variate. Ne 
bucură acum faptul că repertoriul pieselor originale se dovedeşte bogat şi reprezentativ. Subliniem 
că Teatrul de Stat din Constanţa intenţionează să pună în scenă, în curînd, și alte piese romi- 
nești (de pildă, Partea leului de C. Teodoru), promovind cu precădere elemente actoricești tinere. 

Folosim acest prilej pentru a corecta o inadvertenţă strecurată în articolul nostru, consacrat 
activităţii Teatrului de Stat din Constanţa („Teatrul“ nr. 3). Rolul Ivi Mihai Buznea din Anii negri 
a fost deţinut de actorul Jean lonescu şi nu de Vasile Creţoiu,. cum am arătat noi, în acelaşi loc. 

Prin spectacolul de la Constanţa, piesa lui Horia Lovinescu începe — nă- 
dăjduim — o îndelungată carieră pe scenele teatrelor noastre. Cu atît mai mult 
cu cît este deosebit de semnificativ faptul că scriitorul a reuşit — pentru prima 
dată — să se ridice de la tematica sa obişnuită (transformarea intelectualului mic- 
burghez) la înfățișarea luptei partidului pentru eliberarea şi transformarea ţării. 


Emil Mandric 


APUSUL INDIVIDUALISMULUI 
IN LUMEA SATULUI 


Debutantul Paul Everac a intrat în circuitul vieţii noastre teatrale cu toate 
pînzele sus. La început a fost Poarta. Imediat apoi, Ferestre deschise. 

Poarta, poate, nu spune prea multe ca titlu. Titlul se arată însă elocvent la 
lectură sau în spectacol. Aşadar, ce fenomen al realităţii satului romînesc contem- 
poran este săpat pe „poarta“ lui Stancu Văratecu, personaj central în economia 
piesei ? Elementele capitaliste din lumea satelor manifestă și azi un dezvoltat in- 
stinct al proprietăţii. Le vine greu chiaburilor să renunţe la privilegiile obţinute în 
trecut prin exploatare, să admită cu inima ușoară ridicarea şi consolidarea con- 
strucţiei socialiste în viaţa ţăranilor săraci şi mijlocași, le vine peste mînă să pri- 
vească în faţă noul drum pe care păşesc foștii argați și clăcași din a căror sudoare 
şi-au întemeiat belșugul. Istoria acestor ani a scos la iveală forme violente și odioase 
de sabotaj, prin care dușmanii înfăptuirilor revoluţionare de la sate au încercat 
să menţină rînduielile trecutului. Adeseori însă, împotrivirea chiaburilor a luat 
formele „paşnice“ ale șireteniei, subterfugiilor şi aparentei resemnări, cu scopul 
de a prelungi, în dauna intereselor ţărănimii muncitoare, bunăstarea personală 
clădită pe jaf. Din o asemenea categorie de chiaburi fac parte Stancu Văratecu şi 
familia lui. Anul acţiunii este 1954, 

În contact cu ofensiva noului socialist, Stancu Văratecu ţine să-și pună la 
adăpost gospodăria lui chiaburească. Prin prezentarea bine individualizată a acestei 
intenţii, Paul Everac a dat o imagine convingătoare a descompunerii rămășițelor 
capitaliste în viaţa satului nostru. 

În împrejurările date, Stancu se vădeşte descurcăreţ, departe de a fi prost, 
înzestrat cu o elocinţă elastică ; toate acestea îl ajută un timp să arunce praf în 
ochii oamenilor, să înșele cînd poate buna credinţă a consătenilor. El arată mul- 
țumire de sine pentru modul „dibaci“ în care şi-a „aranjat“ traiul în anii noștri, 
păstrind intacte în interiorul gospodăriei sale normele de viaţă (materiale şi de 
gindire) ale belşugului chiaburesc. 

Trei momente şi atitudini îi caracterizează sforţările de a-şi prelungi men- 
ţinerea la suprafaţă. În primul rînd, clasica falsificare (prin trecerea — formală — 
a pămiînturilor sale pe numele fiecărui membru al familiei) a actelor sale de proprie- 
tate, care îi înlesnesc obţinerea la sfatul popular a unor înscrisuri de țăran mijlocaș. 
Copiii — Gherghina cu soțul ei Vasile, Leana şi Tomiţă —, apoi mama lor Safta, 
se trezesc cu donaţii pe hirtie, înghițind în sec de nevoie, dar cu avidă patimă de 
a-și avea fiecare partea promisă. Dintre toţi ai casei, Leana — fată frumoasă, care 
înțelege să se desprindă din acest mediu — se bucură de prețuirea autorului. 

Al doilea moment fixează simbolul piesei. Din punctul de vedere al îndato- 
ririlor obşteşti, Stancu se păstrează corect, ocolind neajunsurile cu organele de stat : 
„Cu mine ce să ai? D-ăla, sabotor nu sînt, încurcătură cu legea n-am. Îmi văz d-ale 
mele, n-am nimic cu nimeni“. Evident, din calcul şi nu din abnegaţie, evită să 
amestece obligaţiile cu „încurcăturile“ ; la adăpostul corectitudinii, urmăreşte ca 
asupra lui să nu se oprească atenţia celor ce desţelenesc terenul pentru înființarea 
întovărășirii. De aceea, din poartă şi gard, el crede să facă — pentru ochii lumii —- 
o fortificaţie de aparentă legalitate, dinăuntrul căreia, fireşte, în ascuns, să poată 
stăpîni în voie, ca pe vremuri. 


* Teatrul Naţional „Vasile Alecsandri“ din laşi; Teatrul de Stat „Al. Davila” din Piteşti: 
Poarta de Paul Everac. 

În sfîrşit, al treilea moment e dat de „şovăiala“ (pasămite, a ţăranului mij- 
locaș), pe care Stancu o joacă dibaci cînd este chemat să se înscrie în întovărăşire. 

Prăbușirea „porţii“, înţelegînd prin aceasta dispariția exploatării chiaburești 
— deghizate sau nedeghizate —, formează miezul şi cheia piesei. 

Ceea ce determină fondul ideologic şi calitatea imaginii artistice în lucrarea 
lui Everac este cunoașterea procesului oglindit, autenticitatea tipurilor, observaţia 
psihologică, originalitatea situaţiilor dramatice, a căror premisă este transformarea 
socialistă a satului romînesc. Ieşirile din încercuirea noilor realităţi sociale, pe care 
le încearcă Stancu Văratecu, sînt insistente, uneori abile, apoi desperate, dar cu 
același rezultat : bătăile la „poarta“ sa — ca să respectăm metafora piesei — preced 
pătrunderea hotăritoare a noului, de natură să pună capăt oricăror „mișcolănţii“ 
— cum ar spune Moş Căbulea, eroul lui Mihai Beniuc — ale foştilor exploatatori. 

Paul Everac a surprins şi dezgolit esenţa mincinoasă a poveştilor despre că- 
pătuirea cu pămînt și avere „prin muncă cinstită“. Procesul dezvoltat în piesă cu 
privire la modul hoţesc în care Văratecu şi-a alipit Răchitişul — pămîntul lăsat 
lui Gheorghe de părinţi — serveşte acestui scop. Lăcomia chiaburului a înghiţit 
pînă şi „postaţa“ mare cît umbra părului răsădit pe ea, a vecinului sărac Gavrilă 
Ciochină. Acesta este un alt fapt şi el nu întîrzie să iasă la iveală. Stancu, nu numai 
că încearcă să le acopere cu linţoliul uitării, dar şi dorește să păstreze rapturile la 
adăpostul fațadei de „mijlocaş“, pe care am văzut cum a ticluit-o: „Trebuie să 
punem umărul să proptim ce-avem. Că uite aşa, cu una cu alta tot iese...“ 

Dramaturgul a marcat cu ascuţime satirică şi altceva: contradicţiile din in- 
teriorul gospodăriei chiabureşti, iscate de simţul de proprietate care învrăjbeşte 
membrii aceleiaşi familii. El a consacrat actul II acestui aspect al măcinării „porţii“ 
pe dinăuntrul ei. Un bun prilej pentru punerea în lumină a cîtorva tipuri intere- 
sante: Safta, cu sufletul negru şi gura meliţă; Gherghina, apucătoare şi acră; 
ginerele Vasile, intrat sărăntoc în gospodăria chiaburului unde slugăreşte nemul- 
tumit că socrul întîrzie să-i dea pămîntul de zestre al Gherghinei ; mezinul 'Tomiţă, 
fire vioaie, un Stancu Văratecu cu mult mai tînăr. 

De cealaltă parte, dincolo de poartă, stau Gheorghe (iubitul Leanei, proaspăt 
lăsat la vatră din armată, căruia Văratecu i-a răpit petecul de pămînt moștenit fără 
știrea lui de la părinţi), Gavrilă şi alţi vecini. Plin de haz este, replică de replică, 
felul în care bătrinul Gavrilă organizează „asediul“ porţii, îngrijindu-se ca nu cumva 
vreun vecin mai naiv să cumpere pămîntul lui Gheorghe, de care Stancu ţine (vrînd- 
nevrind) să se descotorească. Chiaburul însă nu se pierde și schimbă tactica, luîndu-l 
pe tînăr de ginere. Astfel, socotește că a pus capăt „zarvei“, considerînd într-un 
fel legalizată rămînerea Răchitişului în proprietatea sa. . 

Cu aceasta, acțiunea a ajuns la ultimul act. Aici, trebuie să o spunem, lucru- 
rile se încurcă. Era de arătat că aplanarea conflictului Stancu şi familia — Gheorghe 
şi vecinii nu poate însemna o stingere sau o adormire a conflictului dintre nou și 
vechi în viața satului. Putreziciunea instituţiei chiabureşti a fost demonstrată. Ago- 
nia ei, de asemenea. Dar cum piere sau, revenind la simbol, cum se desferecă 
poarta, pentru ca noul să pătrundă victorios? Elementul dinamic concret părea să 
fie Gheorghe, cel puţin în măsura în care Gavrilă Ciochină este mai mult rezoneur, 
iar Bucşan — agitatorul de partid — e introdus în acţiune ocazional şi pur 
convenţional. 

Dacă Gheorghe ar fi avut doar rolul unui orfan care acceptă orice compromis 
pentru a putea întemeia o familie, faptul era întrucîtva de înţeles. Despre el, însă, 
aflăm că e utemist, la capătul stagiului militar, deci cu o pregătire politică, într-o 
măsură anumită, formată. Uneori, Gheorghe se înflăcărează la gîndul metodelor 
sovietice în agricultură, alteori pronunţă cu convingere cuvintul comunism. Primit 
în casa lui Stancu, el nu pare să privească cu ochi surizători felul cum s-a încheiat 
tirgul. În consecință, schițează cîteva gesturi de nemulţumire, grăbite, pe măsură 
ce este inițiat de chiabur în afacerile lui necinstite. Reacţia lui Stancu este mali- 
țioasă : „Vezi mă, ce învăţătură are? (cu dedesubt) Numai că nu ştii să joci, mă ? 
Joci prost“. 

Acesta este adevărul. Gheorghe „joacă prost“ rolul unuia care se revoltă îm- 
potriva rînduielilor chiabureşti. Personajul este şubred, lipsit de orizont și de per- 
spectivă, ca şi cum în mintea lui s-ar petrece un haos. Oricum, este greu de admis 
felul în care vede și tace, în care află matrapazlicurile Văratecilor, cum singur 
spune, fără a acţiona ferm, în spiritul calităţii sale de utemist. El alege o cale de 
„împăcare“, de „lămurire“ a socrului său, care în cazul dat era departe de a fi 

efectiv o cale. Pentru a discerne într-un fel asupra conflictului, Paul Everac îşi în- 
drumează eroul către un soi de şantaj: ameninţind că dă foc casei, Gheorghe scapă 
(de altfel, cu o ușurință neverosimilă) de socru, soacră şi cumnaţi, care iau drumul 
pribegiei. ; 

Noi cunoaştem soluții mult mai eficace şi, în orice caz, mai juste, pe planul 
relațiilor şi luptei de clasă, pentru combaterea şi anularea rămășițelor capitaliste la 
sate. lată de ce „combativitatea“ spontană, de care dă dovadă Gheorghe, apare ca 
un act izolat şi anarhic. În această perspectivă, epilogul dedicat întovărășirii şi zîm- 
betelor fericite ale însurăţeilor Gheorghe şi Leana se prezintă artificial, neorganic. 
Aceste lipsuri scad din forţa mesajului piesei. 

Apreciem însă cum se cuvine ceea ce este valoros în această lucrare de debut: 
acuitatea cu care ea înfăţişează perimarea instinctului de proprietate şi procesul 
de dispariţie a chiaburilor din viaţa satului nou, socialist. Literatura dramatică ori- 
ginală cu problematică ţărănească şi-a îmbogăţit, cu această piesă, cîmpul investi- 
gaţiei, însoţindu-se aici de seva autentică, proaspătă şi expresivă, a limbajului, de 
valoarea literară a replicii. sai 

Cum este şi firesc, concepţiile regizorale diferă în cele două spectacole văzute 
de noi (Teatrul Naţional „V. Alecsandri“ din Iaşi: regizor Valeriu Moisescu, sce- 
nografia Mihai Tofan ; Teatrul „Al. Davila“ din Piteşti: regizor Virgil Sacerdo- 
teanu, scenografia Constantin Şovăilă). 

La Iași, Valeriu Moisescu, urmărind cu statornicie şi inteligență textul dramatic, 
ale cărui valori le-a scos în relief, a realizat un spectacol reuşit, combativ, inspirat. 
Regizorul a fost, mai ales, solicitat de semnificaţiile politice ale simbolului indicat 
de piesă, marcîndu-l în aşa fel încît să fie puse în lumină, pe de o parte, arsenalul 
vicleniei chiabureşști ce urmărește menţinerea proprietăţii particulare ca un meterez, 
iar pe de altă parte, în chip hotăritor, forţa de pătrundere a noului, capabilă să 
măture orice împotrivire a trecutului. 

Concepţiei sale i-a corespuns în deplină unitate de idei decorul pictorului 
Mihai Tofan. Planurile generale ale acţiunii pe scenă sînt două, despărțite de o 
poartă înaltă, paralelă cu rampa. Dincolo de poartă, casa stilizată a Văratecilor e 
prezentată spectatorului ca un depozit destinat să înmagazineze cît mai multe roade 
ale pămîntului (este foarte sugestivă, în acest sens, scara care duce la pod). Prin 
felul în care a fost marcată mişcarea unor personaje (Gavrilă, Gheorghe şi vecinii) 
în faţa porţii, regizorul a subliniat plastic că abia de aici, dinafara ei, începe satul 
adevărat, cu viaţa lui, pornită să dea „citadelei“ Văratecilor asaltul decisiv (această 
prezență ofensivă a satului a fost întărită în spectacol, printre altele, de succesiunea 
unor voci care îl strigă pe Gheorghe în momentul cînd acesta pășeşte, cu prea mare 
ușurință, ca ginere, în ograda lui Stancu). Folosirea, cu măsură, a turnantei a lărgit 
spaţiul de joc, prin deplasarea laterală a porţii. În compunerea grupului de familie 
al Văratecilor, regia a operat o selecţie tipologică demnă de laudă, cu grija vădită 
a nuanţelor satirice. Panica din spatele porţii şi „zarva“ care ia naştere intre ai 
casei sînt savuros şi acid tratate. Este un merit al regiei şi interpreţilor respectivi, 
de a fi dat sevă şi autenticitate apariţiilor episodice ale ţăranilor vecini cu Stancu. 

Ultimul act, însă, ne-a surprins neplăcut. A fost o vertiginoasă scădere a cla- 
rității raporturilor dintre personaje. Este adevărat că textul se prezintă deficitar 
în acest act, datorită viziunii confuze a autorului în dezlegarea conflictului, aşa 
cum am arătat. Totuşi, concesiile făcute dezordinii şi vulgarului în scenă cad în 
seama creatorilor spectacolului. Tot aşa cum regizorul este răspunzător de a fi 
diluat conflictul Gheorghe-Leana, în aşa fel încît asprimile ce se ivesc între ei, 
aproape de final, nu îşi află suficient motivarea. 

Dacă la premiera ieşeană se poate vorbi de un ritm al satirei, de preocuparea 
atentă pentru autenticitatea atmosferei şi de o plastică sugestivă (în interpretare şi 
decor), nota caracteristică a spectacolului piteştean o constituie dozarea mai accen- 
tuată a fermităţii cu care Gheorghe — ajutat de Gavrilă şi de ceilalți vecini — 
luptă să-și dobindească drepturile însuşite de Stancu după bunul lui plac. Regizorul 
Virgil Sacerdoţeanu și-a axat concepţia în funcţie de demascarea treptată a ceea 
ce este odios în mentalitatea pe care Stancu Văratecu şi compania o reprezintă. 
Nu-i vorbă, aceasta a fost şi preocuparea regiei spectacolului de la Iaşi. Numai că 
la Iaşi, așa cum am subliniat, preponderența în mijlocirea mesajului politic a fost 
satira, pe cînd la Piteşti a dominat latura gravă a relaţiilor dintre personaje. Piesa 
lui Everac conţine elemente de pamflet la adresa foştilor exploatatori. În specta- 

colul piteştean, acestea puteau fi fructificate cu mijloacele comediei satirice, dar 
din păcate ele nu s-au făcut simţite. 

Dorim să mai insistăm asupra altui fapt. Este ştiut că nici un efort nu trebuie 
precupeţit în promovarea dramaturgiei originale de actualitate, pentru ca aceasta 
să se concretizeze în scenă în fapte artistice de înalt nivel. Conducerea teatrului 
din Piteşti s-a gindit totuși că este posibilă montarea Porții cu decoruri și costume 
improvizate din rămăşiţele aflate în magazia teatrului. Nu se putea o înțelegere 
mai greşită a principiului luptei pentru economii în teatru, decit acest mod de a 
trata o piesă originală ca pe o rudă săracă. Nu ştiu prea bine, în această ordine 
de idei, dacă și cît de răspunzător este scenograful Constantin Şovăilă, care a sem- 
nat decorul lipsit de orice gînd artistic, naturalist, pestriţ şi inexpresiv, rezultat din 
această experienţă. s 

Cum se desfăşoară Stancu Văratecu în cele două versiuni? La Piteşti, Ion 
Bănceanu i-a dat o anume dirzenie (bogatul la el acasă !), însă preocupat probabil 
să-l reprezinte fără echivoc ca un personaj negativ, actorul a alunecat într-o ma- 
nieră rigidă, nu departe de monotonie. Aceeaşi dîrzenie a marcat-o şi interpretul 
ieşean Constantin Protopopescu, dar împletită cu trăsături care definesc mai nuanțat 
chipul personajului: o bună dispoziție manifestă, cînd Stancu se simte în apele 
sale, felul de a masca îngrijorarea, pentru menținerea „unirii“ în familie, știința 
de a ademeni pe cei mai naivi, în folosul intereselor personale. 

O replică dată lui Stancu în spectacolul ieşean se datoreşte creației mai pro- 
funde a artistului emerit George Popovici (Gavrilă Ciochină). Moşneagul pare coborît 
din poveşti, duios şi semeț, niciodată pripit, încălzit de actor cu flacăra înțelepciunii 
populare. În acelaşi rol, la Piteşti, Ion Focşa a realizat o compoziție izbutită, vădind 
migală și pricepere. Totuși, el şi-a aşezat personajul-rezoneur pe un piedestal ceva 
mai coborit, mai ales cînd în scenele de mare tensiune a ajuns să identifice atitu- 
dinea combativă cu acţiuni zgomotoase de arţag. 

Palid în însăși țesătura piesei, eroul Gheorghe nu a putut transmite cu lim- 
pezime și forță mobilizatoare mesajul său. Remarcăm, cu toate acestea, că Virgiliu 
Costin (la Iași) i-a împrumutat o candoare plauzibilă. 

Cum spuneam, regizorul piteştean — slujit în concepţia sa de unele exigenţe 
formulate în discuţiile consiliului artistic — a reuşit să dea mai multă claritate 
ideologică evoluţiei lui Gheorghe. Grupările plastice ale ţăranilor în fața casei lui 
Stancu au sugerat un front de acţiune care se încheagă ; de acesta, Gheorghe se 
leagă treptat, nu numai pentru dobîndirea dreptăţii sale personale, ci în folosul 
dreptăţii colective a țăranilor asupriţi în trecut şi înşelaţi încă de chiabur. Pătrun- 
derea lui Gheorghe (M. Alexandrescu) în familia Văratecilor poartă cu sine sem- 
nele unui optimism conștient, și anume ale încrederii flăcăului că prezența sa poate 
înlătura riînduielile de care Stancu se cramponează înapoia „porţii“. Așa fiind, can- 
doarea excesivă purtată de personaj în textul dramatic s-a estompat, făcînd loc unei 
conduite mai consecvente şi lucide a manifestărilor lui. 

Interpretări consistente şi colorate au mai realizat la Piteşti: Telly Barbu 
(Safta), Adrian Grigoriu (Tomiţă) şi Ileana Focşa (Leana), iar la Iaşi: Adrian Tuca 
(Vasile), Alfons Radvanski (în episodul lui Voicu Ciofligă) şi Virgil Raiciu (Tomiţă). 
O notă stridentă în spectacolul piteştean se datorează luxului de vulgaritate pe care 
Ioana Ciomirtan (Gherghina) s-a străduit să-l demonstreze. Apreciata actriţă ieșeană 
Margareta Baciu (Safta) şi-a dominat citeodată partenerii cu o voce tunătoare (fără 
a fi nevoie). 


C. Paraschivescu 


UN REPORTAJ DIN ZILELE NOASTRE 


Cronica întimplărilor cotidiene o scriu de obicei reporterii care cutreieră 
neastîmpăraţi meleaguri şi cercetează suflete. Ei sînt acei care consemnează în ciorne 
fugare desfășurarea actuală a procesului de construire a socialismului. Dincolo de 
aceste ciorne, însă, evenimentele cer o reflectare mai amplă, mai sonoră şi mai 
vibrantă, în imagini care să le consacre eroii. Astfel că reporterul trebuie să de- 


* Teatrul „C. Nottara“: Ferestre deschise de Paul Everac. 

vină artist, iar ciorna, operă de artă. Citeva încercări de a înfățișa aspecte carac- 
teristice mediului muncitoresc n-au atins, în teatru, nivelul unei reflectări cores- 
punzătoare, deoarece limbajul propriu transformărilor noastre revoluţionare n-a fost 
asimilat în suficientă măsură. Așa se explică punctele de suspensie înregistrate de 
dramaturgie la acest capitol între anii 1950 (Cetatea de foc) şi 1959 (Ferestre deschise). 

Lucrarea lui Paul Everac a fost inspirată — după cum mărturisește autorul 
— de paginile volumului de reportaje al lui V. Nicorovici: 400 de zile în orașul 
flăcărilor. Spicuim din impresiile reporterului următoarea comparație : „Hunedoara 
— aspră, neliniştită, contradictorie, romantică — exemplifică însăși dinamica pro- 
cesului revoluționar. Reşiţa — ponderată, calmă, echilibrată — constituie revoluția 
cristalizată în forme precise“. Înţelegem astfel mai bine de ce Everac, vorbind des- 
pre Hunedoara, a optat pentru formula reportajului dramatizat, cu secvențe şi di- 
namică aproape cinematografice. Diversitatea problemelor şi a aspectelor de viaţă, 
bogăția de idei și de sentimente care caracterizează peisajul hunedorean (şi care 
stagiuni de-a rîndul n-au cunoscut luminile rampei) au solicitat deopotrivă inte- 
resul și inspiraţia autorului, invadînd paginile manuscrisului. Şi însuși autorul, furat 
de dăruirea neașteptată a materialului de viaţă, s-a surprins evadind din formulele 
clasice ale genului către spontaneitatea şi autenticitatea reportajului. 

Un popas în faţa unui bloc muncitoresc. E seară şi şase ferestre clipesc ispi- 
titoare. Cu indiscreţia caracteristică reporterului vom deschide ferestrele şi vom 
pătrunde astfel în intimitatea unei lumi nebănuite. Fiecare fereastră își are povestea 
ei. Fereastra din stînga, de exemplu, înfiripă o dragoste ; sus se destramă o dra- 
goste. Fereastra din mijloc dezvăluie prejudecăţi ; sus se luptă cu prejudecăţi. Fe- 
reastra din dreapta înăbușă iluzii ; sus, respiră certitudini. Povestea fiecărei ferestre 
e simplă. Un bătrîn are o fată de măritat şi nu-i este pe plac cavalerul; o bunică 
își supraveghează nepotul cu cea mai fanatică prejudecată ; o soţie de inginer se 
plictiseşte şi îşi dorește o aventură extraconjugală ; un chimist bătrin și singuratic 
stimulează în cei tineri pasiunea studiului ; un muncitor, membru de partid, se 
simte stînjenit de misticismul soției; un avocat distruge armonia conjugală prin 
false speculaţii abstracte. Şi totuși, povestea fiecărei ferestre e neobișnuită... Se 
petrece la Hunedoara ceva care determină existenţa eroilor şi deschide o perspec- 
tivă neașteptată raporturilor stabilite: se duce bătălia pentru fabricarea cocsului 
romiînesc. Este de fapt o problemă de producţie. Este, în acelaşi timp, o problemă 
de conştiinţă. Aici se cunosc oamenii, se definesc caracterele, se dezvăluie esența 
lor umană. În această bătălie se căleşte aparent-fluşturaticul cofragist, care nu 
era pe placul bătrînului, se ataşează colectivului nepotul terorizat de prejudecățile 
bunicii, se regăseşte soţia care se plictisea, se dăruiește şi mai mult chimistul, se 
frămîntă mai intens muncitorul, se adînceşte criza avocatului. Ochiul pătrunzător 
al autorului înregistrează fiecare trăsătură şi fiecare nuanţă, sezisînd cu discreţie 
apariția și dezvoltarea noului în conștiința personajelor. Astfel, carnetul de reporter 
surprinde instantanee neașteptate. Soţia inginerului pătrunde exasperată în inima 
combinatului, spre a-i aduce la cunoștință soţului că pleacă la Bucureşti ; dar soțul 
conduce oamenii şi mașinile ca un magician, iar soţia nu îndrăzneşte să-l tulbure. 
În faţa instanţei, avocatul sceptic pledează cu însufleţire pentru un muncitor ; peste 
citeva minute, explică însă că el nu simte ceea ce spune. Tînărul zburdalnic, care 
a descins la Hunedoara din Grand sau Ferentari, se avintă pe marginea unui coș 
de fabrică la 90 de metri înălțime ; bătrînul care nu-l avea la inimă, îl imploră în 
numele fetei sale să coboare. Nepotul intră ameţit în casă şi îşi pierde cunoştinţa ; 
de fapt nu s-a îmbătat, ci a reparat o conductă. Sint numai cîteva aspecte şi pro- 
bleme umane, specifice zilelor noastre. Ele sint determinate, în ultimă instanţă, de 
aceeaşi realitate imperativă care constă în necesitatea fabricării cocsului. Din acest 
punct de vedere, cocsul capătă o semnificaţie aproape simbolică, sugerind parcă 
însăși revoluţia socialistă în industria grea. Esenţa umană se definește astfel în 
raport cu aderenţa personajelor la acest proces revoluţionar. Ceea ce animă pe 
director, pe inginerul-şef Calistrat, pe muncitorul Urlea sau Sudrigean, pe chimistul 
Rădulescu-Firu sau pe funcţionara Virginia Sădeanu este încrederea în forţele co- 
lectivului şi dăruirea deplină unui ideal revoluţionar. De aceea, directorul poate 
afirma cu tărie: „Pînă în minutul cînd murim nu-i demonstrat că din cărbunele 
de la Lupeni, nu se poate face cocs“. Iar Urlea poate izbucni: „De toate am făcut, 
numai cocs nu putem ?“ Ceea ce-i caracterizează pe inginerul Turturică sau pe avo- 
catul Claudiu Sădeanu este scepticismul şi opacitatea mic-burgheză. Turturică aduce 

argumente ştiinţifice care demonstrează imposibilitatea tehnologică a fabricării 
cocsului romînesc ; avocatul Sădeanu aduce argumente filozofice care demonstrează 
inutilitatea socială a producerii cocsului. Cu toate acestea, cocsul se produce, iar 
„teoriile“ se spulberă. Evident, pe noi nu ne interesează care a fost secretul de fa- 
bricaţie (deşi o aluzie clarifică în piesă şi acest secret). Interesant şi util din punct 
de vedere dramatic rămîne problema raporturilor sociale care au fost determinate 
şi dezvoltate de acest proces. 

Un spirit pedant va demonstra poate cu argumente „copleşitoare“ că piesa 
de față nu este piesă. Într-adevăr, nu se încadrează în formulele consacrate. În- 
tr-adevăr, îi lipsesc unitatea de acţiune, intensitatea conflictului, pregnanţa carac- 
terelor, rotunjimea subiectului, spectaculozitatea şi poate şi alte elemente care, la 
o analiză microscopică, ar mai putea fi denunţate. Cu asemenea servituţi, într-ade- 
văr, piesa nu prea poate înfrunta obiecțiile. Şi totuşi, se impune prin prospeţimea 
atmosferei, prin patosul personajelor care luptă cu inerția şi prejudecățile, prin 
căldura sentimentelor şi profunzimea ideilor, prin timiditatea sau impetuozitatea 
acţiunilor, prin autenticitatea limbajului, prin mesajul mobilizator şi optimist și 
— la urma urmei — prin îndrăzneala şi tracul abordării unei asemenea teme într-o 
manieră contradictorie şi neliniştită ca însăşi Hunedoara. Şi, mai mult ca sigur, hu- 
nedorenii se vor recunoaşte şi îşi vor da adeziunea lor sinceră. Iar cei care nu prea 
au fost pe acolo nici măcar cu inima, au în față exemplul lui Turturică („specialis- 
tul“), care a demonstrat că nu se poate fabrica cocs... 

Premiera pe țară a revenit Teatrului „C. Nottara“. Se cuvine să menţionăm 
cu această ocazie entuziasmul cu care regizorul spectacolului, Horea Popescu, pro- 
movează dramaturgia originală (el a montat în mai puţin de un an Dansatoarea, 
gangsterul şi necunoscutul, Răzeșii lui Bogdan şi Ferestre deschise). Înțelegerea şi 
dragostea cu care s-a apropiat de noua partitură, efortul de a-i tălmăci într-o ex- 
presie artistică superioară sensurile şi virtuțile s-au transmis întregului colectiv care 
şi-a dat aici contribuţia. Spectacolul se desfăşoară astfel sub forma unui reportaj 


Scenă din actul II 


Aurel Cioranu (Stelică), Neamţu-Ottonel  (Sudrigean) şi 
Al. Lungu (Cotău) 


animat. Călăuzindu-ne în cetatea flăcărilor, reporterul (a cărui voce, înregistrată 
pe bandă de magnetofon, am recunoscut-o ca fiind a lui Constantin Codrescu, dar 
am căutat zadarnic o confirmare în program) ne face cunoştinţă cu eroii, ne in- 
troduce în atmosfera încordată a uzinei, ne explică o nedumerire, ne strecoară o 
aluzie. Tonul cald și apropiat, cuvintele puţine şi spirituale asigură o intimă reci- 
procitate între scenă şi public. Regizorul a imprimat interpreţilor un stil propriu, 
adecvat specificului ardelenesc, şi a reuşit să impună astfel o galerie de tipuri ori- 
ginale, care se caracterizează prin căldura şi umorul lor autentic. Titus Lapteș 
creează personalitatea energică a directorului, care domină cu inteligenţa şi impe- 
tuozitatea sa întreaga cetate a oţelului (şi nu se sfieşte să-l provoace la întrecere 
pe cel mai renumit bătăuș). Neamţu-Ottonel înfăţişează duioşia și ambiția bătri- 
nului Sudrigean, a cărui demmitate se crede ştirbită de insistenţele lui Stelică Fotea 
(o „haimana“ care „fluieră, gindeşti că-i piţiguş“) pe lingă Rozica, fata lui, şi care 
cedează pînă la urmă în faţa probelor de maturitate şi curaj ale tinărului. Impre- 
sionează îndeosebi momentul în care actorul, cu voce tremurătoare, îşi înăbușă 
indignarea în fața fetei şi îi cîntă „Toată lumea-mi zice lotru“. În nostalgia amin- 
tirilor, reconstituie probabil clipe de zbucium, care i-au împovărat anii şi umerii. 
Alături însă, un pițiguş de 16 ani preia refrenul. Este nepotul care îşi revendică 
independenţa și întimpină viitorul cu fruntea senină. Dem. Furdui i-a dăruit nai- 
vitate şi farmec. Irascibil cînd e cu bunica, sfios cînd e cu Stelică, şi de-a dreptul 
pierdut în faţa directorului, personajul său străbate, prin hăţişul unor contradicții 
specifice vîrstei, drumul către afirmarea personalităţii. Pe acest drum, Stelică Fotea 
îi poate fi exemplu. Altădată îngîmfat şi plin de sine, „haimanaua“ şi-a găsit acum 
un rost şi o rațiune în lupta comună. Jargonul bulevardier pe care-l folosește este 
numai o extravaganţă. Interpretul, Aurel Cioranu, a fost servit deci de un text sa- 
vuros şi a cules de aceea mai multe aplauze pentru unele replici decit pentru evo- 

luţia eroului. Merită a fi subliniate, de asemenea, discreţia cu care Iulian Nec- 
şulescu şi Corina Constantinescu exprimă contradicţiile sufleteşti ale inginerului 
Calistrat şi ale funcţionarei Sădeanu (cu rezerve în ceea ce priveşte unele devieri 
în rigiditate la primul, în monotonie la cea de a doua), fidelitatea cu care Maria 
Comşa şi Dem. Hagiac şi-au intuit şi înfăţişat personajele (Rina, soţia inginerului, 
şi chimistul Rădulescu-Firu), optimismul tonic cu care A. Codarcea l-a înzestrat pe 
Urlea, volubilitatea Elenei Pop Dan în Rozica, sensibilitatea Tatianei Ieckel (Vica) 
şi a actriței Ketty Ştefănescu (bătrina Schoner Tereze), farmecul lui Ion Popa Ion 
într-o izbutită apariție fugară. Sint personaje care rămîn prin flacăra pe care ac- 
torii le-au dăruit-o în trăirea lor sinceră. Acolo unde au fost preluate numai cîteva 
date exterioare, personalitatea eroilor nu s-a conturat pe deplin. Este cazul avo- 
catului Claudiu Sădeanu, a cărui criză ideologică şi morală a căpătat în interpre- 
tarea lui Dinu Ianculescu o expresie patologică ; al inginerului Turturică, inter- 
pretat de Stroe Atanasiu, a cărui afectare a devenit ostentativă ; și al tehnoelectri- 
cianului Dinu Rădulescu, interpretat cu rigiditate de Ion Miinea. 

Cîteva soluţii regizorale interesante ne-au edificat încă o dată asupra măies- 
triei cu care Horea Popescu ştie să reliefeze o idee printr-un detaliu. Avocatul 
pledează cu falsă însufleţire în spatele unei pînze pe care cade un fascicul de lu- 
mină ; îi vedem profilul, dar nu expresia. Dinu se desparte de Rina într-un parc 
din Bucureşti ; între ei se strecoară o pereche de îndrăgostiţi care merg îmbrăţişaţi 
pe un drum comun. l-am reproşa însă ritmul părţii a doua a spectacolului, care tre- 
nează şi reduce din spontaneitatea iniţială. Tensiunea care lipseşte din paginile 
textului se cerea compensată de o mişcare mai vie, mai dinamică și, în orice caz, 
nestingherită de masivitatea decorului (cele şase interioare se manevrează greoi şi 
poate inutil). Aici, reproșul se adresează deopotrivă şi scenografului, Tony Gheor- 


ghiu, care a creat o plăcută ambianţă plastică, interesantă ca experiment, neadecvată 
însă textului. 


Florian Potra 
O SATIRĂ CARE CONSTRUIEŞTE: 


Într-un moment cînd aşteptam lucrări care să lărgească fruntariile comediei 
noastre originale, iată că un poet cu nostalgia teatrului şi un gazetar inteligent și 
curajos s-au impus prin promptitudine şi prin calitatea împlinirii ideologice și artis- 
tice. Căci, În Valea Cucului şi Partea leului nu sînt pur şi simplu comediile stagiunii ; 
ele sînt totodată şi exemple de literatură dramatică reuşită, cea dintii deschizînd per- 
spectivele noii comedii ţărăneşti, cea de a doua reluînd firul excelentului început 
care l-a constituit, acum cîţiva ani, Mielul turbat. 

Atît În Valea Cucului, cît şi Partea leului s-au bucurat de o substanţială ana- 
liză. în presa de specialitate şi mai ales în paginile revistei noastre!, astfel că nu 
e oportun să revenim asupra unor lucruri spuse. Ne vom limita, de aceea — în ce 
privește comedia lui Teodoru, obiect al cronicii noastre — la sublinierea a două 
probleme mai puţin dezbătute. 

Ne-am întrebat, în primul rînd, în ce constă „secretul“ reuşitei, de la prima 
încercare dramaturgică, a lui Costin Teodoru. E vorba de o vocaţie comică, de asi- 
milarea în prealabil a mijloacelor specifice de expresie ? Desigur, ipoteza nu e 
de exclus. Totuși, nu ni se pare suficientă. Răspunsul adevărat ni-l dă însuşi textul 
comediei, pe de o parte, şi „cuvîntul autorului“ (din programul de sală), pe de altă 
parte, unde Teodoru își afirmă un punct de vedere teoretic. 

Autorul a plecat de la premisa — trebuie să recunoaştem, destul de îndrăz- 
neață — că nu e greu să scrii o comedie, mai precis, să studiezi şi să fructifici me- 
canica riîsului : „... la drept vorbind — scrie Teodoru — nu este de loc greu să faci 
publicul să rîdă...“ De fapt, o seculară tradiţie pune la îndemîna comediografului 


* Teatrul Tineretului: Partea leului de C. Teodoru. 

1 Vezi „Teatrul“: nr. 12/1938, fragment din Partea leului actul II, pag. 12; nr. 3/1959, C. 
Paraschivescu, O nouă comedie originală, pag. 63; nr. 6/1959, C. Paraschivescu, Şarjă şi suplețe 
satirică, pag. 65. 

nenumărate procedee și tipare de efect sigur. Ne putem însă declara satisfăcuţi 
numai cu atît? E clar că nu. (Căci „...e ușor a scrie versuri, cînd nimic nu ai a 
spune...) Marea comedie clasică e mare şi clasică, înainte de toate, pentru că a dat 
viaţă unor caractere veridice, pentru că a biciuit moravuri, pentru că a declanşat 
rîsul în scopuri educative şi moralizatoare, Metoda realist-socialistă îmbogățește şi 
lărgeşte această poziţie de principiu, legînd organic fenomenul artistic de cel social. 
Aceasta presupune o profundă cunoaştere a vieţii şi a manifestărilor ei. De aceea, 
mai mult decit studiul meșteșugului comic, pe Costin Teodoru l-a ajutat permanenta 
lui prezență în actualitate, în miezul fenomenelor vii, în calitatea lui de gazetar. 
Succesul Părţii leului se explică astfel, cu precădere, prin cunoașterea vieţii şi prin 
stabilirea unei idei de bază clare, care determină tendinţa, mesajul piesei. Socotim că e 
o virtute, dincolo de mijloacele de expresie, dincolo de construcţia conflictului, să 
poţi închide semnificaţia unei piese într-o singură frază edificatoare. Partea leului 
are această virtute, fiind o piesă care pledează net şi ia o poziţie constructivă întru 
„apărarea avutului obştesc“. Şi, în acest sens, poate constitui un exemplu pentru 
autorii de comedie în a privi fenomenele din viaţă, a le extrage semnificaţiile de 
bază și a le exprima cu eficienţă artistică, deci educativă. 

A doua problemă ce merită atenţie, cu acest prilej, e de fapt o problemă 
veche, deseori dezbătută în critica literară şi dramatică : aceea a eroilor comici. 
Sînt, aceşti eroi, numai negativi? Pot fi şi pozitivi? Şi, în consecință, comedia 
țintuiește numai la stilpul infamiei, sau poate fi tonică prin afirmare ? Chestiunea 
e factice şi nu e cazul s-o reluăm aici. Totuşi, atenţia asupra ei ne-a fost atrasă 
de un recent articol al lui Eugen Luca („Teatrul“, nr. 2/1959). Sub titlul Risul aprobă, 
Luca încerca să traseze o „panoramă“ a comediografiei noastre după Eliberare, cerce- 
tînd-o în funcţie de elementele ei pozitive şi demonstriînd că „risul nu este numai o 
armă cu care bombardăm și nimicim citadelele vechiului, dar şi un instrument cu aju- 


Ion Cosma (Ing. Sava), G. OprihA (Luigi) și Niky Atanasiu 
(Bartolomeu Moţoc) 

torul căruia construim noul, buna dispoziţie fiind un climat favorabil construcţiei“. 
Cu totul de acord. Dar în acest articol — care aduce în cauză eroi comici pozitivi, 
de la Spiridon Biserică pînă la Toma Căbulea, neuitindu-i pe Mayer Bayer (Arcul 
de triumf), doamna Dinescu (Citadela sfărimată) sau Romeo Ionescu (Ziariștii) —- 
nu apare numele vreunui personaj din Partea leului. (Aceasta fiindcă la ora cînd 
autorul își scria articolul, Partea leului nu apăruse încă.) E adevărat, însă, că în 
comedia lui Teodoru, personajul principal, Bartolomeu Moţoc, e un erou comic 
negativ. Dar lucrarea conţine, pe lingă acesta, preponderente, două personaje po- 
zitive de comedie, Pavel Balaban şi Luigi. Prin umorul lui sănătos, prin optimismul 
marcat de veleităţile lui tenorale, prin firea deschisă şi jovială, Luigi creează şi el 
tocmai acea „bună dispoziţie, climat favorabil construcţiei“, de care amintea Eugen 
Luca. De asemenea, Balaban, prin ironia incisivă, prin contrastul pe care-l creează 
față de Bartolomeu Moţoc. Partea leului „bombardează şi nimicește citadelele ve- 
chiului“, dar în acelaşi timp stirneşte şi „risul care aprobă“. Astfel, lucrarea lui 
Teodoru vine să întregească lumea eroilor puşi în relief de articolul lui Eugen Luca. 
Adică, a eroului comic, capabil — prin însăşi substanţa lui dramatică — să domine 
şi să pună în ridicol elementul negativ satirizat. 

De fapt, argumentul cel mai puternic în favoarea comediei şi a personajelor 
sale îl constituie însuşi spectacolul. La Teatrul Tineretului s-a rîs din plin — cu 
nuanţe diferite, bineînţeles — atit de grandilocvenţa lui Moţoc sau de paradoxurile 
involuntare ale „adjunctului“ său, Pompilian, cît şi la apariţiile savuroase ale lui 
Luigi, la ironia netă, intransigentă, a meşterului Dima, sau la cea insinuantă a lui 
Balaban. Spectacolul a demonstrat că autorul şi piesa şi-au nimerit ţinta, ceea ce 
înseamnă — pe de altă parte — că a fost, la rîndul lui, reuşit. 

Regizorul D. D. Neleanu e, credem, la prima lui comedie. Şi la primul succes 
cu o comedie, dovedind calităţi atît în privinţa descifrării textului (căruia i-a adus, 
în colaborare cu autorul și cu interpreţii, unele modificări în bine), cît şi în tratarea 
scenică a caracterelor și a situaţiilor. Neleanu a fost tot timpul preocupat de reali- 
zarea unui ritm susținut şi de sublinierea ideilor conţinute în dialog, idei generale 
și particulare deopotrivă. Ne-a plăcut, în acest sens, să simţim cum regizorul cu o 
mînă imprimă un curs liber, alert, acţiunii, iar cu cealaltă atenuează şarja, frînează 
tendinţele de exces comic. A rezultat astfel un spectacol de ţinută, în care soluţiile 
comice au fost mereu subordonate mesajului şi în care personajele s-au păstrat în 
limitele şi în funcțiile dramatice gîndite de autor. Adică, o necesară armonie între 
autor, regizor şi actori. 

În legătură cu aceștia din urmă, se cuvine menţionată contribuţia lui Niky 
Atanasiu (Moţoc), care după numai cîteva repetiţii, a asimilat cu pregnanţă sem- 
nificația personajului interpretat. Actorul a făcut nu numai un Moţoc antipatic, 
care să stirnească disprețul prin înfăţişarea exterioară, ci a dezvăluit — prin nuan- 
țele replicii, prin gesturi organice — şi un suflet descompus, cinic, primejdios pentru 
societate. Ne-am îngădui, ca observaţie critică, să recomandăm interpretului o ac- 
centuare a febrilității mintale, a inventivităţii negative a acestui tîrziu Caţavencu 
al delapidării, moștenit din lumea satirizată de Caragiale. 

Păstrindu-ne la galeria „negativilor“, subliniem excelenta compoziţie a lui 
H. Nicolaide (Pompilian), caracterizată printr-o lucidă privire critică asupra perso- 
najului. Nicolaide a înţeles bine că risul pe care trebuie să-l stirnească Pompilian 
e satiric și a subliniat tot timpul — cu mult spirit inventiv — structura meschină, 
odioasă, a personajului. În același plan s-a situat şi Rozalia Avram (Valentina), 
care și-a dozat cu simţ satiric „farmecele“ şi inconsistenţa umană de Mesalină a 
şantierului. 

Aşa cum am arătat înainte, piesa își dobîndeşte o greutate specifică prin cele 
citeva personaje pozitive. Spectacolul a confirmat cu evidenţă acest adevăr. Mai 
ales prin G. Oprina (Luigi) şi Florin Vasiliu (Balaban). În rolul zidarului cîntăreț, 
Oprina a fost luminos, puternic, plin de voie bună şi de umor — așa cum l-a dorit 
autorul, aşa cum ni-l impune ritmul viu de viaţă al şantierelor noastre. Cu totul 
remarcabile scenele Luigi-Moţoc, unde cel dintii îşi domină adversarul, afirmînd 
calitatea umană și socială a muncitorului de tip nou. Cît despre Florin Vasiliu (Ba- 
laban), se poate spune că acoperă şi susține cu multă vioiciune întreg actul III, care, 
graţie interpretului, își păstrează prospeţimea şi interesul. Dintr-un personaj fic- 
tiv, şi apoi misterios, Florin Vasiliu construieşte un rol complex, condus cu inte- 
ligenţă şi vigoare. 

Trebuie să remarcăm, din restul distribuţiei, ţinuta de amuzată înţelepciune 
a lui Al. Pop-Marţian (Varlaam), temperamentul vioi, uşor disimulat, al lui C. Cristel 
(Dima), care a compus o viabilă figură de comunist, precum şi vigoarea lui Ion 
Cosma (inginerul Sava). 

Spre regretul nostru, nu putem afirma aceleaşi lucruri bune despre decor 
(N. Bragalia), care ni s-a părut prea complicat, greoi şi străbătut de tendinţe natu- 
raliste. În orice caz, decorul n-a contribuit — prin multiplele şi inutilele căi de 
acces în scenă, prin colorit şi construcţie — la sublinierea ideilor piesei. 

Aparte scenografia, spectacolul rămîne — regizoral şi actoriceşte — o reali- 
zare cu totul pozitivă, prin care s-a atras din nou atenţia asupra resurselor artistice 
de la Teatrul Tineretului. 


Mihai Crișan 
PE. DRUMUL COLECTIVIZĂRII" 


Povestită în cîteva fraze, piesa Magdei Simon ar putea părea schematică. Doi 
tineri se iubesc, fata fiind fiica unui ţăran colectivist, iar băiatul — fiul unuia cu 
gospodărie individuală. Părinţii se opun la început, apoi cel cu gospodărie indivi- 
duală se înscrie în colectivă, tinerii se căsătoresc, şi toţi sint foarte fericiţi. Piesa, 
după cum se vede, are un subiect simplu, am spune elementar. Aceasta nu în- 
seamnă, cîtuși de puţin, că Nuntă mare n-ar fi o lucrare valoroasă. Calitatea ei 
de bază trebuie căutată, în primul rînd, în veridicitatea expunerii. Simon Magda 
cunoaște bine viaţa satului de azi. După propria-i declaraţie, autoarea vizitează, 
consecvent și conştiincios, o gospodărie agricolă colectivă de lingă Oradea, începînd 
din 1949 pînă astăzi. Rodul acestor ani de contact cu evoluţia în timp a acestei 
gospodării s-a concretizat într-un roman-reportaj şi într-o piesă de teatru. 

Meritul autoarei constă în participarea activă la transformarea satului — azi. 
Simon Magda cunoaşte şi mediul şi oamenii. Mai mult chiar : îi cunoaște și pe cei 
de altădată și pe cei de azi. De aceea, ea nu mai este un contemplator, care își 
ilustrează o temă cu cîteva personaje arbitrare, forţind autenticitatea prin elemen- 
tele lexice ale unui limbaj doar pitoresc. Simon Magda porneşte de la caractere, 
de la oamenii vii. Şi ţăranii din Nuntă mare au pasiuni, iubesc, urăsc, luptă pentru 
a găsi calea ce duce spre fericire, aşa cum au făcut-o părinţii și părinţii părinţilor 
lor. Dar aceşti oameni trăiesc astăzi, în contemporaneitate, participă la schimbări 
uluitoare, la o evoluţie socială pe care unii o înţeleg mai bine şi mai repede, alții 
— mai greu, iar alţii nu vor s-o înţeleagă. Este epoca socialismului, epoca în care 
se deschid larg porţile spre fericire. 

Pe aceste două planuri s-au brodat întîmplările şi frămîntările prin care trec 
două familii : aceea a colectivistului Szilagyi şi aceea a ţăranului individual, mij- 
locașul Racz. Oameni simpli, pe care i-am întîlnit sau pe care îi putem întilni azi 
în satele noastre. Şi totuşi, ei au valoare de simbol, pentru că sînt „caractere tipice 
în împrejurări tipice“. Firele care îi ţin încă legaţi de trecut se desprind greu, dar 
pînă la urmă cad, rînd pe rînd. Trecutul a lăsat răni dureroase, pe care le vindecă 
doar timpul, uitarea și voința oamenilor. Cei vîrstnici încep să se gindească la 
viitorul copiilor lor, regretînd că tinerețea le-a fost umbrită şi chinuită de lupta 
aprigă pentru existenţă, pentru peticul de pămînt care îi lega şi îi învrăjbea, în 

același timp. lar lupta aceasta i-a obligat să renunţe la dragoste, a despărțit cu 
sălbăticie oameni care se iubeau, punind interesul meschin înaintea sentimentelor 
mari, curate. 

Sint douăzeci de ani de cînd Roza, frumoasa şi harnica fată dintr-un sat bi- 
-horean, a fost părăsită de iubitul ei, Racz Karoly. În dorinţa de a se smulge din 
sărăcie, Racz se căsătoreşte cu Fazekas Erji, pe care n-o iubea, dar care îi aducea 
ca zestre trei jugăre de pămînt. Roza s-a căsătorit cu Szilagyi, om bun şi înțele- 
gător, pe care îl stimează şi-l preţuieşte, fără să-l iubească. Însă viaţa e complexă 
şi, uneori, surprinzătoare. Piroska, fata Rozei, s-a îndrăgostit tocmai de tînărul 
Karoly, fiul lui Racz. Grija pentru viitorul copiilor împacă cele două familii, dar 
se iveşte o nouă piedică : Szilagyi, preşedintele gospodăriei colective, nu poate ad- 
mite să-și mărite fata cu fiul unui ţăran individual, fapt care ar constitui un rău 
exemplu pentru colectiviști. Neînţelegerile provocate de încăpăţinarea lui Racz sînt 
învinse, pînă la urmă, iar tinerii îşi dobindesc fericirea. 

Una din marile calități ale piesei este că nu se mulţumeşte doar 'să demon- 
streze avantajele pe care membrii gospodăriei agricole colective le au față de ţăranii 
individuali, ci oglindește, cu destulă forţă, chiar problemele dinăuntrul ei. Aflăm 
despre producţii-record, despre terenuri irigate, despre vite şi grajduri îngrijite după 
cerinţe moderne, despre bogatele recolte viticole sau despre electrificare. Afirma- 
iile nu se fac ostentativ și tehnicist, ci firesc, pentru că acesta este universul eroi- 
lor, caracterizat prin participarea cotidiană, ceas de ceas, la noua orînduire econo- 
mică şi socială, de a cărei superioritate țărănimea muncitoare se convinge la 
tot pasul. 

Spectacolul Teatrului de Stat din Oradea (secţia maghiară) valorifică în bună 
măsură calitățile textului — dar nu reuşeşte să suplinească şi deficienţele lui. Com- 
bativitatea tinerilor pentru împlinirea dragostei lor este destul de anemic redată, 
iar finalul — pripit şi expediat la cîteva replici convenţionale, inexplicabil rupt de 
buna construcție dramatică a restului piesei — nu a reuşit să fie concludent nici 
în urma intervenţiei regizorului. Asistăm astfel la un spectacol interesant, dar cu 
un final neizbutit. 3 

Este, de asemenea, inexplicabilă alunecarea spre naturalism a unor momente 
din spectacol. Credem că punctul de plecare a fost concepţia decorului prea „con- 
struit“, cu redarea fidelă a amănuntului nesemnificativ (decorurile sînt semnate de 
Kudelasz Karoly), dar şi regia a rezolvat prin această prismă unele scene. Dacă am 
asistat cu resemnare la masa îmbelşugată a soţilor Szilagyi (din al căror menu nu 
lipseau supa de găină, sarmalele, friptura şi plăcinta), faptul că Roza spală vasele 
pline de resturile prînzului copios, chiar sub ochii spectatorilor, dă o senzaţie ne- 
plăcută. Cu toată grija pentru autenticitate, neorînduiala din casa lui Racz depă- 
şeşte limitele permise de arta scenei, iar felul în care tînărul Karoly, gol pînă la 
briu, este pus să se spele în prim-plan, nu ne-a produs o bună impresie din punct 
de vedere estetic. 

Am fi nedrepţi dacă ne-am mărgini observaţiile numai la aceste citeva aspecte 
negative din spectacol. Regizorul, dr. Grof Lâszlo, a sezisat una din trăsăturile 
esențiale ale piesei : aceea că autoarea nu pornește de la o temă pe care și-o mo- 
bilează cu citeva personaje, ci punctul ei de plecare sînt caracterele, definirea pre- 
cisă a fiecărui erou pe care viaţa însăşi îl obligă să acţioneze. Insistînd asupra aces- 
tei laturi a materialului dramatic, imprimînd desfăşurării spectacolului dinamismul 
solicitat de ciocnirea unor caractere puternice, ca acelea ale eroilor acestei piese, 
regia s-a orientat spre o mai completă înţelegere a procesului de transformare, de 
“nnoire ce se cesfășoară azi în patria noastră, ținind seamă totodată şi de climatul 


34 


www.cimec.ro 


specific al unui sat din nordul ţării. Spectacolul aduce un suflu de viaţă adevărată, 
reușind să transmită cu adresă precisă, cu claritate, mesajul piesei. 

Dacă în desfășurarea lui, conflictul este dus pe două planuri: pe de o parte, 
integrarea eroilor în noile forme de viaţă ; pe de altă parte, rezolvarea vechilor ne- 
înțelegeri între familiile Szilagyi şi Racz, nu este mai puţin interesant de observat 
că în fiecare personaj există reflectat acest conflict. Complexele laturi ale carac- 
terului Rozei şi-au găsit o valoroasă interpretă în actriţa Kovâcs Apollonia. Peste 
Roza au trecut ani ; rana pe care i-a pricinuit-o despărţirea de iubitul ei, Racz Ka- 
roly, s-a cicatrizat. Înțelegerea pe care i-a arătat-o soţul ei, căldura sentimentului 
matern faţă de Piroska au echilibrat-o, dar amintirea iubirii neîmplinite stăruie 
incă. Întîlnirea cu Racz Karoly o tulbură, dar îşi dă seama că acum grija ei tre- 
buie să se îndrepte spre viitorul fericit al copilului. Roza a cunoscut din plin umi- 
lirea, a simţit ce însemna altădată „fata fără zestre“... O fată săracă „putea fi fru- 
moasă ca un înger, harnică, cu o viaţă neîntinată — și totuşi avea un singur nume: 
fată săracă...“ De aceea, Roza apără cu căldură gospodăria colectivă, prin care a 
cunoscut bunăstarea, își dă seama că această nouă formă de viaţă pune la adăpost 
pe copilul ei de suferinţele şi umilirea prin care a trecut ea, şi de aceea vorbește 
cu ură și dezgust despre timpurile de altădată. Spre deosebire de Roza, ambițiosul 
și încăpăţinatul Racz Karoly nu și-a dobîndit mulțumirea. Cele trei jugăre de pă- 
miînt la care rivnise şi pe care le-a primit prin zestrea adusă de soţia sa, Erji, au 
fost plătite cu un preţ prea mare: convieţuirea alături de o femeie care nu l-a 
înţeles, pe care n-a iubit-o. Nemulțumirea l-a asprit, l-a înrăit. Ambiţia și mîndria, 
care l-au ros din tinereţe, au devenit acum maladive. Este brutal, nu-şi poate stă- 
pîni impulsivitatea și este gata să ia viaţa de la început, numai pentru a o redo- 
bîndi pe încă frumoasa şi harnica Roza. Dar mai ciudat este faptul că acest om 
îşi dă seama de avantajele pe care le au membrii gospodăriei colective ; ca harnic 
şi bun gospodar, discută cu competenţă despre unele măsuri care ar mări rentabili- 
tatea gospodăriei, și totuşi refuză multă vreme să devină colectivist. Aceeași oarbă 
mândrie îl oprește: „Dacă n-am fost primul care s-a înscris, voi fi ultimul“, spune 
el. Tirziu, îşi dă seama de rătăcirea lui. Îl conving dragostea pentru fiul său şi în- 
țelegerea pe care i-o arată Szilagyi. Ambiţia se fringe, mindria cedează. Dar este 
Racz Karoly un învins ? Nu, pentru că trăsăturile lui pozitive se vor valorifica acum 
cu deplinătate în viaţa colectivă. Energia care clocoteşte în el îşi va găsi albia spre 
împlinire. Mai puţin inspirat, Vadasz Zoltan, interpretul lui Racz Karoly, nu a 
găsit întotdeauna mijloacele pentru redarea întregului zbucium al eroului. Apa- 
riție fizică interesantă, cu o trăire bine realizată în scenele de joc mut (intrarea 
în casa lui Szilagyi, actul I ; întîlnirea cu Roza, actul II; scena cu Szilagyi, actul 
III), actorul nu a fost convingător în disputa verbală. 

Între bunele realizări se numără personajul Szilagyi Imre, în interpretarea 
lui Solti Miklos. Szilagyi, vrednic preşedinte al gospodăriei agricole colective, este 
în acelaşi timp un bun şi înţelegător soţ şi părinte. Solti a creat acest personaj 
subliniind contrastul dintre aparenţa unui caracter aspru, şi un fond sufletesc blajin, 
dintre dragostea fără margini faţă de soţie şi înţelepciunea cu care știe să apere 
această dragoste. La fel de bună, scurta apariţie a lui Palucz Vilma în Erji. 

Piroska, mai puţin servită de text, a găsit căldură şi farmec în Toth Kovacs 
Ilona, iar tînărul Karoly, deşi monocrom în text, a reuşit prin Toth Sandor să ne 
comunice sentimentele de dragoste pentru harnica colectivistă Piroska. 

Actualitatea temei, calităţile artistice în realizarea spectacolului (cu convin- 
gerea că unele scăderi se vor remedia, şi mai ales cu speranța că autoarea va găsi 
şi pentru final o rezolvare fericită) ne îndreptăţesc să socotim reprezentarea piesei 
Nuntă mare ca pe o izbindă a colectivului orădean. 

TURNEUL „BERLINER ENSEMBLE“ 


Alfred Margul Sperber 
UN TEATRU ÎN PLINĂ ACTUALITATE... 


La sfîrşitul lunii mai, Bucureştiul a trăit un eveniment artistic important, 
întîlnirea cu o artă teatrală mare, a cărei perfecţiune a fost unanim recunoscută 
ca atare de către toate categoriile de spectatori. S-ar putea crede că „Berliner 
Ensemble“ are o sarcină relativ uşoară în turneele pe care le întreprinde, fiind pre- 
cedat de o faimă internaţională atit de răsunătoare, încît succesul de public îi este 
asigurat. În definitiv, pînă şi presa capitalistă face o excepţie de la comportamentul 
ei obișnuit, alimentind cu dărnicie setea de cunoaştere a cititorilor ei cu informaţii 
despre succesele repurtate de acest teatru în diferite centre europene din apus, fără 
a mai vorbi de Moscova şi alte capitale din lagărul socialist. Dar cei ce-şi închipuie 
că, în materie de teatru, succesul poate fi asigurat dinainte, se înşeală. Nu există 
un element cu reacții mai nebănuite şi neaşteptate decît publicul teatral ; „martiriul“ 
celor mai mari dramaturgi din toate timpurile, căderea unor capodopere nemuritoare 
şi eșecurile unora dintre cei mai de seamă actori, confruntaţi cu acest judecător necru- 
ţător care este publicul teatral, sint o semnificativă mărturie în acest sens. Spec- 
tatorii nu fac credit, ei cer plata peşin. Şi cu cît este mai bun renumele de care 
se bucură un teatru, cu cît este mai mare celebritatea unui actor sau a unei piese, 
cu atit spectatorii sînt mai exigenţi. Vai de renume, dacă la confruntarea cu el, 
realitatea actului artistic se dovedeşte a nu fi la înălţime! 

Ei bine, dacă voim să schiţăm bilanţul turneului întreprins la noi de „Ber- 
liner Ensemble“, putem afirma că teatrul a corespuns întru totul şi pe deplin aștep- 
tărilor foarte mari ale publicului nostru. Spectacolele sale au fost pentru noi toți 
un eveniment care a produs o impresie profundă. Este un teatru nou, care are în 
el ceva din ceea ce a înțeles Schiller prin formula „teatrul ca instituție morală“. 
Şi de ce este așa, urmează să arătăm aci, în lumina celor două piese reprezentate 
la noi de „Berliner Ensemble“. 

Se cuvine să facem mai întîi o precizare importantă : cu prilejul dezbaterii 
unor probleme ale teatrului brechtian, s-a încetățenit obiceiul să se invoce teoriile 
expuse cu diverse prilejuri de Brecht, cu privire la propria sa creaţie dramatică, 
făcindu-se din ele obiectul exclusiv al discuţiei. Așa se face că aflăm tot felul de 
amănunte despre teatrul epic şi antiaristotelic, despre efectul de distanţare şi alte 
asemenea lucruri interesante, dar că, pînă la urmă, de atiţia copaci nu mai vedem 
pădurea sau, mai bine spus, de atitea teorii nu se mai vede teatrul. Asta, în ciuda 
faptului că teoriile teatrale ale lui Brecht nu reprezintă, nici pe departe, esenţialul 
contribuției sale la teatrul modern. Esenţial este doar faptul că, luînd aceste teorii 
ca punct de plecare, Brecht a ajuns la concretizarea practică a teatrului său, teatru 
care, în ceea ce priveşte însemnătatea lui reală şi durabilă, nu mai are, în fond, 
decit prea puţin comun cu acele teorii. Căci, acest teatru este mai mult decît teatru : 
este o permanentă preocupare, un permanent îndemn la omenie — la o gîndire 
umană, care este totuna cu o gindire raţională ; la sentimente umane, care sînt 
totuna cu sentimente echitabile ; la o viaţă omenească, care este totuna cu o viață 
dusă în sînul comunității umane, fără exploatare şi mizerie. Așadar, morala tea- 
trului brechtian nu promovează, în fond, decît orientarea către lucrurile cele mai 
elementare, necesare, cele mai simple şi de la sine înţelese ; deci, către acele lucruri 
care nu sînt cu neputinţă decît în amurgul fantomatic al lumii capitaliste. Privit 
sub toate formele lui diverse şi multiple — dramă, comedie muzicală, satiră, parodie 
etc. —, teatrul lui Brecht este în sensul cel mai înalt posibil, un teatru politic, un 
teatru care urmăreşte să educe oamenii în vederea comunităţii umane şi a luptei 
pentru realizarea acestei comunităţi. 

Acestui ţel suprem i se subordonează toate mijloacele teatrului său. Lim- 
bajul este redus la o simplitate monumentală : o concizie aforistică, o logică ascuţită, 
necruțătoare, şi o accesibilitate generală — iată care sint trăsăturile lui principale. 

Helene Weigel 


Se exclude cu stricteţe orice amintește, fie şi de departe, înfloriturile, calificativele 
decorative, frazele frumoase sau patosul retoric. Cercetate îndeaproape, spusele cele 
mai modeste, mai neînsemnate, au greutatea unor enunţuri categorice. Nu se poate 
trece peste ele. Se impune meditarea asupra lor. Din fiecare frază a lui Brecht învă- 
ţăm să gîndim şi să acționăm. Frazele lui sînt lozinci politice, formulate în chipul cel 
mai desăvirşit cu putinţă. 

Mai este ceva: în ciuda faptului că pot fi citite cu multă plăcere și cu folos, 
piesele lui Brecht nu sînt piese de lectură, în accepţia tradiţională. Sint texte des- 
tinate unităţii vii a teatrului reprezentat ; sînt material de bază, cu amănunte ce 
pot fi înlocuite sau omise. Citită doar, o piesă de Brecht sugerează, într-o măsură 
neasemuit mai mică decît orice altă compoziţie dramatică, imaginea — fie şi vagă 
— a ceea ce este de fapt teatrul lui Brecht: un teatru care indică drumul co- 
munismului. 

kkk 


Se punea însă întrebarea : cum să fie tradus în viață acest „teatru al erei ştiin- 
tifice“ — acest teatru nou, acest teatru dialectic al „contradicțiilor şi proceselor dia- 
lectice“, acest teatru al unui realism care „nu constă în descrierea aparent reală a 
lucrurilor, ci în a înfățișa lucrurile aşa cum sînt efectiv în realitate“ —, cum să 
fie transpus din sfera teoriei în practică ? 

Între 1928—1933, cu alte cuvinte, înainte de dezlănţuirea ciumei hitleriste, a 
existat o primă încercare de a realiza o atare transpunere: „Teatrul de pe Schiff- 
bauerdamm“. Ce raport există între „Berliner Ensemble“ şi acest înaintaș al său, 
şi practica lui teatrală ? În această privinţă, se impune să facem următoarea pre- 
cizare : 

„Berliner Ensemble“ este un colectiv artistic, fundat de Ministerul Instruc- 
ţiunii din R. D. Germană în condiţiile prielnice şi cu desăvirşire noi ale construcţiei 
socialiste. Colectivul stă sub conducerea Helenei Weigel şi îşi propune să contri- 
buie, prin munca sa teatrală, la edificiul unei Germanii noi şi al unui teatru nou. 
Aşadar, realizările ansamblului sînt rodul unei strădanii colective, care ţine seama 
de o necesitate imperioasă. În privinţa acestei necesităţi, Brecht s-a exprimat odată 
fără putinţă de echivoc : „Cînd, după terminarea războiului hitlerist, ne-am hotărît 
din nou să facem teatru, un teatru în spiritul progresului şi al încercărilor de a 
transforma societatea — lucru ce se impunea de urgenţă — mijloacele artistice de 
care dispunea teatrul... erau ca şi distruse de spiritul regresului şi al aventurilor... 
Cu un teatru atît de decăzut, ruinat pe plan spiritual şi tehnic, cum puteam să or- 

ganizăm noile spectacole destinate noului spectator ? Cum putea el fâuri omul nou 
de care avea atita nevoie acest continent ?... Răspunsul e cuprins în întrebare. Nu 
prin sarcini lesnicioase se putea insufla teatrului vlăguit forță nouă ; pentru aceasta 
se cereau tocmai sarcinile cele mai grele. Neputincios în sine, mai trebuia, pe dea- 
supra, să se şi străduiască să schimbe lumea din jur. De aci înainte, teatrul nu mai 
putea spera să-și modeleze imaginile scenice ale lumii, decit dacă dădea o mînă 
de ajutor la modelarea lumii...“ 

În lumina celor două spectacole, să cercetăm cum rezolvă „Berliner Ensemble“ 
această sarcină în spiritul autorului, în speţă, care este tendinţa celor două piese 
şi cum este ea comunicată spectatorului, în chip viu şi eficient, pentru a-l ajuta 
„să stăpînească lumea şi pe sine însuşi“. 

Să începem, prin a face unele precizări în legătură cu premisele sociale ale 
ambelor piese. 

Trăim în secolul luptei hotăritoare de eliberare a omenirii, în secolul trans- 
formărilor sociale care aduc cu sine acea eliberare. Atit Mama, cît şi Galilei sint 
întruchipări ale noii voințe a momentului istoric, ale zorilor unei noi ere. Cele două 
personaje trăiesc lupta dintre slăbiciunea omenească şi spiritul unei ere istorice 
noi. Totuşi, ele nu sînt abstracții fără vlagă, ci oameni adevăraţi, oameni vii, din 
muşchi şi nervi. 

Mama, Pelaghia Vlasova, „văduvă de muncitor şi mamă de muncitor“, o mamă 
proletară, trebuie să străbată pină la capăt „lungul, întortochiatul drum al clasei 
sale“, care din această femeie neştiutoare, sfioasă, neîncrezătoare şi bănuitoare faţă 
de tot ceea ce autorităţile nu văd cu ochi buni, va face o luptătoare revoluţionară ; și 
ea „va proclama pretutindeni, cu glas măsurat, că steagul raţiunii este roşu“. Poetul, 
care şi-a propus aci „să dea seamă despre o mare figură istorică, despre necunos- 
cutul înaintaş în lupta pentru omenie“, demonstrează, prin mijlocirea eroinei sale, 
teza marxistă că doctrina revoluţionară, cuprinzînd masele, devine o forţă materială. 
Modul în care se desfășoară această schimbare de conştiinţă, după ce femeia simplă 
a învăţat să înțeleagă că „nu în bucătărie se hotărăşte soarta cărnii de care se 
duce lipsă în bucătărie“ — iată de unde provine forţa zguduitoare, puterea de con- 


Scenă din „Mama“ de Bertoli Brecht, după romanul lui Max:m 
Gorki 


vingere a piesei. Scenele în care ni se arată cum îl cîştigă pe nesimţite, pentru 
cauza revoluţiei, pe învățătorul Lapkin, cum îi lămureşte pe lucrătorii agricoli gre- 
viști şi îi aminteşte măcelarului că are datoria să fie solidar cu ei, cum le expe- 
diază pe cele trei vizitatoare venite să o condolieze şi care încearcă să folosească 
prilejul ca s-o cîştige pentru religie; cum, după căderea fiului, creşte nemăsurat, 
„în cel mai aprig tumult al neîncetatei, uriașei bătălii de clasă. Încă mamă, acum 
şi mai mult mamă, mama multor căzuţi, mamă de luptători, mamă celor nenăs- 
cuţi...“, rămînînd totodată aceeași femeie proletară simplă, curată şi vitează, care 
aparţine clasei sale, fiind indiscutabil legată de ea — toate aceste scene fac din 
Mama nu numai o capodoperă a literaturii dramatice, dar şi o chemare fără pre- 
cedent, un imbold și o pildă de instruire politică cu mijloacele artei. În acest sens, 
poate că momentele cele mai puternice sînt munca de agitaţie dusă de Mama în 
faţa centrului „patriotic“ de colectat aramă şi poveţele pe care le dă slujnicei, în- 
drumînd-o spre clasa ei. În finalul piesei, cînd corul muncitorilor revoluționari 
rosteşte cuvintele : 

„Mai poate oare fi ţinut în friu, cel ce-a ajuns să-şi înțeleagă soarta ? 

Căci astăzi învinşii sînt miîine-nvingătorii 

Iar Niciodată va fi: chiar azi !“ 
părăsim sala, ducînd cu noi, în viaţă, o convingere care este a noastră a.tuturor. 

Viaţa lui Galilei este, aparent, o piesă de cu totul altă factură, dar în ultimă 
analiză stă în slujba aceleiaşi idei, a procesului de transformare a conștiinței oa- 
menilor. 

Brecht a scris această piesă în anii 1938—1939, pe cînd se afla în exil, în Da- 
nemarca, şi-i parvenise ştirea că fizicienii germani izbutiseră să realizeze scindarea 
atomului. Mai tîrziu, lucrul la această piesă a fost stimulat de explozia bombei de 
la Hiroşima şi, după încetarea războiului, de eforturile omenirii iubitoare de pace 
pentru interzicerea armelor atomice. 

Conţinutul și problematica piesei sint destul de cunoscute. Aici nu voim să 
tratăm decît despre ceea ce am putea numi însemnătatea ei pentru vremile noastre. 


Scenă din „Viaţa lui Galiei" de Bertolt Brecht 


-l Mamma 
m. 


Viața lui Galilei este un apel, adresat cu toată seriozitatea, conștiinței 
savanților din zilele noastre. Din exemplul lui Galilei, ei vor trebui-să înţeleagă 
că nu le e îngăduit să fie nepăsători faţă de întrebuinţarea ce se dă realizărilor 
lor ştiinţifice. Orice activitate desfăşurată pe un tărîm spiritual de însemnătate so- 
cială implică o răspundere, căreia nu poţi şi nu ai dreptul să i te sustragi. În această 
privinţă, se spune în piesă: „Acela care nu cunoaşte adevărul este numai un ne- 
gniob. Dar cine îl cunoaşte şi susţine că nu este adevăr, ci minciună, acela săvir- 
şeşte o crimă !“ Şi în alt loc: „Dacă oamenii de ştiinţă se vor lăsa intimidaţi de 
stăpinitorii lipsiţi de scrupule, mulţumindu-se să îngrămădească cunoştinţe de dra- 
gul cunoștințelor, întreaga ştiinţă e în pericol de a fi schilodită, iar noile voastre 
mașini se pot transforma în noi suferinţe pentru oameni. Chiar dacă aţi descoperi 
cu timpul tot ceea ce se poate descoperi în univers, fiecare progres al vostru nu 
va însemna un pas înainte, ci un pas care vă va îndepărta tot mai mult de ome- 
nire. Prăpastia ce vă desparte de oameni poate deveni într-o zi atit de mare, încît 
strigătul vostru de bucurie, stîrnit de vreo descoperire epocală, ar putea să nu tre- 
zească alt ecou decit un strigăt universal de groază“. 


Iar pentru acela căruia tendinţa piesei nu-i apare clară din această autoacu- 
zare a lui Galilei, Brecht consemnează explicit în adnotările lui la text: „Crima lui 
Galilei poate fi socotită „păcatul originar“ al ştiinţelor moderne ale naturii (...) Atît 
din punct de vedere tehnic, cît şi ca fenomen social, bomba atomică reprezintă 
clasicul produs final al izbinzii lui Galilei pe tărimul ştiinţei şi al defecţiunii lui 
pe plan social“. În felul acesta, Galilei, care a fost neîndoios un promotor al adevă- 
rului și al unor noi cunoştinţe, dar nu a avut forţa morală necesară ca să lupte 
pînă la capăt pentru roadele cunoaşterii sale şi pentru propria sa convingere, de- 
vine în piesă simbolul acelei categorii de oameni de ştiinţă din zilele noastre, care, 
în occident, fie din slăbiciune, fie minată de interese materiale, s-a pus în slujba 
imperialiştilor. 

Întruchiparea scenică a lui Galilei este gîndită în aşa fel, încît să sporească 
efectul zguduitor al piesei şi forţa zdrobitoare a adevărurilor pe care le proclamă. 

Reprezentarea piesei Mama, dramatizare liberă după romanul lui M. Gorki, a 
prilejuit publicului nostru evenimentul primei luări de contact cu „Berliner En- 
semble“. Un spectacol ca acesta este o manifestare foarte complexă și nu e de 
loc ușor să analizezi fiecare element în parte, cînd te afli în prezența unei realizări 
teatrale, desfășurată şi structurată organic. Am asistat, înainte de toate, la o regie 
modernă, pusă la punct cu minuţiozitate, care a utilizat toate rafinamentele, pro- 
cedeele, resursele tehnicii scenice din zilele noastre ; efectele de lumină şi proiec- 
ţiile, lozincile prezentate în stilul placardelor, culisele teatrale deschise, la vedere, 
decorul şi costumele, corurile vorbite, cu acompaniament muzical, intermezzo-uri 
muzicale între acte, şi songurile lui Hans Eisler — totul a fost de o precizie, de o 
simplitate voită, de o originalitate şi o finalitate clară, de-a dreptul impresionante. 
Apoi, un ansamblu actoricesc care joacă la unison, admirabil sudat, realizări acto- 
riceşti aisan o dicțiune, o gestică şi o plastică, o mişcare în spațiul scenic uimi- 
toare. În centru, legată organic şi armonios de jocul celorlalţi și totuşi situîndu-se 
pe un plan superior: Pelaghia Vlasova-Helene Weigel, expresia ideală a inimii 
curate, a adevărului superior, a voinţei de luptă şi a abnegaţiei, modulînd, în tonu- 
rile reținute ale suferinţei pricinuite de moartea fiului căzut în lupta pentru liber- 
tate, un întreg univers de cuvinte îndurerate. Felul cum această mare actriță reali- 
zează şi înfăţişează evoluţia muncitoarei modeste şi neştiutoare într-o luptătoare şi 
propagandistă conștientă a Revoluţiei se înscrie printre momentele de culme ale 
zugrăvirii artistice a chipului omenesc în zilele noastre. Jocul Helenei Weigel în 
scenele cu Feodor Lapkin, la ultima întrevedere cu fiul ei şi la centrul de predare 
a obiectelur de metal este de o pregnanţă şi o veracitate de-a dreptul zguduitoare. 

Cu egală îndreptăţire s-ar cuveni să elogiem pe Hilmar Thate pentru Pavel 
al său, pe Norbert Christian în Feodor, pe Giinter Naumann — mecanicul Semion 
Lapkin, pe Martin Flârchinger, interpretul Măcelarului, și pe Charlotte Brummer- 
holff, interpreta Proprietăresei. Ceea ce nu trebuie înţeles ca o preferenţiere calitativă 
a lor în raport cu ceilalţi membri ai ansamblului. 

Se cuvine să menţionăm şi unele din procedeele stilistice folosite de Brecht, 
care, la o examinare superficială, au putut să creeze impresia de „modernisme“. 
Este vorba, în realitate, de cel mai vechi arsenal de recuzită al scenei. Frazele- 
placarde se întîlnesc şi la scena shakespeareană. Corurile vorbite făceau parte in- 
tegrantă din teatrul antichităţii greceşti. Cît despre monologurile şi prologurile, în 

cadrul cărora unul din personaje expune conţinutul sau indică sensul acţiunii, le 
putem găsi în teatrul evului mediu, ca şi la Hans Sachs sau la Shakespeare. În 
cadrul teatrului politic al lui Brecht, acestor procedee stilistice li se atribuie o funcţie 
precisă, esenţială, cu caracter propagandistic ; ele constituie, ca să spunem așa, 
mijloace pedagogice, care ajută la concretizarea intenţiei educative a poetului. Din- 
colo de toate aceste amănunte, rămîne şi dăinuieşte impresia zguduitoare, de neșters, 
produsă de piesă, care zugrăveşte atît de pregnant lupta revoluţionară a munci- 
torimii ruse pentru o existenţă mai omenească, încît devine pentru noi imbold 
şi pildă. 


ki 


Spectatorul care, după ce a văzut Mama, vine nepregătit la Viața lui Galilei, 
se pomenește transportat dintr-o dată într-un climat teatral cu totul diferit. Această 
piesă îmbrățișează și înfăţişează sub toate aspectele, cu toate deducţiile şi posibi- 
lităţile dialectice care decurg din ea, tragedia precursorului spiritual, a luptătorului 
înaintaș al unei epoci noi, care lovindu-se de rezistența forțelor trecutului ajunge 
să-și trădeze crezul şi menirea. Ne aflăm în prezența unei piese ce se adresează 
categoric intelectului şi în cadrul căreia enunţările definitive, haina aforistică a 
gîndirii şi duelul replicilor ating dimensiuni tulburătoare. Trebuie să fii tot timpul 
cu atenția încordată, ca nu cumva să-ţi scape vreo întorsătură importantă a dia- 
logului, vreo formulare decisivă ; trebuie să-ţi concentrezi tot timpul gîndirea, ca 
să poţi urmări zborul gîndirii lui Galilei, a acestui cetăţean al unei epoci căreia 
încă nu i-a venit timpul. Dar pe lîngă această activizare a gîndirii, spectatorului 
îi mai rămîne un prisos de impresii covîrşitoare, produse de această piesă excep- 
ţională. Valorile de ordin regizoral, reprezentate prin scena înveşmîntării papei sau 
scena carnavalului, ca şi emoția zguduitoare pe care spectacolul decăderii continue 
a unui mare spirit o deşteaptă inevitabil, chiar şi la acei care condamnă trădarea 
lui Galilei, se datorează numai şi numai artei scriitorului. Ciudat este că acest 
trădător, Galilei, rămîne, pînă la sfîrşit, personajul care rosteşte ideea ce sinteti- 
zează conținutul progresist al piesei. Şi paralel, cinismul cu care continuă să se 
complacă în mocirla trădării ! Spectatorul simte efectiv că, aşa cum procedează și 
în Mutter Courage, scriitorul vrea să-l facă antipatic pe eroul său, pentru a stirni 
indignarea publicului : cum de e cu putinţă ca o minte atit de genială să decadă 
în halul acesta ? Marea hotărîre şi cotitură spre bine, care lui Galilei nu-i este 
dată, trebuie să se producă nu pe scenă, ci în conştiinţa spectatorului. Știm că 
discipolul Andrei Sarti va salva pentru posteritate manuscrisul acelor Discorsi, care 
reprezintă „eul“ mai bun al lui Galilei şi-i va reabilita astfel amintirea. Tot Sarti 
ne este chezaș că trădarea ruşinoasă a lui Galilei nu este în stare să-i anihileze 
meritele reale. Scînteia aprinsă de el va fi preluată de alţi oameni, într-o altă epocă, 
şi în mîna lor va deveni flacără. 

Ca și Helene Weigel în Mama, Ernst Busch realizează în Galileo Galilei, crea- 
ţia covirşitoare a serii. Cine nu l-a văzut reconstituind, pe parcursul a cîtorva ore, 
destinul unei întregi vieţi, dezvăluind spectatorilor procesul decăderii și descom- 
punerii continue a unei ființe umane — acela nu are cum să cunoască posibilităţile 
şi perspectivele nebănuite ale teatrului. Fără a mai menţiona deosebitul talent de 
vorbitor al lui Busch. 

Este şi aci valabilă afirmaţia făcută cu privire la ansamblul interpretării în spec- 
tacolul cu Mama. Dacă totuşi, relevăm unele realizări, o facem numai pentru că ni 
s-au întipărit cu deosebire în memorie. Cităm, de pildă, creaţia Reginei Lutz în 
Virginia (mai ales în scena rugăciunii), a lui Wolf v. Beneckendorff în Bătrînul car- 
dinal, a lui Ernst-Otto Guhrmann — cardinalul Barberini, mai tîrziu papa Urban al 
VIII-lea (de neuitat în admirabila satiră pe care o constituie scena înveșmîntării), 
creaţia lui Norbert Christian în rolul Cardinalului inchizitor, a lui Ekkehard Schall 
în Andrea (copilul Andrea interpretat de Jochen Scheidler ne-a plăcut, de asemenea, 
foarte mult) şi — în chip deosebit — creaţia lui Michael Mellinger în Cîntăreţul 
de balade, la fel de extraordinar ca şi întreaga scenă a carnavalului, în care apare. 

Întregul colectiv a fost la înălţimea acestui protagonist de nivel excepţional. 

Spectacolele date de „Berliner Ensemble“ ne-au demonstrat în chip exemplar 
o modalitate artistică-scenică de nivelul cel mai înalt. Succesul înregistrat de acest 
colectiv este o victorie decisivă a politicii culturale creatoare, promovată de partid 
şi de stat în R.D.G., cu sprijinul tuturor elementelor creatoare valoroase din sînul 

CENTENARUL. NAŞTERII LUI C. NOTTARA 


Florin Tornea 


MOŞTENIREA „MEŞTERULUI“ 


2 Acum o sută de ani, la 5 iunie, se năştea 
în mahalaua Manea Brutaru, din Bucureştii vre- 
mii, Constantin Nottara. Era fiul consilierului 
de curte Ion Nottara, o ramură tîrzie şi mo- 
destă ce înmugurea pe trunchiul unui vechi 
arbore genealogic. Dar strălucirea numelui Not- 
tara începe să se răspîndească, să lumineze pa- 
ginile istoriei noastre culturale şi să contribuie 
la întărirea prestigiului ei, abia din momentul 
în care tinărul Constantin Nottara descoperă în 
hulita şi dispreţuita îndeletnicire populară de 
actor, un ideal mult mai înălțător şi mai plin 
de satisfacţie decit îngîmfatele veleităţi boiereşti 
ale familiei sale. 

Se întîmpla cu el ceea ce, în clocotul ani- 
lor premergători revoluţiei de la 1848, se întîm- 
plase cu Matei Millo, celălalt „fecior de neam“, 
care se rupsese de „cinul său boieresc“ pentru 
a ctitori şi a se strădui să ridice spre educarea 
civică şi artistică a omului de rînd, a „publicului 
cu mărunţeaua“, edificiul teatrului nostru. Evi- 
dent, împrejurările istorice erau altele în anii 
în care, intern la pensionul „Libertatea“, fiul 
consilierului de curte Ion Nottara cădea în ex- 
taz în faţa jocului înspumat al lui Andronescu, 
actor ieşit din şcoala învolburat-romantică a 
bătrînului Aristia şi care, după ce-l copleşise cu tirade din Saul de Alfieri, îi dăduse 
primele îndrumări actoriceşti, ca să se producă... în „roluri de fete“ la festivitățile 
şcolare din pension. O primă perioadă eroică a istoriei noastre teatrale mergea spre 
incheiere. Matei Millo, cu jocul lui suculent popular şi realist ; Mihail Pascaly, care 
curățise de stingăcii şi exagerări maniera avintată a romanticilor Aristia şi Costache 
Caragiale, făcuse şcoală. Arta lui Millo şi arta lui Pascaly, în anii primelor ispite 
resimţite de Nottara pentru scenă, intrase ca însuşiri caracteristice, aproape crista- 
lizate, în teatrul nostru. Comedioarelor şi cînticelelor lui Alecsandri — dar şi ale 
lui Millo însuşi — venise să li se alăture pentru teatrul lui Pascaly drama eroică, 
a lui Bolintineanu, apoi a lui V. A. Ureche şi a lui Haşdeu. O literatură dramatică 
originală, din ce în ce mai robustă, mai stăpînă pe sine, începea să-şi revendice cu 
îndreptăţire întîietatea în repertoriul vremii ; în acel repertoriu ce se alcătuia — 
dacă nu la întîmplare, în orice caz cu dorinţa de a mulţumi gustul capricios al unui 
public încă neîncrezător în darurile artistice ale actorilor noştri — din traduceri 
sau adaptări grăbite și hibride după piesele de succes şi de bulevard ale Parisului. 
Farsa bufă, dramoleta şi vodevilul, ori dramele de „spadă și capă“, feeria pretins 
de mare montare, cu efecte şi surprize luminiscente de foc bengal, se succedau pe 
cele două scene mari ale oraşului, așezate una peste drum de cealaltă, pe Podul 
Mogoşoaiei, Calea Victoriei de astăzi : scena oficială a Teatrului cel Mare și scena 
marelui bogătaș şi iubitor de teatru, Frederic Bossel. O critică teatrală serioasă, exi- 
gentă, competentă, urmărea mişcarea teatrului: la numele lui Nicolae Filimon, 
C. A. Rosetti, Cezar Boliac, aveau curînd să se alăture numele unui tinăr şi studios 
fost sufler în teatrul lui Pascaly... Mihail Eminescu, şi numele cu rezonanţă mai 
veche în viața teatrului, al lui I. L. Caragiale. Şcoala romînească de artă dramatică, 
la care au predat cu dăruire, dar cu intermitenţă şi oarecum diletant, C. Aristia, 
Costache Caragiale, Matei Millo — şcoală pentru întemeierea serioasă a căreia ple- 
dase cu stăruință Vasile Alecsandri şi se străduise, după Eliade Rădulescu, C. A. 
Rosetti —, avea în sfîrşit, acum, o programă analitică închegată şi un profesor, pe 
Ştefan Vellescu, actor de frumoase şi preţuite resurse, dar care-şi descoperise dea- 

supra acestora, cu osebire, remarcabile resurse şi înzestrări pedagogice. Era o şcoală 
modestă această școală — cu o singură clasă, clasa Vellescu — deşi ea se intitula 
pompos Conservator și își demonstra, an de an, roadele în „producţii spectaculoase“ 
care se țineau în sala aşa-zisului Ateneu, găzduit într-o clădire rămasă fără urme, 
anexată fostului Tribunal — şi el căzut pradă timpului şi tirnăcoapelor — ce se 
înălța, cu vederea în grădina Cișmigiului, cam pe locul unde se afla vechea clădire 
a Operei Romiîne, peste care, de asemenea, barbare şi nimicitoare, au căzut acum 
15 ani, la 24 august, bombele furiei naziste... 

Profesorul Ştefan Vellescu — secondat la conducerea Conservatorului de bă- 
trinul muzician Eduard Wachmann —, înainte de a păşi pe scenă şi înainte de a 
face, mai ales, școală, cunoscuse îndrumarea şi exemplul artistic al unui strălucit 
reprezentant al Comediei Franceze, Regnier. Erau o îndrumare şi un exemplu ce 
se reclamau cu osebire de la clasicitate, dar care, în acei ani, mai păstrau din ceea 
ce însemna arta clasică teatrală doar aura formelor ei: distincţia în gestul și ţinuta 
scenică, ştiinţa modulărilor elegante ale cuvîntului şi frazei. Arta clasică a Come- 
diei Franceze se pietrificase aşadar în academism glacial. Iar Ştefan Vellescu avea 
să încerce transplantarea acestui academism în jocul lui şi în clasa lui de artă dra- 
matică. Elevul său, Nottara, urma să umanizeze ceea ce era rece şi distant în învă- 
ţătura profesorului. Pînă la contribuţia lui Nottara însă, exigenţa distincţiei pe care 
o aducea Vellescu în viața teatrului era nu numai o noutate, ci şi un mare şi ne- 
cesar factor de modelare profesională a actorilor, un factor nu mai puţin important 
de îmbogăţire a orizonturilor artistice înseşi ale teatrului nostru. Căci, ceea ce îm- 
prumutase Aristia de la marele şi focosul Talma, actorul revoluţiei franceze ; ceea 
ce primise Pascaly de la versatilul Bouffe, actor al teatrelor pariziene de după re- 
voluţie, ceea ce alăturase însuşi Millo geniului său artistic, din arta comicilor ace- 
lorași teatre pariziene, erau desigur lucruri preţioase pentru începuturile teatrului 
nostru, în orientarea lui artistică, dar aşezau dincoace de această orientare, pentru 
măiestria actoricească a elevilor lor, nesiguranța empirismului, arbitrariul sponta- 
neităţii, cu tot ce ele poartă negativ cu sine : facilitate, lipsă de control stilistic sau, 
de nu, lipsă de originalitate, pornire spre imitație servilă a maestrului, epigonism. 
În adevăr, istoricul îşi poate îngădui să se întrebe, unde şi ce ar fi ajuns arta ge- 
neraţiei lui Nottara — arta unui Grigore Manolescu sau a Aristizzei Romanescu —, 
marea artă a lui Nottara însuşi, dacă ea s-ar fi lăsat desfăşurată, aşa cum începuse 
(chiar în umbra covirșitoare a magiştrilor Millo şi Pascaly) pe scenele improvizate 
şi fără pretenţii ale „teatrului“ din Udricani, ale „Grădinii cu cai“ (proprietate a 
mezelarului Paţac) sau ale grădinii Waremberg de pe Izvor, sau ale grădinii Stavri, 
sau chiar pe scenele din centru, de la Bossel şi de la Teatrul cel Mare? Ce ar fi 
ajuns arta lor, cu spectacole care porneau de la Fata lui Chir Troancă şi O toaletă 
neisprăvită pentru a ajunge la Bomba cu apă fiartă şi, să zicem, Doi sergenți sau 
Curierul de Lyon ? Şcoala lui Vellescu, în care, în preajma războiului pentru inde- 

„pendenţă şi în pragul întemeierii Societăţii Dramatice şi a Teatrului Naţional, in- 
trase şi Nottara şi Grigore Manolescu, avea, cu exigenţa ei formală a distincţiei, nu 
doar să disciplineze vocaţia artistică a viitorului fruntaş al artei noastre teatrale, 
dar avea să stea nestrămutat, pentru întreaga, lunga şi bogat pilduitoarea lui carieră 
de aproape 60 de ani, la baza artei sale, ca o condiţie a artei sale. Cele învăţate în 
clasa lui Vellescu au rămas neşterse. E drept, nu ca principiu estetic, ci pre- 
schimbate într-un primordial principiu etic pe care s-au aşezat arta și învăţătura 
sa artistică. 

Mai sînt încă în viaţă elevi şi spectatori de-ai „meşterului“ Nottara. Elevii 
lui sînt mai toţi artiști ai poporului şi maeştri emeriţi ai artei ; spectatorii, bătrîni iu- 
bitori de teatru. Ei îşi pot întoarce privirile înapoi, în timp, să-l vadă pe om şi pe 
actor : fruntea lui înalt-boltită şi ochii lui cald-învăluitori ; gestul lui elevat şi vocea 
lui stîrnind deopotrivă unduitoare ecouri, prelungi şi adinci, ca şi ascuţite tonuri zvic- 
nite ; trupul lui mărunţel izbutind să crească pe scenă pînă la dimensiuni statuare, 
ştiind să poarte cu naturaleţe dar şi cu rafinament propriu, și toga, şi hlamida, și 
costumul de epocă, şi fracul ; faţa lui calm aşezată, dar ştiind să fie de o extremă 
mobilitate. Ei îl pot vedea covirşit de ani, de muncă şi boală, în ultimul său rol — 
Eduard al IV-lea din tragedia lui Shakespeare Richard al III-lea — şi în Doctorul 
în dilemă de Bernard Shaw. Ei şi-l pot aminti stăruind să existe pe scenă, în pofida 
bolii, măcar în roluri episodice. Şi-l pot aminti, privind mereu îndărăt în negura 
anilor scurşi, în Ştefan Vodă şi în Luca Arbore, în Ion Vodă Armanul, în Horaţiu 
şi Oedip, în Don Salust și Franz Moor, în Hamlet şi Othello, în Octavian August 

şi Despot Vodă... Vor putea vorbi despre nebănuita artă a cuvîntului şi gestului său 
scenic ; vor fi, poate, unii care să judece înalta lui măiestrie artistică drept un 
ecou întirziat al unei arte depăşite, dar care a făcut faima unei întregi generaţii 
de sfîrşit de secol : la noi — Grigore Manolescu, Ion Petrescu, Aristizza Romanescu, 
Anestin ; peste hotare — Mounet Sully, Sarah Bernhardt, Novelli, Sonnenthal, Duse, 
Irving... Unii vor vedea în arta lui Nottara şi vor sublinia o anumită emfază ro- 
mantică ; alții, dimpotrivă, vor scoate în relief lenta dar certa lui ataşare de realism 
şi vor afla în sprijinul părerilor lor, cuvintele înseşi ale actorului: „Am căutat, în 
arta mea, să intru cît mai adînc în tainele ei, spionînd — nu în sensul cel rău — 
societatea în care mă găseam, scrutind sufletele celor de care mă apropiam, trăgînd 
astfel o anumită paralelă între concretizarea valorilor desprinse din contactul cu 
lumea, cu acelea ce mi le oferea răsfoirea cărţilor, pînă ce găseam soluţia cea ade- 
vărată și atunci îmbinarea ambelor linii îmi dădea realitatea şi adevărul concepției 
mele creatoare în artă“. Alţii vor încerca să observe în arta lui Nottara realizindu-se 
o înmănunchiere fericită între veridicul realist şi patosul romantic ; alţii vor fi mul- 
ţumiţi să se oprească la știința formelor și logicii artistice în care excela Nottara 
şi să vadă această știință aplicată, de la caz la caz, textelor dramatice — realiste 
ori romantice — pe care artistul le interpreta... 

Problema va rămîne, pînă la urmă. de domeniul cercetărilor şi al concluziilor 
biografilor. Aceștia vor răsfoi zecile de mii de pagini ale diferitelor publicaţii apă- 
rute de-a lungul a 60 de ani; vor descifra dosarele aflate în Arhivele Statului şi 
scrierile multe, despre sine însuși şi despre artiştii contemporani lui; vor căuta 
documentare în zecile şi zecile de oraşe pe care Nottara le-a vizitat şi încîntat cu 
jocul lui, în nenumăratele sale turnee; vor căuta să afle factori comuni artistici 
care să poată explica uluitoarea forţă de muncă şi dăruire a acestui actor, care a 
trăit pe scenă peste 700 de roluri, și uluitoarea lui disponibilitate de a se simţi în 
elementul lui, deopotrivă în comedia lui Caragiale, ca şi în tragedia antică, în drama 
elizabethană, ca şi în drama modernă, în melodrama lui D'Ennery, ca și în drama 
istorică a lui Alecsandri sau Delavrancea. Desigur, ei vor găsi acești factori comuni 
şi vor reuși să definească arta lui Nottara şi locul de seamă pe care ea îl ocupă în 
tradiția şi dezvoltarea școlii noastre teatrale realiste. Moștenirea pe care Nottara 
ne-a lăsat-o, o vom descoperi însă, mai cu seamă, în flacăra etică a muncii sale 
creatoare, în acele elemente etice care l-au ajutat să se releve începînd chiar cu 
examenul său de absolvire a conservatorului (cînd, interpretind pe Cristofor Co- 
lumb, „a umplut de admiraţiune“ pe cronicarul ziarului „Presa“, care comentează 
realizarea) ; chiar din primul mare rol — Don Salust — interpretat la Teatrul Na- 
tional și cu care a cucerit deopotrivă şi pe directorul teatrului, Ion Ghica, și critica 
foarte prețioasă şi pretențioasă a vremii, a lui Ionescu-Gion şi a lui Racoviţă-Sfinx, 
pînă, după 60 de stagiuni cu afişele mereu pline de numele său, în ziua ultimei lui 
apariții în Eduard al IV-lea, pe care, sub povara doboritoare a bolii, l-a cedat bu- 
nului său elev Nicolae Bălţăţeanu... Aceste date etice erau : pasionata şi totala dă- 
ruire artei pe care o practica ; încrederea neştirbită în forţa ei de înălțare morală 
şi de educare a publicului ; înțelegerea, așadar, a artei și a practicii artistice, numai 
în funcţie de ţelurile şi rezultatele lor sociale. De aci, obligaţia actorului de a-și 
respecta arta, de a nu o înjosi, de a nu o lăsa pradă degradării din interese me- 
schine, veleitare, neguțătorești ; de aci, obligativitatea onestităţii actorului față de 
propria lui persoană și profesiune, obligativitatea muncii disciplinate, răbdătoare, 
serioase, mereu pătrunse de țelul nobil pe care arta sa îl urmărește. De aci, cinstea 
și omenia, ca şi emulația reciprocă în relaţiile cu colegii întru profesiune ; demni- 
tatea și curăţenia morală în viața cetăţenească. Toate aceste date etice se concen- 
trau la Nottara în termenul distincție, auzit pentru prima oară şi folosit pe plan 
estetic la Ştefan Vellescu. 

La o sută de ani de la nașterea sa, amintirea şi prețuirea din nou a uriașului 
aport al lui Nottara la dezvoltarea teatrului nostru ar rămîne un omagiu de circum- 
stanță, dacă el nu s-ar asocia cu constatarea bucuroasă că moștenirea sa, în primul 
rînd etică, nu ţine de domeniul amintirii, ci a fost preluată — în condiţii pe care „meș- 
terul“ nu s-ar fi încumetat măcar să le viseze — şi este fructificată de tinăra ge- 
neraţie de artiști de azi, care nu l-a cunoscut, dar pentru care numele de artist — 
SINRCâmderartist al teatrului — n-are sens dacă nu e legat de numele de cetăţean. 


PANUNG DOTAHEO 


Andrei Băleanu 


ION ŞI CÎNTĂREAŢA CHEALĂ 


Printr-o „ciudată“ întîmplare, care face parte, de altfel, dintr-un întreg lanț 
de „ciudăţenii“, numitul Ion Luca Caragiale, autor dramatic de talie universală, 
care și-a scris piesele acum mai bine de 70 de ani, a început să fie cunoscut mai 
îndeaproape, în străinătate, abia în ultimul deceniu. Nu este locul să ne oprim aici 
asupra motivelor pentru care limba sa „intraductibilă“ a început tocmai acum să 
fie înţeleasă în Franţa şi în Germania, în America de Sud, ba chiar şi în China. 
E suficient să spunem că acest strălucit reprezentant al unei literaturi socotite în 
trecut „fără circulaţie europeană“, şi-a dobîndit în scurtă vreme un asemenea pres- 
tigiu, încît pînă şi d-l Eugène Ionesco, copilul teribil al „teatrului de avangardă“, 
omul pe care-l plictiseşte Corneille şi-l agasează Ibsen (cum singur a spus-o în „Nou- 
velle nouvelle revue française“, a găsit că ar fi cuminte din partea d-sale să se 
aşeze sub larga pulpană a lui Caragiale. 

Aşadar, iată-l pe Eugene Ionesco conferenţiind pios la „Vocea Americii“ des- 
pre teatrul lui Caragiale, exprimîndu-și regretul că autorul Scrisorii pierdute a șcris 
„într-o limbă, din nefericire, fără circulație mondială“ (n-a avut inspiraţia lui Io- 
nesco, să se lanseze scriind în franțuzeşte !), şi profitind de această „nefericire“ 
pentru a căuta să prezinte publicului occidental o imagine falsificată a operei cara- 
gialești. Ca la un semn, „Europa liberă“ prinde ideea din zbor şi lansează teoria 
fantezistă a unei filiaţii Caragiale—Ionesco. În fine, recenta premieră a Scrisorii 
pierdute la Köln, în R. F. Germană, a oferit prilejul unei adevărate campanii con- 
sacrate nu atit lui Caragiale, cît lui Ionesco. Mai multe ziare vest-germane şi-au 
intitulat cronicile : Strămoșul lui Ionesco („Westdeutscher Rundschau“, „Stuttgarter 
Zeitung“, „Darmstădter Echo“). „Caragiale l-a inspirat pe Ionesco, scria „Frankfurter 
Neue Presse“, iar „Generalanzeiger“ din Bonn, într-un articol cu titlul: De aici 
vine deci Ionesco, mergea încă şi mai departe, afirmînd : „Pentru ceea ce-i trebuia 
străbunului lui Ionesco trei ore, reuşeşte acesta în cel mult o oră“. 

Că domnul Eugène Ionesco se pretinde un mic Caragiale, asta este, mai mult 
sau mai puţin, treaba d-sale personală, dacă găseşte naivi să-l ia în serios; dar că 
d-sa şi unii amici ai d-sale încearcă să-l transforme pe Caragiale într-un mic Ionesco, 
asta întrece marginile grotescului, şi ne obligă la unele precizări. 


OAMENI ŞI NEOAMENI 


Autor al unor piese care batjocoresc speța umană „în genere“ şi tind să 
inspire spectatorilor scîrba de a fi om, domnul Eugène Ionesco, în amintita confe- 
rință radiodifuzată, nu s-a sfiit să pună pe seama lui Caragiale propriile sale idei 
şi principii artistice : „...Teatrul lui Caragiale e o critică a omului şi a oricărei so- 
cietăţi“... „El pare a gîndi că asta este societatea în genere, aşa este omul, așa este 
substanța omenească“. 

Ce poate să însemne însă acest „om“ în genere, atunci cînd este vorba despre 
teatrul lui Caragiale ? 

În prologul piesei Caragiale în vremea lui, Camil Petrescu deslușea ironic 
sensul cuvîntului „om“ în vorbirea curentă a epocii respective. „L-am făcut om...“ ; 
sau „...Dumnezeu să-i dea sănătate lui X, că el m-a făcut om“; ori „...Fiul meu, 

după ce termini facultatea, ţine-te de conu Alecu, fiindcă numai el te poate face 
om...“ „Om în acest înțeles — comenta Camil Petrescu — se vădeşte a fi acela 
pentru care muncesc alţii, silnic, cu capul în piept de la naştere pînă la moarte: 
aceştia numindu-se, prin deducție, simplu, logic, neoameni. Neomul “mănîncă o 
piine de pe urma lui», a omului, şi este deci îndatoratul lui. Proprietarul de moșie 
este «omul» pentru care sate întregi de neoameni, înlănțuiți ogorului, mai mult 
flămînzi, în zdrenţe, locuind în bordeie, își prefac, neştiuţi şi la fe] cu vitele, vlaga 
trupului în saci cu aur pentru lăzile de fier ale stăpînului...“ 

În acest sens, şi numai în acest sens, Caragiale și-a bătut joc, într-adevăr, de 
„oamenii“ vremii sale. A ris de „omul“ Titircă-lnimă Rea şi de felul cum acesta 
„l-a făcut om“ şi pe tejghetarul său Chiriac. Şi-a exprimat dezgustul pentru „sub- 
stanța omenească“ atit de comună lui Caţavencu, Dandanache sau Rică Venturiano. 
De „neoameni“ însă, nu şi-a bătut joc niciodată. Pentru ţăranul exploatat, bătut, 
jefuit, pentru „opincarul, mămăligarul, ţopîrlanul“ din Arendașul romîn, pentru 
chinuitul Ion din Năpasta, pentru bietul zeţar „amărit rău de sărăcie şi osteneală“, 
care-şi mînca plămiînii pregătind pentru tipar gazetele mincinoase burgheze (Norocul 
culegătorului), pentru ţăranii nevoiaşi care „peste iarnă, cînd nu au de lucru şi nu 
pot produce în genere nimica, avînd nevoie de bani, fac împrumuturi, cu camătă, 
mai mult sau mai puţin infamă...“ şi care adesea „după o muncă de peste opt luni, 
se văd rămași datori pe anul următor. Şi iar vine o iarnă aspră peste tristele şi 
umilele lor vetre, şi iar rugăminţi cu căciula-n mînă pentru un nou împrumut...“ 
(1907, din primăvară pină-n toamnă) — pentru toţi aceşti „neoameni“, Caragiale are 
pretutindeni numai cuvinte pline de căldură şi înțelegere. S-a remarcat încă de mult 
că, în întreaga operă a lui Caragiale, nu există măcar un singur personaj ridicol, 
dintre țărani sau muncitori. „Nu ne batem joc de Romiînia şi de romînism, vorbe 
care se pronunță şi se scriu cu un singur r, ci de rrromînism și de Rrromiînia cu 
trei rrr; nu de popor, vai de capul lui! Rid destul atiţia de el! ci de poppor, ba 
citeodată și de bobbor, cînd e rromiînul supărat şi răguşit de supărare“, scria Cara- 
giale în numele revistei „Moftul romîn“ 1. 

Eroii satirizaţi de Caragiale nu sînt — vorba lui Trahanache — „vagabonţi 
de pe uliţă“, ci „stilpii puterii“, „apropitari“, negustori, poliţai, prefecţi, demagogi 
politici, într-un cuvînt, întreg acel „high-life“ care alcătuia pătura suprapusă a 
regimului burghezo-moșieresc şi slugile ei devotate. 

Reprezintă, oare, aceştia „omul“, în genere? Criticîndu-i, a devenit oare 
Caragiale un critic al umanităţii, cum susţine Ionesco? Trahanache, Titircă și 
compania însemnau „umanitatea“ ? Nu, pentru Caragiale umanitatea erau „neoa- 
menii“ de pe atunci, cele „aproape cinci milioane de creaturi umane, sufletele ofen- 
sate de prea îndelungată obijduire“, minţile „care au început şi ele să se lumineze“ 
şi care „ard de gîndul răsturnării uzurpatorilor“... ; umanitatea era „acolo, în adînc“, 
unde gemeau „uriaşe nevoi materiale şi morale ale unui popor întreg — singura 
temelie, singura realitate, singura rațiune de a fi a Statului Naţional romîn...“ ; acolo, 
în adînc, unde „o lume care ştie mai bine ce înseamnă a muri ca vitele, decît ce va 
să zică a trăi ca oamenii, scrişneşte: «Noi vrem acum nu doar pămînt! Vrem şi 
pămînt şi omenie !...»“ (1907, din primăvară pînă-n toamnă). 

Cînd acești „neoameni“ au căpătat pîmînt şi omenie, cînd ei au devenit oameni 
cu adevărat, s-a văzut și mai clar că opera lui Caragiale nu este o critică a uma- 
nităţii, ci o apărare a ei împotriva neomeniei. 


VIITORUL N-ARE HOTAR 
Întreaga „esență“ a teatrului lui Ionesco este cuprinsă în finalul Scaunelor : 


în fața unei săli goale, un orator mut scoate sunete fără sens, reprezentînd mesajul 
către umanitate al eroului principal, iar acesta, satisfăcut, se aruncă pe fereastră. 


! Citat după S. losifescu, Caragiale, E.S.P L.A. 1952, ed. a Il-a, p. 281. 

Totul e zădărnicie şi neant, n-are rost să trăieşti, să gîndeşti și să speri — iată la 
ce se reduce grozava „filozofie“ a lui Eugene Ionesco. ? 

A atribui operei lui Caragiale o astfel de semnificaţie e pur și simplu absurd, 
dar, după cum se ştie, absurdul este pe placul domnului Ionesco. „Într-adevăr 
— spune el — umanitatea, aşa cum este prezentată de autor (adică de Caragiale 
— n.n.), pare că nici nu merită să existe. Personajele sale sînt în aşa fel degradate 
încît nu ne mai lasă nici o speranţă“. 

Am arătat mai sus care era acea parte a „umanităţii“ care, după părerea lui 
Caragiale, nu merită să existe. Dar critica sa este departe de a fi fără speranţă. 
Nimic nu este mai neadevărat decit a-l prezenta pe marele scriitor ca pe un sceptic 
şi un decepționist. El însuşi se socotea un „sentimental“, şi nu fără temei. Oare, 
nu în „Moftul“, condus de Caragiale, era salutat — cu prilejul adunării muncito- 
rești de la 1 mai 1893 — acel „sincer avînt, de o convingere adincă, de o generoasă 
năzuinţă spre o altă lume, cu altă rînduială, cu alte porniri, cu altă morală...“ ? 
Oare, nu afirma acelaşi articol: „Între lumea care se adună astăzi, duminică, în 
Cișmigiu, şi între gazeta asta a noastră. e un mare punct comun: şi unii şi alţii 
luptăm pentru aducerea unor vremi mai senine şi mai cinstite“...? Şi oare, nu 
Caragiale e cel care, în 1907, în faţa „războiului civil al maselor producătoare 
— -sătule de prea îndelungata nesocotire a lor în cîrmuirea intereselor publice — 
contra oligarchiei uzurpătoare...“ scria răspicat: „Ţara are nevoie de o fundamen- 
tală reformă politică“ ? 

În comediile lui Caragiale e demascată tocmai această „oligarchie uzurpătoare“, 
care nu mai trebuia tolerată. Azi, urmaşii izgoniți şi total degeneraţi ai acelei oligarhii 
mai încearcă să extirpe din teatrul caragialesc ghimpii nemiloşi la adresa burgheziei 
şi moșierimii, la adresa politicienilor „istorici“. Aducindu-şi contribuţia la campania 
de falsificare a operei lui Caragiale, transfugul N. Herescu pretinde, la „Vocea Ame- 
ricii“, că în comediile acestuia „trăiesc oameni cum au fost, cum sint și cum vor fi 
întotdeauna. Comediile pe care ni le-a dat sînt fragmente desprinse din viața ne- 
schimbătoare“. 

Herescu visează, ca vrabia, mălai, dacă în anul 1959 mai poate vorbi despre 
„viaţa neschimbătoare“ şi dacă-şi mai poate imagina că Farfurizii, Caţavencii, Brîn- 
zoveneştii şi Hereştii vor dăinui veşnic. 

În articolul său 1907, din primăvară pină-n toamnă, Caragiale arăta clar că 
erau necesare şi posibile: „Abolirea alcătuirii politice de uzurpare, desființarea 
celei mai odioase sisteme boiereşti, fără boieri şi boiernaşi numărați, ci cu nenumă- 
raţi ciocoi și cioclovine — şi intrarea întregii ţări în stăpînirea dreptului ei întreg 
de a hotărî asupra avutului şi onoarei ei, asupra soartei şi destinelor ei...“ „Şi dacă 
nu va şti deocamdată destul de bine, atunci... să înveţe!“ — continua scriitorul... 
„Are pentru asta vreme destulă : Dumnezeu, fie lăudat numele lui! n-a pus hotar 
viitorului...“ 

Acest mesaj optimist către poporul său, Caragiale nu l-a exprimat prin inter- 
mediul unui orator mut, şi nici nu l-a rostit în fața unor scaune goale. 


COMICUL ŞI ABSURDUL 


Stilul absurd şi incoerent al lui Eugene Ionesco este consecința concepţiei 
sale despre inutilitatea şi lipsa de sens a existenţei. În ultimă instanţă, personajele 
sale (de pildă, în Ciîntăreaţa cheală) se exprimă astfel : „— A,e,i,0,u,a,e,i,0,u,a,e,i,0,u,i !* 

Comentatorii „ionescizanţi“ ai lui Caragiale încearcă să identifice în opera 
acestuia același nonsens, verbalism pur şi „umor care decurge din absurd“. Ionesco, 


2 Aceeaşi filozofie a inutilităţii şi a disperării a fost expusă „teoretic“ de lonesco la cel 
de al Vill-lea Congres al Institutului internaţional de teatru de la Helsinki. Vorbind despre 
„Tendinţe de avangardă în teatrul contemporan“, Eugène lonesco a definit „existența ca pe o 
„groapă cu noroi“. Curat „avangardă“, care în loc să deschidă un drum inainte, se bălăceşte 
în mlaștină! 

în conferinţa citată, afirmă că eroii lui Caragiale sînt prin excelenţă idioţi politici 
şi deficienţi mintali. 

Idioți ? Fără doar şi poate, dar aceşti idioţi conduceau o ţară şi profitau din 
plin de pe urma idioțeniilor pe care le spuneau şi le făceau. Farfuridi este debil 
mintal cînd perorează : „Dacă Europa... să fie cu ochii ațintiți asupra noastră, dacă 
mă pot pronunţa astfel, etc.“ ? Atunci, ce este Dumitru Brătianu, care în 1866 adresa 
cetățenilor bucureşteni această proclamaţie autentică ?, 


Români, 


În mai puțin de două luni ați trăit mai mult de doi secoli... Voi născuți numai 
ieri la viața libertăţii, ați devenit învățătorii lumii civilizate. De sute de ani bătrina 
Europă, se frământă ca să găsească măsura libertăţii ce se cuvine popoarelor, și voi 
acuma i-ați arătat că numai libertatea deplină, întreagă, poate da ordinea, tăria şi 
fecunditatea unui popor. Frumoasa noastră revoluțiune a sforțat admiraţiunea lumii. 
Europa, uimită de înţelepciunea patriotismului vostru, a suspens cursul lucrărilor 
sale și așteaptă tot de la voi şi numai de la voi, de la voi singuri, astăzi poporul 
Mesia al întregii omeniri gemîinde de nedrept şi palpitind de speranţe... 

Limbajul eroilor caragialeşti aparţine unor categorii sociale reale, este lim- 
bajul cu ajutorul căruia se putea ajunge „dipotat“ sau chiar ministru. Este, de ase- 
menea, limbajul micului burghez incult, încercînd să imite frazele întortochiate 
ale gazetarilor și oratorilor zilei, care „combăteau bine“. Este limbajul pretențios al 
„damei“ cu ifose, care vrea să se vadă că a învăţat la „pasion“, şi așa mai departe. 
“Țăranii, oamenii simpli, atunci cînd apar în lucrările lui Caragiale, nu vorbesc 
niciodată aşa. Nu este, prin urmare, un comic verbal „pur“, cum pretinde Ionesco, 
ci o satiră cu adresă de clasă, foarte precisă. La Ionesco, limbajul este menit să 
răpească eroilor orice înţeles uman : cînd profesorul îşi prepară eleva pentru doc- 
torat, întrebînd-o cît fac unu şi cu unu (Lecţia), cînd d. Smith se adresează astfel 
soției sale : „Kakatoes, kakatoes, kakatoes, kakatoes, kakatoes, kakatoes, kakatoes, 
kakatoes, kakatoes, kakatoes“ (Cintăreaţa cheală), ne aflăm în plin azil de alienați, 
fără vreo contingenţă cu rolul şi comportarea personajelor respective în societatea 
reală. Dimpotrivă, Caragiale, chiar atunci cînd descrie arieraţi patenţi, semnalează 
fenomene sociale adevărate, tipice. Căci, după părerea sa: „Aci stă rațiunea finală 
a artei umane: înțelesul omenesc“ f. s 

Are Caragiale o povestire intitulată „Ion...“, în care e vorba despre un țăran 
care nu se putea împăca deloc cu prostia şi absurditatea. Şi iată că ajunge el la 
o curte împărătească, unde un măgar înveşmîntat în mătase cînta Carnavalul de 
Veneția cu variațiuni. Toți băteau din plame, strigau „bravo“ și „bis“, numai Ion 
al nostru a pus două degete în gură și a început să fluiere. Iar pentru asta a fost 
luat la palme, în ghionturi, scuipat şi gonit de admiratorii măgarului cîntăreţ. 

Ce-ar păţi bietul Ion Luca Caragiale, dacă ar nimeri astăzi, cu căciula pe-o 
ureche, printre admiratorii Cîntăreței chele ? 


navalului şi „Conu Leonida față cu reacţiunea”, E.S.P.L.A., p. 297. 

DUDU OG UEUULG 


Emil Riman 


UN TEATRU CU PERSONALITATE: 
TEATRUL MUNICIPAL 


Legătura teatru-public este interdependentă ; ea are o vechime de secole, 
dar astăzi, în cadrul revoluţiei culturale din ţara noastră, își găsește cea mai feri- 
cită împlinire. Satisfacerea cerinţelor spirituale mereu crescinde ale oamenilor 
muncii este singura menire a activităţii cultural-educative a teatrului nou. Acestor 
cerințe spirituale teatrul trebuie să le răspundă cu un repertoriu contemporan, nou, 
actual. Teatrul nou este o tribună socială care vorbeşte publicului nou despre viața 
lui, despre lupta și năzuinţele lui. Este o tribună socială, educativă, care combate 
rămășițele ideologiei burgheze, militează pentru ideile biruitoare ale socialismului, 
mobilizează publicul în lupta pentru construirea socialismului în ţara noastră. Le- 
gătura dintre teatru şi public condiţionează de fapt viabilitatea teatrului, eficiența 
faptelor sale de artă. Căci, în fond, critica, prețuirea, premiile nu se pot acorda 
teatrelor fără el, fără acest mare şi nou public, a cărui nehotărire de moment în 
fața unui afiş săptămînal de spectacole este — dată fiind existenţa întinsei reţele 
a instituţiilor teatrale și coloratura repertoriilor lor — deplin motivată și al cărui ve- 
ritabil asalt dat sălilor de spectacole demonstrează aviditatea de frumos, de ade- 
văr, dar — pentru că nu toate sălile sînt la fel de asaltate — şi exigenţa sa, azi 
mai dezvoltată ca oricînd. 

Această colaborare, acest transfer de idei, de sugestii şi de satisfacţii artistice, 
ni se par a fi caracteristica activităţii unuia dintre cele mai apreciate teatre ale 
Capitalei, Teatrul Municipal, care şi-a căpătat adeziunea şi admiraţia publicului 
de-a lungul anilor, tocmai pentru că a ştiut să răspundă exigenţelor lui cu un reper- 
toriu de calitate, cu un repertoriu în care valoarea artistică şi conţinutul înaintat, 
socialist, s-au împletit armonios. 

Anul 1947 a marcat în activitatea Teatrului Municipal un eveniment de 
seamă : teatrul a căpătat o conducere avizată, în persoana experimentatei anima- 
toare artistice, decana teatrului nostru, artista poporului Lucia Sturdza Bulandra. 
Fermitatea şi pasiunea ei neobosită pentru teatru, unanim recunoscute, au imprimat 
activităţii creatoare a teatrului, încă de la începutul directoratului său, un puls 
tonifiant de viaţă, orientat spre o progresivă creştere artistică. Dar începutul nu 
a fost uşor. „Trebuia să începem prin a face tabula rasa din tot trecutul acestui 
teatru“ (volumul „Amintiri“). 

Astăzi, după 12 ani de cînd o trupă de numai nouă actori au pornit „la des- 
țelenirea terenului“ din fața lor, Teatrul Municipal se poate mîndri cu bilanţul unui 
drum nu lipsit de obstacole şi şovăieli, dar cu atît mai valoros, pentru că a fost 
străbătut. O privire asupra acestui drum este necesară, pentru că este grăitoare și 
pilduitoare 

Solicitîind pe scena sa cu egală simpatie pe clasici şi moderni, repertoriul 
teatrului a cuprins la început în deschiderea unghiului său o tematică variată, o 
diversitate de genuri, fiind total refractar teatrului minor şi uşuratic bulevardier. 
De la farsa (Ris şi lacrimi) şi comedia de situaţii (Cîinele grădinarului), la come- 
diile filozofice ale lui Shakespeare (Cum vă place, Visul unei nopți de vară) şi apoi la 
capodoperele dramaturgiei clasice ruse (Pădurea, Pescăruşul) ; de la spumoasele 
„badinerii“ ale lui Musset (Un capriciu şi Să nu spui vorbă mare), la comediile 
serioase ale lui Bernard Shaw (Nu se ştie niciodată, Profesiunea doamnei Warren); 
de la filozofia romanticului Schiller (Don Carlos), la cea a realistului Gorki (Cei 
din urmă, Vassa Jeleznova). Idealurile înaintate ale unui veac sumbru s-au făcut 
auzite, însă, și prin cuvintele dramaturgiei clasice autohtone (Răzvan şi Vidra), 

iar acum, mai aproape de noi, Tache, lanke şi Cadir şi-au rostit năzuinţele pentru 
o lume mai dreaptă și eliberată de prejudecăţi. 

Se simte, chiar şi din simpla enumerare categorială de mai sus, frămîntarea 
unui teatru care s-a studiat, s-a căutat pe sine, străduindu-se să-şi descopere par- 
ticularitățile, să-și precizeze valenţele. În lumina acestor frămîntări se remarcă, 
în primul rînd, inspiratul apel făcut clasicilor ruşi Ostrovski şi Cehov, come- 
diilor lui Shakespeare, dramaturgiei clasice autohtone şi operelor realist-socialiste 
ale lui Gorki. 

Dar tendinţa spre actualitate, tendinţa de a alcătui un repertoriu în care 
intonaţiile etice şi umane de azi să-şi găsească primele ecouri pe scena sa, nu 
s-a oprit numai la Gorki, ci a mers mai departe, tocmai pentru a fi mai aproape 
de vibraţiile vremii noastre, la oglindirea marilor conflicte sociale şi a oamenilor 
noi, prin operele lui Treniev (Liubov Iarovaia), Iacobson (Două lagăre), Boris Cirs- 
kov (Învingătorii), Tur şi Şeinin (Cui i se supune vremea), Leonid Leonov (Un om 
obișnuit), sau Arbuzov (Căsuța de la marginea oraşului). Faptul care a contribuit 
însă în modul cel mai convingător la precizarea profilului Teatrului Municipal a 
fost promovarea statornică, în repertoriul său, a dramaturgiei originale. În scopul 
promovării dramaturgiei noastre noi, Teatrul Municipal nu s-a rezumat doar la 
înscrierea unor piese în repertoriul său şi la valorificarea lor scenică maximă: 
teatrul a încercat — şi adesea a reuşit — să realizeze o adevărată sudură creatoare 
între el și dramaturgi, o legătură care s-a soldat de altfel, an de an, cu netăgă- 
duite succese. 

Trecînd peste primele piese jucate în anii cînd îşi căuta cristalizarea (Cu pîine 
și sare de Lascăr Sebastian, Cumpăna de Lucia Demetrius, Arcul de Triumf de 
Aurel Baranga, Lumina de la Ulmi de Horia Lovinescu), amintim printre altele 
rezultatele obţinute cu: Vadul nou, Oameni de azi şi Trei generaţii ale Luciei 
Demetrius. devenită autoarea de preferință a Municipalului. 

Astăzi — ne referim la ultimele două stagiuni, inclusiv cea în curs —, reper- 
toriul Teatrului Municipal încearcă precizarea unor linii de forță mai mature şi 
mai orientate. 

Bineînţeles, dramaturgia originală şi problemele actualităţii au ocupat şi în 
aceste stagiuni un loc important. Totuși, nu ne putem opri să nu subliniem că dra- 
maturgia originală nu s-a mai bucurat în aceşti din urmă ani de aceeași atenţie 
ca în trecutele stagiuni. Și nu pentru că în locul autorilor „preferaţi“ (care, pare-se, 
au părăsit teatrul) au apărut alte nume ; ci, tocmai pentru faptul că piesele aces- 
tora nu au atins aceeași treaptă calitativă, artistică, ca şi a celorlalţi. Al. I. Ştefă- 
nescu a înfățișat în Cinstea noastră cea de toate zilele universul de idei şi sentimente, 
lupta de azi a comuniştilor ; iar Victor Birlădeanu a scris despre „raiul capitalist“ 
un foileton dramatic cu caracter agitatoric, Dansatoarea, gangsterul şi necunoscutul. 

De fapt, și piesa lui Al. I. Ştefănescu, şi încercarea dramatică a lui Victor 
Birlădeanu conţineau mesaje înaintate, actuale şi emoţionante. Existenţa lor sce- 
nică a fost, cu toate acestea, scurtă din cauza inaccesibilităţii la public şi a timidei 
lor puteri de influenţă asupra spectatorilor. Piesa lui Al. I. Ştefănescu era prezen- 
tată într-o țesătură dramatică înnegurată de speculaţii teoretice, uneori lipsite de 
o justă orientare ideologică. Iar foiletonul dramatic al lui Victor Birlădeanu păcă- 
tuia prin imperfecţiunea construcţiei dramatice. Evident, confuziile şi imperfecţiu- 
nile realizării artistice aparţin celor doi debutanţi în teatru. De mirare este, însă, 
pasivitatea unui consiliu artistic cu... vechime în teatru şi cu experienţă în colabo- 
rarea (de obicei, fructuoasă) cu autorii dramatici originali. Lichidîndu-șşi unele 
greșeli ideologice din stagiunile trecute, teatrul a înscris în repertoriul său Recolta 
de aur, reconfirmînd virtuțile combative, actuale, ale unei piese adînc ancorate 
în realitatea noastră. Dar unde sînt virtuțile combative şi actuale ale teatrului ? 
Unde este acea sudură creatoare între teatru şi dramaturgii originali ? Ca răspuns 
la aceste întrebări, teatrul ne promite nu numai o continuare a colaborării sale cu 
autorii originali, prin piesa Luciei Demetrius Vlaicu și feciorii lui, ci şi două noi 
debuturi, prin Dorel Dorian și Nicolae Mavrodin. Şi dramaturgia universală actuală 
este prezentă, în ultimele stagiuni, cu opere ce dovedesc cu prisosință exigența 
artistică a teatrului. 

În primul plan se situează operele dramaturgiei actuale sovietice: Uraganul 
și Omul cu arma, care ne înarmează şi ne întăresc conştiinţa partinică. Remarcăm 
2poi opere dramatice contemporane apusene ce transmit mesaje înaintate. Despre 
dorința și lupta pentru cucerirea libertăţii şi demnităţii omului din ţările apusene 

Lucia Sturdza Bulandra in 
rolul Valeriei din „Arcul de 
triumf” de A. Baranga 


ne vorbeşte Esop din Vulpea, și strugurii. Adevărata „viaţă“ din S.U.A., capabilă 
să înăbușe pînă și unda visului optimist al romanticului Om care aduce ploaie, o 
vedem şi o înţelegem mai bine prin Moartea unui comis-voiajor. Tocmai de aceea 
surprinde înscrierea în repertoriu a comediei lui Oscar Wilde, Soțul ideal, care 
aminteşte unele înclinări mai vechi ale teatrului, dispus să cadă în eclectism, să 
facă concesii unui anumit public, dornic de discuţii salonarde sau de montări fas- 
tuoase, de piese „selecte“ sau comedii „roz“, chiar dacă aparţin lui Shaw, Girau- 
doux sau Wilde. 

În sfirşit, clasicii sînt reprezentaţi cu operele cele mai semnificative care 
respiră o morală adinc umană. Prin Hamlet, Shakespeare îşi va destăinui profunda 
trămîntare în căutarea adevărului ; causticul Shaw militează cu Sfinta Ioana îm- 
potriva ipocriziei şi conformismului social, iar prin Livada de vişini, Cehov anunţă 
stenic „sfîrşitul trecutului“. 

Bineînțeles, un repertoriu — fie el cît de bine alcătuit şi orientat — nu-şi 
poate dovedi eficiența şi nu-şi poate asculta ecourile, dacă nu este valorificat pe 
plan artistic. În acest sens, o altă trăsătură caracteristică a Teatrului Municipal 
este contribuția egală, solidară, a tuturor factorilor ce compun ansamblul artistic, 
contribuție care dă spectacolelor o ţinută artistică superioară. Incontestabil, la 
Municipal există forțe actoricești încercate, cu posibilități de interpretare diverse. 
Dar diversitatea modalităților de exprimare actoricească nu impune deloc o împăr- 
tire a lor pe categorii, sau pe şcoli. Ceea ce surprinde plăcut la colectivul actori- 
cesc al Municipalului, constituind de fapt dominanta sa, este omogenitatea în inter- 
pretare. Chiar şi atunci cînd în distribuție apar nume noi, chiar și atunci cînd apar 
actori „în reprezentaţie“, nu se pot observa distonanţe. Este o dovadă mai. mult, un 
merit al actorilor şi al regizorilor care ştiu să armonizeze şi să asimileze ţinutei 
lor artistice şi stilului lor de interpretare, virtuțile interpretative ale actorilor soli- 
citați. Deşi în componența colectivului său se pot distinge diferite virste şi, desigur, 
grade de experienţă, în spectacolele Municipalului ele se estompează, în faţa noas- 
tră evoluînd un colectiv armonizat (nu uniformizat), străin de pericolul manieris- 
mului sau al mijloacelor facile. Meritul acesta are două aspecte: pe de o parte, 
spectacolele teatrului nu urmăresc punerea în valoare a unor capete de afiș sau 

Scenă din „A 12-a noapte” 
de W. Shakespeare 


distribuții de zile mari ; pe de altă parte (şi distribuțiile vorbesc în acest sens), 
alături de experimentaţii scenei, totdeauna figurează tinerii pentru a căror formare, 
afirmare şi promovare, teatrul s-a străduit intens şi a izbutit. Astăzi, corpul acto- 
ricesc al Municipalului își are asigurat schimbul de mîine, nu numai pe schemă, 
ci şi pe scenă. Dar nu numai atit, fiecare spectacol demonstrează pe lingă o 
concepție unitară, de ansamblu, şi o concepţie individuală prin care fiecare actor 
își precizează poziţia faţă de text, față de rol, luminindu-i laturile pozitive sau 
acţionînd critic acolo unde textul sau personajul trebuie să incite protestul spec- 
tatorului. Şi această disciplină interioară se armonizează întotdeauna cu grija mi- 
nuţioasă față de valorificarea ei scenică printr-o frazare nuanţată, dicţiune clară, 
mimică şi gestică adecvate. Toate aceste calități dovedesc că la Municipal se face 
o bună şcoală actoricească. Bine struniţi, tinerii evoluează alături şi împreună cu 
maeştrii lor, care nu pregetă să le transmită experienţa, să le facă mai ușoară ascen- 
siunea artistică, maeştri care nu caută să-i crească pentru „dubluri“, ci pentru marele 
rol, pe care — sîntem convinşi — îl visează şi Ileana Predescu, Vasilica Tastaman, 
Lucia Mara, Anca Vereşti sau Mihaela Juvara, ca şi Victor Rebengiuc, Benedict Da- 
bija, Petre Gheorghiu, Octavian Cottescu, Dinu Dumitrescu, ca să notăm, dintre cei ti- 
neri, numai pe cei mai distribuiţi şi cei... mai înzestrați. Desigur, vorbind despre 
vîrstnici, a spune numai că figurile cele mai proeminente ale scenelor Municipalului 

sînt (limitativ vorbind) Lucia Sturda Bulandra, Beate Fredanov, Clody Bertola, Jules 
Cazaban, Ştefan Ciubotăraşu, Ion Manta, Fory Etterle, înseamnă a spune prea puţin. 
Şi a judeca valoarea creaţiilor fiecăruia ar însemna să infirmăm caracterul de sinteză 
al acestor note. Dar a nu sublinia — chiar dacă s-a mai subliniat de multe ori — im- 
punătoarele realizări ale Luciei Sturdza Bulandra în moşiereasa Gurmijskaia, Valeria 
Zapan şi Vassa Jeleznova ; verva şi suculenţa umoristică atit de meticulos gradate 
de Jules Cazaban în „neastimpăratul“ lanke, „ilegalistul“ Mayer Bayer, în împău- 
natul Malvolio, în stilatul valet Williams sau în dezorientatul Willy Loman ; auten- 
ticitatea, nuanţarea subtilă şi dăruirea totală a lui Ştefan Ciubotăraşu în „încăpă- 
ţînatul“ Tache, în frămîntatul H. C. Curry, sau în neuitatul soldat rus Şadrin; 
giîndirea actoricească mereu activă cu care i-a înzestrat Ion Manta pe voluntarul 
Iacob Istrati și pe bunul Cadir, ţinuta scenică şi dicţiunea melodioasă cu care Fory 
Etterle plimbă pe scenă filozofia lui Feste-bufonul şi optimismul visătorului Star- 
buck ; sau a omite intensitatea trăirii şi graţia cu care Clody Bertola ne-a dăruit-o 
pe nefericita Lizzie, pe înflăcărata Ioana sau pătimaşa Liubov larovaia ; interio- 
rizarea reţinută cu care parcurge Beate Fredanov partituri diferite (Maria Comşa, 
Natalia, Cleia) ce dovedesc întinderea şi expresivitatea gamei sale; a nu sublinia 
toate acestea înseamnă a ne priva de deplina satisfacţie artistică pe care chiar şi 
amintirea acestor excepţionale realizări ne-o oferă. Sint doar extrase fugare şi 
întîmplătoare din bilanţul rodnic al unei activităţi în care elanul şi pasiunea crea- 
toare sînt trăsături definitorii ale valorosului corp actoricesc de la Teatrul Muni- 
cipal, corp actoricesc care constituie unul din factorii determinanţi în realizarea 
ţinutei artistice înalte a spectacolelor cu care acest teatru, pe drept cuvint, se 
mândreşte. 


+++ 


Un alt factor determinant în stabilirea profilului unui teatru e, fără-ndoială, 
1egia. Aceasta e susținută la Municipal numai de Ion Olteanu şi Liviu Ciulei. Cel 
dintîi e un regizor cu o experiență mai îndelungată, cel de-al doilea aflîndu-se la 
începuturile activității regizorale. Față de repertoriul teatrului se pare că cei doi 


Tanți Cocea în Vidra din „Răzvan şi Vidra“ de B. P. Haşdeu 

regizori au puncte de vedere deosebite. Pe Ion Olteanu il preocupă piesele de mare 
suflu romantic şi eroic, de largă desfăşurare epică. Realizărilor sale scenice îi sînt 
proprii expresiile simple, directe, fără artificii regizorale ; autenticitatea faptelor 
este lipsită de convenţii retorice, de simbolică exterioară, ea fiind încărcată tot 
timpul de tensiunea adecvată evenimentelor dramatice, ceea ce ne dă permanent 
senzația simplităţii faptelor mari, convergînd spre o mai adîncă consistență a con- 
flictului de idei. Astfel, abordind creator textul clasic al lui B. P. Hașdeu, regizorul 
i-a conferit lui Răzvan monumentalitatea simplă a adevăratului conducător popular, 
înaripat de visuri romantice. Ideea de libertate pe care o poartă Răzvan a căpătat 
astfel rezonanţe sociale amplificate. Pe aceeaşi linie a susţinerii fondului de idei, 
a reţinerii în prim-plan a semnificației sociale a faptului dramatic, a tratat Ion 
Olteanu Recolta de aur de Aurel Baranga. Inteligența cu care a explorat textul 
dramatic s-a observat în accentul pe care l-a pus pe conflictul acerb dintre pre- 
şedintele gospodăriei, Iacob Istrati, şi chiaburii din sat; disputa ideologică a de- 
venit implacabilă, profilul personajelor puternic reliefat şi, cu atît mai convingătoare 
a apărut victoria finală a revoluționarului Iacob, a colectivei. Şi dacă suflul larg, 
eroic, al furtunosului Octombrie a fost în spectacolul Uraganul insuficient reliefat, 
dinamizat (tensiunea înaltă a evenimentelor fiind înăbuşită în interior), fresca so- 
cială urmărită de Ion Olteanu în Omul cu arma a căpătat şi amploarea, şi pers- 
pectiva evenimentelor revoluţionare desfășurate pe planuri largi, în care au acţionat 
masele (foarte frumos cadrează regizorul masele în scenă), dar şi adincimea sem- 
nificaţiilor social-istorice cu care au fost dezvăluite stările sufleteşti ale soldatului 
Ivan Şadrin, ecourile drumului său ascendent, în deplină concordanţă cu respiraţia 
masei de ostași atît de bine portretizată. Grija față de evidenţierea problemelor 
majore ale textului (corelaţia conducător-mase) şi minuţia cu care a reliefat aspecte 
de aparent amănunt (tensiunea soldaţilor din tabloul frontului, febrilitatea activi- 
tății de pe coridoarele Smolniiului, însufleţirea ostaşilor din Armata Roşie) au creat 
climatul favorabil dozării şi susţinerii unui conflict de proporţii sociale uriaşe, pro- 
nunţat uneori în surdină, iar alteori declanșat cu virulență. Cu Răzvan şi Vidra, 
Recolta de aur şi Omul cu arma, Ion Olteanu a înscris succese care atestă reale 
posibilităţi artistice. 

Fără a-şi da întreaga măsură a posibilităţilor sale ca regizor, Liviu Ciulei 
nu s-a angajat pină acum decit în două spectacole cu care a încercat doar să treacă 
examenul valorificării calităţilor sale regizorale. Cu atributele caracteristice înce- 
putului (îndrăzneala și optimismul), el ne-a făcut cunoscută poezia dureroasă dar 
plină de speranţe, banală dar plină de viaţă, a fermierilor lui Richard Nash. În specta- 
colul Omul care aduce ploaie, Liviu Ciulei a fost modest, sincer şi foarte atent cu mate- 
rialul psihologic pe care l-a modelat. Fără să sterilizeze rezonanţele piesei, şi în 
dorința de a ne apropia mai mult şi de a face mai accesibile astăzi semnificaţiile 
textului shawian, Liviu Ciulei ne-a oferit cu Sfinta Ioana o îndrăzneață expresie 
scenică modernă. Ironia iconoclastului, anacronismele atit de caracteristice şi frec- 
vente în limbajul eroilor operei lui Shaw s-au transformat într-un rafinat duel de 
idei, într-o artistică „discuţie dramatizată“, ale cărei rezonanţe contemporane au 
servit fidel dorința autorului. Ioana a apărut într-adevăr ca o protestatară, ca o 
nonconformistă care se ridică împotriva dogmelor bisericeşti ; a fost expresia noii 
societăţi împotriva canoanelor burgheze ale începutului de secol, expresia spiri- 
tului contemporan, pe care Liviu Ciulei l-a înţeles şi l-a exprimat bine în $pectacolul 
său. Bineînţeles, este prematur, cu aceste două spectacole, să încercăm definirea 
unor dominante regizorale, deoarece ni se pare că abia în urma acestor două spec- 
tacole regizorul Ciulei s-a angajat faţă de scenă. 

Dar sectorul regizoral este încă insuficient acoperit ; marea problemă a Tea- 
trului Municipal] rămîne, astăzi mai ales, regia. În acest sens, strădania teatrului 
nu este, cred, îndeajuns fructificată. Căci, dacă urmărim cu atenţie afişele teatrului, 
vom observa că — cu excepţia Ioanei Ottescu — nici un alt asistent de regie nu-şi 
face numele cunoscut, dovadă în plus că în acest sector — al direcţiei de scenă — 
munca de educare şi de creştere a cadrelor tinere lasă încă de dorit. 

Este drept că, în ultimele două stagiuni, la pupitrul directorului de scenă s-au 
perindat multe nume care fac cinste teatrului nostru: Lucia Sturdza Bulandra, 
Marietta Sadova, Ion Şahighian, Horea Popescu, Mircea Avram, Dinu Negreanu, 
Sorana Coroamă. A fost o experienţă binevenită, care a urmărit împrospătarea 
muncii regizorale a teatrului. Aduşi „în reprezentaţie“, însă, şi căutînd să-şi imprime 
pecetea personalităţii lor, ei nu ne-au oferit decit o demonstraţie a diversităţii sti- 

Clody Beriola în rolul titular din „Sfinta Ioana“ de B. Shaw 


lurilor lor, nu însă şi o efectivă convergenţă spre un stil unitar al teatrului, cu tot 
aportul valoros al actorilor şi al scenografilor. (O notă distinctă în acest sens este 
spectacolul lui Horea Popescu cu Dansatoarea, gangsterul şi necunoscutul.) Căci, 
în aceste spectacole nu s-a făcut suficient simțită omogenitatea ansamblului, adică 
tocmai ce notam. mai sus că este o trăsătură caracteristică a Municipalului. De aceea, 
aceste spectacole ne-au furnizat uneori remarcabile realizări actoricești (Jules Ca- 
zaban şi Fory Etterle în A douăsprezecea noapte) şi predispoziţii ale actorilor pen- 
tru diverse roluri (Livada de vișini), iar alteori, ne-au oferit dovada unor prepon- 
derenţe scenografice (Liviu Ciulei în Profesiunea doamnei Warren, sau Mircea Ma- 
rosin în Livada de vișini şi A douăsprezecea noapte). În ambele cazuri, regizorii 
ori au fost copleșiți de măiestria actoricească sau scenografică, ori au fost prea 
puţin severi cu ei înșişi. Şi atunci cînd s-au vrut personali şi exigențţi, s-au lăsat 
depășiți de dialogul sprinten al unui text învechit, pe care numai aprofundarea 
semnificaţiilor unor subtexte (puţine, dar...) îl mai putea salva (Sorana Coroamă, 
Soțul ideal); sau au ales, ca Mircea Avram, calea cuminţeniei în fața unui text 
plin de subtexte (Esop), oferind spectatorului satisfacția de a descoperi singur sen- 
suri, pentru ca „morala fabulei“ — care pe scenă a apărut oarecum liniară — să 
fie deplin, în toată complexitatea ei, înţeleasă. E evident, metoda o marcăm ca un 
fapt pozitiv şi pilduitor, cu condiţia ca să nu devină numai o experienţă neferti- 
lizată. Credem, totuşi, că este timpul ca Teatrul Municipal să tragă de pe urma 
muncii sale cu noii regizori concluziile şi... să se fixeze. 
++ 


Şi pentru ca tabloul Municipalului să fie perfect încadrat, cîteva cuvinte des- 
pre scenografie. Tendința spre o reducere a decorului la elementele sale esențiale, 
prin simplitate, prin stilizare ; tendința ca decorul să nu mai fie un accesoriu, un 

cadru care să creeze doar locuri de joc, trăiește în general în teatrul nostru — și 
la Municipal, îndeosebi — un proces de clarificare, de înnoire. Liviu Ciulei, Paul 
Bortnovski şi Mircea Marosin sînt cei trei realizatori fecunzi care domină acest 
sector. Avînd aceeaşi concepţie în ceea ce priveşte rolul scenografiei : funcționa- 
litatea ei, adică nu numai un cadru care să dea atmosferă şi culoare de epocă, dar 
să şi joace împreună cu actorul, să spună o „replică“, cei trei se deosebesc prin 
nota personală a realizării decorului. 

Liviu Ciulei este preocupat să realizeze un cadru scenografic aerat şi stilizat, 
care să fie în același timp un preţios colaborator şi animator al concepției regizo- 
rale. Spectacolul Sfinta Ioana exemplifică acest lucru: fundalul de nuiele, men- 
ţinut în permanenţă, este un „memento mori“, este o replică „concretă“ ce ne amin- 
teşte mereu rugul pe care va expira Ioana; iar pilonii arhitectonici de o mare 
sobrietate (poate prea rigizi) sugerează, uneori un dom, alteori un palat, o cetate 
sau un eșafod. Totul converge spre sugerarea unui climat rece, sumbru şi apăsător 
ca evul mediu pe care-l evocă. În schimb, din păcate, costumele împrumutînd ele- 
mentele epocii istorice se îmbină hibrid cu elemente moderne, contemporane. Cu 
totul altfel, în Profesiunea doamnei Warren, cele patru panouri pictate în acvaforte 
nu numai că amintesc gravuri sau pînze ale peisagiştilor englezi de la începutul 
veacului, dar dau şi nota de luxuriant, atît de specifică societăţii englezeşti, notă 
armonizată impecabil cu costumele „bogate“, care vorbesc despre viaţa și persona- 
litatea eroilor. 

Paul Bortnovski pare preocupat în special de autenticitate şi de sugestie. 
În Omul care aduce ploaie, el foloseşte un cadru fix (fațada fermei), un interior 
modest, rustic și intim. Cactuşii din faţa casei şi cîmpia fără sfîrşit, sugerată prin 
peretele deschis, în fund, dau autenticitate atmosferei peisajului local. Uneori însă, 
Paul Bortnovski colaborează cu L. Ciulei, şi atunci le simţim stilul fiecăruia în 
parte, deși concepţia e unitară. Omul cu arma, prin autenticitatea atmosferei rea- 
lizate — decorul fotografic, montat pe siluete arhitecturale — evocă riguros epoca, 
și pare că-l trădează pe Bortnovski. Rafinamentul lui Ciulei, însă, l-am simţit în 
folosirea acestui decor : luminat cu un deosebit simţ plastic, el a dat relief imaginii 
grandiosului eveniment pe care eroii piesei îl trăiesc. Evident, cei doi scenografi 
nu și-au împărţit chiar mecanic sarcinile: colaborarea însă a fost fertilă şi... 
artistică. 

Mircea Marosin a dat la Municipal trei spectacole de decor. Dacă în Răzvan 
și Vidra mai dăinuiesc încă elemente de decor excesiv de „decorativ“ (deşi monu- 
mentalitatea jocului arhitectonic — în special, sala palatului— voia să sugereze 
pe lingă stilul arhitectural „domnesc“ şi o idee a măreției visului lui Răzvan); 
dacă în Livada de vișini excesul de simbol nu s-a calchiat pe concepția regizorală 
(deloc simbolică !), permiţind scenografiei partitura unui solist pretenţios, cu prea 
multe ascendente faţă de eroii piesei, în A douăsprezecea noapte, cadrul sceno- 
grafic, pictat în tonuri de pastel şi expresiv stilizat, a oferit actorilor posibilitatea 
să joace o veritabilă commedia dell’arte. Păcat că actorii și regia n-au jucat-o! 


+t 


Concluzii definitive nu intenționăm. Şi nu pentru că profilul Municipalului 
nu este suficient reliefat. Dimpotrivă. Ultimele două stagiuni ni se par, în această 
privință, dovezi concludente, tocmai pentru că ele au creat premisele de bază ale 
unor mari şi înnoitoare perspective. Atît în privința repertoriului (salutăm reluarea 
inițiativei de a colabora cu autorii şi nădăjduim că piesele lui Dorian sau Mavrodin 
nu constituie decît un nou început de preocupare ce trebuie să devină constantă), 
cît și în privința sectorului regizoral, despre care vorbesc recentele frămîntări şi 
căutări, dar mai ales, în privinţa colectivului actoricesc, ale cărui virtuozităţi inter- 
pretative au creat şcoala şi stilul Municipalului. 

Este limpede că la Municipal palpită un climat creator. Procesul creaţiei artis- 
tice se desfășoară aci, deplin conştient de cauza pe care arta realist-socialistă o 
slujeşte. De aceea, unele şovăieli sau poticneli de moment nu ne apar organice, şi 
în orice caz nu sînt de natură să umbrească strădania colectivă spre desăvirşirea 
ţinutei artistice către care acest teatru tinde. 

Tocmai această strădanie nedezminţită şi continuă, pe care o dovedesc solidar 
toţi factorii ansamblului artistic al teatrului, ne îndrituieşte să socotim Teatrul 
Municipal, dacă nu încă un teatru cu un stil propriu, în orice caz, un teatru cu 

AL. FINŢI, REGIZOR 
DE PIESE EROICE 


* Statisticianul s-ar putea declara nemulţumit. Numele lui Al. Finţi a apărut 
destul de rar în ultima vreme pe afişele cu litere ce miros a tipar proaspăt şi care 
vestesc premiere. „Zgîrcenie“ artistică, o mai rară utilizare ? Analizind măcar din 
fugă rosturile teatrului nostru nou din ultimii ani, numele acesta nu numai că nu 
poate fi ignorat, ci el revine cu stăruinţă: Al. Finţi — regizorul, Al. Finţi — actorul. 

Pentru că... la început a fost actorul! (Așa încep, de fapt, multe biografii 
de regizori.) 

Dar, Al. Finţi a fost nu numai actor, ci a avut şi... talent, dăruire scenică. 
Elev al lui Soreanu (la Conservator), debutează cu succes într-o piesă istorică a 
lui N. Iorga, are o scurtă trecere pe scena Teatrului Naţional şi apoi se dedică 
statornic și credincios companiei teatrale condusă de Lucia și Tony Bulandra, unde 
obţine un adevărat record (pentru un actor de trupe particulare): 16 ani de acti- 
vitate în acelaşi teatru. Joacă întîi în piese de o mare diversitate (unele tributare 
gustului unui anumit public al epocii), deţinînd roluri importante (după ce se „lan- 
sase“ în Etienne de Jacques Deval) şi în multe din capodoperele dramaturgiei 
universale. 

Crește în preajma marilor actori realişti ce dominau scena romiînească. Se 
face apreciat printr-o combustie interioară vulcanică, ce dădea lavă ardentă fie- 
cărui rol interpretat. Cronicarii notau oarecum surprinşi, încă de la debut, febra 
tinărului interpret ce-și mișca în scenă personajele cu o agitaţie nedomolită, încălzit 
de o mare stare emotivă şi de o dăruire totală pentru rol. Legat de scenă prin 
toată fiinţa sa. nu a părăsit-o nici în anii războiului, cînd la Teatrul „Baraşeum“ 
o mînă de actori izgoniți din rîndurile breslei, de legile rasiale fasciste, au reuşit 
totuşi să se înmănuncheze şi, peste rigorile regimului, să strecoare în teatrul lor și 
piese din care răzbăteau, ca dintr-un izvor subteran, năzuinţe de libertate, convin- 
gerea în înlăturarea nedreptăţilor sociale. 

Îndată după Eliberare, Al. Finţi-actorul este printre primii interpreţi, fie 
în unele piese ce vesteau amurgul lumii capitaliste (Potopul), fie în altele antifas- 
ciste (Nopți fără lună, dramatizată de Mihail Sebastian), fie în piese sovietice (co- 
media Copilul altuia), pentru ca apoi, în Tinăra gardă, să întruchipeze chipul unui 
luptător bolșevic. Al. Finţi a fost printre primii artiști care, după 23 August, au 
răspuns : „prezent !“ sarcinilor noi care se puneau teatrului. 

Dar... atît de dedicat este astăzi Al. Finţi muncii sale de regizor, încît amin- 
tirile despre „actor“ parcă le scoate, odată cu fotografiile, dintr-un vechi album. 
întrebărilor reporterului iscoditor, regizorul le opune mantia unei pudori nejustificate. 

— Aţi mai juca teatru ? 

— Nu, nu ştiu. Cred că aş fi stăpiînit de o prea mare emoție... 

Începuse regia de foarte tinăr — pe scena companiei Bulandra — asistind pe 
Tony Bulandra, pe V. Maximilian, apoi regizind şi singur, într-o epocă în care se 
mai întîmpla ca numele regizorului... să nu fie trecut pe afiş, socotit citeodată ca 
un accesoriu fără importanţă pe lingă numele ilustre ale vedetelor. 

După Eliberare, joacă un timp pe scena Teatrului Naţional, apoi primește 
sarcina de încredere de a conduce un teatru tinăr: Teatrul Armatei. Munca de 
conducere l-a ajutat şi în activitatea viitoare de regizor: l-a făcut să giîndească 
repertoriul, să aibă o viziune de ansamblu, să privească spectacolele în înlănțuirea 
lor dialectică. Cu reală înclinaţie de pedagog, se înconjoară de mulţi regizori debu- 
tanți sau foarte tineri (Vlad Mugur, Gh. Jora, George Rafael, Andrei Călărașu. 
Aurel Cerbu, M. Pascal, G. Dinischiotu). Cu ucenicii săi conduce un teatru care, 
în scurtă vreme, devine scenă fruntaşă, remarcat mai ales prin repertoriul său 
partinic. Teatrul avea nevoie de un regizor competent, autoritar, de un conducător 
artistic. Actorul Al. Finţi renunţă, deci, să mai urce pe scenă, pentru regizorul 
Al. Finţi şi pentru directorul de teatru Al. Finţi (un lucru asemănător se întîmplase 
cîndva şi cu regizorul sovietic Zavadski). 

Repertoriul 'Teatrului Armatei pe stagiunea 1949—1950 e un adevărat plan 
de. luptă. Pe marginea acestui repertoriu, directorului teatrului (citeşte regizo- 
rul) nota: 

„Statul major — în toate sectoarele de muncă şi de luptă, pe 
imensul șantier al țării, şi pe toate planurile — este partidul nostru, 
partidul clasei muncitoare. El ne arată drumul ce trebuie să-l stră- 
batem pentru îndeplinirea obiectivului ce ne stă în față: lupta pentru 
pace și construirea socialismului. 

El ne arată clar că teatrul trebuie să devină tot mai mult un 
factor important în opera de transformare a conştiinţei oamenilor 
muncii şi, ca atare, un mijloc de mobilizare a acestora. 

El ne arată că trebuie să privim arta în general şi deci şi teatrul 
ca făcînd parte integrantă din cauza clasei muncitoare. 

Pe această linie, obiectivele principale care stau la baza reper- 
toriului nostru în stagiunea 1949—50, sint acelea de a cuprinde în el 
piesele care constituie un mijloc de educare a maselor, ca armă pu- 
ternică împotriva imperialismului ațițător la război, acele piese care 
să stimuleze întrecerea socialistă, inovațiile în muncă, şi care să oglin- 
dească lupta de clasă la noi şi peste hotare. 

Pentru aceasta s-a avut în vedere cu precădere promovarea lite- 
raturii dramatice originale care contribuie la transformarea revoluțio- 
nară a societății și a omului. 

S-au inclus apoi în repertoriul nostru opere din literatura dra- 
matică sovietică, care, prin valoarea și conţinutul lor, deschid pers- 
pective largi poporului muncitor de la noi pentru rezolvarea tuturor 
problemelor ce-i stau în față.“ 


+++ 


Declaraţiile regizorului Finfi privesc, într-un anumit sens, însăşi concepția 
sa de viață şi artistică, concepţie care nu poate fi decit una singură: marxism- 
leninismul. 

Formaţia sa artistică anterioară era solid realistă şi pe ea s-a grefat organic 
şi cu totul firesc metoda realist-socialistă. E limpede, de aceea, că regizorul Finţi 
avea să caute şi totodată să afle răspuns la întrebările sale de creaţie, în indica- 
țiile principiale ale lui Stanislavski. 

O declara singur: Metoda noastră ştiinţifică este metoda genialului om de 
teatru sovietic, Stanislavski. Metoda lui Stanislavski ne dă îndreptarul sigur pentru 
înlăturarea oricărei reprezentări formaliste, pentru a reda pe scenă oamenii vii, 
adevărați ; ea ne dă posibilitatea să redăm în spectacolele noastre aspecte ade- 
vărate ale vieţii. 

Astfel, înarmat cu cunoaşterea ştiinţifică a metodei de a înscena un spectacol, 
Finţi conduce regizoral o serie de mari actori în roluri cu totul noi pentru ei, în 
roluri de patos revoluţionar. Creaţiile lui G. Vraca şi G. Calboreanu în Trenul 
blindat, de pildă, sînt şi o consecinţă a unei noi metode de apropiere faţă de text, 
de însușire politică a rolului, de muncă asupra lui. Finţi şi-a călăuzit deci actorii 
în virtutea „sistemului Stanislavski“, pe care el, ca actor, şi-l însuşise în prealabil. 

„Sistemul“ l-a făcut să realizeze pe scenă un nou erou, despre care Stanislavski 
scrisese multe capitole : masa, eroul colectiv, erou-masă şi pe care realismul socia- 
list îl cere însă înfățișat nu amorf, ci ţinînd limpede seamă de individualităţile 
bogat revelatoare ale celor care-l alcătuiesc. 

Pentru a izbuti toate acestea, Al. Finţi s-a apropiat de teatrul sovietic, por- 
nind de la studierea temeinică a dramaturgiei lui, şi, în acest fel, poate fi trecut 
şi în rîndul celor care, printre cei dintii, au făcut cunoscut publicului nostru, prin 
mijlocirea scenei, omul nou, omul sovietic, forţa lui, înalta lui etică comunistă. 

Într-adevăr, în istoria teatrului nostru de după Eliberare, Trenul blindat de 
Vs. Ivanov marchează o dată însemnată. E data care subliniază unul din primele 
mari spectacole prin care s-a transmis, într-o formă artistică superioară, un pu- 
ternic mesaj partinic, revoluţionar. 

Încă din acest spectacol se putea sezisa tendinţa lui Al. Finţi spre un spec- 
tacol mobilizator. „Scînteia“ nota: „Reprezentind Trenul blindat, Teatrul Armatei 
înscrie o mare şi meritată biruinţă. Tovarășul Al. Finţi, directorul de scenă al spec- 
tacolului, l-a realizat cu un puternic spirit de partid, cu o înțelegere adincă a con- 
ținutului piesei. Se poate spune, pe drept cuvint, că tovarășul Finţi a reușit în acest 
spectacol una din marile izbînzi ale noii arte dramatice“. 

În ce constă această izbîndă, care avea să fie revelatorie şi pentru persona- 
litatea regizorală a lui Al. Finţi ? 

Neastimpărul său temperamental, febra sa lăuntrică, regizorul a reușit să le 
pună abia acum, datorită poziţiei sale partinice, în slujba unui spectacol ce aducea 
în scenă un suflu puternic, un mesaj major. Temperamentul său aprins a urmărit, 
în primul rînd, linia redării marilor furtuni revoluţionare ale omenirii. Şi prima 
sarcină pe care i-a pus-o în faţă textul lui Ivanov (şi pe care el a împlinit-o) a fost 
aceea de a aduce în scenă, ca erou principal, poporul în acţiune. 

Trenul blindat ridica însă şi alte probleme spinoase pentru un regizor; lu- 
crarea dramatică a lui Ivanov surprinde, pe de o parte, procesul de creștere a con- 
ştiinţei revoluţionare şi de întărire a solidarităţii de luptă dintre muncitori şi 
ţărani, şi, pe de altă parte, oglindeşte procesul de adîncă descompunere morală din 
rîndul contrarevoluţionarilor. Al. Finţi a plecat de la o adîncă analiză a caracterului 
de clasă al personajelor. În acest fel, purtat pe două planuri diverse, dar integrat 
într-o precisă unitate artistică, spectacolul a izbutit să soluţioneze problemele puse 
de text și să devină un succes artistic şi politic, un mare şi neuitat succes de public. 

Regizorul Al. Finţi nu obținuse întimplător acest succes. Premisele succesului 
au fost condiţionate de cunoașterea adîncă a vieţii, de ştiinţa de a munci în colectiv, 
ştiinţă pe care spiritul de partid, ce-l însufleţea pe regizor, i-a făcut-o mai lesnicioasă. 

După experienţa ciștigată cu Trenul blindat, următorul succes a fost Ruptura. 
Cronicile dramatice arătau şi de data aceasta că „direcţia de scenă a lui Al. Finţi, 
maestru emerit al artei din R.P.R., a izbutit, mai ales, să imprime spectacolului 
patosul revoluţionar, spiritul de partid care însufleţește opera lui Lavreniev“ (Florin 
'Tornea, în „Contemporanul“). 

Al. Finţi, regizorul, îşi trecuse marele său examen. Eroul său, complexul său 
erou — masa şi eroul pozitiv, revoluţionar — fusese aplaudat la scenă deschisă. 

A fost ca o inovaţie revoluţionară în teatrul nostru aducerea maselor pe 
scenă, în spiritul în care Al. Finţi izbutise să le aducă. Fiecare individ care le 
compunea apărea distinct; dar toţi laolaltă acționau determinaţi de mobiluri şi 
în numele unor țeluri comune care îi îndemnau la mișcări şi la o vibraţie simul- 
iane. Mişcarea masei în scenă s-a petrecut, în acest chip, nu „mecanizată“, dar nici 
dezordonată de teama mecanizării, şi s-a înălțat ca un autentic personaj plural și 
plurivalent, purtător al mesajului piesei. Aceasta a dat ansamblului un puternic elan 
revoluţionar, a făcut ca publicul să creadă în mulţimea de pe scenă. 

Au rămas „antologice“, pentru o istorie a spectacolului, tablourile care se 
petreceau pe clopotniță şi pe marginea liniei ferate (Trenul blindat), în care ţăranii, 
conduşi de Verşinin, realizează un grup compact, omogen, cu gesturi reduse la stric- 
tul necesar, suficiente însă pentru a marca, în momentele de tensiune culminantă, 
participarea conştientă a fiecărui individ. În schimb, în tabloul gării, grupul de 
fugari reacționari sugerau fără echivoc panica ce prevestea sfîrşitul lumii pe care 
o reprezentau. 


În Ruptura; eroul colectiv, plin de viaţă, cu reacţii puternice, păstrind însă 
personalitatea fiecărui individ, reapare transmiţind limpede, direct, necontrafăcut, 

cu aceeaşi vigoare, cu aceeaşi forță emoţională — ca și în Trenul blindat — mesajul 
revoluționar al piesei. 

Cunoaşterea vieții nu a rămas nici o simplă formulă, nici un simplu anga- 
jameat. În vederea premierei cu piesa Ruptura, o parte din făuritorii spectacolului au 
stat şi au lucrat, împreună cu Al. Finţi, cîteva zile pe un vas, cot la cot cu echipajul. 
(Mai tîrziu, pentru a se familiariza, pentru a cunoaşte cît mai adînc viaţa munci- 
torilor metalurgiști, colectivul Teatrului Naţional-Studio, care a jucat piesa Schimbul 
de onoare — tot în regia lui Al. Finţi —, a mers la Uzinele „23 August“, pentru a 
lua contact nemijlocit cu viaţa muncitorilor din uzină.) 

Era şi aceasta o „noutate“ în teatrul rominesc, pe care Al. Finţi o inaugura, 
deopotrivă cu regretatul I. A. Maican (Minerii). Practicată — acum 10 ani — încă 
cu titlu de experienţă, legătura actorilor, directă, nemijlocită, cu viaţa, cu reali- 
tatea în formele ei complexe, a stat de atunci la baza muncii regizorale a lui Al. Finţi, 
dar şi a tuturor celorlalţi regizori ataşaţi metodei realist-socialiste. 


+++ 


Aparent, Al. Finți ar fi putut fi socotit, aşadar, atras în mod special de spec- 
tacolul de mare montare, cu mase în acţiune. 

Dar iată că în Platon Krecet, acelaşi regizor demonstra că ştie să stăpinească 
perfect şi spectacolul ce trebuie să reliefeze contururi psihologice, să surprindă valori 
etice particulare. Tipuri de o mare frumuseţe morală au fost subliniate cu o remar- 
cabilă, dar nu ostentativă forță artistică, surprinse în dialectica transformării lor, în 
momentele nodale ale vieţii lor sufleteşti. Ce exemplu de muncă, dusă în acest sens, 
cu actorii poate părea mai elocvent decît munca la rolul lui Berest, „marele maestru 
al vieţii“, care, în interpretarea lui George Calboreanu, a căpătat o forță scenică 
impresionantă ? : 

Aparent, Al. Finți ar fi putut fi socotit atras în mod special de dramă. Dar 
Crîngul de călini a infirmat şi această părere. 

Ceea ce s-a dovedit statornic caracteristic la regizor, atît în dramă cît şi în co- 
medie, este sublinierea conflictului ideologic : conflictul dintre vechea mentalitate 


La o repetiție cu piesa „Duşmanii” de Maxim Gorki — Teatrul 
Naţional 

şi cea nouă, comunistă. În adevăr, Cringul de călini, în concepţia regizorală a lui 
Finţi, a făcut remarcată convingerea lui că risul are o funcţie ideologic-educativă, 
că umorul, veselia comediei nu sînt chemate să împiedice valoarea substanţei ei cri- 
tice, nici individualizarea caracterologică, artisticeşte valoroasă, a personajelor şi a 
lumii înfăţişate de comedie (în cazul Cringului de călini, lumea de o mare bogăţie 
sufletească a colhoznicilor). 


+++ 


Pasiunea pentru teatru, Al. Finți şi-a relevat-o şi în felul în care a colaborat 
cu autorii viitoarelor sale spectacole. Lucrind cu autorii, încă în perioada de elabo- 
rare a piesei Martin Roggers descoperă America (C. Constantin şi A. Rogoz), el a 
contribuit în mod direct şi la finisarea unui text care, dintr-un reportaj dramatic pe 
alocuri neînchegat, a devenit (cu unele rezerve ridicate de textul prea stufos) o reali- 
zare dramatică izbutită, închinată luptei pentru pace, relaţiilor pașnice între popoare. 

Regizor și colaborator al autorilor, Al. Finţi şi-a mai vădit o aptitudine, care 
pleca poate și de la calitatea sa de profesor la Institutul de Teatru: promovarea 
tinerelor talente (C. Bărbulescu în Martin Roggers, N. Gr. Bălănescu în Schimbul 
de onoare etc.). 


+++ 


Dacă principala trăsătură a activității regizorale a lui Al. Finți rămîne parti- 
nitatea manifestă, de la alegerea piesei pînă la transfigurarea ei scenică, partinitate 
prezentă şi în munca sa didactică de la Institutul de Teatru ; dacă entuziasmul şi 
dăruirea îl caracterizează, nu e mai puțin adevărat că în spectacolele sale se vădeşte 
uneori şi o uşoară inconsecvență artistică în conturarea personajelor, iar ritmul 
scenic nu rămîne totdeauna unitar, spectacolul pe parcursul lui pierzindu-și adesea 
„suflul“, ca un alergător insuficient antrenat. 

Al. Finți-profesorul intervine uneori prea apăsat în munca de creație indivi- 
duală a actorului pe scenă, ducînd uneori interpreţii în sfera unor căutări mult prea 
analitice (curios, tocmai el, realizatorul unor spectacole de mare sinteză artistică !), 
frînînd alteori libertatea de mişcare a actorului în scenă. Ocupat de actori, în parte, 
Al. Finți uită astfel, cîteodată, problemele legate de unitatea spectacolului, lăsîn- 
du-l să se desfăşoare într-o uşoară discontinuitate. Din acelaşi izvor — în fond, 
pozitiv : spectacolul se realizează în primul rînd prin actori — Al. Finți se arată, 
de asemenea, şi mai puțin preocupat de partea plastică a spectacolelor sale, îndeo- 
sebi la cele mai recente (Dușmanii, Omul cu mîrțoaga). Slăbiciunile semnalate nu 
sînt însă nici caracteristice, nici concludente, ele vor fi lăsate în urmă, pe parcurs, 
căci personalitatea regizorului poate şi va ști, fără îndoială, să se debaraseze de ele. 


+++ 


Destul de puțin utilizat — de ce ? — Al. Finți dă în complexul teatrului nostru 
pilda unui adevărat artist-cetățean. Respingînd categoric compromisul şi duplici- 
tatea, stînd ferm pe unica poziție pe care se poate situa un artist creator în zilele 
noastre — poziția partinică —, Al. Finți pornit, ca actor, de la un adînc şi substan- 
țial realism, este astăzi un creator credincios realismului socialist. Dincolo de scenă, 
ca profesor la Institutul de Teatru „I. L. Caragiale“, activitatea sa este la fel de 
lirapede : şi aci, ca şi atunci cînd a condus Teatrul Armatei, partinitatea sa este 
neabătută. Modest, disciplinat, Al. Finţi are o singură pasiune, care îi stăpinește 
întreaga existenţă : teatrul. Acestei pasiuni i-a sacrificat — paradoxal — chiar satis- 
facţia de a primi direct contactul cu publicul, ca actor, pentru a servi sectorul în 
care a fost convins că poate aduce o contribuţie mai de răspundere, mai însemnată, 
mai politică. 

Elevii săi, fie că e vorba de regizori sau actori, azi unii dintre ei, nume no- 
torii, îi datoresc nu numai formarea artistică, ci şi educaţia lor civică. Exemplu de 
atitudine etică comunistă, Al. Finţi și-a cîștigat, şi în acest fel, dreptul de a fi re- 
gizorul marilor piese ale celei mai înaintate concepţii politice. 

Avînd în vedere „tinereţea“ realizărilor sale, creaţia lui în domeniul regizoral 
edificîndu-se şi cristalizindu-se în anii puterii populare, sîntem încredinţaţi că Al. 

i Finţi își va îndeplini şi de acum înainte înaltele sale sarcini artistice. „Statul său 
de. Afrkieiurc în anii puterii populare este grăitor și dătător de speranţe. 


V. Negrea 


UN ARTIST 
AL COMPOZIŢIEI: 
MARCEL ANGHELESCU 


În cunoscutele sale „Réflexions du comédien“, Louis Jouvet stabileşte o 
diferență esenţială între actor şi comedian. „Actorul — spune el — nu poate juca 
decit anumite roluri; el le deformează pe celelalte conform personalităţii sale. 
Comedianul poate juca orice rol.“ Fără a ne însuşi terminologia lui Jouvet, reținem 
observația pentru adevărul pe care aceasta îl conţine. Există într-adevăr actori 
ce realizează creaţii valoroase, în măsura în care datele personajului imaginat de 
dramaturg găsesc în persoana lor o oarecare înrudire temperamentală, după cum 
sînt şi actori ce reușesc să se adapteze perfect rolurilor ce le au de interpretat, 
în pofida diferenţelor evidente dintre ei şi personajele cărora le dau viaţă. Ușurinţa 
cu care Marcel Anghelescu interpretează roluri de facturi deosebite îl înscrie în 
rîndul actorilor multilaterali, pentru care, orice rol — fie el de comedie sau de 
dramă — le vine „mănuşă“, 

Iată-l interpretindu-l pe Mihail Kogălniceanu. Cunoscuta figură a omului de 
stat, atit de familiară tuturor, s-a desprins parcă dintr-o stampă a timpului, evoluînd 
în fața noastră. Chipului grav şi privirii pătrunzătoare din poză, actorul îi adaugă 
gestul cumpănit, sobrietatea atitudinii, căldura cu care vorbeşte şi acea impresie 
de certitudine ce se degajă din fiecare faptă, din fiecare cuvint. 

Pe boierul Alecu Filipescu-Vulpe din Bălcescu, actorul îl zugrăvește ca pe 
un păianjen rapace, a cărui încetineală în mişcări nu face decît să-i sublinieze 
cupiditatea și răutatea. Stingaci şi greoi, rubicondul Dobcinski (Revizorul) îşi poartă 
pe scenă rotunjimea și privirea năucă de parazit imbecilizat de inactivitate, bilbiit 
în vorbă și în gest. Romeo Ionescu (Ziariștii) este, dimpotrivă, numai spirit şi nerv. 
Entuziast și impetuos, într-o continuă bună dispoziţie, într-un neastimpăr specific 
celui pentru care orice clipă este prețioasă. Să ni-l imaginăm în continuare pe 
Caliban din Furtuna, iar alături de el, pe vioiul bufon din Regele Lear. Care este 
explicaţia acestei posibilități de diversificare pe care o dovedeşte actorul? Răs- 
punsul îl putem găsi numai în felul în care Marcel Anghelescu își duce munca de 
elaborare a rolului, în legătura pe care o stabilește între procedeele expresiei şi 
conţinutul ei, în analiza profundă a fiecărei partituri, imaginea scenică finală re- 
prezentind nu o sumă de intuiţii spontane, ci rezultatul unei activități laborioase, 
susținute. Veridicitatea compozițiilor lui Marcel Anghelescu se datorește tocmai 
sondajului pe care îl face în viaţa lăuntrică a fiecărui personaj, găsirii acelor ele- 
mente particulare ce diferenţiază pe un individ de altul, ce-i dau culoare și adevăr. 
Ropoteală, din piesa lui Mihai Beniuc În Valea Cucului, nu este numai un prostă- 
nac ușor influențabil. Așa cum îl înfăţişează Marcel Anghelescu, el este un produs 
al unor împrejurări sociale concrete, bine cunoscute. Servilismul lui față de pre- 

ședintele gospodăriei agricole colective, oportunismul lui reprezintă rămășițele unei 
mentalități ce se mai găsesc încă în societatea noastră și împotriva cărora se luptă 
cu tărie. Aceeași precizie în fixarea momentului istoric, a ambianţei și caracteris- 
ticilor fiecărui personaj în parte, o vom găsi şi la celelalte roluri. 

Putem spune fără teamă de exagerare că fiecare interpretare a lui Marcel 
Anghelescu reprezintă un convingător document, a cărei valoare este cu atit mai 
mare, cu cît ea conţine şi o atitudine superioară : aceea a omului care vede în artă 
nu o desfătare gratuită, ci o armă de luptă eficientă. Aceasta este cauza pentru care 
Matei Millo, Ispas, Ropoteală, Dobcinski, sau Hlebnikov lasă puternice urme în 
conștiința spectatorului. Dar soarta lor ne interesează nu numai sub aspectul fap- 
tului sau amănuntului de viaţă autentic. Ei solicită aprobare sau dezaprobare, și 
în felul acesta educă. Atitudinea pe care o ia spectatorul faţă de personajele pe 
care le urmărește este dată de partinitatea interpretului, de felul cum acesta desco- 
peră fondul social al eroului pe care îl întruchipează, de atitudinea lui critică față 
de rol. Drama lui Hlebnikov din O chestiune personală putea să se transforme 
foarte uşor în melodramă dacă Marcel Anghelescu nu şi-ar fi înţeles personajul în 
toată plenitudinea lui. 

Actorul a arătat, prin jocul său, cît de puţin personală este cauza pe care o 
apără, iar admiraţia pentru Alexei Kuzmici Hlebnikov este cu atît mai mare, cu 
cît acest om reprezintă un erou de tip nou, ce se identifică cu interesele clasei mun- 
citoare şi cu partidul ei. Interpretîndu-l pe Hlebnikov, Marcel Anghelescu a fost 
deosebit de convingător. Dar el a reuşit să fie astfel, tocmai pentru că el însuși s-a 
pătruns de ideile personajului, tocmai pentru că a crezut cel dintii în adevărul 
eroului său. 

Marcel Anghelescu este un portretist. În realizarea portretelor sale, el nu 
stabileşte doar un riguros şi veridic paralelism psiho-fizic, ci include în mască 
însăși supratema rolului. Desprindem cu uşurinţă grija pe care o are pentru mască 
şi pentru costum, pentru perfecta concordanţă dintre ținuta interioară şi cea exte- 
rioară. Dar înfățișarea sanguină a lui Ghiţă Pristanda, figura obtuză a lui Mau- 
rizio din Bădăranii, sau sprîncenele în linie dreaptă şi mustaţa muscă ce le poartă 
Ropoteală nu sint doar simple accesorii. Faţa roşcovană a lui Pristanda vorbeşte 
de la sine despre preocuparea deloc întîmplătoare a polițaiului pentru gustările şi 
şpriţurile cu care „ţivilii“ îl mituiesc pe acest păstrător al ordinii publice. Nu-i 
nevoie să-l privim de multe ori pe jupîn Maurizio, ca să ne dăm seamă cit e de 
stupid acest personaj, iar expresia de nedumerire permanentă pe care o citim pe 
fața lui Ropoteală ne vorbește suficient despre orizontul gîndirii acestui personaj. 
Cu aceeași abilitate poartă Marcel Anghelescu masca fals-inexpresivă a lui Dob- 
cinski, sau cea sobră și inteligentă a lui Mihail Kogălniceanu. Desigur, s-ar putea 
spune — şi pe bună dreptate — că aici intervine munca maestrului de machiaj, 
dar arta acestuia se dovedește insuficientă cînd actorul nu-şi integrează organic în- 
fățişarea personajului pe care îl interpretează. Nu o dată se întîmplă să vedem 
figuri compuse admirabil, pe care actorii însă le trădează de la primul gest şi de la 
primul cuvînt. Marcel Anghelescu face corp comun cu masca pe care o poartă; 
gestul, felul cum merge și vocea sînt în perfectă concordanţă cu machiajul şi cos- 
tumul, imaginea finală fiind unitară şi fără nici o notă falsă. Urmărind evoluţia 
lui Caliban din Furtuna, ne dăm seama că hidoşenia acestui personaj nu este dată 
numai de culoarea costumului şi a grimelor, de părul înciîlcit şi de labele de broască, 
ci şi de felul cum actorul îşi poartă înfăţişarea. Braţele şi picioarele crispate, rigi- 
ditatea și greutatea cu care se mişcă ne fac să ne gindim imediat la o fiinţă care 
evoluează într-un cu totul alt mediu decît cel natural ei. E aceeaşi impresie pe care 
ne-o provoacă vederea mersului unui crab pe uscat. Acolo unde înfățișarea exte- 
rioară trece pe planul al doilea, Marcel Anghelescu renunţă să o compună sau abia 
o schiţează. Bufonul din Regele Lear este, fără îndoială, unul dintre personajele 
cu cel mai mult bun simţ din această piesă. „Funcţia“ pe care o îndeplinește pe 
lîngă rege reclamă desigur o înfăţişare adecvată. Dar tichia de bufon şi îmbrăcă- 
mintea excentrică nu trebuie să ascundă nici un moment calităţile sufletești și 
istețimea acestui înţelept. Marcel Anghelescu realizează chipul personajului cu o 
deosebită economie, lăsînd ca lucrurile pe care le spune, să cîştige adevărata lor 
greutate. Comicul nu derivă din ridicolul acestui personaj, ci din situaţia fals 
creată : un nebun care dă lecţii de logică şi bun simţ. 

Evident, în realizarea înfățișării exterioare, actorul porneşte de la studierea 
minuțioasă a fondului ideologic şi afectiv al personajului pe care-l întruchipează. 

Numai în acest fel, poate realiza o imagine veridică şi completă, actorul dezvăluind 
în jocul său un peisaj uman variat şi complex. 

„Îmi plac toate rolurile — ne mărturiseşte Marcel Anghelescu — şi cele de 
largă respiraţie, şi cele scurte, şi rolurile de comedie, şi cele de dramă. Îmi plac 
chiar şi rolurile scrise mai puţin bine. Sint foarte mulţumit ori de cît ori reușesc 
să aduc o prezenţă acolo unde dramaturgul nu aduce decît o umbră“. 

Indiferent de greutatea sau de dimensiunea rolului, Marcel Anghelescu este 
„prezent“, justificind necesitatea rolului său şi antrenind participarea spectatorului 
la evoluţia sa scenică. 

Adeziunea pe care publicul i-o dă acestui actor mai are o cauză ce nu e lipsită 
de importanţă : consecvenţa ţinutei artistice a interpretărilor. Prin specificul său, 
arta interpretativă este inegală, acelaşi rol prezentindu-se altfel de la spectacol la 
spectacol încit putem reprezenta grafic interpretarea unui rol în timpul unei sta- 
giuni, sub forma unei sinusoide. Marcel Anghelescu, bineînţeles, nu face excepţie 
de la această regulă. Diferenţa însă dintre maxime şi minime este de mică impor- 
tanţă. Actorul interpretează rolul cu aceeaşi seriozitate, începînd cu premiera piesei 
şi sfirşind cu scoaterea ei de pe afiș. Deşi Revizorul numără o sumă impresionantă 
de reprezentații, pe Marcel Anghelescu îl vom vedea interpretind cu același umor, 
cu aceeași dăruire, rolul lui Dobcinski. 

Este dificil să găseşti pentru un actor multilateral, cum e Marcel Anghelescu, 
un numitor comun al personajelor cărora le-a dat viaţă. Cu fiecare nouă întruchi- 
pare, actorul aduce în scenă un personaj ce nu are asemănare cu cele anterioare. 
Din totalitatea mijloacelor, el alege cu atenţie de fiecare dată pe cele mai potrivite 
pentru realizarea eroului său. Marcel Anghelescu nu are preferinţe exclusiv pentru 
gest, pentru mișcarea în scenă sau pentru o inflexiune deosebită a vocii. Dobcinski 
este neîndemiînatic, are o voce piţigăiată, iar cînd merge, dă impresia că se încurcă 
în el. Bufonul din Regele Lear are, dimpotrivă, certitudine, o mișcare vioaie: aici 
schițează o tumbă, aici aruncă o tiflă, sclipind de inteligenţă şi de voie bună. In 
timp ce gesturile lui Alecu Filipescu-Vulpe sînt molatice, privirea somnolentă, iată-l 
pe energicul şi optimistul Romeo Ionescu cu gesturi scurte şi zvicnite, cu privirea 
pătrunzătoare, cu mersul elastic şi decis. Fiecare interpretare reprezintă o compo- 


In rolul titular din „Matei In Dobcinski din „Revizorul“ 
Millo“ de Mircea Ştefănescu de N. V. Gogol 


In Maurizio din „Bădăranii” 
de C. Goldoni 


ziţie complexă şi împlinită. Hlebnikov, Kogălniceanu sau Romeo Ionescu, Matei 
Millo, Pristanda sau Dobcinski sînt personaje care diferă unele de altele, din toate 
punctele de vedere. În abordarea acestora există totuşi o trăsătură pe care actorul, 
prin jocul său, o lasă să transpară cu claritate. Interpretul urmăreşte cu osebire 
trăsătura intim şi distinctiv intelectuală a personajelor pe care le întruchipează. 
Deșteptăciunea sau lipsa de deşteptăciune a acestora este evidentă pentru toată 
lumea. Şi dacă este adevărat că inteligenţa este una din calităţile ce nu pot fi mi- 
mate, nu e mai puțin adevărat că şi reversul ei cere din partea interpretului tot 
atîta înțelepciune. Hlebnikov din O chestiune personală, Kogălniceanu din Cuza 
Vodă, Romeo din Ziariștii sau Bufonul din Regele Lear sint oameni ce dovedesc 
cu fiecare atitudine spiritul lor pătrunzător, capacitatea de a face legături logice 
prompte, precum şi umorul, acest atribut propriu oamenilor cu adevărat inteli- 
genţi. După cum, fiecare gest, fiecare privire a lui Maurizio, Ropoteală sau Dob- 
cinski exprimă nivelul redus, opacitatea spirituală a acestor personaje. Lipsa de 
încredere, sau încrederea totală pe care spectatorul o acordă celor ce spune sau 
face eroul, este dată și de această calitate, pe care actorul o imprimă de la început 
personajelor sale. În acest fel, ideile care sînt vehiculate ajung la public cu o deo- 
sebită putere de convingere. 

Pentru un slujitor al scenei, farmecul pe care îl degajă nu e totul, desigur, 
dar înseamnă mult. Criteriul acesta de simpatie are, de altfel, şi o justificare de 
esență. Actorul nu este numai mandatar față de poetul dramatic, ci şi mesager 
al publicului său. Spectatorul nu vrea numai să admire, ci să recunoască şi să se 
recunoască în personajul căruia interpretul îi dă viaţă. Or, pentru asta, eroul trebuie 

să fie dacă nu apropiat, cel puţin accesibil. La adeziunea afectivă spontană se 
adaugă apoi, bineînţeles, cea raţională. Aceasta din urmă este însă ulterioară și 
reprezintă o etapă superioară a legăturii dintre scenă şi sală. Dobcinski, Maurizio 
sau Ispas se impun de la prima lor apariţie. Dacă lucrul acesta este explicabil 
pentru personajele principale ce se află în mod firesc în centrul atenției specta- 
torului, nu același lucru se întîmplă atunci cînd avem de-a face cu personaje episo- 
dice ori secundare. Marcel Anghelescu ştie să dăruiască unei simple apariţii, contur 
şi substanță. Un exemplu semnificativ îl constituie realizarea rolului lui Mihail 
Kogălniceanu din piesa lui Mircea Ştefănescu, Cuza Vodă. Propunindu-și să rea- 
lizeze un portret al domnitorului, dramaturgul a insistat mai puţin asupra altor 
personaje de mare însemnătate istorică. Mihail Kogălniceanu este unul dintre aces- 
tea. Cine citeşte numai rolul, rămîne cu o amintire foarte vagă asupra personajului ; 
cel care asistă la spectacol, îl reţine, şi încă multă vreme. Actorul îmbogăţeşte da- 
tele caracterologice destul de precar sugerate de text. Interpretîndu-l pe Mihail Ko- 
gălniceanu, Marcel Anghelescu realizează o puternică personalitate. Ţinuta sobră, 
tonul decis, felul înflăcărat şi totuşi reţinut cu care vorbeşte eroul, completează 
schiţa realizată de dramaturg, interpretarea lui Marcel Anghelescu avînd valoarea 
unui portret lucrat cu profunzime şi minuţie. Acelaşi lucru îl putem afirma şi 
despre personajul episodic Ropoteală. De la prima replică, Marcel Anghelescu îi 
conferă acestui personaj toate atributele, şi deşi asistăm doar la cîteva apariţii, 
biografia lui Ropoteală ne apare clară, fără echivoc. 

Extraordinara adaptabilitate a lui Marcel Anghelescu, puterea de muncă și 
căldura cu care interpretează fiecare rol fac ca prezenţa sa să fie mereu solicitată 
în teatru. 

Dar adeziunea totală a publicului mai are o cauză, pe care o putem considera 
ca fiind cea mai importantă : felul în care Marcel Anghelescu răspunde prin jocul 
său năzuinţelor vremurilor ce le trăim, atitudinea deliberată și lipsită de echivoc 
pe care o ia față de personajele ce le întruchipează, modul în care reuşeşte actorul 
_să sublinieze și să evidenţieze noul din peisajul uman al societăţii noastre. Com- 
poziția actorului în Pristanda, pe care unul din cronicarii noştri dramatici şi-o figu- 
rează „fără egal“ în istoria spectacolului O scrisoare pierdută, este o dovadă grăi- 
toare a felului în care a înţeles fondul social al personajului. Forţa satirică a marelui 
Caragiale a fost redată — chiar dacă am lua în considerare numai rolul lui Pris- 
tanda -- în toată plenitudinea ei. Fără îndoială, noua atitudine faţă de personaj 
este dată și de prisma prin care priveşte noul spectator, dar nu e mai puţin ade- 
vărat că o contribuţie esenţială o are şi optica actorului faţă de rol. Este evident 
că valoarea satirică a interpretărilor date de marile figuri din trecut personajelor 
lui Caragiale a fost — oricît de înaltă ca expresie — văduvită totuși de perspec- 
tiva ideologică justă, care, în mod firesc, le-a scăpat şi pe care, tot în mod firesc, 
o cunoaşte și o promovează Marcel Anghelescu. Simpatia de care se bucură repor- 
terul special Romeo Ionescu se datoreşte aceleiaşi atitudini precise a actorului față 
de rol, Marcel Anghelescu apropiindu-se de personaj cu căldură și înțelegere, desci- 
frînd în replicile dramaturgului ritmul unei vieţi noi, scînteia idealurilor cu ade- 
vărat umanitare ale socialismului. Şi dacă spectacolul cu piesa lui Stein: O ches- 
tiune personală s-a bucurat de atita succes, acest lucru se datorește cu precă- 
dere valențelor pe care şi le-a găsit Marcel Anghelescu cu puternicul şi impresio- 
nantul Hlebnikov. Drama lui Hlebnikov este o dramă pe care societatea burgheză 
n-o poate înţelege şi pe care un actor străin de noile realităţi sociale nu o poate 
„interpreta. Un partid ca antrepriză politicianistă oneroasă, şi Partidul ca exponent 
şi călăuzitor al maselor sînt două noţiuni care n-au nimic comun, în afară de as- 
pectul grafic și fonetic al cuvîntului. Pentru societatea în care trăim, a pierde car- 
netul de partid înseamnă a pierde diploma de umanitate, membru de partid în- 
semnînd, în primul rînd, om. Or, Marcel Anghelescu a reuşit să realizeze propor- 
țiile dramei și să le transmită publicului, tocmai pentru că aparţine acestei noi 
societăţi și pentru că şi-a potrivit pasul cu mersul ei înainte. 

Artistul emerit Marcel Anghelescu a îndeplinit, ori de cîte ori a fost nevoie, 
funcţii pedagogice și de interes obştesc, depunînd aceeaşi seriozitate și căldură pen- 
tru realizarea sarcinilor ce-i reveneau. Nu e necesar să subliniem importanța aces- 
tor activităţi „extrateatrale“. Oricine l-a văzut pe Romeo sau pe Hlebnikov, şi-a 
dat seama — prin puterea de convingere pe care o are adevărul evident — că 
Marcel Anghelescu nu face altceva decit să dea viaţă scenică oamenilor şi reali- 
tăţilor în mijlocul cărora trăieşte şi că, pentru a învăţa pe alţii, trebuie la rîndul lui 
să invete. Și de unde ar putea învăța mai bine actorul, dacă nu de la viaţă ? 


Valentin Silvestru 


SCHIȚĂ DE ISTORIE TEATRALĂ 
COMPARATĂ 


Îm preajma zilei cînd poporul nostru sărbătoreşte 15 ani de nouă istorie a sa, 
aducem acest modest documentar de viaţă teatrală. Stau față în faţă cîteva mărturii 
din presa ultimilor 50 de ani, despre ceea ce a fost şi despre ceea ce este. 

Numim modestă această contribuţie, pentru că citatele nu sînt totdeauna pe 
deplin semnificative, au fost extrase dintr-un număr foarte restrins de publicaţii 
şi îmbrățișează doar unele, puține, aspecte ale vieţii noastre teatrale de odinioară 
şi de azi. Totuși, alăturarea lor este în ansamblu grăitoare ; fără îndoială că, urmă- 
rind cele de mai jos, cei virstnici îşi vor reaminti, iar cei tineri vor afla cîte ceva. 
Trebuie să prețuim din adîncul inimii tot ce a fost înfăptuit pe tărimul culturii de 
regimul democrat-popular, să măsurăm încă o dată, la cea de-a 15-a aniversare 
a eliberării patriei, înălțimea la care a ridicat partidul rolul artistului și demni- 
tatea lui umană ; să ne pătrundem încă o dată de înfăptuirile care, pe tărimul tea- 
trului, înseamnă într-un deceniu şi jumătate cît alte zece de pină acum — și mai mult. 

Cum cititorii noştri sînt în primul rînd oameni de teatru şi spectatori, avem 
credința că ei vor completa cu ceea ce ştiu, multe din datele de față. La aceasta 
ajută, de altfel, toate celelalte materiale din cuprinsul revistei. 

lată datele: 


DIN PRESA DE DINAINTE DE 23 AUGUST DIN PRESA DE DUPĂ 23 AUGUST 
În ceea ce priveşte teatrul, acest instru- Trăsătura fundamentală a teatrului nostru 
ment predestinat pentru cultivarea poporului, de azi este aceea că se află nemijlocit in 
el e neutilizat încă la noi. slujba oamenilor muncii. 
(„Rampa“, 2 mai 1938) („Teatrul“ nr. 2, 1959) 
Statul romin e ridicol de zgircit în ma- Prin fondurile crescinde acordate an de 
terie de arte. Concepţiunea lui despre pro- an de către partid și guvern teatrelor, baza 
tecțiunea artelor, e o rușine națională. Statul materială a mișcării teatrale s-a dezvoltat 
nu va găsi niciodată bani pentru teatru. şi se dezvoltă in permanenţă. 
(„Rampa“, octombrie 1911) („ Contemporanul”, octombrie 
1957) 
Statul a găsit, așadar, bani pentru teatru... ... După citeva decenii. Şi alt stat, 
evident ! 
+++ 
— Descentralizarea artistică... E un dezi- Pentru prima dată in istoria teatrului 
derat pe care-l exprimăm de ani de zile rominesc, un număr de 23 de teatre s-au 
şi în foaia aceasta și aiurea. Necesitatea intilnit în capitala ţării pentru a prezenta 
ca bătăliile teatrale să nu se mai dea în fața unui numeros public, curios şi exi- 
într-un singur focar de cultură, în speţă, gent, roadele muncii lor... 
Capitala ţării — ci în cît mai multe Decada dramaturgiei originale a dovedit 
centre. existenţa în teatrele din regiuni a unor 
(„Rampa“, 20 martie 1922) elemente tinere şi virstnice, talentate, ca- 
pabile de a depune o activitate creatoare 
. prețioasă şi a ridica nivelul artei tea- 


trale  rominești,  ștergind barierele între 
provincie și Capitală. 
(„„Contemporanul“, 18 ianua- 
rie 1957) 

N-a trecut nici un an de la decada dra- 
maturgiei originale și iată că actualul 
concurs al tinerilor artiști vine să schimbe 
din nou peisajul teatral al ţării. 

Baia Mare poartă steagul, alături de 
Craiova. Iașii sint în impetuoasă creștere... 

(„„Contemporanul“, 7 iunie 
1957) 
36 de teatre dramatice dintre care marea majoritate în regiuni, iată ce face, 
printre altele, ca azi „bătăliile teatrale“ să nu se dea numai în Capitală... 


+". 

Teatrele din provincie : ocolite de public, 
avind un repertoriu mai prejos de orice 
critică, cu un ansamblu de  mîntuială, 
unele din aceste instituții nu fac decit să 
compromită ideea de teatru în provincie... 
(Sint) pepiniere de actori neputincioşi, de- 
veniţi simpli funcționari dramatici... orga- 
nisme moarte, fără nici o însemnătate 
pentru mişcarea teatrelor. 

(„Rampa“, 1 septembrie 1929) 
„„asigurați cel puţin  bătrinilor artişti 
piinea lor, ca să aibă cei juni cel puţin 
astă incurajare la martiriul lor; sînt 
posturi în teatru pentru supravegherea tea- 
trului, pentru ingrijirea teatrului aste 
posturi se ocupă azi, ca în nici o ţară, de 
particulari şi un biet artist bătrin care 
de la formarea lui și pînă azi... şi-a sa- 
crificat viaţa lui, stă de se uită cum cei 
e afară vin de se hrănesc din Teatrul 
ui. 

(Dintr-un memoriu adresat 
ministrului de Interne, în 
1862, de către Matei Mil- 
lo, A. Gatineau, 1. Wach- 
mann, Î. Caragiale, Mihail 
Pascaly, St. Vellescu, A. 

Flechtenmacher şi alții) 


Fostele teatre de provincie, mici, 
născute in primii ani după eliberare, din 
îmbinarea uneori, numai pe baza elanului, 
a actorilor profesioniști cu talente ama- 
toare, înzestrate cu mijloace foarte reduse 
dar sprijinite cu mare căldură de partid, 
de organele locale ale puterii populare, de 
publicul nou, s-au înmulţit şi s-au trans- 
format în cîțiva ani în instituții teatrale 
solide, ale căror spectacole, susținute de 
colective mari, constituie experiența artisti- 
că peste care nu se poate trece. 

(„„Contemporanul“, 
1956) 


Pe linia unor rezolvări de ordin material 
privind pe oamenii noștri de teatru, se 
poate aprecia că a fost rezolvată una din 
cele mai discutate probleme, aceea a re- 
glementării sistemului de pensii. 

(Din raportul Direcţiei Tea- 
trelor la Consfătuirea pe 
țară a oamenilor de tea- 
tru din ianuarie 1957. 
„Contemporanul”, 18 ia- 
nuarie 1957) 


15 iunie 


Un răspuns bun. Dar cu oarecare întirziere (95 de ani)! 


Nu vă temeţi de un istoric al mize- 
riilor indurate de breasla actoricească de 
la tinerele sforțări ale lui Millo pină la 
vagabondajul  nenorocitelor trupe de pro- 
vincie care așteaptă și în ziua de azi, cu 
ochii la casa micilor hangare, servind de 
săli de spectacole — că doar se va aduna 
cu ce să potolească și să mascheze mi- 
zeria lor rătăcitoare ? 

Această luptă pentru existență și uneori 
ideal indui e cunoscută 


perindă worin sălile 
pling, unii o disprețuiesc, dar nimeni nu 
se interesează de ea, nimeni în viața noa- 


stră socială nu-i acordă nici cel puţin 
acea mînă de ajutor care s-ar cădea s-o 
întinză măcar mila nu dreptatea. 


(Al. Davila, „Rampa“ 19 oc- 
tombrie 1911) 


+% 


Sintem acum in posesia unei statistici 
riguroase, dovedite, pe care o impărtăşim 
cititorilor voitori să ştie ce progrese au 
fost făcute în zece ani în ceea ce s-a 
convenit să se denumească altadată, uşu- 
ratec, cultură : 

„Teatre dramatice: 
la 37 în 1956. 

„Teatre de păpuși, 
20 în 1956. 

„„„Numărul spectatorilor la teatre 
în 1938, 1.592.904 ; 
in 1955, 7.814.089. 

„Diferenţa în ce priveşte artele şi sori- 
sul dintre două regimuri, unul de indife- 
rență și altul de realizări concrete. e 
limpede dovadită şi pentru orbii benevoli. 

(Tudor Arghezi, „Contampora- 
nul“, 4 ianuarie 1957) 


16 în 1938, sporite 


inexistente în trecut, 


„Se înţelege că pe ambele coloane, și cea din dreapta, şi cea din stinga, s-ar 
mai putea cita alte mii de mărturii edificatoare. 


Teatrul Naţional e in plin bolşevism. 
Întii s-au agitat mașiniștii, pe urmă lu- 
crătorii de la recuzită, croitoresele și acum 
stagiarii, care cer indemnizaţii de chirie. 
Afară de aceasta, cei retrogradați astă 
vară, fac tot felul de planuri revoluţio- 
nare... 

Prin aceste indemnizaţii și sporiri, sta- 
giarii vor putea face față timpurilor grele 

Aceasta e vremea cind instituția noastră 
de veche tradiție, Teatrul Național, a că- 
pătat o nouă trainică strălucire, s-a in- 
tegrat acelei căi luminoase pe care gene- 
rații întregi de artişti au visat-o ca o im- 
plinire, calea slujirii poporului, in con- 
diții de adevărată libertate. 

(Niky Atanasiu, „Contemporanul" , 
25 ianuarie 1957) 


prin care trecem cind scumpetea e atit de 
mare, încit cu salariile pe care le au ac- 
tualmente nu pot trăi... 

„Memoriul lor e iscălit de G. Ciprian, 
Nae Săvulescu, N. Bălțăţeanu, I. Tilvan, 
Aurel Athanasescu... 


„Ei sînt hotăriţi să se pună în grevă... 
(„Rampa“, 7 decembrie 1918) 


Este știut că astăzi condiţiile de 
tuturor actorilor din toate teatrele, în 


O statistică făcută asupra absolvenţilor 
din ultimii ani ai Conservatorului, n-ar 
putea da nici ZE-CE talente remarcabile... 
Bănuim o cauză: este lipsa de entuziasm 
cu care elevii de Conservator așteaptă ab- 
solvirea. Ei știu, cei mai mulți, că nu 
se vor putea plasa. Că vor trebui să în- 
ceapă să bată pe la ușile teatrelor oficiale 

şi particulare pentru a obține un angaja- 
„ Că vor trebui să se folosească de- 


j 3 
(„Rampa“, 10 iunie 1922) 


În anii care s-au scurs de la instaurarea 
puterii populare la noi, s-a făcut foarte 
mult, din grija partidului și a guvernului, 
şi pentru Naţional. Grija marilor directive 
și ajutoarele au fost date din plin. Slu- 
jitorii scenei, ei insiși, s-au văzut pre- 
țuiți, încurajați, cinstiți și  recompensați... 
S-au amenajat săli, din ce în ce mai 
bune... cit mai aproape de nevoile adevă- 
rate ale unui teatru naţional. 

(lon Marin Sadoveanu, 
trul”, nr. 4, 1957) 


„Tea- 


viață şi de muncă sînt pe deplin asigurate 
frunte cu Naţionalele, 


Învățămîntul superior artistic asigură, 
precum se vede, o consolidare a talentelor 
veritabile, prin muncă temeinică asupra 
insuşirilor naturale şi prin cultură bine 
alcătuită, fără de care darurile artistice greu 
răzbat la lumină. 


(„„Contemporanul“. 15 iunie 
1956) ` 
În ultimii ani, Institutul de Teatru a 


dat numeroşi absolvenți care s-au indrep- 
tat spre toate colțurile țării, aducind odată 
cu tinerețea, elanul, osul şi o dragoste 
fierbinte de muncă. vorbeşte... despre 
talentata echipă de tineri de la Craiova, 
despre tinerii din Galați, despre cei de la 
Baia Mare etc. 

(„Teatrul”, nr. 


5, 1957) 


Acum ies într-un an, din Institut, zeci de talente — şi nu este afiş de spec- 
tacol teatral sau generic de film romînesc, care să nu poarte în frunte măcar un 
nume de tînăr, actor, absolvent din aceşti ani al Institutului de Artă Teatrală 


„I. L. Caragiale“. 


Trebuie să se asigure scriitorilor - noștri 
dramatici, în afară de tantiemele ce li se 
cuvin pentru lucrările lor, premii insem- 
nate, care să le dea și lor putinţa de 
a trăi fără grijă și de a putea lucra ne- 
turburați de fantoma nevoilor zilnice. 

(Rampa, 20 noiembrie, 1918) 


Stau cu chirie la mansardă și sint mul- 
tumit că reuşesc să-mi acht chiria la 
timp. 

Tot teatrul pe care l-am soris, mi-a adus 
atiția bani cit mi-au trebuit să plătesc 
pentru tipărirea lui Mitică Popescu și Mi- 
oara, pe care însă nu le-am putut scoate 
de la tipografie.. De altfel, n-am tras din 
fiecare, decit cite 500 exemplare. 

(Interviu acordat de Camil 
Petrescu ziarului „Rampa“, 
3 aprilie 1933) 

Dată fiind importanța dezvoltării ştiin- 
tei, literaturii și artei pentru succesul o- 
perei de construire a temeliilor socialismului 
şi necesitatea stimulării activității ştiinţifice, 
literare și artistice, prin crearea de condi- 
ţii prielnice dezvoltării științei și culturii, 
puse în serviciul poporului, C.C al P.M.R. 
hotărăşte : 

1. Să propună guvernului R.P.R. de a 
institui, cu începere din anul 1949, un 
număr de 15 premii anuale (...) pentru 
lucrări ştiinţifice și opere de artă eminente 
din următoarele domenii: (...) poezie, pro- 
ză, literatură dramatică, filologie şi teorie 
a literaturii și artei, publicistică, muzică, 
pp 


- 3. Să propună guvernului de a fonda 
pe lingă Societatea Scriitorilor din R.P.R. 
o instituție purtind numele „Fondul lite- 
rar al Scriitorilor din R.P.R.“ avînd drept 
scop ajutorarea materială sub diferite forme 
a scriitorilor, în vederea asigurării de con- 


diţii favorabile pentru desfășurarea muncii 
a lor creatoare... 

(Din Hotărirea Şedinţei Ple- 

nare a C.C. al P.M.R. 

asupra stimulării activi- 

tății ştiinţifice, literare şi 

artistice, publicată în 

„Scinteia“, decembrie 1948) 


M'nisterul Înväțămintului şi Culturii a 

ă inițiat organizarea unui concurs de dra- 
maturgie, închina: celei de a 15-a aniver- 

sări a eliberării patriei noastre de sub 

jugul fascist... Concursul este dotat cu 

premii în valoare totală de 160.000 lei. 

la care se adaugă și suma de 32.500 lei 

pentru lucrările destinate Concursului 


„Vasile Alecsandri“. 
(Teatrul, nr. 12, 1958) 


Ediția definitivă de Teatru a lui Camil Petrescu a apărut nu în 500, ci în 
10.000 de exemplare, dar nu în 1933, ci în 1956. Premiul de Stat a încununat, prin- 
tre alții, și dramaturgi. S-au asigurat şi „tantiemele“ şi premiile ; „fantoma nevoilor 
zilnice“ nu va mai bate niciodată la geamul dramaturgilor. 


kk 
Nimeni nu pomenește ceva de piesele Ordinul nr. 253 (...) al Ministerului 
originale, Nicăieri n-am văzut un rind Învățămîntului şi Culturii reprezintă unul 
despre teatrul nostru, despre autorii moșii... dintre cele mai însemnate documente(...) 
(„Rampa“, 15 august 1936) din istoria teatrului rominesc... (...) tea- 


trele au obligația să (deschidă stagiu- 
nea (...) cu o premieră a unei piese ro- 
minești, de preferință a unui autor contem- 
poran... inind seama de importanța dra- 
maturgiei originale in opera de educare a 
poporului, repertoriul fiecărui teatru sau 
secție va cuprinde în mod cbligatoriu cel 
puţin două piese originale de autori con: 
tempozani pe stagiune (în cazul teatrelor 
cu două sau mai multe scene, numărul 


acestor piese va fi de cel puţin trei). 
(„„Teatrul“, nr. 5, 1957) 


„Și apoi, există astăzi vreo luare de poziție în problemele teatrului, în care 
să nu se afirme preponderența în repertoriu, necesitatea stimulării continue, dra- 
gostea faţă de dramaturgia originală ? 


ii 
Vremurile de azi, predestinatle surogatu- În ţara noastră, creatorii din toate do- 
lui, ma cer prea mult încă teatrelor. An- meniile artei se bucură de dragostea de- 
treprenofii așa-zişi culturali, profită de a- plină a celor ce muncesc, de sprijinul și 
ceasă scădere a tuturor nivelurilor, oferind prețuirea regimului de democrație populară. 
ca și mezelării, tobă cu zgirci în loc de Autorilor dramatici, regizorilor, actorilor 
tobă cu limbă... li s-au creat condiții favorabile de muncă, 
Actori mari ca Storin, Ion Manolescu, condiţii de care nici unul dintre noi nu 
Tony Bulandra, V. Maximilian, etc. ...sînt s-a putut bucura în trecut. O mărturie în 
șomeri, neputind încheia contract cu vre- acest sens o constituie decernarea premiilor 
unul din sus-zisele teatre. de stat, a titlurilor de artist al poporului, 
(„Rampa“, 9 august 1942) artist emerit, maestru al artei, actorilor şi 
regizorilor de frunte din țara noastră. 

Izgonirea marilor artiști de pe scenele Fruntaşii scenei noastre, Lucia Sturdza 
rominești, rezumă un moment odos al Bulandra, N.  Bălţățeanu, Aura Buzescu, 
teatrului nostru de azi. Ion Manolescu, G. Storin, G. Tim'că, So- 

Publicului mrominesc să i se redea artiștii 
lui. Sălile să se dea artiștilor, nu impresa- 
rilor ! 

(„ Rampa”, 18 octombrie 1942) 


nia Cluceru, C. Antoniu, V. Maximilian, 
G. Vraca, G. Ciprian, G. Czlboreanu și 
alții „au posibilitatea să-şi valcrifice din 
plin taleni 
(Lucia Demetrius, „Contempo- 
ranul“, 11 ianuarie 1953) 


Se poate afirma că nu există nici un actor romîn de valoare care să fi rămas 
azi departe de scenă. Din frontul nostru teatral compact, unitar, masiv, nu lipseşte 


nici un talent autentic. 


De fapt, înainte de a se incepe 
tiile, actorii ar trebui să se stringă la un 
loc şi piesa ar trebui citită tuturora, pentru 

ca fiecare să priceapă măcar despre ce e 
e, 


(„Rampa“, decembrie 1913) 


kkk 


„„În spiritul muncii colective pe deplin 
încetățenită in teatrele sovietice, se creează 
acum, la noi, o nouă și admirabilă tradiție 
a creaţiei colective. 


(„„Contemporanul“, 15 iunie 
1956) 


» Azi, în teatrul nostru, actori care să nu ştie „despre ce e vorba“ în piesa în 


care joacă, sint de neconceput. 


„Un actor are de spus o lungă tiradă. 
Preotul Thaliei se laxă în glas şi rezemin- 
duan ae. oa, ipik ape o ame şi ca 
mlădieri 

Reg zora, din fundul sălii, începe să 
urle 

— Mai repede! ...Mai repede! ...Cu o 
sută de kilometri pe oră, nu ca boul la jug. 

— Dom'le... am intenții... 

— Dă-le dracului de intenţii că habar 
n-ai ce-i aia... vorbeşte iute-iute şi mai 
dă-te-n moaș-ta la dreapta că nu se vede 


„O jună actriță apare cu rolul în mină. 
Regizorul urlă : 
— Aruncă rolul... Să-ţi fie rușine obra- 
zului... 

— Păi a fost pusă în repetiție abia alal- 
tăeri. 


atunci înseamnă că eşti timpită ! 
(Reportaj de la o repetiție — 
în „Rampa“, 9 octom- 
brie 1929) 


S-a sugerat domnului Demetriad ideea 
unui ciclu de reprezentații la Praga și 
Viena. Tratativele le-am condus chiar eu, 
însă, deoarece, cu toate stăruințele mele 
n-am putut obține asentimentul d-lui Mi- 
nistru Lepădatu care a invocat dificultățile 
bugetare din acel moment, dorința noastră 
nu s-a putut înfăptui. 

(„„Rampa“, 9 mai 1925) 


www.cimec.ro 


žák 


71 


- 


„Cizelăm rolurile. Le dăm o nouă 
strălucire", 

(Eugenia Popovici) 

„Voi căuta să arăt că printr-o temei- 


ze rea acra o simplă pu scenică 
fi cizelată, ridicată la valoarea unui 
ua da 
(lon Manu) 


„Ne-am străduit să înţelegem și apoi să 
aplicăm, în creația artistică, sistemul lui 
Stanislavski... atmosfera generală de muncă 
din colectiv nu ne-a făcut să ne simţim 
obosiţi nici o clipă...” 

(Radu Beligan) 

„„Piese jucate de zeci de ori, de sute de 
ori, roluri duse în turnee, peste hotare. 
Şi totuși! Fiecare scenă e încă o dată 
adincită, fiecare moment e din nou topit și 
retopit artistic. 

(Dintr-un reportaj despre re- 
petițiile Naţionalului în ve- 
derea turneului în U.R.S.S. 

„Teatrul“, nr. 9, 1958) 


(Artiştii Teatrului Naţional „I. L. Cara- 
giale”) fuseseră la Paris... Jucaseră acolo. 
„„Aduceau cu ei laurii unui triumf care-și 
purtase ecourile în lumea întreagă... ...Nu 
se așternuse încă uitarea peste succesul de 
la Paris şi a venit Veneţia... Ovaţii şi 
elogii, de asemeni amprecupeţi.. 


Am ae: cu noi e o seta caini și 
amintiri de neşters. Dar am plecat și cu 
sentimentul unei datorii împlinite : (noi, 
Teatrul Naţional „V. Alecsandri”, din Iași) 
eram primul ansamblu teatrai rominesc 
care dădea reprezentații în Uniunea Sovie- 
tică. 


(Teatrul, nr. 12, 1957) 


Turneul nostru (al Teatrului Naţional 
„l. L. Caragiale”) în Uniunea Sovietică (...) 
a înregistrat (...) un răsunător succes, 

(„Teatrul“, nr. 10—11, 1958) 


La care ar mai trebui adăugate citate despre turneul teatrului din Constanţa 
în R. P. Bulgaria, al celui din Tg. Mureş în R. P. Ungară, al Teatrului de Operetă 
în U.R.S.S., al Teatrului „Țăndărică“ la Moscova, Varşovia, Cairo, Praga, Tirana... 

Nu numai Demetriad, ci toți marii artişti de odinioară sînt acum recompen- 
sați pentru umilința lor de atunci... 


k*k 

Uniunea Internațională a Marionetiștilor Al cincilea „Congres al Uniunii Interna- 
s-a adunat in Congres la Paris... ționale a Păpuşarilor“ s-a ținut nu de mult 
Rominia a lipsit de la Congres. Nastratin la Praga. Printre cele 16 țări, ai căror re- 
Hogea, Păcală și Tindală, atitea creaţii ale prezentanți au luat parte la dezbateri, s-a 
poporului așteaptă încă maşinistul ingenios numărat și Republica Populară Romină. 
pentru ca să zbenguie sub destinul frin- irdan etisne lannat sei a: ras 
ghiei ! „Țăndărică”, el singur, dă acum 600 
(„Rampa“, 11 decembrie 1929) spectacole în fiecare an, la care asistă în 


medie o sută cincizeci de mii de specta- 
tori, mici şi mari. 

„Țăndărică* al nostru... a colindat sume- 
denie de ţări, obținind nu numai aplauzele, 


ci şi stima oamenilor de breaslă... 
(„Teatrul“, nr. 5, 1957) 


Festivalul internațional al teatrelor de 
păpuşi de la Bucureşti va însemna pentru 
păpușarii dim lumea intreagă un eveniment 
foarte important... Nu încape îndoială că 
orașul București şi guvernul romin au me- 
ritul unei acțiuni culturale ale cărei pro- 
porții și perspective pentru această ramură 
a artei dramatice nici nu pot fi încă apre- 


ciate pe deplin. 
(Dr. H. R. Puschke din R. F. 
Germană, „Teatrul“, nr. 5, 
1958) 


Nu numai că Rominia nu va mai lipsi de la nici o manifestare importantă a 
păpușarilor, dar din 1958 încolo organizează la trei ani o dată, în propria-i capitală, 
cel mai mare Festival Internaţional al Teatrelor de Păpuși şi Marionete. . 

Ne oprim aici; pentru fiecare întrebare, doleanţă, ori amărăciune, ori con- 
statare negativă din trecut, se pot da în prezent zeci de răspunsuri, care dovedesc 
fundamentalele schimbări pozitive ce s-au produs după Eliberare. Nu există sector 
al vieţii teatrale în care azi să nu-l depășească înzecit pe ieri, nu există nici un 
compartiment al mișcării noastre teatrale care să fi rămas — nu în urma, ci măcar 
la nivelul trecutului. 

Atitea piese originale n-au fost niciodată. Atiţia actori, şi încă atiția de talent, 
n-am avut niciodată. Atiţia regizori, scenografi, secretari literari, tehnicieni, critici, 
activiști teatrali n-au fost niciodată la noi. Cifra spectatorilor nu suferă comparație 
cu trecutul. Numărul artiștilor amatori de azi nu poate fi comparat cu cel de odi- 
mioară. Din unele puncte de vedere, nu se pot face absolut nici un fel de alăturări, 
pentru că: n-a existat în trecut nici un teatru de păpuși; n-a existat nici un fel de 
viață teatrală în oraşele Birlad, Reşiţa, Sf. Gheorghe, Piatra Neamţ, Turda și atitea 
altele ; n-a avut lac niciodată, nici un fel de festival al teatrului rominesc; nu s-a 
întreprins nicicînd vreun turneu oficial al unei trupe romînești în străinătate 

Sub soarele socialismului, teatrul romînesc înfloreşte nestingherit și se afirmă, 
îngrijit cu dragoste de partid, ca una din florile cele mai frumoase din cîmpul cul- 


turii cAi popor mindru şi liber. 


e]rjo nicu 


REÎNTÎLNIRE CU POEZIA REVOLUȚIEI 


Teatrul Naţional „|. L. Caragiale“: Tragedia optimistă de Vs. Vişneyski' 


Marile opere de artă, capodoperele, au 
persistența vibraţiei perpetue. După revelaţia 
primei întilniri, lasă în suflet chemarea, 
mai mult : necesitatea, întoarcerii asupra lor. 
Poezia lui Eminescu, pictura lui Luchian, 
romanul lui Tolstoi sau Şolohov, tragedia 
lui Shakespeare, muzica lui Beethoven — 
citite, văzute și ascultate de atitea ori — 
exercită atracții  irezistibile, sint izvoare 
mereu proaspete din care oricit ai bea nu 
te saturi niciodată. Tragedia optimistă a lui 
Vsevolod Vișnevski e o asemenea capodo- 
peră, .un asemenea izvor. De aceea, nu e 
de mirare că la distanță de numai o sta- 
giune, publicul Capitalei are bucuria de a 


revedea piesa lui Vișnevski într-o nouă 
montare, și că Vlad Mugur şi Jules 
Perahim — după succesul versiunii craio- 


vene — reiau studiul aceluiași text, gata 
să încerce din nou ei înșiși, și apoi să-l 
transmită altora, fiorul de înaltă gindire și 
poezie al Tragediei optimiste. 

Am aşteptat premiera  Naţionalului cu 
legitima credință că vom asista la un cert 
pas înainte față de spectacolul de la Cra- 
iova. Așteptările nu ne-au fost dezminţite. 
Lectura reimprospătată descoperă totdeauna 
sensuri şi aspecte noi, care se adaugă celor 
de bază, asimilate iniţial. La rindul lor, 
repetițiile pe scenă au și ele darul de-a 
sugera soluţii inedite, plusuri în caracteri- 
zarea personajelor,. clarificări ale raporturi- 
lor dramatice din care se încheagă conflic- 
tul. Reluînd Tragedia optimistă — în con- 
diţile optime oferite de prima scenă a ţării 
— Vlad Mugur şi-a asumat, prin urmare; 
două sarcini esenţiale : adincirea sensurilor 
operei literare şi perfecționarea concepţiei 
scenice. Spectacolul a pus in evidenţă fap- 
tul că Vlad Mugur a fost atras și preocupat 
mai mult de cea de a doua. Nu pentru că 
ar fi neglijat problematica piesei și mesajul 
ei de luptă, ci pentru că în această ultimă 
premieră talentatul director de scenă s-a 
concentrat cu precădere asupra muncii regi- 
zorale propriu-zise. S-ar putea spune că, 
din unghiul acesta, Vlad Mugur și-a ro- 
tunjit, şi-a desăvirşit — în actul concret 
al punerii în scenă — viziunea de la Ora- 


iova. 

Spectacolul Naţionalului este, așadar — 
după opinia noastră — mai cu seamă 
excelent regizat. Adică, lasă să apară clar 
migala unor repetiții riguroase, a exercițiu- 
lui dus aproape pină la desăvirşire. Întreg 
ansamblul actoricesc și tehnic a funcționat 
cu foarte mare precizie. Nimic din intenţiile 
şi indicaţiile regizorului n-a trădat 
fisură, vreo șovăială. Vlad Mugur a 
să se impună actorilor, iar aceştia 

cu maximă fidelitate. Cu 
cuvinte, fiecare interpret a ştiut și a priceput 
ce trebuie să facă, și cum. 

Am admirat astfel, din nou, ştiinţa re- 
gizorului de a compune sau de a resfira 
plastic grupurile de personaje; am simțit 
cum se creează tensiunea primei întilniri a 
Femeii-comisar cu „detașamentul“, sau în 
scena uciderii lui Vainonen ; am văzut cum 
mijește clipa de sublim a morţii Femeii- 
comisar, din final. Într-un cuvint, am avut 
senzația unui ochi și a unei miini regizo- 
rale mereu şi pretutindeni prezente. 

Dacă, pe lingă aceasta, mai arătăm că 
Jules Perahim şi-a rotunjit si el geometria 
decorului (o spirală de data aceasta per- 
fect circulară, la Craiova era mai mult elip- 
tică), adăugindu-i o cortină cu transparențe 
de cristal, pe care se înscrie un arc de 
arme cu fanioane la baionete, lansate ca 
intr-un zbor de flăcări purpurii, reiese lim- 
pede că interpreții au avut la dispoziţia 
lor o sigură îndrumare regizorală şi o 
expresivă ambianță  scenografică. 

Un alt merit al regiei, egal cu cele subli- 
niate mai sus, este alcătuirea distribuţiei: 
omogenă, plină de elan, în cea mai mare 
parte, tînără și tinerească. Aceasta nu in- 
seamnă însă că interpretările au avut aceeași 
intensitate şi aceeaşi valoare. Dintre ele se 


cuvine să desprindem cu deosebire pe cele 


ale Marcelei Rusu, Toma Dimitriu, Florin 
Piersic şi C. Rauţchi. 
Întruchipind-o pe  Femeia-comisar. Mar- 


cela Rusu a dat personajului noblețea și 
tăria care-l fac clasic. Atit în scenele cînd 
înfruntă masa de marinari, cit și atunci 
cind dialoghează rind pe rînd cu ei, Femeia- 
comisar (creată de Marcela Rusu) si-a 
dovedit calităţile esențiale de conducător 


comunist : analiză eficace a fenomenului, 
hotărire imediată, legătură promptă între 
gindire și acțiune. Vorbind cu o dicțiune 


excelentă, nuanţind subtextul, actrița a sta- 
bilit relații mereu clare cu celelalte perso- 


naje. De o particulară pregnanță ni s-au 
părut scena scrisorii către prietena din 
Piter, „tatonarea“ Comandantului și a lui 


Alexei, ca și momentul final al morții. Cu 
acest rol, Marcela Rusu înreg'strează unul 
din cele mai mari succese pe linia ascen- 
siunii sale artistice. 

Alături de ea, Florin Piersic — debutant 
pe scena Naţionalului — s-a remarcat prin- 
tr-o prospețime reconfortantă și chiar prin- 
tr-o intuiție scenică destul de matură. Fi- 
rește, tinărul actor n-a subliniat cu egală 
vigoare toate fatetele complexului Alexei. 
Dar cele pe care le-a subliniat — o anu- 
mită candoare, fondul sufletesc incă nein- 
tinat, exuberanța, inteligența — au reie- 
şit din plin, și nu numai graţie datelor 
naturale ale actorului, ci şi unui studiu 
atent și aplicat. C. Rauţchi și-a cîștigat un 
plus de siguranță și de liniște scenică față 
de interpretarea de la Craiova, atrăgînd din 
nou atenția asupra expresivității acțiunilor 
sale fizice (mersul caracteristic, gestica etc.) 


Toma Dimitriu (Căpetenia grupului de 
anarhiști) a întrupat un personaj masiv, 

Scenă din actul I 


subliniindu-i atit agresivitatea, cit şi șire- 
tenia elementară. S-a văzut limpede din 
interpretarea lui Dimitriu cum (Căpetenia 
desfăşoară steagul anarhiei pentru a-i aser- 
vi pe marinari propriei lăcomii de condu- 
cere și de parvenire. Din restul nume- 
roasei distribuții am mai notat mobilitatea 
şi agerimea lui Victor Moldovan (Vaino- 
nen), sobrietatea lui Al. Demetriad (Co- 
mandantul vasului), expresivitatea lui Dem. 
Rădulescu (Cel din Odessa), cum și ome- 
nia caldă a lui Mircea Constantinescu (Al 
doilea ofițer). 

Mai puțin convingătoare a fost, însă, 
perechea celor doi Plutonieri (unul dim ele- 
mentele succesului de la Craiova). Gheor- 
ghe  Cozurici, care a mai iierpretat o 
dată rolul, și-a superficializat avintul, as- 
cultindu-și prea insistent vocea, într-adevăr 
frumoasă, și fiind mai puțin atent la sub- 
stanța textului. . Grigore Pavel (Primul 
plutonier) ni s-a părut de-a dreptul fals, 
retoric, exterior, nepătruns de fiorul repli- 
cilor rostite. 


Reprezentarea Tragediei optimiste pe scena 
Teatrului Naţional „I. L. Caragiale” are o 
semnificație deosebită. Atît pentru că incu- 


nunează o serie de spectacole anterioare cu 
nemuritoarea operă a lui Vișnevski — situ- 
indu-se în fruntea lor —, cit și pentru fap- 
tul că fixează un moment de calitate în 
însăși evoluția Naţionalului în actuala sta- 
giune. De fapt, Naţionalul își luase sarcina 
de-a monta Tragedia optimistă încă mai 
de mult. Considerente de nu şiiu ce ordin 
au făcut ca împlinirea angajamentului să 
fie aminată pină acum. Oricum, Naţionalul 
trebuie felicitat pentru această acțiune. 

Faţă de premierele Naţionalului în aceas- 
tă sta caracterizate mai mult prin 
incercări studio sau prin reluări de 
clasici, Tragedia optimistă reprezintă, după 
succesul i lui Ben'vuc, o înviorare 
artistică, o situare mai sigură pe texte de 
incontestabilă valoare politico-ideologică. Pa- 
tosul și sublimitâtea tragediei lui Vișnevski, 
in care Marea Revoluţie Socialistă își re- 
trăieşte poemul, vibrantele replici ale celor 
doi Plutonieri, forța şi puritatea Femeii- 
comisar, eroismul regimentului de marinari 
— toate acestea au făcut ca în sala Naţio- 
nalului să răsune un glas plin de măreție, 
cum de mult n-a mai răsunat. 


Spectacolul realizat de Vlad Mugur, în 
colaborare cu Jules Perahim, a fost intr- 
adevăr o expresie de artă a revoluţiei, un 
spectacol mobilizator, la capătul căruia pu- 
blicul trăiește sentimentul înaripării revolu- 
ționare, al întăririi credinței nestrămutate 
in triumful cauzei socialiste. 

Cu Tragedia optimistă, prima scenă a 
țării şi-a regăsit menirea majoră: aceea de 
a sădi în sufletul spectatorului ideile și 
sentimentele celei mai mărețe revoluţii din 
istoria ' omenirii, de a contribui la trans- 
formarea co lui de cetățean al celei 
mai drepte orinduiri sociale, socialismul. 

Ca una din cele mai mari izbinzi artis- 
tice şi agitatorice ale Teatrului Naţional 
„I. L. Caragiale“, Tragedia optimistă va in- 
tra cu cinste în repertoriul permanent al 
acestui teatru. Realizatorii săi — regizor, 
actori, scenograf — au nobila îndatorire de 
a-i spori frumusețile și vigoarea mesajului, 
spre a fi o pildă mereu vie pentru ne- 
numărate generaţii de spectatori, cetățeni 
conștienți și mîndri de cuceririle revoluțio- 
nare ale patriei noastre socialiste. 

Florian Potra 


SPRE ÎNSUȘIREA OPEREI LUI BRECHT 


Teatrul Muncitoresc C, F. R. Giuleşti: Domnul Puntila și Sluga sa Matti 


de B. Brecht 

unele teatre din Rominia au 
mai pus în scenă lucrări de Brecht. Mai 
ştiam că și în Ungaăria au fost reprezentate 
iese de ale lui, iar de la colegii noștri 
unguri aflasem că felul de joc, stilul bre- 
chtian nu fuseseră dobindite în aceste spec- 
tacole. Așa, de pildă, ni s-a relatat — ni 
s-au arătat, de altfel, și fotografii — că 
montarea piesei Omul cel bun din Siciuan 
trebuie considerată un experiment neizbutit, 
un fel de „chinoiserie”. 

Cit despre Rominia, aflasem că Cercul 
de cretă caucazian s-a transmis la posturile 
de radio Bucureşti, într-o adaptare adec- 
vată, că Mutter Courage s-a jucat la Sibiu, 
laşi şi Timișoara, iar la Teatrul Naţional 
din Bucureşti şi, de asemenea, la teatrul 
din Sibiu, Puştile Terezei Carrar. Dar în 
privința acestor n-am avut decit 
relatări şi fotografii. 

Am avut o surpriză imbucurătoare văzind 
că Teatrul Muncitoresc C.F.R., care a mon- 
tat Puntila, s-a achitat, pentru noi, neaș- 
teptat de bine de această misiune. Şi aceas- 
tă reușită a lui este cu atit mai surprinză- 
toare pentru noi, cu cît ştiam că în Romi- 

mia nu există incă o tradiţie -de teatru 
brechtian.  Nădăjduiam că tocmai turneul 
nostru va stirni discuții 'și va stimula in- 
cercări practice. Ţin să subliniez că rezer- 
vele noastre în legătură cu curajosul act al 
Teatrului C.F.R. Giulești s-au dovedit a 
fie neîntemeiate, cu totul și în toate privin- 
tele neintemeiate. Ceea ce ne-a fost dat să 
vedem pe scena acestui teatru a constituit 
pentru noi o mare și plăcută surpriză. 

Esenţa piesei a fost pusă în lumină chiar 
de la prima scenă, și cu fiecare moment 
ea a fost tot mai limpede. Fabula, argu- 
mentația piesei au ieșit în evidență cu 
toată claritatea. Şi ceea ce se cere în pri- 
mul rînd unui spectacol este tocmai ca el 
să dea glas argumentaţiei, să pună în 
lumină fabula piesei. Dacă se realizează 
acest aspect, putem afirma cu deplin temei 
că spectacolul e izbutit și să fim mai îngă- 
duitori cu unele deficiențe. 

Cit privește spectacolul Teatrului Munci- 
toresc C.F.R., marele lui merit constă în 
reliefarea clară și cuprinzătoare a fabulei, 
datorită unui stil de joc realist. După păre- 
rea noastră, este unul din principalele 


merite ale acestei reprezentații. Am avut aci 
prilejul să urmărim o interpretare realistă, 
cu totul și cu totul în spiritul celei promo- 
vate de Brecht, prin prezentarea și constru- 


irea personajelor urmărindu-se a se pune 
în lumină fundamentul social al fiecăruia 
din ele. Aş vrea să spun că personajele au 
căpătat o semnificaţie socială pe parcursul 
intregii desfășurări a piesei. Faptul ta 
se cuvine a fi subliniat, întrucît climaţul 
specific al colectivului nu e cel de la noi, 
de la teatrul lui Brecht. 

În privința interpreţilor, a fiecăruia in 
parte, am putut observa de pildă că Puntila 
(Ştefan Mihăilescu-Brăila) lasă se se între- 
vadă, incă de la prima sa scenă, răutatea 
personajului. Ni s-a înfățișat o figură 
tăioasă, de o mare răutate, nu numai în 
scenele mari de luciditate, ci chiar şi în 
scenele de beţie, pe parcursul momentelor 
ce le alcătuiesc. Ne-au plăcut la Matti 
(Colea Răutu) calmul, ținuta sa de o vă- 
dită demnitate proletară, precum și jocul 
curat pe care l-a desfășurat interpretul 
acestui personaj. După cum ne-au mai 
plăcut — și aș vrea să subliniez că i-am 
urmărit cu luare-aminte pe toți — inter- 
preții rolurilor de mai mică întindere. Așa, 
de pildă, ni s-a părut admirabil Frederic 

Şt. Mihăilescu-Brăila în rolul 
titular 


(Traian  Dănceanu), rol interpretat cu o 
deplină înțelegere a- situației de către un 
actor atent, care s-a dovedit a fi talentat 
tocmai pentru că nu face nimic de prisos. 
Interpretul  Atașatului (Titu Vedea) ne-a 
oferit, pe de altă parte, un studiu bine con- 
turat, cu o adresă precisă — o creație uni- 
tară, interesantă și plină de umor. Mi-a 
plăcut cum a fost jucată Eva (Maria Geor- 
gescu-Pătraşcu). Interpreta acestui rol a 
pus în lumină în mod deosebit stupiditatea 
acestei așa-numite „fete de familie“, din- 
du-i expresie cu talent şi cu un puternic 
simţ de autoironie. Firește, am apreciat 
mult şi realizarea Contrabandistei (Dody 
Caian), care ni s-a părut a fi o apariţie 
viguroasă datorită unei foarte bune actriţe. 
Farmacista (Sabina Mușatescu), telefonista 
(Elvira Petreanu) şi-au jucat, de asemenea, 
bine respectivele roluri. 

S-ar mai putea spune multe lucruri bune 
despre fiecare interpret în parte (Tamara 
Buciuceanu, Jenny Oancea etc.) ; un lucru 
este insă sigur, și anume că atit cei pe 
care i-am numit, cît și cei pe care nu 


i-am citat, au jucat cu toții foarte bine. 
Fac această afirmaţie, deși este îndeobște 
greu să formulezi aprecieri la actori pe 


care-i vezi jucind pentru prima oară, ìn- 


trucit nu ai termeni de comparație cu 
realizările lor în alte roluri. 

Mă gindesc la spectacolele cu această 
piesă de pe scena Teatrului nostru „Ber- 
liner Ensemble“, cu Steckel și Bois în ro- 
lurile titulare. Interpretarea de care se 
bucură Puntila pe scena Teatrului C.F.R. 
a avut multe înrudiri cu creaţia lui Bois. 
Sint convins că publicul bucureştean nu 
va uita nici el multe dintre personajele cu 
care a făcut cunoștință pe această scenă. 

Am avea unele obiecțiuni cu privire la 
modul cum a fost realizat momentul „.po- 
veștilor finlandeze“. Și anume: credem, 
de pildă, că povestea femeii despre fiul 
deţinut într-un lagăr ar fi trebuit să fie 
redată mai degrabă sub forma unei rela- 
tări epice, și nu așa cum s-a procedat. 
Vreau adică să spun că interpreta ar fi 
trebuit să nu se identifice cu bătrinica, 
pentru că în felul acesta momentul pierde 
din proporții. Pe de altă parte, absența 
regretabilă a muzicii — nu din vina tea- 
trului, ci a editurii, întrucît au existat 
unele dificultăți în comunicarea partituri 
— s-a resimțit, știrbind integritatea spec- 
tacolului. 

Sint de părere că partea scenografică a 

— decorul (Sanda Mușatescu) 
— nu a fost tot timpul în armonie cu 
regia şi cu stilul de interpretare. Așa cum 
se prezintă, în mare măsură, decorul amin- 
teşte de commedia dell'arte: dacă se ur- 


Temele in opera lui Brecht nu sînt în- 
timplătoare, nu sînt rodul unui capriciu al 
inspirației şi, în nici un caz, nu sînt ofe- 
rite grațios de vreo muză. În ele se ex- 
ploatează metodic, cu disciplină științifică, 
problemele mari ce confruntă umanitatea. 
Autorul le caută răspunsuri și ilustrare 
prin arta scenică, fixindu-le în textul dra- 
matic cu oportunitatea și dexteritatea unui 
cercetător pe tărim social, dublat de un 
artist. Aşa după cum Puştile Terezei Carrar 
au apărut într-un moment cind pe scena 
mondială se petreceau grozăviile războiului 
civil din Spania; aşa după cum Mutter 
Courage a deschis omenirii ochii asupra 
adevăratelor dedesubturi ale războiului de 
jaf — şi asta chiar în ajunul izbucnirii 
celei de a doua conflagrații mondiale; aşa 
după cum Viaţa lui Galileo Galilei nu este 
o simplă incursiune istorică, ci o extragere 

mărește realizarea unui cadru scenic colorat 
— de acord, să fie colorat, dar nu pestriț ! 
În decorul brechtian, totul trebuie siste- 
matizat, armonizat. Cred că decorul din 
tabloul ce se petrece în bucătăria conacului 
(cu desene executate pe un fond albastru 
finlandez, cu un fundal văruit) ar oferi pre- 
mise judicioase pentru scenografia între- 
gullui spectacol. El conţine unele elemente 
de bază, care pot servi drept puncte de 
sprijin şi să facă posibilă crearea unui 
ansamblu scenografic unitar, care să nu 
distragă atenția printr-un colorit pestriţ, ci 
dimpotrivă să constituie un cadru limpede 
şi adecvat. 

În sfirșit, sint de părere că plecarea lui 
Matti, în final, prin acea deschidere de cor- 
tină, este de un efect melodramatic. Fi- 
nalul, in care contradicţiile de clasă apar 
răspicat din însuși elementul de bază — 
textul —, nu îngăduie efecte de lumină. 
Dar acest lucru se va șterge din amintire, 
păstrindu-se doar intilnirea cu un spec- 
tacol izbutit, luorat cu foarte multă acura- 
tete și plin de fantezie, mulțumită unei 
abile conduceri regizorale — Lucian Giur- 
chescu — şi unei bune interpretări. Tea- 
trul Muncitoresc C.F.R. din București a 
dat astfel o pildă bună, care poate consti- 
tui un puternic stimulent pentru alte incer- 
cări cu operele lui Brecht. 


Joachim Tenschert 
(Dramaturg la „Berliner Ensemble“) 


din istorie a unei pilde cu valoare perma- 
nentă, menită să servească acelor savanți de 
azi ce iscodesc tainele alcătuirii atomului, 
fără a fi conștienți de primejdia utilizării lui 
in scopuri războinice, nici tema piesei Dom- 
nul Puntila şi sluga sa Matti nu este un 
fapt întimplător. 

În formula, atit de iubită de Brecht, 
a teatrului agitatoric, Domnul Puntila vine 
să abordeze tema luptei de clasă, a anta- 
gonismului ireductibil dintre lumea exploa- 
tatorilor și cea a exploataților, a imposi- 
bilității de împăcare între aceste două clase. 
Brecht a dat acestei lucrări ale sale tonul 
unei comedii satirice, in care urmărește 
ridiculizarea, caricatura  grotescă,  surprin- 
derea lumii exploatatorilor intr-o lumină 
crudă, în ceea ce are ea mai caracteristic, 
mai anacronic şi mai reprobabil. 


Piesa Domnul Puntila şi sluga sa Matti 
este — după cum o caracteriza însuși 
Brecht — o comedie populară, inţeleasa 
în sensul cel mai strict, o comadie in care 
lucrurile se spun pe şleau, „fără perdea”, 
dar cu adresă foarte precisă și evidentă. 
Prevalează aci nu efectul comic obținut, ci 
perspectiva pe care faptul scenic și cuvintul 
rostit pe scenă o deschid spectatorului. 

În demascarea esenței pnrazitare a mo- 
şierului Puntila și, odată cu el, a clasei 
lui, Brecht s-a ferit să prezinte un tip 
curent de moșier (așa cum îl cunoaștem 
şi ni-l imaginăm — cu trăsăturile lui 
ştiute, ignoranță, despotism, grosolănie etc.), 
ci un tip ale cărui trăsături sînt în stare 
să trezească un spor de interes şi de 
curiozitate, care să-l determine pe specta- 
tor să analizeze datele faptice expuse pe 
scenă și să-l conducă la asociaţii de idei 
și la concluzii menite să-i îmbogăţească 
experimentul social și uman, să-i lămu- 
rească natura de clasă a moșierului. Brecht 
urmărește să-și surprindă personajul într-un 
unghi de vedere din care transpare clar, 
pilduitor, demonstrativ și nou, adevărata 
esență a exploatatorului ; autorul ne obligă 
astfel ca, luind cunoștința de personaj, să-l 
analizăm profund și critic. Avem de-a face 
aci, după cum arată cercetătorul sovietic 
Fradkin, cu o modalitate particulară de 
tipizare realistă; esența fenomenului este 
exprimată, în acest caz, sub o formă pu- 
ternic reliefată, concentrată. 

Puntila apare, așadar, ca o chintesență 
de trăsături care dau caracter întregii clase 
din care face el parte; apare ca o întruchi- 
pare de date umane, privite prin prisma 
funcţiei și condiţionării lor sociale, carac- 
terizante pe devlin pentru cel ce le înfăţi- 
şează. Autorul ni-l prezintă sub două fatete. 
Aceste fațete nu sint întimplătoare. Ele 
cată să exprime două ipostaze prin care 
poate și trebuie să fie judecată lumea ex- 
ploatatorilor. Pe de o parte, îl vedem pe 
Puntila beat, abordind atitudini prietenoase, 
frățești, umanitare, grandilocvente și mult 
promițătoare faţă de toată lumea, față de 
slugi şi de argaţi; îl vedem invocind 
principii egalitare, erijindu-se chiar în „co- 
munist” ; dar, deși beat, are grijă să nu 
se angajeze la nimic din tot ceza ce enunţă 
cu emfază că ar fi gata să făptuiască. Este 
surprinsă în această ipostază însăși tactica 
burgheziei, definită atit de bine de noțiu- 
nea de împăciuitorism, care-și are cea mai 
strictă şi fidelă oglindire în demagocia 
politicienilor şi ideologilor burghezi. Dar 
Puntila ne expune și cea de a doua lui 
ipostază, în momentul în care vine „criza“, 
cum o definește el singur. „Sint un om 
bolnav, Matti... am accese... Mă apucă așa 
cel puțin o dată la trei luni. Mă trezesc 


www.cimec.ro 


78 


ce să vezi, mă simt lucid de-a 
deplinătatea facultăților mele 
simt stăpin pe mintea mea, 
ca acum. Şi pe urmă, deodată începe criza. 
Mă ia întii În loc de două 
bastoane, cite am acum în mină, nu văd 
decit unul, nu mai văd decit o jumătate 
de lume. Dar ce vine pe urmă e şi mai și, 
sai că treaz, ajung aproape ca un ani- 
mal. 

Şi lovit de această „criză“ a lucidității, 
el cunoaște o transformare a personalității 
sale, înfăţișindu-ni-se sub un cu totul alt 
chip — arogant, brutal, neînduplecat; iși 
stoarce de vlagă argaţii, tratindu-i deloc 
frăţeşte şi umanitar, ci absolut despotic; 
tună și fulgeră împotriva bolșevicilor, apă- 
rindu-şi cu dirzenie privilegiile lui de clasă, 
dreptul la exploatarea muncii altora. Tre- 
cerile acestea ale lui Puntila de la o stare 
la alta sint, după cum arâra criticul so- 
vietic amintit, creatoare de numeroase si- 
tuații comice și de efecte extraordinare prin 
umorul lor. Dar ceea ce a urmărit autorul 
prin aceste schimbări de unghi — în care 
ni-l înfățișează pe Puntila — este ca, 
prin figura lui, surprinsă în aceste două 
ipostaze, să ne apară clar esența socială a 
exploatatorului, să-l putem  ințelege mai 
profund și mai explicit. Și atunci înțelecem 
că, beat sau treaz, Puntila nu este altceva 
decit tot moșier. 

Este, bineînțeles, absolut limpede că 
piesa lui Brecht urmăreşte nu atit să emo- 
ționeze, cit să creeze intre saia și scenă 
o „distanţă“ utilă spectatorului, pentru ca 
acesta să poată analiza acțiunea, să poată 
judeca faptele și să tragă concluzii. Urmă- 
rind cu precădere să sublinieze acțiunea, 
faptele expuse, autorul a înteles să creeze 
in spectacol o ambianță care să stimuleze 
gindirea, nu afectul, și, în scopul tocmai 
de a împiedica alunecarea spre zona afec- 
telor, el curmă pentru cite o clipă desfășu- 
rarea de pe scenă, spre a face loc unor 
prezentări  rezumative, prealabile fiecărui 
tablou, şi cîtorva cîntece (songuri) desti- 
nate să explice — în altă modalitate si 
foarte pe scurt — cele ce se vor întimpla 
pe scenă. Spectatorul avizat astfel asupra 
desfășurării ce urmează, asupra fabulei, 
cum preferă să definească brechtienii con- 
ținutul de idei al piesei, rămîne mult mai 
disponibil pentru analizarea sensurilor și 
raporturilor de cauzalitate ale faptelor în- 


din somn şi, 
binelea. În 
mintale. Mă 


i. 

Unul din aceste procedee de distanțare, 
practicat de teatrul brechtian, spectacolul 
de la Giuleşti nu l-a folosit: songul (din 
cauze obiective, se pare, neavînd la disno- 
ziție, în timp util, partitura muzicală). Am 
apreciat insă, de-a lungul întregului spec- 
tacol dat de actorii teatrului C.F.R., grija 


pentru păstrarea unui climat de idei, de 
analiză a unui climat brechtian. E rodul 
strădaniei regizorului Giurchescu şi al inter- 
preţilor, care au izbutit, printr-o partici- 
pare totală — și permanent pasionată — 
nu numai să reprezinte personajele inter- 
pretate, dar și să ia atitudini față de ele, 
să le demonstreze scenic, așa fel încît să i 
se ofere spectatorului problematica cores- 
punzătoare. Aşa, de pildă  Mihăilescu- 
Brăila a înţeles limpede că nu interesează 
în interpretarea lui Puntila, crearea unui 
tip de bețivan oarecare — bonom, simpatic, 
distractiv — ci să imprime personajului o 
beţie a spiritului, o inecare a propriului 
său cuget — alături de încercarea de a-l 
îneca și pe al celor dependenţi de el — 
într-o frazeologie goala de conținut, în de- 
magogie şi despotism. Dispunind de o 
bogată ilități, Mihăilescu- 
Brăila s-a străduit, şi în cea mai mare 
măsură a izbutit, să realizeze și acea cerin- 
tă imperioasă aci, a nuanţării acestor stări 
de „beție“, corespunzător tilcului ce-l are 
fiecare moment, fiecare scenă. Ca să ne 
oprim la unul singur, din multe acolo 
unde demonstrația de pe scenă ni se pare 
că are cea mai clară expunere de intenții, 
este în scena din baie, cind Puntila trece 
de la beţia totală la ducidita'ea totală. Aci, 
în decursul cîtorva clipe, Mihăilescu-Brăua 
ne trece personajul ca prin fața unei lupe, 
și fiecare treaptă de trecere, ca și fiecare 
sens nou pe care-l capătă aceas'ă metamor- 
foză a personajului Puntila sînt edifica- 
toare și lămuritoare. Am urmărit cu mult 
interes reacția sălii la acest moment (în 
citeva rînduri cînd am vizionat spectacolul) 
şi ea a fost de fiecare dată aceeași: de la 
ris, la stupoare și apoi la tăcere, o tăcere 
meditativă, în care cu siguranță, fiecare 
spectator a căutat înțelesurile acestei pre- 
faceri. Ceea ce şi urmăresc, de altfel, scena 
respectivă şi piesa. 

Este meritul actorului de a fi creat tipul 
Puntila în spiritul cerut de text și este 
meritul regizorului de a fi știut să-i suge- 
reze coordonatele cu totul noi pe care le 
necesita acest rol. 

Matti s-a bucurat, în interpretarea lui 
Colea Răutu, de aportul unui actor la care 
apar evidente în acest spectacol două cali- 
tăți : inteligența și firescul, cu care acesta 
a demonstrat convingător demnitatea şi 
fermitatea proletarului. Dar lui Colea Răutu 
i se mai cere să finiseze unele momente 
asupra cărora n-a insistat îndeajuns si, în 
special, epilogul. În rest, doar cuvinte de 
laudă pentru el. Ca și pentru interpreta 
Evei. — Maria Georgescu-Pătrașcu, care à 
dovedit că ştie să muncească şi să depună 

Maria Georgescu-Pătraşcu 
(Eva) şi Colea Răutu 
(Matti) 
un efort rodnic pentru a deprinde stilul 
nou al unui teatru care cere, în primul 
rînd, luciditate şi raționament și, deopo- 
trivă, expresivitate şi plasticitate, natura- 


lete şi control in fiecare clipă. Modul cum 
interpreta a ştiut să-şi privească personajul, 
să-l ironizeze fără a cădea in caricatură facilă, 
dovedeşte că actrița are, pe lingă talent, şi 
ceea ce se numește inteligență scenică. Cu 
Laina, autorul n-a fost foarte darnic în re- 
plici, în schimb nespus de exigent în ce 


privește funcția ei artistică, dacă mă pot 
exprima astfel. A  inzestrat-o cu  înțelep- 
ciune şi farmec folcloric, iar aci, in spec- 


tacol, i s-a încredințat acel comperaj, acea 
dscuție cu sala inaintea fiecărui tablou: 


! Tn cronica sa la Domnul Puntila, Radu Po- 
pescu mărturisea a nu fi întîlnit textele a- 
cestui comperaj în trei ediţii ale piesei, cer- 
cetate de dinsul. [i recomandăm ediția: B. 
Brecht Versuche 2%, 23, 24, Herr Puntila und 
sein Knecht Matti, Aufbau Verlag, Berlin 1952, 
Puntila Lied, pag. 8. „ 


Tamara  Buciuceanu a adăuzat la toate 
aceste cerințe spontaneitatea sa atit de 
personală, care a întregit personajul şi i-a 
subliniat importanța în spectazol. 

Celelalte interprete feminine, cred că nu 
au ajuns să rezolve pe depiin problema 
creării acelor tipuri din popor, atit de im- 
portante in piesă. Şi aci, voi zăbovi o 
clipă asupra regiei și scenografiei — in 
afara aprecierilor pozitive pentru munca de- 
pusă de Lucian Giurchescu şi de scenogra- 
fa Sanda Mușatescu — şi-mi voi îngădui 
să semnalez (de altfel, nu sînt original în 
aceasta) rezolvarea nesatisfăcătoare a ta- 
bloului „povești finlandeze”, remarcînd cu 
acest prilej faptul că colectivul giuleștean 
nu a putut asigura toată distribuţia acestei 
piese. Îmi îngădui, deci, să constat că 
galeria de tipuri adusă de Brecht în Dom- 
nul Puntila n-a apărut la fel de bogată 
şi de diferențiată în spectacol. 

Tabloul „povești finlandeze“ suferă, în 
primul rînd, de pe urma faptului că inter- 
pretele nu izbutesc să portretizeze convin- 
gător şi artistic chipurile respective. În 
al doilea rind, tabloul acesta este subit 
transformat într-o piesă de sine stătătoare, 
in care patru interprete încearcă să trans- 
pună scenic nişte întimplări care se cer 
pur și simplu narate, adresate spectatorului 
ca niște fapte ce își au fiecare morala lor, 
şi nicidecum să asistăm la un efort al fie- 
cărei actrițe de a fi, pe rind, una unchiul 
Peka din America, cealaltă țăranul care-l 
trece pe boier peste lacul îngheţat etc. 

Piesa lui Brecht a prilejuit şi confirma- 
rea talentului unor actori care și-au dove- 
dit, cu acest prilej, reale virtuți interpreta- 
tive: T.  Dănceanu în Judecător, Titu 
Vedea în Atașat și Dody Caian in Contra- 
bandistă (excepție, în „poveștile finlan- 
deze“) ; Jeni Oancea în Fina a dovedit și 


ea calități actoricești şi mai ales o plăcută 
ă in pi 

Pe de altă parte, aș mai avea de spus 
că, dintre toate observaţiile critice ce se 
pot face pe marginea scenografiei — care, 
pornind d la formula commediei dell'arte 
a spectacolului, iniţiată de regizor, a înţeles 
să asigure un cadru funcțional şi sugestiv 

—, una singură, este, cred indiscutabil in- 
temeiată : şi anume, inconsecvența ce se 
vadește în respectarea indicaţiilor textului. 
Daca în unele tablouri am fost de față la 
o maximă plasticitate a decorului (tabloul 
plecării lui Puntila după alcool, noaptea) ; 
dacă pe alocuri am putut surprinde speci- 
ficul și poezia peisajului finlandez, domi- 
nat de mesteceni și lacuri, n-am putut în 
schimb recunoaște, din decor, conacul  mo- 
şierului Puntila, al acestui bogătaș care ține 
la faima lui ca atare. 

În concluzie, se poate afinma că succesul 
de la Giuleşti marchează un pas mai de- 
parte în însușirea operei lui Brecht de că- 
tre teatrul nostru. De aceea, mi s2 pare că 
părerile atît de competente și de prețioase 
pentru noi, exprimate de către dramaturoul 
teatrului „Berliner Ensemble“, Joachim 
Tenschert, după vizionarea spectacolului de 
la Giulești — şi care apar în acest număr 
al revistei —, sînt nu numai o recunoaș- 
tere a unei munci stăruitoare și inspirate. 
ci și un îndemn pum de speranțe spre noi 
succese remarcabile ale teatrului nostru. 


Mircea Alexandrescu 


2 Cit priveşte dublurile, pe care le-am ur- 
mărit nu mult după premieră — şi remarc aci 
meritul deosebit al teatrului de a fi lucrat cu 


două distribuții în paralel —, mă voi opri 
la celălalt interpret al lui Matti, Simion Ne- 
grilă. Actorul este, de asemenea, bine distri- 


buit în acest rol şi. cum se spune, are toate 
datele lui. A înţeles pe de altă parte proble- 
matica personajului şi poziţia lui în piesă, este 
deci un bun interpret. atîta doar că, la data 
cînd l-am văzut, trăda încă o emoție pe 
care va trebui să o înfringă neiîntirziat. În 
rest, sîntem convinşi că interpretul va ilustra 
cu succes acest dificil personaj. 


STILUL CLASIC ŞI SPIRITUL CONTEMPORAN 


Teatrul Tineretului: Britannicus de Jean Racine 


Descifrarea atentă a sensurilor operei lu, 
Jean Racine ne dă temeiul să recunoaștem 
în acest clasic francez, un critic al despo- 
tismului, într-o perioadă cind monarhia 
absolută franceză devenise, după cum 
spune Engels, un stat care, o vreme, a 

reuşit — excepție în istoria universală — 
să menţină în echilibru antagonismul din- 
tre nobili și burghezie. 

Tragedia pritannicus, condamnarea evi- 
dentă a puterii despotice; protestul expri- 
mat în Athalie împotriva persecuției pro- 


testanților, aspect religios al reacției poli- 
tice a feudalității împotriva burgheziei în 
ascensiunea sa revoluționară; Memoriul, 
în care zugrăvește sărăcia poporului, oribil 
oprimat, şi cere dreptate pentru el; faptul 
că însemnările lui asupra domniei lui Lu- 
dovic al XIV-lea au fost arse și că, în 
ultima parte a vieţii, minia monarhului 
l-a condamnat la izolare, toate acestea ni 
se par argumente precise, în favoarea con- 
cluziei că opera lui Racine exprimă trăsă- 
tura de opozant, care-l caracterizează pe 
acest poet al curții și, în același timp, re- 
prezentant al burgheziei, reazem și dina- 
mită a monarhiei franceze. 

Avem deci datoria să scuturăm de pe 
apera lui colbul vremii, să indepărtăm tot 
ce este artificial în tragediile lui, expresie 
şi concesie spiritului de curte, şi să facem 
să strălucească viu, alături de scînteile de 
perfecțiune ale compoziției dramatice și ale 


versului, miezul ideologic al  tragediilor 
sale, care găseşte ecou în actualitatea 
noastră, 

De aceea, inițiativa Teatrului Tineretu- 


lui de a reprezenta Britannic':s este demnă 
de laudă. 

Credem că e bine să subliniem buna 
orientare a Teatrului Tineretului cind a 
ales Britannicus. Eroii tragediei sint tineri, 

din actul II 


Scenă 


au remarcat ades comentatorii lui Racine 
(adevăr atit de exact, incit a putut să 
ducă la exagerarea lui Antoine de a mon- 
ta la „Odeon“ Britannicus cu Maria Ven- 
tura in travesti, în rolul lui Neron), şi, 
pentru colectivul de tineri al Teatrului Ti- 
neretului, punerea ei în scenă a insemnat 
un prilej de improspătare a mijloacelor lor 
de expresie artistică. 

Britannicus afirmă energic condamnarea 
tiraniei. Spectacolul  barbariilor trecutului 
dă astfel, prin contrast, prețul adevărat al 
lumii care se făurește astăzi la noi. Con- 
temporanii lui Racine au văzut în tabloul 
atrocităților domniei lui Neron — basso- 
relief săpat ca-n marmură neagră de versu- 
rile racineene — o aluzie la abuzurile lui 
Ludovic al XIV-lea. Deși pentru Puşkin, 
toomai îndrăzneala unei asemenea aluzii 
părea o dovadă că Racine, curteanul, nici 
nu s-a gindit la ea, credem că elementele 
de protest din întreaga lui operă ne în- 
dreptățesc să considerăm Britannicus o 


imagine critică, esenţială, a tiraniei înse- 
tată de putere şi de crimă. 
La ridicarea cortinei, ne aflăm într-un 


colț al palatului lui Neron. Decorul (sce- 
nograf Ion Mitrici) vădește praocuparea de 
a îmbina sugestiv amănuntul istoric, pro- 
priu palatului neronian — fresca rzconsti- 


mitä fidel în siluete albe pe fond negru — 

caracterul simbolic de g 
Sera grea de purpură imperială, lu- 
minată de jocul flăcărilor unor torţe, ca 
şi fondul negru care domină și dă relief 
porții grele ferecată în aur şi celor două 
coloane ionice care susțin un arc de pla- 
fon. Poate că este 
oarecum prea directă, în orice caz, decorul 
sprijină limpede ideea pe care spectacolul 
a vrut s-o reliefeze. 

Dar, după cum subliniază Herzen, ceea 
ce trebuie să predomine într-un spectacol 
racineean sint actorii, eroii tragediei. Puţini 
ła număr, ei sînt ca „niște statui pe piedes- 
tal”, toate privirile sint aţintite asupra lor. 

În spectacolul Teatrului Tineretului, di- 
recţia de scenă (C. Sincu) a urmărit, pe 
bună dreptate, reli sensului critic al 
tragediei şi a subordonat acesteia definirea 
şi desfășurarea caracterelor. Trebuie să 
mărturisim însă că, față de exigenţele tex- 
tului racineean, spectacolul este numai par- 
ţia] izbutit, întrucit regia și interpreţii n-au 
transmis unitar și cu toată pregnanța me- 
sajul despre care vorbeam. 

Astfel, în analiza rolurilor, ne oprim, în 
primul rind, la Agrippina, pentru raţiuni 
pe care ni le indică textul. Monstru imbă- 
trinit în crime și încă avid de putere, ea 
stă în calea fiului ei Neron, și silește ast- 
fel „tirania în embrion” să acționeze. 

Interpreta rolului, Eugenia Zaharia, a 
fost preocupată firesc "și necesar de pro- 
blema comunicării sensului logic al versu- 
lui. Această preocupare, care ar fi trebuit 
să constituie numai un aspect al muncii 
sale pentru crearea rolului, a devenit însă 
o realitate unică a personajului, repetată 
monoton, printr-o psalmodiere tărăgănată, 
subliniată forțat. Interpreta n-a reușit 
să găsească organic și să exprime „schim- 
barea ritmurilor în functie de evenimen- 
tele pe care le descrie, de ideile, de sen- 
timentele pe care le trăiește personajul” 
(Stanislavski). 


în numele posterităţii. Versurile prin care 
un tiran î cruzimea altui tiran 
au apărut ca o ‘concluzie a lui Racine, 
destul de ciudată în gura Agrippinei. Cit 
adevăr tragic ar fi dezvăluit ele, dacă ar 
fi fost trecute prin filtrul gindirii si sim- 
țămintelor  Agrippinei, autoarea unui lung 
şir de crime, care — în străfulgerarea unei 
presimțiri — are revelația groaznică a cul- 
milor ameţitoare pe care le va atinge prin 
cruzime, propriul ei fiu. 

În fața Agrippinei, cu mîna întinsă spre 
a o îndenărta de tron, stă Neron. Ca să 
nu întunece ideea tragediei, regia și pic- 
torul de costume (Ion Mitrici) au evitat, 

în caracterizarea plastică a lui Neron, orice 
amănunt excentric din cele reținute de isto- 
ricii lui, Tacit și Suetoniu (monoclul de 
smarald, costumul militar, stilizat în ma- 
niecă eteminată), şi ni-l înfăţişează în co- 
stumul clasic roman, cu toga şi cununa de 
lauri pe cap. 

Împreună cu regia, interpretul lui Neron, 

Ciprian, căutind să dea realitate sce- 
“nică personajului pe coordonatele textului, 
a reușit să dezvăluie, destul de convingă- 
tor, faţetele unui caracter slab, nemernic, 
dorința arzătoare de a scutura jugul Agrip- 
pinei, împletită cu teamă și lașă perfidie. 
Pe de altă parte, actorul a stabilit ne- 
cesarele relații dramatice cu Britannicus şi 
cu lunia, care inspiră lui Neron o drago- 
ste sinceră, dar dominată de voluptate, 
cruzime şi luxură. Scena întilnirii cu A- 
grippina, însă, și apariția lui după asasi- 
nat nu au exprimat starea de spirit exac- 
tă a personajului, așa că portretul moral 
al lui Neron a rămas nedesăvirșit. 

Guvernatorul lui Neron, Burrns, a căpătat, 
în interpretarea actorului Marcel Gingule- 
scu, o superioritate morală, care fără să 
nege li personajului — naivitatea lui 
utopică — a subliniat fericit ideea repu- 
dierii tiraniei. Cele trei momente care de- 
finesc linia rolului, caracterizarea pri 
ani de domnie virtuoasă a lui Neron, stră- 
dania pasionată de a-l abate pe împărat 
de pe drumul crimei, cutremurarea în fața 
asasinatului comis, au fost reliefate cu 
toată demnitatea și sinceritatea, cu toată 
arta unui actor deprins cu cizelarea ver- 
sului prin rostire, găsind acele ritmuri di- 
verse și sugestive care exprimă drama- 
tic pasiunea (in cazul de față, pasiunea a- 
devărului și virtuţii). 

Nu puţini sînt acei care au descoperit 
în opera lui Racine flacăra arzătoare, 
temperatura înaltă a unui creator romantic. 
Racine folosește adesea procedee romantice 
ca să sublinieze caracterele  (alternarea 
scenelor care dezvăluie fața mincinoasă 
sau cea adevărată a  libertului Narcis). 
Dar de la această recunoaștere, pină la 
conceperea rolului lui Narcis, cu toate a- 
spectele grandilocvente și artificiale ale 


` unui teatru romantic desuet, este o cale 


care nu mai trebuie să fie străbătută astăzi 
la noi. Libertul Narcis, personaj cinic, 
„seducător“ prin justificările raționale pe 
care le găseşte crimei, n-are nimic comun 
cu un simplu conspirator de melodramă, 
cu zîmbet lic, gesturi largi de incan- 
tație și tremur de fals patetism în glas. 
Talentul și arta maestrului Al. Critico îi 
dădeau dreptul să respingă o asemenea re- 
zolvare a rolului, în favoarea uneia mai a- 
dincite, mai complexe. S 


Inocenţa celor doi indrăgostiți s-a expri- 
mat  mișcător in interpretarea luniei-Lia 
Şahighian (siguranţă în rostirea muzicală 


al versului, prin egalizarea ideilor princi- 
pale cu cele secundare, imprimind rolului 
o constantă monotonie, pe deasupra eveni- 
pi tragediei). 

În sfirșit, în rolul Albinei, Doina Tu- 
tescu — care semnează și asistența de re- 
gie a spectacolului — a subliniat cu ener- 
gică înflăcărare un aspect exterior acțiunii, 
dar de mare importanță pentru înțelegerea 
acestui tablou critic al despotismului: po- 


porul Romei, zguduit de uciderea lui Bri- 
tannicus, ia sub ocrotirea lui pe Iunia, şi 
mii de miini il lapidează pe Narcis, con- 
știința criminală a lui Neron şi, in același 
timp, din porunca împăratului, făptaş al 
omorului. În rostirea versului, apare însă, 
la Doina Tuţescu, o discutabilă, excesivă 
armonie de cantilenă, care reţine, prin ea 
insăşi, atenţia spectatorului, in dauna re- 
ceptării ideilor. 


Toate aceste aspecte ale jocului actori- 
cesc, implicit şi ale muncii 
— inegalitate interpretativă şi 
stilistică —, atrag atenția asupra necesității 
de a găsi în tratarea scenică a clasicilor, 
în speță a lui Racine, o formulă unitară, 
în spiritul textului şi al metodei realist- 
socialiste de realizare artistică, adică în, 
spiritul contemporaneității noastre. 


Olga Mănescu 


UN SPECTACOL CONSTRUCTIV ȘI OPTIMIST 


Teatrul de Estradă al Regiunii Bucureşti: Ș-am încălecat pe-o șa, 
revistă-feerie de Nicuşor Constantinescu şi George Voinescu 


Spre sfirşit de stagiune, Teatrul de E- 
stradă al Regiunii Bucureşti găzduit 
vremelnic in sala teatrului C.C.S. — ne-a 
oferit plăcuta sumpriză de a ne prezenta 
premiera unui spectacol revuistic vrednic de 
prețuire, plin de fantezie şi ingeniozitate, 
în care melodia de largă vehiculație, evo- 
luţiile coregrafice de bun gust și de proas- 
pătă inspirație fac casă bună cu acuratețea 
decorurilor şi a costumelor, 

Revista-feerie Ș-am incâlecat pe-o şa de 
Nicuşor Constantinescu şi George Voinescu 
posedă — fără doar și poate — însușirile 
de seamă ale unui binemeritat succes, un 
spectacol care, marcînd un salt calitativ, 
în comparație cu producţiile anterioare ale 
aceluiași teatru, va fi — după părerea 
noastră — primit cu satisfacție de publi- 
cul din regiune, căruia i se adresează. 

După cum sugerează însuși titlul ei, re- 
vista-feerie Ș-am incălecat pe-o şa este in- 
spirată din lumea plină de farmec a wA 
mului popular. Aducind în scenă 
care ne-au îincintat copilăria (Ileana Co. 
sinzeana, Voinicul din poveste, Păsărilă, 
Ochilă, Baba Cloanța ș.a.), autorii le pun 
în contact cu viața plină de un nou con- 
ținut, cife pulsează astăzi în jara noastră, 
demonstrind, cu mijloace caracteristice re- 
vistei, că eroii din tate, cu puterile 
lor mitologice, sînt azi depășiți de cuce- 
ririle concrete ale ştiinţei  sctuale, de in- 
făptuirile oamenilor muncii, care îşi fâu- 

resc fericirea şi 
culturală. 
Călătoria pe care o întreprind pe pămint 
Ileana Cosinzeana şi Voinicul din poveste, 
avind drept ghid un neastimpărat spiriduș, 
este un pretext folosit de autori, nu numai 
pentru a A na cu nereținut patos şi 
cald lirism, realizările regimului nostru de- 
mocrat-popular în opera de construire a 
socialismului (ca in sugestivul tablou „15 
ani de viață nouă), şi a sublinia (ca in 
tabloul „Centenarul Unirii”) că adevărata 
unire s-a înfăptuit în zilele noastre prin 
alianța de nezdruncinat dintre muncitorime 
şi țărănimea muncitoare, ci și pentru a 
lovi cu ajutorul şarjei satirice în „„uscătu- 
rile din pădure”, în racile ca: necinstea, 
şperțul, imoralitatea, superstiția, birocrația 
etc. (tablourile : „Căpcăunii”, „Balaurul cu 
şapte capete”, „lelele” ş.a.). Textul se 
impune prin remarcabile calităţi poetico-li- 
terare în abordarea și dezvoltarea temelor, 
cele mai multe cu un pronunțat și eficient 
caracter agitatoric. Totuși, el păcătuiește 
prin insuficiența elementului de y 
care, fiind vorba de o revistă, 
cerut mai bogat și mai substanțial. 
Este de asemenea un merit al autorilor 
modul în care ei au izbutit să-și pună 
ìn valoare textul. Nicuşor Constantinescu, 
regizor cu experiență în domeniul teatrului 
de estradă, a imprimat spectacolului un 
ritm antrenant, vervă și culoare, iar Geor- 


bunăstarea materială și 


s-ar fi 


regizorului , 
diversitate 


ge Voinescu — de astă dată în calitate de 
scenograf — inscrie un nou succes prin 
bogăția paletei folosite în crearea decoruri- 
lor, prin forța lor sugestivă, ele completind 
in mod pregnant jocul actorilor sau fru- 
moasele evoluții ale corpului de balet și 
ale soliștilor dansatori. 

Tablourile „Palatul focului”, în care este 
evocată munca plină de abnegaţie a otela- 
rilor hunedoreni, ca și „În țara albinelor”, 
o ingenioasă fabulă coregrafică, a cărei 
morală preamăreşte virtuțile muncii crea- 
toare, constituie — după părerea noastră 
— un model de rodnică colaborare între 
scenograf și maestrul de balet, Oleg Da- 
novschi și colaboratoarea sa, Adriana Du- 
mitrescu. 

Un alt factor al reușitei spectacolului îl 
constituie, fără îndoială, lucrările muzicale: 
melodioase, antrenante şi — ceea ce e 
desigur important — ușor de reținut. Fap- 
tul că Teatrul de Estradă al Regiunii Bucu- 
rești a apelat la un mănunchi de valoroși 
compozitori: H. Mălineanu, N. Kirculescu 
şi Emanoil Ionescu, este cu atit mai lău- 
dabil, cu cît acești compozitori — atit de 
îndrăgiți de amatorii de muzică ușoară — 
s-au prezentat în acest spectacol la înălțimea 
bunei lor reputaţii, oferindu-ne citeva inspi- 
rate cintece, dintre care cităm . „15 ani de 
viață nouă“, „Floarea-soarelui“, „Cele mai 
frumoase fete”, „Cind pleci la dium cu dra- 

Tablou coregrafic din actul II 


Am lăsat dinadins la urmă pe interpreți, 
fiindcă aceștia merită o menţiune specială, 
dovedind in general, cu toții, reale aptitu- 
dini scenice, pe care regizorul Nicușor 
Constantinescu a ştiut să le pună pe de- 
plin în valoare. Exceptind pe Nicu Stoene- 
scu, Petre Gusti și Alexandru Bojenescu 
— cunoscuți mai mult ca interpreți de mu- 
zică ușoară —, restul ansamblului Teatru- 
lui Regiunii București nu cuprinde ceea 
ce obișnuit se numește „capete de afiș”. 
S-au afirmat, in schimb, elemente necon- 
sacrate încă, dar dotate cu remarcabile ca- 
lități pretinse de acest gen de teatru. Ast- 
fel, din ansamblu se detașează, mai cu 
seamă, pentru a rămine în cimpul atenției 
și prețuirii noastre: Lucica Zorini, Ioana 
Popa, Veronica  Strugaru, Marica  lordă- 
chescu, Mioara Babeș, Stela  Riureanu, 
Andrei Armancu, C. Pană, Nicolae Popa, 
Cornel și Ștefan Egetto şi P. Asan. Deși 
prezența şi evoluția lor scenică nu sint 
ferite pe alocuri de urmele diletantismului, 
munca pasionată a întregului colectiv în 
dorința unei bune realizări artistice s-a 
arătat vrednică de laudă și indreptătește 
bune nădejdi pentru viitor. 

În concluzie, revista-feerie Ș-am incăle- 
cat pe-o şa este un spectacol care face 
cinste Teatrului de Estradă al Regiunii 
București și care — sperăm — se va 
bucura de adeziunea largă a pubucului 
domic de un divertisment constructiv și 
optimist. 


S. Massler 


IADUGOU UB OODUEU 


Scenă din „Umor pe sfori“ -— 
Teatrul „„Țăndărică“ 


DRUMUL TEATRULUI NOSTRU 
DE PĂPUŞI 


Dacă vreodată, un sculptor, îndrăgostit de 
arta noastră păpuşărească, s-ar gindi să-i 
înalțe o statuie, ar trebui să scrie la temelia 
ei: 23 August 1944. 

De la regimul burghezo-moșieresc, ca în 
atitea alte domenii, la 23 August 1944, am 
preluat și în ce privește teatrul de păpuși 
o moștenire săracă, jalnică, a cărei trăsă- 
tură esențială era mentalitatea că păpușarul 
nu e un artist sau că, cel mult, el practică 
o artă minoră, a bilciurilor şi iarmaroacelor. 

Eforturile celor cîțiva intelectuali progre- 
siști (ca Valerian Şessu, Teodor Bastasi, G. 
Lâwendal, Lucia Calomeri ş.a.), care au in- 
cercat, între ani 1928— 1944, să câștige pen- 
tru teatrul nostru de păpuși prestigiul unui 
teatru cult, au rămas numai la stadiul 
unor încercări fără ecou, deoarece statul 
burghezo-moşieresc nu a sprijinit aceste În- 
cercări, nici material, nici moral. 

Scenă din „Aventurile lut Ci- 
pollino“ de Rodari Kiss — 
Teatrul Maghiar de Stat din 


Tg. Mureş 


Abia după 23 August, în condițiile priel- 
nice create de regimul democrat-popular 
dezvoltării armonioase a tuturor ramurilor 
artei şi culturii, teatrul păpușarului a găsit, 
pentru prima oară în țara noastră, apreciere 
și sprijin de stat, înflorind ca niciodată în 
trecut. Partidul şi guvernul au acordat în- 
credere artei noastre păpușăreşti, rolului său 
educativ, au văzut în păpușar un artist că- 
ruia trebuie să i se creeze condiții de dez- 
voltare a aptitudinilor, un artist care poate 
să-şi ciștige un loc de cinste printre cei- 
lalți. 

O primă dovadă a acestei increderi în 
păpușar şi în arta sa este înființarea în 
1949 a primului teatru de păpuşi — teatru 
de stat: Teatrul „„Țăndărică” din capitala 
țării, 

De atunci şi pină astăzi, alături de Tea- 
trul „„Ţăndărică ” s-au mai adăugat, în toate 
regiunile ţării, noi şi noi unităţi teatrale 
păpușărești. Se ştie că, în prezent, func- 
ționează în 20 dintre marile orașe ale țării, 
tot atitea colective de păpușari, unele dintre 


ele organizate in cite două secţii, prezentind 
spectacole atit în limba romină cit şi în 
limbile minorităţilor naţionale. Se ştie că 
majoritatea acestor colective iși desfășoară 
activitatea in sedii nu numai coresounză- 
toare, dar chiar elegante, că sint de dome- 
niul amintirilor schemele insuficiente, cu 
numai 6 sau 10 oameni, nevoiţi să ducă pe 
umeri intreaga activitate arustică şi organi- 
zatorică a teatrului, că salariile artiștilor 
păpușari au cunoscut o creştere simțitoare. 
Se ştie, în sfîrşit, că multe dintre teatrele 
noastre de păpuși își sărbătoresc în prezent 
cel de al zecelea an de existenţă. 

Care e bilanțul acestor 10 ani, sau, mai 
precis, cum au răspuns teatrele noastre de 
Păpuşi încrederii şi sprijinului acordat de 

tre conducerea de partid și de stat? Răs- 
zei la această intrebare nu poate fi dat 
decit în raport cu rolul încredințat lor chiar 
de la intunțarea teatrelor de păpuși: acela 
de a deveni adevărate școli ae educare, în- 
deosebi a tinerei generaţii, în spiritul ideilor 
înaintate. Absența, în acei ani, a unei dra- 
maturgii originale, purtătoare a unor ase- 
menea idei, a făcut ca, la începutul activi- 
tăţii lor, teatrele noastre de păpuși să in- 
scrie în repertoriu indeosebi traduceri din li- 
teratura sovietică (Ivan şi lupul năzdrăvan, 
Nichita, viteazul rus, Artiştii pădurii, Fluie- 
raşul şi Câniţa etc.). S-au adăugat apoi 
dramatizările, îndeosebi, după basmele cele 
mai iubite de către copii (Capra cu trei iezi, 
Punguța cu doi bani, Povestea porcului etc.), 
pentru ca, în ultimii ani, datorită atragerii 
unor soriitori consacrați și a unor debutanţi 
în domeniul literaturii păpușărești, să se 
reușească includerea cu precădere în reper- 
toriul teatrelor de păpuși a dramaturgiei ori- 
ginale, care promovează probleme ale educa- 
ției noi a micului nostru spectator (Inima 
mamei de Al. Mitru, Fraţii Liu de Al. Po- 
povici, Praştia năzdrăvană de Gica luteș, Micii 
muşchetari de Lizica Mușatescu, Albinița 
aurie de A. Căprariu și M. Suciu etc.). E 
drept, aceste piese mai au incă — de la 
caz la caz — destule neajunsuri artistice, 
pe planul specificității genului. (Neajunsurile 
acestea se datorează, în bună măsură, lipsei 
de familiarizare a scriitorilor cu cerințele 
particulare ale teatrului păpușăresc.) Dar 
nu e mai Puțin adevărat că lucrările pome- 
nite constituie muguri viabili ai unei dra- 
maturgii care se dezvoltă tot mai bogat și 
mai promițător și că ele au oferit teatrelor 
posibilitatea montării unor spectacole nu nu- 
mai educativ folositoare, dar şi interesante 
ca experiențe scenice. 

Paralel cu dezvoltarea repertoriului tea- 
trelor, s-a dezvoltat și măiestria artistică a 
păpușarilor, regizori și minuitori, pictori sce- 
nografi şi constructori de păpuşi. 


* 

Trecerea artiştilor păpușari de la amato- 
rism la o activitate profesională calificată, 
bazată pe metoda realismului socialist, nu 
s-a făcut dintr-o dată, ci învingindu-se trep- 
tat ezitările inerente oricărui început, rezer- 
va spectatorilor neavizați faţă de acest gen 
de artă. De cea mai mare insemnătate a fost, 
in această privinţă, grija iS crt de 
Da A pentru continua ridicare 


cursuri de specializare. Preocuparea 
lor de stat pentru creșterea nivelului artistic 
al colectivelor de păpușari a fost dintru 
început bucuros îmbrățișată de aceste co- 
lective. În sînul acestora au crescut — fă- 
cindu-le cinste —  neobosiți animatori, di- 
rectori şi regizori de frunte, a căror trăsă- 
tură comună este n creator (Mar- 
gareta Niculescu, Florica Teodoru, Horia 
Davidescu, Antal Pal, Foca Manole, Kovacs 
Ildiko, Claudiu Cristescu ș.a.), precum și 
artiști valoroși, preocupați de permanenta 
înnoire și perfecţionare a artei păpușăreşti 
(Lenkisch Ştefan, Ioana Constantinescu, Do- 
rina Tănăsescu, Ella Conovici, Ștefan Ha- 
blinski, Fuchs Paul, Prisăcaru Valentin, 
Rusan Alexandru, Gregorian Eustațiu, Do- 
brescu Tache și mulți alții). Toți aceştia au 
contribuit cu talentul și devotamentul lor la 
multe din succesele teatrului nostru de på- 
puşi, în ce priveşte ridicarea pe o treaptă 
superioară a artei spectacolului, în ce pri- 
veşte găsirea unor noi drumuri în creație. 
Aş aminti, în această privinţă, îndeo- 
sebi două importante evenimente în viața 
teatrelor de păpuși. Mai intii, cea dintii 
competiție republicană a teatrelor noastre 
de păpuşi: „Săptămîna teatrului de păpuși 
din regiuni”, organizată în octombrie 1956. 
Lupta pentru calitate, sub semnul căreia s-a 
desfășurat întreaga pregătire a acestui eve- 
nimenf, a mobilizat toate posibilitățile crea- 
toare ale mișcării păpușărești, acumulate 
pină atunci. Nivelul spectacolelor prezen- 
tate atit în perioada premergătoare, cit și la 
București, în faza finală, a arătat în mod 
convingător că majoritatea covirșitoare a tea- 
trelor de păpuși depășise stad'ul diletantis- 
mului. Constatarea aceasta ne-a îndreptățit 
să ne încumetăm a ne confrunta forțele 
noastre artistice cu cele ale formațiilor tea- 
trale păpușărești din alte țări. Această con- 
fruntare s-a t, după cum se ştie, 
la Festivalul Internațional al Teatrelor de 
Păpuși și Marionete (desfășurat între 15 
mai şi 1 iunie 1958 la București). A fost 
cea dintii intilnire și competiție internaţio- 
nală de mare amploare a păpușarilor: un 
eveniment de seamă, nu numai pentru pă- 
pușarii noștri, care au putut cunoaște, cu 


Scenăd din 
Creangă — Teatrul de Stat din Galaţi 


acest prilej, o mare diversitate de stiluri şi 
metode în ce privește arta spectacolului cu 
păpuși şi care au putut să se întreacă cu 
unele din cele mai vestite formaţii de păpu- 
şari ale lumii ; el a fost însă considerat tot 
atit de important — şi pentru considerente 
similare — şi de către oaspeții nostri. 

Animate de dorința fierbinte ca arta noas- 
tră păpuşărească să fie cit mai bine repre- 
zentată în fața oaspeţilor străini, teatrele 
noastre s-au întrecut mai întii între ele, 
străduindu-se, fiecare după puterile sale, să 
pregătească spectacole inedite și cît mai 
interesante. Această binevenită întrecere a 
stimulat, pe de o parte, ambiția creatoare a 
unor teatre, rămase oarecum în urmă, de a 
se ridica la un nivel artistic superior (Pi- 
teşti, Bacău, Brăila, Sibiu etc.), iar pe de 
alta, a mărit exigența teatrelor fruntașe, 
care s-au prezentat la Festival cu spectacole 
unanim recunoscute ca remarcabile. 

Nu poate rămîne fără semnificație faptul 
că trei dintre premiile Festivalului au fost 
acordate de către juriul internațional unor 
teatre de păpuși din țara noastră — dintre 
care marele premiu şi medalia de aur a 
Festivalului au revenit Teatrului „„Țăndă- 
rică ”. Distincţiile acestea au statornicit și 
legitimat prestigiul, stima și prețuirea pe 
care arta noastră păpușărească a izbutit să 
şi le ciîstige pe arena internațională. Spec- 
tacolele prezentate la Festival de către Tea- 
trul „Țăndărică” — Povestea porcului, Mina 

„Punguja cu doi bani” de N. Vasilescu, după lon 


cu cinci degete, Umor pe sfori și Povestea 
unei păpuşi de lemn; spectacolul Domnul 
Goe al Teatrului de păpuşi din Craiova 
spectacolul Teatrului de păpuși din Timi- 
şoara — Hai påpuşi, păpuși lumeşti ; cel al 
Teatrului din Constanța — Poveste fără 
cuvinte ; al Teatrului din Oradea — Haţafan 
sau Haţafana; cel de la Cluj = Fram, 
ursul polar, toate acestea au arătat varieta- 
tea stilistică sub care se înfățișează arta 
spectacolului cu păpuși la noi în țară, mul- 
tiplele și originalele soluții creatoare folosite 
de colectivele noastre de păpușari. Mai cu 
seamă însă, ele au arătat că, la baza tuturor 
acestor atit de diverse experiențe și soluții, 
stau o concepție și o metodă artistică unice, 
in stare să-i adune pe artiștii noștri în una 
și aceeași matcă : aceea a realismului socia- 
list. 

Aceasta a fost, de altfel, și poziţia susți- 
nută de delegații noştri la congresul 
U.N.I.M.A., congres ale cărui lucrări s-au 
desfășurat în zilele Festivalului. Alături de 
vorbitori ca S. Obrazțov, Jan Malik şi alții 
reprezentanții noștri la congres au adus o 
prețioasă contribuție la elucidarea unor spi- 
noase probleme specifice genului și, indeo- 
sebi, la apărarea pozițiilor juste, realiste, în 
această artă. 

La consfătuirea pe care direcțiile teatre- 
lor de păpuşi a avut-o, după Festival, din 
inițiativa Direcției Teatrelor, s-a susținut 
indeosebi ideea posibilității (pe care o dove- 


diseră unii păpușari străini) de a realiza 
spectacole la un inalt nivel artistic cu mi- 
nimum de colaboratori sau cu simple reci- 
taluri. În legătură cu modul economicos al 
realizării unor asemenea spectacole şi al 
posibilității deplasării lor lesnicioase în orice 
colț de ţară, s-a accentuat și problema reper- 
toriului pe care il pot promova cu mult 
folos. Este vorba de posibilitatea, pe care 
această formulă o dă păpușarilor, de a 
crea spectacole cu adevărat populare, spec- 
tacole care, valorilicind cele mai înaintate 
tradiții ale vechii noastre arte populare pă- 
pușărești, să fie în acelaşi timp mijloace 
de propagare a politicii partidului nostru, 
indeosebi la sate. 

După Festival a devenit clar că ridicarea 
nivelului general al dramaturgiei păpuşă- 
rești, inclusiv în ce privește ţinuta artistică, 
va trebui să constituie pentru teatrele de 
păpuși problema-cheie, indeosebi în vede- 
rea intimpinării cum se cuvine a celei de-a 
15 aniversări a eliberării patriei noastre și 
a sărbătoririi deceniului multora dintre tea- 
trele noastre de păpuși. 

Pentru îndeplinirea acestei îndatoriri, ser- 
viciul de repertorii de pe lingă Direcţia 
Teatrelor a folosit o diversitate de metode, 
de la inițierea unor consfătuiri sau a unor 


convorbiri individuale cu scriitorii, pînă la. 


stimularea apariţiei unor materiale de spe- 
cialitate în presă, privind dramaturgia pă- 
pușărească, şi pînă la concursul pentru cele 
mai bune piese pentru păpuși, instituit în 
întimpinarea zilei de 23 August. Dintre a- 
cestea, desigur, cea mai însemnată acțiune 
e aceasta din urmă, datorită căreia a te- 
zultat o frumoasă recoltă de piese cu con- 
ținut educativ, de actualitate. Dar în afara 
pieselor rezultate de pe urma unor acţiuni 
organizate de către serviciul de repertorii 
şi a muncii sale cu scriitorii, în vederea 
lărgirii bazei tematice și artistice a reper- 
toriului teatrelor de păpuși, s-au mai ob- 
ținut unele piese valoroase, datorită legă- 
turilor trainice, stabilite de către unele tea- 
tre cu diferiţi scriitori. Este locul să amin- 
tim, în primul rînd, despre neobosita acti- 
vitate de atragere a scriitorilor, depusă de-a 
lungul anilor de către Teatrul „Țăndărică”, 
activitate ce s-a accentuat an de an, cu 
rezultate tot mai frumoase. Apoi, despre 
munca, cu autorii locali, a teatrelor de pă- 
puși din Cluj, Oradea, Timișoara, Craiova, 
Sibiu, Petroșani, Brăila etc. Relaţiile a- 
cestor teatre cu autorii și, în general, a- 
tenția tuturor teatrelor de păpuși se con- 
centrează în prezent asupra profilării din 
punct de vedere tematic și artistic a unui 
repertoriu care să corespundă exigenţelor 
sporite cu care ne vom prezenta la cel de 


a], APăfieckestival Internaţional, ce se va 


desfăşura în țara noastră in anul 1960. 
Păpuşarii noștri sînt hotăriţi să facă totul 
pentru a răspunde acestei noi confruntări 
artistice, prin noi şi însemnate succese în 
dificilul examen internaţional pe care vor 
avea să-l treacă. Cu emoție, dar fără tea- 
e piegas iodirle Ae- gapmi pA 

la acest examen. Confruntările in- 
iaioe de pînă acum, primul Festival 
Internațional şi turneele în străinătate ale 
Teatrului „„Țăndărică” (in Cehoslovacia, 
Polonia, U.R.S.S., Albania, Egipt, R.D. 
Germană) şi al teatrului din Craiova (în 
R.P. Bulgaria), au arătat limpede că arta 
noastră păpușărească știe să facă față cu 
cinste unor asemenea împrejurări. Aceasta 
însă nu e de natură să prilejuiască nimă- 
nui un sentiment de automulțumire. Pà- 
pușarii noștri sint conștienți că, faţă de 
prețuirea ce li s-a acordat (să amintim nu- 
mai titlurile de laureați ai premiului de 
stat, diplomele și medaliile cu care au fost 
distinși unii dintre ei), mai au de onorat 
multe îndatoriri de prestigiu. 

Teatrele de păpuşi din țara noastră au 
drept principală sarcină să realizeze 
mult doritul, autenticul spectacol popular 
în conţinut şi formă, care să zugrăvească 
şi să dezbată, la un înalt nivel artistic, lu- 
minoasele noastre realități de viaţă şi 
muncă, temele cele mai actuale ale aspira- 
țiilor şi eforturilor constructive ale po- 
porului nostru. Valorificarea tradiţiilor progre- 
siste ale teatrului popular cu păpuși, apoi 
combativitatea, operativitatea, mobilitatea şi 
adaptabilitatea în fața diferitelor categorii de 
public pot și trebuie să devină, fără indo- 
ială, atribute ale tuturor teatrelor noastre de 
păpuși, puse nemijlocit în slujba cauzei con- 
struirii socialismului și a păcii. 

Pe scenele lor vor trebui să capete viaţă 
— specific genului și publicului de copii 
şi tineret — aceiași eroi şi conflicte care 
fac obiectul literaturii noastre dramatice în 
întregul ei. 


+++ 


De la înființare şi pînă la sfirşitul anu- 
lui 1958, teatrele de păpuși au prezentat 
31.520 de spectacole, cu aproape 6.500.000 
de spectatori. Sint cifre cu care e firesc 
să ne mîndrim. Există, așadar, toate mo- 
tivele să credem că, după cum arta păpu- 
şărească a reușit să-și autodepășească di- 
buirile începutului şi să străbată în acești 
ani un drum ascendent, marcat de atitea 
izbinzi frumoase, va izbuti să facă față 
cu cinste și noilor sarcini ale maturizării 
sale. Acesta va fi omagiul firesc, adus de 
artiștii noştri păpușari  glorioasei aniver- 
sări a 15 ani de la eliberarea patriei. 


Emilia Căldăraru 


iejajirjut LA tOQHOGN 


BRIGADA ARTISTICĂ DE AGITA- 
TIE, OGLINDĂ A CONȘTIINȚEI 
SOCIALE 


Considerate elemente ale noului" în 
mişcarea artistică de amatori, brigăzile ar- 
tistice de agitație au apărut într-adevăr in 
condiţiile luptei pentru construirea socialis- 
mului la noi în țară, dar rădăcinile lor 
sînt înfipte adinc în trecutul de luptă al 
clasei muncitoare. ca și în tradiția artei 
noastre populare. Cei care își cîntă astăzi 
fruntașii, ori îşi critică tovarășii neridicați 
încă la conștiința socialistă, au în ascen- 
dența lor directă pe făuritorii anonimi de 
balade şi doine, pe cei care, în trecut, la 
şezătorile din sate, își spuneau în vers 
aleanul și făceau haz de năravurile stăpi- 
nirilor, şi tot printre „părinți“ trebuie con- 
siderați şi comuniștii, care în condiţiile 
ilegalităţii, ale lagărelor și închisorilor, or- 

programe artistice denumite, pe a- 
tunci, „Oglinzile strimbe“, programe în 
care faptul cotidian, mentalitatea unora 
dintre tovarăși, un gest semnificativ sau 
o atitudine demnă a fi dată de exemplu 
erau transpuse în cintec, în cuplete, în 
scenete, și interpretate în fața colectivului, 
pentru ca să-l educe, pentru ca să-l în- 
tărească. 

Transformarea omului, ridicarea lui la 
un nivel înalt de conștiință iată cel 
dintii ţel al brigăzilor artistice de agitaţie. 

Nu este posibil, colindind țara-n lung 
şi-n lat, intrind în fabrici și în școli, vi- 
zitind gospodării agricole colective și S.M.T.- 
uri, asistind la interpretate de 
brigăzile lor de agitație, să nu ai în față 
o imagine limpede, sugestivă, a felului de a 
gindi şi de a munci al oamenilor de acolo. 
Nu este posibil, după ce ai asistat la un 
asemenea program, să nu înţelegi unde 
predomină „noul“ și unde își mai aşterne 
mantia cenușie „vechiul“. E cu neputinţă să 
nu înţelegi rolul însemnat pe care aceste 
formaţii artistice îl joacă în viața oamenilor 
noi, să nu recunoști prestigiul pe care și 
l-au cucerit. 

Acum cînd ţara își sărbătorește pentru a 
15-a oară Eliberarea, brigăzile artistice de 
agitație își dau raportul de activitate, pre- 
zentindu-se în cel de al V-lea concurs, în 
număr mai mare ca niciodată, cu programe 
mai bogate, mai legate de viaţă, mai rea- 
lizate din punct de vedere artistic. Dar 

aceste brigăzi nu se înfățișează la măreața 
sărbătoare numai participind la concurs. Ele 
răspund cu promptitudine, şi cind e vorba 
de crearea unui curent de opinie în favoarea 
economiilor într-o fabrică, și cînd se pune 
problema deplinei colectivizări a unui sat, 
şi cind se cere ca producția să fie de cali- 
tate. 

„Cind pui orzul ca să fiarbă, 

Cind il storci în linul mare, 

Cind l-aştepţi la fermentare, 

Sau la pivniţă să vie 

Ca să-l tragi la sticlărie, 

Să te gindeşti doar la ce-ţi spun: 

Mai mult, mai ieftin şi mai bun! 
cintă unul din membrii brigăzii artistice de 
agitație a Fabricii de bere „Rahova“. lar 
colectivul de muncitori se întrece să răspun- 
dă într-adevăr cu o producție bogată, de ca- 
litate și ieftină. 

Iar cind o tinără din brigada artistică de 
agitaţie, ținind în miini un glob mic aurit, 
îi cîntă, cu o voce caldă de scprană, că el 
este „stropul de oțel“, inima Uzinelor „23 
August“, și că din el făuresc muncitorii ma- 
şini şi unelte, imaginea artistică emoționează, 
iar lirismul cintecului creează o legătură 
strinsă, directă, cu realitatea. 

Nici marile evenimente ale lumii nu sînt 
ocolite de interpreţii acestor brigăzi. Un 
exemplu concludent îl constituie „Interviul 
cu luna“, inclus în programul brigăzii artis- 
tice a Fabricii „Kirov“ din București. Un 
ziarist, stind de vorbă cu luna, află părerea 
ei despre lansarea sputnicului. Surpriza lu- 
nii, teama că va fi detronată din universul 
poeților, o ușoară... gelozie sint repede în- 
locuite cu admirația pentru forța creatoare a 
omului, pentru biruința gîndirii lui. 

Exemple am putea înșira, fără număr. Și 
este sigur că multe din ele s-ar bucura de 
apreciere. Dar nu aceasta ne-am propus 
acum, ci o discutare a modului în care 
brigăzile artistice de agitație reprezintă ni- 
velul la care a ajuns conștiința oamenilor 
muncii. 

Dacă, de pildă, brigada artistică de agita- 
ție a Uzinei „7 Noiembrie” critică în pro- 
pramele sale o mulțime de lipsuri sezisate 
în cursul procesului de producție, ea nu uită 
că poziția de pe care trebuie făcută această 
critică este aceea de îndreptare a răului, de 
sprijinire a celor ce nu văd încă limpede, 
și nu de negare, de defăimare. Umorul pozi- 
tiv, lauda celor fruntași, reliefarea faptului 
că drumul nostru este sigur bun, pentru că 


sintem conduşi de partid, apar 
Şi versurile, armonios cizelate, 
lui o exprimă sugestiv : 


De ce pe culmi urcăm mereu mai sus 
Şi-un vis devine azi, adevărat ? 

Noi ştim de ce, căci azi in țara mea 
Omu-i stăpin pe munca lui, 

Se bucură în linişte de ea 

Şi totul datorăm partidului ! 

La fel de sugestive sint şi scenetele in 
care, după ce sint criticați locatarii unui 
nou bloc muncitoresc că ferestrele sint mur- 
dare, se arată că acum, după ce am avut 
posibilitatea să construim un asemenea 
bloc, rolul nostru e să educăm oamenii care 
locuiesc în el. lar cînd un trecător ride 
de tolba poştașului, fiindcă e ruptă, un 
altul îi replică : „Aduce atitea ziare abona- 
ților muncitori, încit e firesc să nu dureze 
prea mult“. Şi iată cum „noul“ intră în 
haină de sărbătoare în programele brigăzi- 


cu evidenţă. 
ale cîntecu- 


simplă, dar măreaţă, a construirii vieţii 
socialiste. 

Dacă am face o comparație intre brigada 
artistică de agitaţie şi gazeta de perete a 
unei întreprinderi ori a unei gospodării agri- 
cole colective, am găsi nenumărate asemă- 
nări. Inserarea faptului cotidian semnificativ, 
operativitatea, actualitatea sint trăsături co- 
mune. Şi iarăși comun este faptul că, şi una 
şi cealaltă, sînt scrise chiar de cei care tră- 
iesc viața colectivului respectiv. Există însă 
o diferență. Un articol la gazeta de perete 
cere mai puțină inventivitate artistică, e 
mai puţin complex în genurile abordate, nu 
trebuie interpretat pe o scenă, sau acompa- 
niat de muzică. 

Unui program de brigadă artistică de a- 
gitație i se cer însă toate acestea, și mai 
mult, i se cere să fie cit mai sugestiv, dar 


cuzită), tocmai pentru a-și îndeplini sarcina 
de aperativitate și mobilizare. Deci, este 
necesar ca el să fie scris de oameni talen- 
taţi, plini de umor, cu multă imaginaţie. 
Și mi se pare indicat să arăt aici că, pen- 
tru a realiza aceasta, cenaclul literar din Hu- 
nedoara a repartizat pe cei mai talentați 
membri ai săi pe lingă cele 20 de brigăzi 
artistice ale marelui combinat siderurgic. 
Aceştia nu scriu textele, dar lucrează îm- 
preună cu cei care le scriu (și care cunosc 
în amănunțime problemele la zi ale secții- 
lor unde muncesc), pentru a face să spo- 
rească, în măsura necesară, nivelul artistic 
al programelor. 

În felul acesta se realizează o striînsă le- 
gătură între cenaclu și brigăzi, colectivele de 
creatie în: vaţă încetul cu încetul meșteșugul 


scrisului, iar membrii cenaclului fac o fo- 
lositoare ucenicie soriitoricească. 

Asemenea intimplări nu sint rare. Se 
pot intilni și în alte colțuri de ţară, cu 
toate că fenomenul, care ar trebui generali- 
zat, se află de abia intr-o primă etapă. 

Şi mă gindesc cit de important ar fi ca 
un asemenea ajutor să se îndrepte, în mod 


de la ţară, unde folosul lor ar 
fi nespus de mare. Mi-aduc aminte de bri- 
gada artistică de la Dragodănești (Ploeşti), 
care a prezentat la cel de al IV-lea concurs 
o nuntă, cu toate obiceiurile specifice re- 
giunii. Nunta se termina cu intrarea tineri- 
lor căsătoriți în întovărășirea zootehnică. In- 
treg spectacolul era bazat pe lolclor local, 
dar transpus, pentru nevoile brigăzii, în mod 
atit de artistic, încît a cucerit aplauzele 
tuturor juriilor, de la comună pină la faza 
pe țară. Dar colectivul de creație n-a fost 
lăsat atunci singur, ci tovarășii de la sec- 
ţia de învăţământ și cultură a Sfatului popu- 
lar regional, ințelegind încă de la faza co- 
munală că se află în fața unei realizări de 
seamă, au trimis care să lucreze 
împreună cu brigada și să pună şi mai mult 
în relief calitățile. 

Asemenea sprijin se vădeşte util mai in- 
totdeauna. Creatorii sint indemnați să se 
inspire, fie direct din folclor, fie din opera 
clasicilor noștri, intotdeauna din realitate. 

Dar legătura nemijlocită cu viaţa și per- 
manenta muncă pe tărim artistic a creatori- 
lor din colectivele de creație ale brigăzilor 
au făcut să crească și nivelul măiestriei ar- 
tistice a acestora, au făcut să aflăm reali- 
zări emoționante, pe teme majore. 

lată, de pildă, versurile : 

Hei, plăcuţă mică lucitoare, 

Drag îmi e să stau să te privesc, 
Parcă a picat un strop din soare 
Poleind tractorul rominesc. 
„Fabricat în R.P.R." 

Spune clar plăcuţa-așa, 

Ca să ştie toată lumea 

Câ-i făcut în ţara mea. 

Un muncitor de la Uzinele „23 August” 
şi-a cintat mindria prin aceste versuri. Ciţi- 
va interpreți au cîntat pna ecak. O uzină în- 
treagă i-a aplaudat şi s-a simţit solidar 
mindră cu poetul. Pentru că realitatea apar- 
ținea, deopotrivă, tuturor. Și emoția, la fel. 

Risul cu care se desparte omul de azi de 
cel de ieri, emoția și mîndria pentru reali- 
zările de azi, năzuințele pentru viitor, iată 
bogăția de sentimente cu care operează bri- 
găzile artistice de agitație. Și pe măsura 
contribuției lor artistice, oglinda lor va re- 
flecta o conștiință tot mai înaltă, un om 
mai nou, o viață mai fericită. 


Liana Maxy 


unise mimari 


2—0 PENTRU NOI! 


Nu numai un simplu program ! Păpușile au 
dat din nou o „lecție“. În locul unui pro- 
gram au editat o revistă. În locul a două 
păginuțe tipărite în alb și negru, am primit 
primul număr al unei noi reviste: „„Țăndă- 
zică“. Pe copertă ne suride o „„mutră” cu- 
noscută. Nasul ascuţit, ochii de mărgea, 
zimbetul și buchetul de flori al lui Ţăn- 
dărică ţin loc de titlu. 

18 pagini mari, tip revistă ilustrată, 


Lenkisch exprimă o dorință mai veche a 
păpușarilor — aceea de a juca spectacole 
de estradă ; iar Horia Davidescu — aceea 
de a face adaptări după dramaturgia cla- 
sică. „Riposta“ e dată de doi autori: Ve- 
ronica Porumbacu va scrie probabil un nou 
basm inspirat din folclor, Mircea Sintim- 
breanu — o comedie științifico-fantastică : 
Trimestrul 2.000.  Caietul-program e plin 
de propuneri îndrăzneţe. Ştefan Iureş su- 
gerează „păpușilor” un recital de poezie 
dramatizată. Semnătura  regizoarei Ildiko 
Kovâcs, a scriitorului Al. Mitru, „conde- 
iul“ caricaturistului Rik Auerbach, rubrici 
de știri, informații întregesc aspectul a- 
cestei substanțiale publicații. 

Păpușile ne-au făcut adesea demonstrația 
virtuților lor artistice pe scenă ; iată acum 
că, pînă și prin programul lor de sală, 
tin să ne dovedească o dată mai mult că 
teatrul lor e într-adevăr un teatru. 


Umorist, Ţăndărică a dat astfel cu 


tifla „colegilor“ săi mai mari, teatrelor de 
proză, pe care le-a lăsat în urmă. 
Vorba ilui: 2-0 pentru noi! 
Al. P. 
SEMNE BUNE 


Mult discutatele — și uneori criticatele — 
consilii artistice au început, pe alocuri, să 
dea semne de bună activitate și chiar de 
inițiativă utilă. Mă refer, deocamdată, la 
consiliile artistice ale teatrelor din Sibiu 
şi Arad, pe care am avut ocazia să le vi- 
zitez. Din cercetarea documentelor de şe- 
dință rezultă o preocupare accentuată față 

de problemele teatrului, față de repertoriu, 
de distribuție, de economii in realizarea 
spectacolelor etc. Nu le pot inșira aici pe 
toate, mă voi limita de aceea la relevarea 
unor inițiative ce mi s-au părut interesante 
şi folositoare. 

La Sibiu, de p'ldă, conducerea teatrului, 
de comun acord cu consiliul artistic și se- 
cretariatul literar, a lansat în colectivul ac- 
toricesc un chestionar cu opt puncte, cu 
opt întrebări privind alcătuirea repertoriu- 
lui, organizarea muncii artistice etc. Fiecare 
membru al colectivului — de la artiștii e- 
meriți la cei proaspăt angajați — a avut 
astfel posibilitatea să-și exprime opinia in 
legătură cu bunul mers al teatrului. Spi- 
cuim citeva din întrebările puse: „Ce 
piese de actualitate ați citit in ultimul an 
şi pe care dintre ele le-aţi dori reprezen- 
tate ?* sau: „De ce credeţi că dv. şi nu 
un alt coleg ar face cea mai bună creație 
în rolurile respective ?“ sau, în sfirșit: „În 
vederea îmbunătățirii muncii in teatru, ce 
măsuri aţi propune pentru viitor?" (ur- 
mează citeva jaloane concrete). Desigur, 
acest sondaj nu are decit un caracter con- 
sultativ. Totuși, ce bine e să cunoşti opi- 
niile tuturor membrilor colectivului de mun- 
că! Ele pot descoperi laturi și aspecte noi, 
omise pînă acum, și pot contribui la ame- 
Eorarea activității artistice. Conducerea şi 
consiliul artistic — care deocamdată păs- 
trează disoreţia, făgăduită, în jurul răspun- 
surilor — m-au asigurat că ele sint cit se 
poate de instructive. 

Consiliul artistic al Teatrului de Stat din 
Arad dovedește, în activitatea sa, două 
pr deosebite, pe care nu le-am mai 
întîlnit la alte teatre. E vorba de grija arä- 
tată pregătirii rolurilor în dublură şi de 
discutarea cronicii dramatice la spectacolele 
arădene. (Trebuie mărturisit că rar se vede 
consiliu întrunit în plen care să asiste la 
„Vizionarea“ intrării unui actor in dublu- 
ră.) Astfel, la Arad s-a dezbătut, cu toată 
seriozitatea și răspunderea, încercarea iz- 
butită a Elenei Drăgoi de a juca, si ea, 
rolul principal în Domnişoara Nastasia ; de 
asemenea, „vizionarea“ lui I. Borst in 
Noapte albă de V, Luca, deși — subliniez 
— piesa e destinată deplasărilor la țară. 
Artiştii arădeni m-au corectat: nu deși, ci 
tocmai de aceea. 

Consiliul artistic arădean a mai dezbătut 
într-o ședință exclusivă, cronicile la spec- 


tacolul Ultimul tren, apărute in „România 
liberă” şi în cotidianul local „Flacăra ro- 
şie”. Participanţii la discuţii, printre care 
şi regizorul spectacolului, lon Deloreanu, 
și-au însușit unele observaţii, găsite juste, 
procedind ulterior la îmbunătăţirea reprezen- 
tațiilor. 

O ultimă remarcă : participarea foarte ac- 
tivă la ședințe și discuții a tovarășei Elsa 
Toma, inspector de artă la Sfatul Popular 
Orășenesc, precum şi a actorilor tineri Valen- 
tino Dain şi îndeosebi Ileana Popp. 

Nu sînt acestea semne și dovezi că, to- 
tuși, consiliile artistice încep să-și realizeze 
menirea, să-și onoreze învestitura ? 


REPERTORIUL PERMANENT 


De obicei, fiecare propunere de reperto- 
riu al unei stagiuni cuprinde, pe lingă 
lista de premiere, și un capitol de reluări, 
adică spectacole montate anterior, care în- 
tregesc, colorează și dau consistență acti- 
vității teatrale. În general, se reiau spec- 
tacole din stagiunea precedentă și, mai 
puțin, spectacolele de mare prestigiu. Din 
păcate, mai puțin. 

Orice teatru are, pe linia evoluţiei sale, 
momente artistice de viri, spectacole care-l 
exprimă, care definesc calitatea și măiestria 
colectivului respectiv. Ca să dăm citeva 
exemple, își poate cineva închipui Teatrul 
Naţional „I. L. Caragiale“ fără 
lele O scrisoare pierdută, Fata fără zestre, 
Trei surori, O chestiune personală, Apus de 
soare sau recenta Tragedie optimistă ? Se 
poate despărți imaginea Municipalului de 
spectacole ca Pădurea, Arcul de triumf sau 
Omul cu arma? Credem că ne-am făcut 
änțeleşi. Dar întrebarea este: ce se face 
cu aceste mari victorii ale artei noastre 
teatrale noi? Au rămas ele privilegiul 
exclusiv al spectatorilor norocoși care le-au 
apucat ? Credem că ar fi nedrept și greșit. 
Dacă ne-am gindi numai la generaţiile ti- 
nere care umplu și vor umple tot mai mult 
sălile noastre de teatru, și tot s-ar cuveni 
să medităm la posibilitatea de a păstra 
pentru ele asemenea tezaure de artă. Pe 
de altă parte, de ce să nu poți reveni la 
un mare spectacol, așa cum recitești o 
carte valoroasă, cum te-ntorci să revezi un 
tablou celebru, sau să asculți din nou o 
simfonie ? 

În stagiunea ce se încheie, teatrele au 
început să refacă și să reia unele spec- 
tacole, cu succes. Am putea cita aici: 
Anii negri (Naţional București), Ultimul 
mesaj (Armatei), Matei Millo «(Naţional 

laşi) etc. Totuşi, e incă prea puțin. Ini- 
țiativa trebuie continuată. 

S-ar putea, astfel, constata că există un 
șir destul de bogat de spectacole, a căror 
păstrare în repertoriul permanent se im- 
pune cu evidență. Ne permitem să enu- 
merăm citeva, fără a avea pretenția de a 
le epuiza: 

Teatrul Național „ÕL. L. Caragiale“ : 
Fata fără zestre, Bălcescu, Minerii, Ceta- 
tea de foc, Matei Millo, Mielul turbat, Trei 
surori, O chestiune personală ș.a.; Teatrul 
Municipal: Arcul de triumf, Oameni de 
azi, Horia, Pădurea, Liubov larovaia ș.a.; 
Teatrul Muncitoresc C.F.R.: Baia; Teatrul 
Armatei : Trenul blindat, Ruptura; Teatrul 
Naţional din Iaşi: Zorii Teatrului Naţional, 
Horia, Anii negri (refăcut), gia 
lui ş.a. ; Teatrul Naţional din 
Cluj : Cetatea de foc, Cei din urmă, Sfir- 
şitul escadrei ; Teatrul Naţional din Craio- 
va: Tragedia optimistă; Teatrul de Stat din 
Baia Mare: Inspectorul de poliţie, Ultima 
oră; Teatrul Secuiesc de Stat din Tg. Mu- 
reş :Chef boieresc, Pescăruşul, Micii bur- 
ghezi ; Teatrul de Stat din Satu Mare* 
Mielul turbat, Zile obişnuite; Teatrul de 
Stat din Timişoara : Ploşniţa; Teatrul de 
Stat din Sibiu: Hagi Tudose etc., etc. 

O cercetare atentă şi o memorie mai 
bună decit a noastră vor putea completa 
această listă cu totul sumară. Important 
e să se accepte justețea principiului. Şi, 
odată acceptată, am dori ca şi spectatorul 
din 1960 sau 1965 să poată aplauda pro- 
ducțiile teatrale de seamă ale acestor minu- 
naţi şi creatori 15 ani care s-au scurs de la 
Eliberare. 

Fl. P. 


CULOAREA LA „BERLINER 
ENSEMBLE“ 


Nu numai scenografii şi specialiștii în 
materie de plastică a spectacolului au fost 
impresionați de culoarea (la sensul propriu) 
a celor două montări cu care „Berliner En- 
semble“ s-a înfățișat publicului buoureș- 
tean. Fixarea, pentru fiecare spectacol, a unei 
anumite tonalități coloristice dominante — 
în Mama, cenușiul, variațiile de alb-negru 
tinzind spre gri; în Viaţa lui Galilei, că- 
rămiziul stins, nuanțele brun-roşiatice — a 
fost de natură să evidențieze cu sporită 
pregnanță sensurile fundamentale ale celor 
două drame epice reprezentate. 5-a putut 
descifra în aceasta, o dată mai mult, con- 
cepția despre arta teatrului proprie lui 
Brecht, după care toate elementele scenice 
(concurind la fixarea unităţii de stil a 


întregului) sint chemate să contribuie di- 
rect la acea detaşare a spectatorului față 
de întimplările aduse pe scenă, în vederea 
transmiterii cu maximă eficacitate a tilcu- 
lui fabulei. 

Ce ar fi putut exprima mai limpede in- 
treaga ambianţă istorică ce își află ecou 
în Mama, decit neschimbatul cadru cenușiu, 
întins, apăsător, mohorit, impresurind per- 
manent mișcarea personajelor ? Sau ce alt 
echivalent scenic ar fi fost în stare să deli- 
miteze atit de net în Viaţa lui Galilei 
vremea inchiziției, ca vasta celulă de aramă, 
părind un cub ferecat, cu zidurile reflec- 
tind culorile rugului aprins, menită să 
servească drept decor constant (fireşte, cu 

irea unor elemente pentru a se marca 
locul acțiunii din diferite tablouri) ? 

Dublul plan al piesei Mama, vizat de 
Bertolt Brecht — evocarea concretă a miş- 
cării revoluționare a proletariatului rus este 
proiectată, la dimensiuni de simbol, pe fun- 
dalul general istoric al luptei de clasă 
duse pretutindeni în lume de muncitori îm- 
potriva patronilor, a capitaliștilor, a exploa- 
tatorilor —, a fost conturat și prin îscu- 
sita valorificare a luminilor și a gamei 
coloristice dominată de tonuri aspre, intu- 
necate. Pereții casei  Pelaghiei  Nilovna 
Vlasova sint vopsiți în gri, salopetele și 
şorţurile muncitorilor și-au pierdut parcă 
orice culoare sub atitea pete de unsoare, 
șepcile lor negre au pielea roasă şi afu- 
mată, scurtele de postav ieftin și broboadele 
de lină au căpătat aceeași tentă cenușie, 
prăfuită. lar siluetele gigantice de munci- 
tori, proiectate pe largul circular care îm- 
brăţişează fundul întregii scene, reiau, la 
alte proporţii, culorile posomorite ale hai- 
nelor purtate de interpreți. Verzuiul de 
şopirlă al uniformelor jandarmilor Ohranei 
vine să adauge o notă aparte acestui tablou 
sumbru al lumii capitaliste — temniță pen- 
tru cei mulți —, stimulind ura și minia 
dreaptă împotriva asupritorilor, îndemnind 
la revoltă și luptă revoluționară. 

Un singur punct luminos, însuflețitor, 
în toată această nesfirșită gamă de cenușiu : 
purpuriul steagului înălțat de muncitori la 
demonstrația de 1 Mai și purtat apoi, în 
scenele finale, în fruntea bătăliei pentru 
triumful revoluției socialiste. Vibrația pur- 
purie a stindardului pe fondul tulbure, gri, 
al ansamblului, are o strălucire răscoli- 


toa cifigurind vitalitatea şi tăria clasei 


muncitoare ridicată la luptă. Astfel, prin 
culoare (ca şi prin jocul actorilor, ca și 
prin alcătuirea decorului), se simte preocu- 
parea regiei de a realiza deplina sudură 
lăuntrică între realismul detaliilor şi pu- 
terea de generalizare vastă a simbolurilor. 

În Viaţa lui Galilei, impresia produsă de 
coloritul spectacolului nu e mai puțin co- 
pleşitoare. Reflexele arămii, jucind pe cele 
trei laturi ale decorului, pe mobilier, pe 
imbrăcămintea personajelor (fie că e vorba 
de hainele simple, gri, ale lui Galilei, ori 
de stacojiul mat al pelerinelor înalţilor 


prelați, ori de movul palid al sutanelor 


călugărilor), ne dau măsura epocii în care 
teroarea  inchiziției se manifesta frecvent 
prin distrugerea „ereziilor“ în vilvătăile 
rugurilor. 

Lucirile orbitoare ale decorurilor, costu- 
melor şi luminilor, în reconstituirile isto- 
rice montate fastuos, contravin manierei 
distinctive a teatrului brechtian. Iar factura 
demonstrativă, didactică, a piesei, chemată 
să ilustreze — printr-un exemplu celebru 
din trecut — problema de actualitate a 
responsabilității omului de știință pentru 
soarta descoperirilor sale, pretinde cu atit 
mai stringent o tratare regizorală și sceno- 
grafică ferită de orice excese sau efecte 
coloristice sclipitoare, gratuite. În schimb, 
cite subtilități in modul de a utiliza cu- 
loarea ! Să amintim numai scena de ade- 
vărat ritual a înveşmintării Papei Urban al 
VIII-lea. Decizia de a-l preda pe Galilei 
inchiziției, papa o ia in timp ce ii sint 
servite  feluritele veșminte talare. Supra- 
punerea lentă și stăruitoare de alb peste 
alb lasă să se întrevadă o ascuțită notă 
de ironie la adresa pontifului bisericii ca- 
tolice ; îmbrăcămintea sa imaculată nu poate 
acoperi odioasa cauză retrogradă, al cărei 
apărător suprem este. 

Consecventa păstrare, de-a lungul atitor 
tablouri, a aceleiași culori dominante nu 
implică oare monotonie, nu face să se 
piardă seva proaspătă, spontaneitatea eve- 
nimentelor petrecute pe scenă ? Nicidecum. 
Sobristatea şi simplitatea  profesate de 
„Berliner Ensemble“ solicită in chip firesc 
şi rezolvări plastice săvirșite ìn același spi- 
rit. A apărut astfel încă mai evident ce 
inseamnă să acorzi funcții dramatice pre- 
cise tuturor elementelor scenice, inclusiv 
luminilor şi culorilor. 


~- Mihail Lupu 


meridiane 


DOUĂ LUMI, DOUĂ TEATRE 


Călătorind în străinătate — aşa cum 
niciodată n-au călătorit înaintașii noştri — 
Pup e tin rin ine Îi a 
succesul triumfal al teatrului  rominesc. 
Spectatorii şi criticii de peste hotare au 
apreciat aproape în unanimitate valoarea 
artei noastre. S-a soris mult in presă despre 
aceasta, a apărut și o carte. Vreau să 
adaug acum doar unele consideraţii de de- 
taliu, mai ales pe tărim comparativ. 

La Paris, în 1956, s-a apreciat în pri- 
mul rind valoarea de ansamblu în someri 
colele date de trupa Teatrului Naţional , 

L. Caragiale”. Impresia a fost atit e 
puternică, încît critici vechi şi autorizați 
n-au găsit termen de analogie cu o trupă 
franceză actuală și s-au referit la faimosul 
ansamblu parizian de comedie, de altădată, 
Variété. În această problemă, a necesității 
unei depline coeziuni interioare a trupei, 
a existat — ca să zic aşa — un punct 
de contact cu oamenii de teatru francezi. 
În general însă, eee TF noastră despre 
teatru diferă esenţial de aceea a teatrului 
comercial francez, care se bazează pe for- 
mula „vedetei“ și înjghebează trupe pa- 
sagere în jurul unui singur nume de afiș. 
După cite am înțeles din convorbirile cu 
colegi parizieni, ei tinjesc realmente după 
colective omogene, și nu e întimplător că 
in articolele destul ide frecvente din presă 
despre criza acută a teatrului occidental, 
aceasta apare ca o problemă de căpetenie. 

Teatrul francez e afectat și de fenomene 
economice negative, și probabil că aceleași 
articole despre criza teatrului au dreptate 
cind îi caută și explicații de natură econo- 
mică. Acolo, teatrul stă sub imperiul unei 
politici oficiale de taxe excesive. Nu de 

puține ori, proprietari ai unor săli de 
teatru le în cinematografe sau 
în garaje, îngroșind simțitor numărul șo- 
merilor artistici Noi nu cunoaștem ase- 
menea transformări : construim și teatre și 
e e — și foarte multe alte clă- 

Aşa se mărește și numărul artiștilor 
și nai spectatorilor. La ei, public popular nu 
e, pu mic-burghez e și el din ce în 
ce mai restrins — dificultățile economiei 
burgheze trec și prin această pătură so- 
cială. Repertoriul adesea, în cea mai mare 
parte anost, ori voit apolitic, ori antipopu- 

lar, este la rindu-i o cauză a golirii sălilor. 
Teatrul comercial se zbate ca peştele pe 
uscat. 

În ceea ce privește teatrul oficial, Come- 
dia Franceză, aici ne-a fost dat să asistăm 
la fenomenul interesant al unei oarecare 
înmoiri a stilului, tocmai în raport cu anu- 
mite cerințe ale progresului artei teatrale, 
de care nu se poate să nu se țină seamă. 
Instituţia caută acum să se debaraseze 
întrucitva de  înțepeneala unui stil prea 
riguros, prea academic, și să îmbrăţișeze 
mai complet stilul realist. Se poate observa 
aceasta, mai cu seamă, în spectacolele cu 
piese de Molière. Am avut impresia că 
bătrinul lăcaş teatral tinde să renunțe la 
caracterul muzeu, ceea ce œe foarte 
lăudabil. Cel mai interesant teatru francez 
ni s-a părut a fi Teatrul Naţional Popu- 
lar, unde un animator de prestigiu, Jean 
Vilar, încearcă prin repertoriu şi preocupări 
să se apropie de masele populare. Sigur că 
aici rezidă şi cauza principală a populari- 
tății pe care a început să și-o cîștige. 

Există în teatrul francez și o problemă 
a centralizării. După cum se ştie, în Fran- 
ța nu se află teatre de provincie cu carac- 
ter permanent, iar realitatea unei ţări 
ca a noastră, care dispune în afara Capi- 
talei de zeci de teatre de stat, dramatice, 
muzicale, de păpuși, li se pare multora, 
acolo, incredibilă. 

În peisajul teatral occidental, ritmul ver- 
tiginos al premierelor, schimbarea unei 
piese după 4—5 reprezentații sint fe- 
nomene curente. În Ítalia, unde nu există 
teatre de stat — nici măcar în capitala 
țării — fenomenul are aspecte grave, foarte 
dureroase. O serie de 50—60 de reprezen- 
taţii — cu o piesă — constituie un triumf 
care stirnește vilvă, şi cind pomenești că 
la noi mici teatre de provincie depășesc 
frecvent sute de spectacole cu o piesă, oa- 
menii se privesc uimiți unii pe alții. În 
timpul turneului la Veneţia, în 1957, n-am 
putut lua parte, din păcate, decit la un 
singur spectacol italian, care mi-a provocat 
o mare tristețe. Am avut la Veneţia marea 
bucurie de a fi prețuiți — așa cum am 
fost — pentru un spectacol goldonian, dar 
am avut și marea mihnire de a vedea un 
spectacol italian — așa cum l-am văzut. 
În afară de noi, patru actori romini, care 
căpătasem bilete de favoare, se mai găseau 


în sală 12 persoane. Era anunțată o come- 
die originală de Benedetti : Două duzini de 
trandafiri. Reprezentaţia trebuia să inceapă 
la ora 9. După un bun obicei, din ce în 
ce mai încetățenit în țara noastră, am sosit 
la teatru la oa opt și jumătate. La început 
ni s-a părut că am greșit adresa. În sală 
nu se afla nici o ființă. Pe la zece, cind 
se adunaseră numai atiţia ciţi am amintit, 
ajunsesem la concluzia că se va amina. 
Şi totuși s-a jucat... Ne-a impresionat a- 
dinc ; în Italia există totuși forțe regizorale 
şi actoricești demne de tot respectul. Lu- 
chino Visconti, de pildă, e un regizor de 
mare anvergură. Apoi, De Filippo cu trupa 
lui napolitană, și alţii. 

La Moscova, ne-am aflat, evident, într-o 
altă lume. Am cunoscut capitala Uniunii 
Sovietice ca un oraș cu o viaţă teatrală 
efervescentă. Naţionalul nostru a sosit a- 
colo la început de stagiune, în zilele cînd 
se desfăşura Conferința naţională a oa- 
menilor de teatru, unde participau, dezbă- 
teau probleme specifice vreo 3.000 de per- 
soane. Publicul sovietic e un publ'c culti- 
vat, dornic să cerceteze cele mai variate 
eega din domeniul artei scenice, iar 
oamenii de specialitate caută mereu căi noi 
pentru a-i satisface această cerință. 

Sovieticii, care au, la ora actuală, cei 
mai buni şi mai interesanți actori din 
lume, au avut totuşi revelația actorului 
romin. Certificatul optim pe care puteau 
să ni-l dea, a fost felul în care au primit 
reprezentarea Revizorului în limba romină. 
Ce au apreciat în. primul rind? Cred că 
posibilitatea noastră de a pătrunde şi de 
a dezvălui esența unuia din cei mai spe- 
cifici autori ruși. La Moscova, în lumea 
teatrală, se consideră în genere că străinii 
pot juca relativ ușor Cehov sau Ostrovski, 
dar că e aproape de neconceput un spec- 
tacol străin, izbutit, cu o piesă de Gogol. 
Am trecut, deci, cu Revizorul un examen 
greu. lar în seara următoare, colectivul 
primei scene a ţării noastre a făcut dova- 
da diversității lui stilistice interpretind Bă- 
dăranii, al cătei autor avea un cu totul 
alt temperament şi stil. 

Succesul nostru în U.R.S.S. a fost con- 
siderabil. Un critic şi-a intitulat cronica la 
unul din spectacolele noastre: O sută de 
minute de artă. Revista de specialitate 
„Teatr“ a acordat toată atenția vizitei 
noastre, în tonul de caldă prețuire al in- 
tregii prese sovietice. Am căpătat în Uniu- 
nea Sovietică o diplomă de maturitate, 
semnată de oamenii cei mai autorizaţi. Ne 
bucură nu numai pen'ru noi, ci și pentru 
tot trecutul teatrului nostru. Și ne punem, 
fireşte, foarte serioase probleme de viitor, 

şi mai ales un a- 


gă. 

Teatrul rominesc trebuie să meargă ho- 
tărit mai departe pe drumul pe care a 
fost călăuzit pină acum de partid și de 
stat, ţinind seama că și-a creat mari obli- 
gații, nu numai față de publicul din ţară, 
ci şi pe tărim internaţional, unde e ne- 
cesar să fie totdeauna un ambasador stră- 
lucit al culturii noastre socialiste. 

Radu Beligan 


NOTE DESPRE TEATRUL 
MONGOL 


Am avut prilejul, desiul de recent, să 
mä aflu in sala Teatrului Muzical-Drama- 
tic din Ulan Bator. Aşezat in inima ora- 
şului, clădirea teatrului alcătuieşte impreună 
cu alte edificii ridicate în ultimii 10—15 
ani, armoniosul ansamblu arhitectonic care 
este piața Suhe Bator. Silueta elegantă a 
teatrului și statuia ecvestră a eroului na- 
țional Suhe-Bator, ca şi Universitatea, au 
ajuns astăzi să reprezinte simbolic capitala 
Mongoliei populare, așa cum ar fi, de 
pildă, pentru Bucureștiul nostru, Casa 
„Scinteii”. Fie şi numai prezența acestui 
așezămint teatral, o prezență deloc formală, 
întrucit în seara cind am fost la teatru, 
spațioasa sală era plină — pină la ultimul 
loc — de spectatori îmbrăcați in tradiţio- 
nalele costume mongole, inseamnă o mare 
şi semnificativă revoluţie. 

Ca și pentru multe alte domenii de ac- 
tivitate, trecutul mai îndepărtat al Mongo- 
liei nu poartă în sine premisele vreunei 
tradiții teatrale. 

Pină la revoluția din 1921, marea masă 
a d oaen mongole n-a cunoscut arta 

i reprezentații scenice 
infäjiyind mistere religioase, inspirate din 
mi budistă, puteau fi iîntîlnite destul 
de rar, de altfel, la curțile marilor magnați 
feudali și ale clerului. 

Exista, în schimb, în peisajul etnografic 
mongol un personaj foarte popular în tre- 
cut, ca și în zilele noastre, rapsodul: aşa- 
numitul huurci. Am întîlnit în Mongolia 
asemenea rapsozi, al căror repertoriu il 
formează de obicei marile epopei populare 
de cîteva mii de versuri, în jurul cărora 
zăbovesc adesea pînă la ivirea zorilor păsto- 
rii mongoli. 

În repertoriul vechilor rapsozi existau și 
piese care aveau în ele unele începuturi 
de acțiune scenică. Într-una din aceste 
piese — Samaiaa — figurau trei personaje 
luate din viața de fiecare zi a mongolilor, 
dar tustrele erau interpretate de același 
rapsod. Alteori, rapsozii interpretau în faţa 


privitorilor rolul unui arat — crescător de 
vite — hitru și poznaş, un fel de Nastra- 
tin Hogea sau Păcală. 

Cele dintii reprezentații scenice de după 
revoluție, care se remarcau prin caracterul 
lor static, narativ, printr-o slabă expresi- 
vitate a jocului, au stat sub  înriurirea 
puternică a acestor manifestări ale folelo- 
rului. Nu era vorba propriu-zis de piese 
de teatru, ci de monologuri sau scurte sce- 
nete comice cu caracter satiric, indreptat 
impotriva ilor. Astfel, mult timp 
după revoluție s-a jucat o scenetă foarte 

ă, al cărei personaj grotesc era stă- 
pinul de odinioară al Mongoliei, reprezen- 
tantul împăratului manciurian la Ugra (ve- 
chiul Ulan Bator). 

Toate aceste forme embrionare au pre- 
gătit aparița unui nucleu de artişti dra- 
matici amatori, grupați în jurul clubului 
„Suhe Bator“, care au pus bazele teatrului 
național mongol. 

În panain 1930 a fost organizat un 
studio sub conducerea unui regizor sovietic 
invitat în Mongolia. 

Citva timp după aceea, studioul izbutește 
să-şi formeze un activ de actori profesio- 
nişti, care susțin primele spectacole, pentru 
Sa pee 1931 să ia ființă Teatrul 

Stat 


potriva prezentării pur ilustrative și în a- 
celași timp pentru un repertoriu ancorat 
in contemporaneitate, care să reflecte frà- 
mîntările vieții, să oglindească figuri de 
oameni înaintați. 

În primii ani de existenţă, teatrul a avut 
de întimpinat, cum era și firesc, nu puține 
greutăți, printre care și problema deosebit 
de spinoasă a repertoriului. Dramaturgia — 
ca și întreaga literatură — se afla pe 
atunci la primii săi pași. În aceşti ani au 
fost scrise lucrări care, de atunci incoace, 
au rămas în repertoriul permanent al 
teatrelor mongole. Este vorba, în primul 
rind, de „drama muzicală” a lui D. Na- 
țokdorj Trei coline triste (1934), inspirată 
din trecutul poporului mongol în anii a- 
păsării feudale. Piesa a cunoscut de la in- 
ceput un -mare succes şi în prezent, se 
proiectează transpunerea ei pe ecran, într-o 
coproducție sovieto-mongolă. Alături de m 
sa lui Națokdorj, care este 
fondatorul literaturii mongole Paza: ana 
ne, au venit să îmbogăţească repertoriul 
piesele lui Namdag (autorul a aproape o 
sută de lucrări dramatice), Oiun, Oidov, 
Vangan ș.a. 

Puțin timp după întemeiere, teatrul mon- 
gol ia parte la un festival internaţional, 


căpătind cu acest prilej o elogioasă recu- 
noaștere peste hotarele țării. La Olimpiada 
Internațională a Teatrelor  Revoluţionare, 
de la Moscova, in 1933, teatrul mongol a 
stirnit admirația participanţilor, obţinînd 
unul din primele locuri pentru originalita- 
tea și prospețimea interpretării , evidenţiin- 
du-se indeosebi faptul că, in spectacolele 
prezentate, s-a reuşi să se evite stilizarea 
inutilă și exotismul gratuit, într-o formă 
care respecta specificul național. 

Paralel cu lucrări originale, au inceput 
să fie puse in scenă lucrări din repertoriul 
clasic universal și din dramaturgia con- 
temporană de peste hotare. Araţii (crescă- 
torii de vite) au avut prilejul să vadă pe 
scenă, în | lor, piese de Shakespeare, 
Lope de Vega, Molière, Gogol, Goldoni, 
Ostrovski, Cehov, Korneiciuk. 

Am avut ocazie să-l cunosc la 
Ulan Bator pe directorul Teatrului Muzical- 
Dramatic, artistul poporului Ţegmed. Lui 
îi datorez ampla şi documentata expunere 
cu privire la istoricul teatrului mongol. 

În olipa de faţă, Teatrul Muzical-Drama- 
tic din Ulan Bator numără în rindurile 
sale cinci artiști ai poporului şi treizeci 
de artiști emeriți. 

În repertoriul teatrului mongol se a- 
cordă un loc precumpănitor dramaturgiei 
originale. Artistul poporului, 'Țegmed, di- 
rectorul teatrului, mi-a vorbit despre legă- 
turile stabilite cu timpul între colectivul 
teatrului și un activ de dramaturgi care 
asigură scenei mongole permanența reperio- 
riului naţional. 

La data discuţiei mele cu directorul 
Țegmed, teatrul avea pe șantier cinci piese 
originale noi înd dramaturgilor Nam- 
dag, Şenghee, Oidov, Vangan şi Râncin. 

Teatrul Muzical-Dramatic din Ulan Ba- 
tor, început pe bazele modeste ale unui 
club de amatori, înfățișează astăzi un 
puternic asezămint de cultură numărind 
mai bine de 300 de persoane: artiști, cin- 
tăreţi, dansatori, artiști instrumentiști. A- 
lături de el, funcționează astăzi în capitala 
Mongoliei și un teatru pentru copii și ti- 
neret. În două centre regionale, la Cioibalsan 
şi Kobdo, există de asemenea instituții 
teatrale. În Mongolia populară, teatrul a 
intrat în viața de fiecare zi a păstorilor 
şi crescătorilor de vite, a tinerei clase 
muncitoare mongole. El iși îndeplineşte cu 
succes nobila sa funcție educativă, contri- 
buind activ la îmbogățirea artei şi culturii 
acestui popor harnic, făuritorul, în para 
sa, a atitor îndrăznețe prefaceri și izbinzi 
remarcabile. 

Boris Buzilă 

Coperta I: Niky Atanasiu ' (Bartolomeu Moţoc) și H. 
Nicolaide (Pompilian) în Partea leului de C. Teodoru — 
Teatrul Tineretului 


Coperta IV: Maria Georgescu — Pătrașcu (Eva), Șt. 
Mihăilescu — Brăila (Puntila) și Colea Răutu (Matti) în 


Domnul Puntila şi sluga sa Matti — Teatrul Muncitoresc 
sf Tes R. 

